
CUVINT ÎNAINTE 


Descifrarea unei istorii necunoscute reprezintă o pre- 
mieră editorială, aducînd în faţa cititorilor o temă deose- 
bit de interesantă : arta obținerii informaţiilor la români. 

Autorii își propun să dovedească că românii, de-a lun- 
gul istoriei lor milenare, luptînd pentru apărarea liber- 
tății, pentru înfrîngerea oștilor dușmane, de cele mai 
multe ori copleșitoare ca forţă şi număr, care se năpus- 
teau asupra lor, au găsit o armă eficientă în iscusinţa 
minții, în informaţiile pe care le procurau cu dibăcie, în 
cunoașterea temeinică a adversarului, ridicată la rangul 
unei adevărate arte. În urma cercetării minuțioase a cro- 
nicilor, a însemnărilor făcute de unii călători, a hrisoa- 
velor domnești, a numeroaselor înscrisuri și a unui bogat 
material arhivistic am ajuns la concluzia că arta obți- 
nerii informațiilor la români s-a bucurat de multă aten- 
ție în decursul vremurilor. 

Volumul cuprinde momente importante din treculu! 
istoric al oamenilor de pe aceste meleaguri, care au găsit 
mijloace adecvate pentru a-și apăra demnitatea, avutul 
și pămîntul stropit cu sudoare și sînge împotriva cotro- 
pitorilor. 

Niciodată românii nu au fost pălrunși de ginduri vrăj- 
mașe, de cotropire, nu s-au îndeletnicit cu prădarea altor 
meleaguri și nu au intenționat să cucerească teritorii 
străine. Dacă soli şi iscoade de pe pămîntul fericit al 
Daciei sau al ţărilor române de mai tirziu cutreierau 

drumurile Europei, ei nu urmăreau alte scopuri decit să 
inchege legături trainice cu alte pupoure și să descopere 
din timp pregătirile de război ce se făceau la Roma, 
Constantinopol, Viena, Buda, Praga, Liov, Camenița, pe 
Volga și pe Don de către romani, bizantini, unguri, mon- 
goli, turci, austrieci, polonezi și tătari, care au coborit 
adeseori cu oștile spre Dacia, spre Moldova, Tara Romi- 
nească şi Transilvania. 

Nu de puține ori biruințele strămoșilor noștri au uimit 
lumea. Niciodată forţele lor nu le-au depășit din punct 
de vedere cantitativ pe cele ale vrăjmașilor care se lăsau 
fără număr, „ca frunza și iarba“. Dar vrednicii noștri 
strămoși, avîntindu-se în luptă cu forțe puține, au adău- 
gat acestora dragostea de neam, de pămîni și de ţară, 
puterea de sacrificiu și vitejia fără seamăn, au opus pădu- 
rea și riurile, au opus muntele care i-a tăinuit în caz de 
primejdie, au dat dovadă de inteligenţă şi spirit creator 
pe tărimul artei militare și mai ales al războiului ascuns, 
purtat cu consecvență ca urmare a condiţiilor specifice 
determinate îndeosebi de micul lor număr. Activitatea de 
informaţii și contrainformaţii pe pămîntul României a 
izvorit dintr-o necesitate vitală legată de lupta de_apă- 
rare pe care oamenii au fost nevoiţi să o poarte. 

Pe baza izvoarelor istorice sint reconstituite momente 
din lupta milenară pentru supraviețuire şi independenţă, 
pentru zădărnicirea acțiunilor de cotropire duse de duș- 
mani pe aceste meleaguri din vremea „cînd zeii fiiceau 
spionaj“ și pînă în perioada contemporană. 

Supunînd evenimentele istorice unei meticuloase ana- 
lize, am insistat mai ales asupra momentelor care se referă 
la arta obţinerii informaţiilor. Spionajul și îndeosebi con- 
traspionajul urmează firul istoriei și se conturează tot 
mai pregnant de la o epocă la alta. În arta obţinerii infor- 
maţiilor se relevă adeseori suplețea gîndirii și fantezia 
voievozilor, domnitorilor, comandanților de oști și ostași- 
lor, precum și ale unor oameni simpli care au acționat 
în "conformitate cu necesitățile momentului. Din retros- 
pectiva pe care încercăm să o facem în domeniul obţi- 
nerii informaţiilor rezultă că poporul nostru nu a acţio- 
nat niciodată singur, ci a căutat să stabilească relaţii cu 

alte popoare, integrîndu-se, prin lupta sa seculară, în 
tabăra care reprezenta progresul. 

În lucrarea de faţă figuri cunoscute ale istoriei sînt 
prezentate într-un mod cu totul deosebit. Iscusilul con- 
ducător militar, Ștefan cel Mare, apare ca un abil gin- 
ditor și un curajos deschizător de drumuri în domeniul 
culegerii informaţiilor, iar Mihai Viteazul, ca un meşter 
desăvirșit în arta diplomaţiei, ale cărei fire se întindeau 
în toată Europa, din Bosfor pînă la Gibraltar, înconjurat 
de oameni care ştiau să fie conducători de oști, diplo- 
mafi și iscoade, de oameni care știau să poarte informa- 
ţii prețioase pe drumuri încărcate de primejdii. Pe timpul 
domniei lui Constantin Brîncoveanu a existat o îndelun- 
gată perioadă de pace, dar inteligentul domnitor a pur- 
iat un permanent război nevăzut care a asigurat liniștea 
și prosperitatea țării. Domnia lui Alexandru loan Cuza 
este reprezentată sub raportul activității informative care 
a permis domnitorului să ia decizii importante pentru 
țara sa. În capitolele consacrate anilor primului război 
mondial sînt relevate noi valențe ale inteligenţei romăâ- 
nești, este subliniat rolul de seamă pe care oamenii sim- 
pli l-au avut în această conflagrație mondială. Istoria nu 
a consemnat nicăieri numele Mariei Bălan, ale lui Spiri- 
don Boita, David Pop, Victor Popescu sau Vasile Chilian. 
Cu toate că au luptat cu mult curaj, iscusinţă și dibăcie, 
ei au rămas înconjurați de un anonimat deplin. 

_În Descifrarea unei istorii necunoscute am evidenţiat 
procedee și metode de obţinere a informaţiilor, care ne 
par uneori surprinzătoare, dacă le raportiim la epoca în 
care au fost practicate. Însă unele dintre aceste procedee 
şi metode își găsesc şi astăzi valabilitatea, ceea ce con- 
tribuie nu numai la creșterea rolului informativ, ci şi a 
celui educativ al lucrării. 

Descifrarea unei istorii necunoscute împletește armo- 
ntos istoria cu diplomaţia și arta obținerii informaţiilor, 
reprezentind un omagiu adus eroului anonim care s-a 
gertfit pentru apărarea patriei, un omagiu adus unui 
popor mic care a folosit în lupta sa dreaptă această puter- 
nică armă pentru a-și apăra libertatea și independenţa. 


Şi zeii făceau spionaj 


Arta de a obține informaţii — spionajul — are o străveche" 
origine. Primele începuturi le putem găsi chiar în pe- 
rioada copilăriei omenirii, în vremea cind nu se consti- 
tuise încă statul, cînd nu existau clase și diferențieri 
sociale, dar apăruseră totuşi primele conflicte între tri- 
buri şi între oameni, care, în căutarea unor locuri mai 
prielnice pentru viaţă, simțeau necesitatea cunoașterii în 
prealabil nu numai a păminturilor spre care se îndrep- 
tau, dar şi a posibilităţilor băştinașilor de a le opune re- 
zistenţă. Arta de a obține informaţii s-a născut şi din 
necesitatea de a cunoaşte, cu un ceas mai devreme, inten- 
tiile vrăjmaşilor, pentru a putea lua măsuri de apărare 
corespunzătoare, 

Cind apare pentru prima dată spionajul în istorie ? 

În evoluţia istorică a unor popoare, în epoca bronzu? 
lui şi a fierului, chiar în comuna primitivă, apar şi ele- 
mente de spionaj. Prezenţa lor devine tot mai pregnantă 
pe măsură ce omenirea evoluează spre civilizaţia antichi- 
tăţii. Acţiuni de spionaj întîlnim în istoria antică a Egip- 
tului, Mesopotamiei, Feniciei și Palestinei, spionajul fiind 
practicat, de asemenea, în India, China, Persia, Grecia 
şi mai ales în Imperiul roman. 

Prezentind înfruntarea dintre oameni și zei, protectori 
al grecilor sau ai troienilor, epopeea homerică Iliada, 
important document privind istoria vechilor greci, con« 

firmat in mare parte de descoperirile arhcologice din 
Asia Mică, consemnează numeroase acţiuni 'de spionaj. 

Necesitatea imperioasă a obţinerii ştirilor este evidentă 
în încleştarea dintre ahei şi troieni. „Ce-o fi gindind să 
mai facă troienii ?% se întreabă conducătorii grecilor. 
Urmiînd sfatul înţeleptului Nestor, ei trimit spre tabăra 
troienilor două iscoade încercate, Tidid Diomede şi cuceri- 
torul Ulise, pentru ca : 


„De la marginea taberei lor pe vreunul să prindă 
Sau de la diînșii din zvon să afle cumva, să ne spuie 
Ce-o fi gîndind să mai facă lroienii ?“ 1, 


În același timp Hector, cel mai viteaz dintre troieni, 
făgăduicște să dea un dar important celui care se încu- 
metă : 


„Pe la corăbii să meargă pe-ascuns ca să prindă 
de veste, 

Dacă mai stau priveghind şi-şi apără tabăr-aheii 
Sau de-astă dată, bătuţi pe de-a-ntregul de miinile 
noastre 
Gata sînt ei să ia fuga pe mare și nu mai vor noaptea 

Paza să ţie, fiind istoviţi dup-atîta trudire“ ?. 
Tinărul Dolon, feciorul lui Eumede, cu chip slut, dar 
neîntrecut în picioare, se hotărăşte să pătrundă în tabăra 
aheilor, pînă în apropierea cortului lui Agamemnon, pen- 
tru obţinerea ştirilor necesare troienilor în vederea pre- 
pătirii de război. Iscoadele pornesc şi se încrucişează pe 
drum. Cu toată iuţeala picioarelor sale, Dolon este prins 
de ahei. Captivul este supus de iscusitul Ulise la un 
interogatoriu şi informaţiile se înlănţuie una după alta. 
După ce află amănunte cu privire la misiunea încredinţată 
prizonierului său, Ulise se interesează de situaţia din ta- 
băra lui Hector : 
„la mai răspunde-mi tu iară şi spune-mi curat 
2 aderàrul : 
Unde lăsaşi la plecare pe Hector, a oștilor frunte ? 
Unde sînt armele lri așezate şi unde-i sînt caii ? 

Cum stă cu paza şi locul de mas al oștirii troiene ? 
Ce gind mai au după asta ? Mai vor ei pe loc să rămiie 
Lângă corăbii, departe de-ai lor, și spre zidul cetăţii 
Nu se vor trage-napoi pînă nu-i vor înfrînge pe-ai 

noștri ?* 


Dolon furnizează informaţiile cerute de Ulise cu pri- 
vire la Hector și căpeteniile sale, la pază, la luptători 
şi dispunerea lor în tabără, la starea de spirit a populaţici 
din cetate și, în speranţa că astfel va dobindi bunăvoința 
lui Ulise şi a tovarăşului său, care îi vor cruța viaţa, le 
dezvăluie un punct vulnerabil în tabăra troienilor, prin 
care s-ar fi putut pătrunde fără riscuri mari. Fiind stors 
de informaţii, Dolon devine de prisos, iar Tidid Diomede, 
cu toate că îi făgăduise drept răsplată să-i cruţe viaţa 
şi să-l elibereze, îl ucide pentru ca „nici ca iscoadă: 
pe-ascuns ori chiar ca potrivnic pe faţă“ să nu mai poată 
pricinui vreo pagubă oştilor aheienc. Informaţiile primite 
de la Dolon sînt fructificate cu succes de cei doi eroi ai 
Iliadei. Ei pătrund în tabăra troiană prin punctul vulne- 
rabil dezvăluit de Dolon, pricinuindu-i numeroase pier- 
deri în vieţi omencşti şi materiale. Chiar Resos, craiul 
tracilor, venit în ajutorul troienilor, este ucis de Diomede. 
Atacul prin surprindere al celor doi ahei este oprit de 
zeiţa Palas Atena, protectoarea grecilor. Intervenţia zeiţei 
se dovedeşte deosebit de oportună pentru salvarea celor 
doi eroi care ar fi fost copleșiți în luptă de troieni în even- 
tualitatea că ultimii ar fi prins de veste despre atacul 
pe care aceştia îl dezlănţuiseră în marginea taberei. rolo- 
sindu-se de informaţiile exacte furnizate de Dolon, Ulise 
şi tovarășul său, Tidid Diomede, se întorc în tabără vic- 
torioși, aducind cu ei o pradă bogată. 

Ulise, legendarul erou al grecilor, apare astfel nu nu- 
mai ca un războinic de seamă și un vestit călător, ci şi ca 
un desăvirşit cunoscător al tainelor spionajului. El pă- 
trunde ca iscoadă în cetatea Troia pentru a o determina 
pe Elena să-i trădeze pe troieni, născocind cu mintea-i 
ageră acel fabulos dar, calul de lemn, în pintecele căruia 
se ascunsese împreună cu alți 500 de ostaşi greci. 

Războiul purtat lingă zidurile cetăţii Troia şi povestit 
cu atita măiestrie în poemul homeric Iliada îi aduce şi pe 
zei în arena spionajului. Numeroase zeițe sint prezente 
pe cimpul de luptă, indeletnicindu-se cu observarea miş- 
cărilor grecilor sau troienilor, străduindu-se să pătrundă 
în tainele deţinute de o tabără sau alta. Artemis, Atena, 
Afrodita sint doar citeva dintre zeițele care se înfruntă 
pe cimpul de luptă, făcînd spionaj în favoarea troienilor 
sau a grecilor, în funcţie de interesele şi conflictele exis- 
tente în rindul zeilor. 

Potrivit mitologiei Greciei antice, zeii erau abili cunos- 
cători ai artei spionajului. Ei se spionau reciproc, iar 
acţiunile întreprinse printre păminteni nu erau nicidecum 
întîmplătoare, ci se bazau pe cunoaşterea prealabilă te- 
meinică a puterii vrăjmașilor. 

Reflectind deformat realitatea din Grecia antică, mi- 
tologia atribuia zeilor şi eroilor fapte în care aceştia fo- 
loseau numeroase metode (practicate şi în spionajul mo- 
dern), cum este, de pildă, exploatarea, în scopuri infor- 
mative, a unor simţăminte omeneşti, îndeosebi a sentimen- 
tului de dragoste. Astfel, firul celebru al Ariadnei îl ajută 
pe Teseu să găsească scăpare din coridoarele întortocheate 
ale labirintului din Creta. Înșelind însă credinţa şi tră- 
dînd iubirea Ariadnei, Teseu*o părăseşte, după ce, am 
putea spune, își îndeplinise misiunea, iar fiica regelui 
Minos nu-i mai era utilă. De asemenea, argonauţii reușesc 
să-i răpească lui Aectes lină de aur numai fiindcă Medeea, 
fiica regelui, se îndrăgosteşte de unul dintre ei. Iason, 
sprijinit de Medeea, Îl înfruntă pe Aectes şi, cunoscindu-i 
toate tainele, reușește să fure lina și să scape de urmărire. 


Vastul imperiu persan a cunoscut în timpul lui Darius 
I o organizare desăvirșită pentru acele vremuri. În sco- 
pul păstrării teritoriilor cucerite, imperiul a fost împărţit 
în districte denumite satrapii, administrate de trei îuncţio- 
nari care nu depindeau unul de altul : satrapul, secretarul 
şi generalul conducător al oștilor. În afară de aceştia, 
exista şi un funcţionar secret, cunoscut sub numele de 
„ochii şi urechile regelui“, ce avea Sarcina de a raporta 

suveranului informaţii cu privire la activitatea satrapului, 
pe care îl supraveghea îndeaproape. În imperiul persan 
se acordă o atenţie deosebită cunoaşterii temeinice a si- 
tuaţiei interne şi indeosebi a celei de la hotare, fiind 
creat în acest scop un sistem de comunicaţii rapide care 
consta dintr-o reţea de drumuri şi un serviciu poştal. Im- 
periul putea fi străbătut de curieri în cincisprezece zile, 
de la un capăt la altul, iar prin posturile de semnalizare 
optică, amplasate la distanţe egale, ştirile importante 
puteau fi transmise într-un timp mult mai scurt. 

Prezentăm în cele ce urmează un interesant episod 
din perioada războaielor greco-persane, din care desprin- 
dem una din numeroasele metode de spionaj folosite in 
acele timpuri. Pentru a culege informaţiile necesare, grecii 
trimit în tabăra lui Xerxes trei spioni. Capturaţi în mo- 
mentul în care îşi aduceau la indeplinire misiunea, ei nu 
sint executaţi de Xerxes, ci sînt purtaţi prin toată tabăra, 
oferindu-li-se astfel posibilitatea cunoaşterii amănunțite 
a forței de care dispuneau perșii, pentru ca la înapoiere 
relatările lor să producă un puternic efect psihologic 
asupra grecilor. Dar aceştia nu se lasă intimidaţi de poves- 
tirile iscoadelor şi Xerxes este înfrînt în luptă. 

Alexandru Macedon, mare conducător de oști, dotat 
cu o inteligenţă sclipitoare, preţuia foarte mult informa- 
tiile, acordind atenţie deosebită obţinerii lor din tabăra 
vrăjmașă. El nu s-a aventurat niciodată în luptă fără a 
cunoaşte potenţialul uman și militar al adversarilor. Cind 
luă parte la prima luptă, „merse el însuşi iscoadă“, iar 
înaintea bătăliei decisive de la Gaugamela, îmbracă, po- 
trivit legendei, hainele unuia dintre generalii săi şi pă- 
trunde, în chip de sol, în tabăra persană pentru a observa 
starea de spirit, pregătirile militare, dispozitivul de apă- 
rare al perşilor. Fiind descoperit de unul dintre perşii 
care îl cunoşteau, el reuşeşte să iasă din palatul regelui, 
recurgînd la un şiretlic, şi scapă de urmăritori cu ajutorul 
lui Ducipal, celebrul cal. 

Iar acum, părăsind legenda, să revenim la istorie. 
În lucrarea sa Războaiele civile, pe lingă faptele de arme 
obișnuite, Appian prezintă şi unele acţiuni de spionaj 

Cel de-al doilea război civil, izbucnit ca urmare a crizei 
politice prin care trecea Republica Romană, în lupta pentru 
putere, îl opune pe Cezar lui Pompei. Cezar nu scapă nici 
un prilej pentru a ciștiga aliaţi în rindul armatei lui 
Pompei. Astfel, el îi eliberează pe prizonieri, nu înainte 
de a le aminti purtarea sa omenească, urmată de îndem- 
nul: „dacă voi îmi purtaţi recunoștință pentru aceste 
fapte ale mele, atunci să le spuneţi tuturor soldaţilor lui 
Pompci aceste lucruri“. Din cuvîintarea rostită de Cezar 
în faţa oștirii sale înainte de a-l înfrunta pe Pompei la 
Pharsalla (în anul 48 î.e.n.) rezultă o cunoaştere perfectă a 
efectivelor de care dispunea adversarul şi a unor alte 
amănunte legate de starea de spirit a ostaşilor lui Pompei, 
instruirea acestora, dispunerea pe cimpul de luptă. Spre 
edificare, redăm mai jos cuvintele lui Cezar, așa cum au 
fost consemnate de Appian în cartea sa : 

„Eu am aflat că numai de teamă şi împotriva voinţei 
sale porneşte la luptă (este vorba de Pompei — n.a.), pen- 
tru că simte amurgul norocului său ; greoi și zăbavnic cum 
e în toate privinţele el mai degrabă primeşte porunci, 
decit comandă. Acestea le afirm numai cu privire la sol- 
daţii italici, căci la aliaţii lui nici să nu vă gîndiți, nici 
să nu-i puneţi la socoteală şi să nu luptaţi deloc împo- 
triva lor. Aceştia sint sclavii din Siria, Frigia şi Lidia, 
gata în orice clipă să fugă şi să fie robi. Eu știu foarte 
sigur şi voi înşivă veţi vedea îndată, că în orînduirea de 
luptă Pompei nu le-a încredinţat nici un loc“ 4. 

Lumea antică ne oferă şi alte exemple cu privire la 
arta spionajului şi contraspionajului. . 

Istoricul şi filozoful chinez Sun Tzu include în cartea 
sa Arta războiului şi un capitol intitulat Folosirea agenți- 
lor secreți, în care enunţă numeroase principii, valabile 
pînă în zilele noastre. Definind activitatea informativă, 
Sun Tzu arată că aceasta ,„ se referă la toate lucrurile ce 
pot fi cunoscute în vederea unei acţiuni“, iar aceste lucruri 
nu pot fi obţinute „de la zei sau spirite, nici prin analogie 
cu evenimentele petrecute și nici prin calcule“, Ele trebuie 
obținute cu ajutorul oamenilor care cunose situaţia inami- 
cului. Pentru Sun Tzu prin obținerea informaţiilor se 

urmăreşte un scop bine definit, fiind necesar să existe un 
cod de reguli şi principii pentru procurarea unor infor- 
maţii de calitate. Învăţatul chinez dă recomandaţii privind 
organizarea serviciilor de spionaj, arătînd că acestea tre- 
buie să fie ca o plasă de pescuit, cu ramificații laterale, 
cu fire numeroase care converg spre un singur nod cen- 
tral, În lucrarea sa, el abordează şi o serie de laturi ale 
spionajului, ca războiul psihologic, dezinformarea inami- 
cului, contrainformaţiile etc. Sun Tzu se referă şi la cei 
care se îndeletnicesc cu procurarea informaţiilor, la oa- 
meni, clasificîndu-i în agenţi „interiori“, ceea ce înseamnă, 
în limbajul contemporan, „agenţi pe loc“, apoi agenţi „du- 
bli“, adică agenţii adversarului, prinşi şi recrutaţi pentru 
propriul serviciu, „agenţi de sacrificiu“, care sînt trimişi 
pentru a-l induce în eroare pe inamic prin răspîndirea de 
informaţii false şi, în sfîrşit, „agenţi vii“, adică cci care 
pleacă la inamic, culeg informaţii şi se inapoiază în tabăra 
proprie. 

În antichitate spionajul a fost practicat pe scară largă, 
devenind o adevărată artă. Putem afirma că tot atunci au 
fost descoperite numeroase căi și metode de obţinere a 
informaţiilor, care sint folosite şi în spionajul modern. 
Între spionajul practicat în antichitate şi spionajul contem- 
poran nu există mari deosebiri de metodă, deosebirile sint 
date mai ales de tehnica folosită, de experienţa acumulată 
în cursul secolelor. 

Și astăzi recrutarea spionilor şi agenţilor se face pe 
baza unei selecţii riguroase. Și astăzi sint folosite case 
conspirative, şi in prezent sint exploatate slăbiciunile 
femeilor, dragostea, așa cum au procedat zeii, semizeii şi 
eroii din mitologia greacă, şi astăzi... 

Dar chiar aviația folosită în prezent in scopuri de 
spionaj a fost anticipată de imaginaţia oamenilor încă în 
antichitate. Potrivit unci legende, Alexandru Macedon, 
purtat de un vultur pină la cer, a măsurat întinderea 
uscatului, munţii și mările şi astfel a cunoscut teritoriile 
imensului imperiu străbătut şi cucerit mai tirziu. Prin 
urmare, am putea afirma că şi cei din antichitate nu au 

exclus posibilitatea folosirii unci astfel de metode pentru 
procurarea informaţiilor necesare, dar dacă Alexandru 
Macedon nu a avut la îndemină asemenca mijloace, în 
zilele noastre, avioanele „U 2%, avioanele cu și fără pilot, 
sateliții artificiali de tip „Discoverer“ sau „Midas“ fac 
parte din arsenalele de spionaj ale unor ţări. 

În mod firesc se naşte întrebarea : care este obiectul 
informaţiilor ? Sint necesare numai informaţiile cu privire 
la efectivul trupelor, la tehnica de luptă sau constituie 
informaţii de spionaj orice date care se obţin de la inamic ? 

Pentru a răspunde la această întrebare să apelăm la 
o altă legendă, păstrată încă din timpul campaniei între- 
prinse de Napoleon în Rusia. 

În timp ce armata rusă se afla în retragere, înfrîntă 
în toamna lui 1812, la Kutuzov se prezintă un fierar jer- 
pelit, purtind cu el un rucsac. Toţi ofiţerii îl credeau 
nebun,cînd acesta le spunea că poartă în rucsacul său cheia 
victoriei. Bătrinul general l-a ascultat însă. În rucsacul 
său fierarul purta potcoavele pe care le desprinsese de la 
copitele cailor ce aparținuseră francezilor căzuţi pe cim- 
pul de luptă. La o examinare mai atentă se putea con- 
stata un fapt deosebit de important : potcoavele nu aveau 
colţi, erau plate. Făcind din acest mic amănunt un aliat 
preţios al armatei sale, Kutuzov a atras, la Berezina, 
cavaleria franceză pe gheaţă, obţinind victoria. 

Prin urmare, orice informaţie, aparent lipsită de im- 
portanță, poate deveni deosebit de prețioasă pentru cel 
care ştie să o interpreteze şi să o folosească. Un agent 
bine instruit poate trage concluzii importante din simpla 
contemplare a ferestrelor iluminate ale unei clădiri în care 
lucrează un stat major. Astfel, el ştie că în serile și nopţile 
liniștite, sînt iluminate doar anumite ferestre, iar cind 
statul major face pregătiri febrile în vederea ducerii unor 
noi acţiuni, clădirea întreagă este inundată în lumină. Un 
amănunt, la prima vedere, fără valoare, din care un agent 
cu experienţă ştie însă să tragă concluziile ce se impun. 

Am trecut în revistă doar citeva din aspectele privind 
activitatea de informaţii, suficiente însă pentru a ne do- 

vedi că spionajul nu este o invenţie a epocii moderne, c! 
s-a dezvoltat şi a fost practicat din cele mai vechi timpuri. 

Ce aduce nou în acest domeniu epoca contemporană ? 

Walter Schellenberg, şeful S.D.-ului nazist (S. D. = 
Sicherheitsdienst des heichsfiihrers S.S. — Serviciul de 
siguranţă al conducătorului S.S. al Reichului — n.a.)5, 
consemnează în memorii că în biroul său de lucru se afla 
o masă rulantă pe care erau instalate telefoane și micro- 
foane în legătură directă cu cancelaria lui Hitler, cuj 
serviciile maj importante ale S.D.-ului, precum şi cu apar- 
tamentul său din Berlin şi vila de la ţară. Prin pereţi, 
sub birou, într-o lampă erau amplasate microfoane as- 
cunse care înregistrau automat orice sunet şi orice con- 
versaţie. Pe masa de lucru erau montate două arme auto- 
mate care intrau simultan în funcţiune, la o simplă apă- 
sare pe un buton. Prin apăsarea pe un alt buton erau 
alarmate gărzile, care în 30 de secunde se adunau în jurul 
imobilului, păzind toate ieşirile. Geamurile biroului erau 
prevăzute cu un grilaj fin prin care trecea curent de înaltă 
tensiune şi un sistem de celule fotoelectrice care înregis- 
trau apropierea oricărui străin. 

Pe timpul călătoriilor sale în străinătate, Schellenberg 
îşi fixa, de regulă, un dinte artificial în care se găsea o 
doză de otravă, suficientă să-l omoare în mai puţin de 
o jumătate de minut, iar pentru mai multă siguranţă, 
purta şi un inel în care se găsea ascunsă, sub o piatră de 
alabastru, o altă capsulă, de aur, cu cianură. 

Dispozitivele perfecționate de ascultare şi emisie, pro- 
gresele în domeniul fotografiei, un buton sau un ac de 
cravată putind fi lentila unui aparat de fotografiat, iar 
plombele dentare, ascunzători pentru microfilme, cerne- 
Jurile speciale rezistente la orice examinare chimică sau 
cu raze infraroşii, actele de identitate falsificate, dome- 
niul vast al spionajului aerian — iată doar citeva din 
mijloacele utilizate de serviciul lui Schellenberg în cel 
de-al doilea război mondial, menite să asigure hitleriştilor 
informaţii sigure şi oportune. 

Numai simpla examinare a biroului-fortăreaţă al şefului 
contraspionajilui hitlerist, doar simpla enumerare a mij- 

loacelor folosite de spionii germani în timpul celui de-al 
doilea război mondial sint edificatoare pentru ceea ce în- 
seamnă noutate în materie de spionaj. Dar noutatea a pă- 
truns şi în cadrul organizatoric, în perfecţionarea unor 
metode de investigaţic. În gencral, experienţa acumulată 
în cursul istoriei a dus la descoperirea unui număr impre- 
sionant de metode, care de care mai ingenioase, ce se îm- 
pletesc cu mijloacele tehnice tot mai perfecţionate. 


Spionaj in zorii istoriei 


Arta spionajului pe pămîntul României îşi găseşte 
izvoarele încă în timpurile străvechi. Ea s-a născut 
în antichitate, în vremea cînd locuitorii de pe aceste me- 
leaguri erau nevoiţi să poarte războaie cu numeroși duş- 
mani pentru a-și apăra aşezările împotriva năvălitorilor. 

Pămîntul bogat al Daciei a fost ţinta acţiunilor mul- 
tor popoare războinice atrase de lanurile de griu, de 
aurul munţilor, de mierca care „curgea în piriuri“. Oa- 
menii acestor păminturi au ştiut să-și apere avutul şi ro- 
dul muncii nu numai prin tăria braţelor, ci şi prin as- 
cuţişul minţii, 

Una din primele expediţii pe pămînturile cuprinse între 
Carpaţi şi Dunăre este cea întreprinsă de Alexandru 
Macedon. Potolomeu, martor ocular al acestei expediţii, 
povesteşte că Alexandru, înaintind cu armata sa prin 
lanurile de griu, a fost nevoit să-şi croiască drum cu aju- 
torul pedestrimii, care apleca spicele folosindu-se de sulițe. 
Expediția lui Alexandru Macedon i-a surprins pe geţi, 
care considerau că armata macedoneană nu putea să 
treacă Dunărea decit după construirea unui pod. De 
aceea, trecerea Istrului — cel mai mare din toate riurile — 
cu ajutorul luntrilor creează elementul surpriză, iar geții 
înfrinţi sînt nevoiţi să se retragă. 

Cîţiva ani mai tirziu, în vremea lui Dromihete şi 
Lisimah, conflictul dintre geţi şi macedoneni atinge apogeul. 
În mai multe războaie purtate în jurul anului 300 î.e.n. 

Dromihete îi învinge pe macedoneni, reuşind să-l ia pri- 
zonier chiar pe Agatocles, fiul regelui dușman. Elibera- 
rea din prizonierat a lui Agatocles nu duce la încetarea 
conflictului între geţi şi macedoneni. În anul 292 î.e.n, 
Lisimah, în fruntea unei armate care se ridica, potrivit 
aprecierilor istoricului grec Polyainos, la o sută de mii de 
oameni, va porni din nou împotriva lui Dromihete. Epilo- 
gul acestei expediţii este îndeobşte cunoscut. Trufaşul 
rege al macedonenilor cade prizonier, iar geții îi dau o 
lecție usturătoare, după care îl eliberează din captivitate. 
În luptele dintre geţi şi macedoneni, inegali ca forţă, 
victoria primilor se explică prin strategia folosită de is- 
cusitul Dromihete, care şi-a purtat adversarii prin locuri 
pustii, lipsite de apă, de hrană sau furaje, istovindu-i pe 
luptătorii vrăjmași şi dînd atacul decisiv în condiţii avan- 
tajoase. Procedeele de luptă folosite de Dromihete presu- 
pun însă şi desfășurarea unei intense activităţi de cu- 
noaștere a celor ce se petreceau în tabăra adversă. Consi- 
derăm că Dromihete, prin iscoadele sale, a fost în per- 
manenţă la curent cu situaţia din tabăra macedoneană 
atit în timpul expediției lui Agatocles, cit şi a lui Lisimah, 
ceea ce i-a permis să cîştige bătăliile şi să-i captureze pe 
cei doi conducători. 

Spre sfîrşitul erei vechi şi la începutul erei noastre, 
la Burebista, Cotiso, dar mai ales la Decebal, găsim nume- 
roase elemente care atestă existenţa unei activităţi sus- 
tinute pentru obţinerea informaţiilor. 

Încă din cele mai vechi timpuri, în Dacia erau folo- 
siţi de către băștinaşi numeroşi meșteri romani „pentru 
a le zidi cetăţi, a le fabrica maşini de război, a le bate 
monede“, de obicei, prin imitarea denarilor republicii 
romane î. Aceşti meșteri erau recrutaţi, de regulă, din- 
tre fugari, care primeau însărcinări multiple, oferind tot- 
odată informaţii şi ducind „negocieri diplomatice“. Potri- 
vit afirmațiilor lui Strabo, Burebista „intemeiă un mare 
imperiu, impunind dominaţia getică aproape tuturor veci- 
nilor, şi constituia o mare primejdie şi pentru romani“. 
Victoriile repurtate de acesta se datoresc în egală măsură 
unei abile activităţi diplomatice, concretizată în sprijinul 
acordat lui Pompeius impotriva lui Cezar prin Acornion, 

un agent grec din Dionysopolis. Aceeaşi politică este pro- 
movată şi de Cotiso, un alt rege dac, care a intervenit 
in războaiele civile în favoarea lui Octavian. 

După cum arată Vasile Pârvan, pe vremea lui August 
existau în Dacia „destui localnici care dunoșteau literele 
latine precum dealtfel şi destui romani în serviciul daci- 
Jor“. Prezența romanilor în „serviciul dacilor“ era necesară 
pentru efectuarea lucrărilor în care ei erau meşteri, în: 
unele lucrări de cancelarie, dar mai ales în furnizarea 
de informaţii privind situaţia politică și militară a Impe- 
riului roman, aşa că nu întimplător, Burebista, după cum 
arată Strabo, „trecea Dunărea fără să se teamă de 
nimeni şi pustia Tracia pină în Macedonia şi Iliria“. 

Importanţa atribuită romanilor aflaţi în slujba dacilor 
este pusă în evidenţă în mod pregnant cu prilejul înche- 
ierii păcii, după primul război dintre Traian şi Decebal, 
cînd una dintre condiţii consta în „extrădarea inginerilor 
şi a dezertorilor din armata romană“ și în asumarea de 
către regele dacilor a obligaţiei de a nu mai primi fugari 
şi soldaţi din imperiu şi de „a socoti drept prieteni şi 
drept duşmani pe prietenii şi duşmanii romanilor“. 

Decebal s-a dovedit iscusit comandant de oști în răz- 
boaiele purtate împotriva romanilor, bazindu-se pe cunoaş- 
terea temeinică a tehnicii de luptă folosite de aceștia. 
El işi dădea seama că fără o armată bine organizată şi 
bine instruită nu-i putea învinge pe romani. Iscoadele 
sale străbăteau Imperiul roman, în timp ce regele dac 
„primea la Sarmisegetusa dezertori din armata romană“ 2, 
pe care îi plătea bine cu denari romani. Aceștia îi ofe- 
reau informaţii preţioase cu privire la condiţiile existente 
în Imperiul roman şi la deplasările de trupe, dezvăluin- 
du-i în același timp aspecte privind tactica romană, teh- 
nica de luptă folosită de dușmanii săi. Făcind portretul 
lui Decebal, Dio Cassius arată că acesta „era priceput 
în ale războiului şi iscusit la faptă, ştiind cînd să năvă- 
lească și cînd să se retragă la timp, meşter în a întinde 
curse, viteaz în lupte“. În războaiele purtate cu romanii, 
Decebal s-a folosit adeseori şi de informaţii obţinute pe 
căi cunoscute numai de el. Acelaşi izvor ne informează 
că, dind dovadă de multă ingeniozitate, conducătorul 

dacilor a inccreat în repetate rînduri să-şi asigure supe- 
rioritatea în confrunlarea cu romanii. Pe această linie sc 
înscrie tentativa de a-l suprima pe Traian, pe cind se 
afla în Moesia, unde Decebal trimite doi dintre fugarii 
romani pentru a aduce la îndeplinire planul stabilit, pre- 
cum şi capturarea comandantului roman Longinus, rela- 
tată de Dio Cassius după cum urmează : „Decebal momi 
pe Longinus, comandant de oaste, care se davedise de 
temut în războaie, şi înduplecîndu-l să vină la o întîlnire 
sub cuvînt că va face tot ce i se va porunci, puse minu 
pe el şi-l întrebă în faţa obștii ce planuri are Traian; 
şi fiindcă acela nu voi să spună nimic, îl puse sub pază 
neferecată şi, trimiţind un sol la Traian, ceru ca acesta 
să-i lase ţara pînă la Istru și să-i întoarcă banii pe Care-i 
cheltuise cu războiul; numai așa îi va da drumul lui 
Longinus !“, 

Din cele relatate desprindem procedeele ingenioase 
folosite de Decebal pentru obţincrea informaţiilor nece- 
sare zădărnicirii acţiunilor întreprinse de duşmani. Aceste 
informaţii cu caracter de spionaj apar ca o necesitate in 
lupta de apărare, de menţinere a independenței, ca o 
condiție a existenţei statului dac. 

În timpul lui Decebal arta obţinerii informaţiilor cu 
caracter militar a atins apogeul, dar în perioada finală 
lucrurile iau o întorsătură dramatică din cauza apariţiei 
primilor trădători. Referindu-se la anii celui de-ál doi- 
lea război daco-roman, Dio Cassius arată că Decebal cra 
slăbit şi „din pricină că mulţi daci trecuseră de partea 
lui Traian“. În lucrarea sa intitulată Dacii, Hadrian Dai- 
coviciu menţionează că la sfîrşitul războiului „O pradă 
bogată e dusă la Roma, pe lingă comorile regelui Dece- 
bal, ascunse în albia riului Sargetia şi descoperite de 
romani datorită trădării dacului Bicilis&, 

Comorile dacilor fuseseră ascunse cu multă iscusință 
în albia riului Sargctia, al cărui curs a fost deviat pină 
în momentul depozitării şi acoperirii cu pietriș şi nisip 
a obiectelor din metale preţioase. Prizonierii romani care 
efectuaseră lucrarea au fost omoriți după readucerea 
cursului la vechea albie, pentru ca nimeni să nu poată 
trăda taina. Dar Bicilis, sfetnic de taină al lui Decebal, 

unul dintre puţinii fruntași daci care cunoştea unde fuse- 
seră ascunse comorile, fiind capturat de romani, le-a 
dezvăluit această taină, iar comorile ascunse în albia riu- 
lui au luat drumul Romei. 

Nu de mult, la Filippi a fost descoperită inscripțla- 
epitaf a lui Tiberius Claudius Maximus, care a fost 
„recompensat cu premii pentru bravură de împăratul 
Domitianus ; făcut duplicarius de divus Traianus în Ala 
Nr. Il de Pannoni și de acelaşi împărat a fost făcut explo- 
rator“. În continuare, epitaful povesteşte că în această 
calitate Tiberius Claudius Maximus l-a capturat pe Dece- 
balus și i-a tăiat capul, pe care l-a dus împăratului Tra- 
ianus. Constantin Daicoviciu şi I. I. Russu, comentind 
inscripţia-cpitaf a lui Tiberius Claudius Maximus, iden- 
tifică noțiunea de „explorator“ cu aceca de cercetaş. Exis- 
tența acestor cercetași în compunerea corpului expedi- 
ţionar roman constituie o mărturic a organizării de către 
împăratul Traian a unei intense activităţi de cunoaștere 
prealabilă a terenului pentru a evita capcanele pe care 
Decebal le întindea cu multă iscusinţă. 

Analizind aceste pasaje din inscripţia-cpitat de la 
Filippi, comparîndu-le cu alte izvoare şi confrurtindu-le 
cu scene de pe Columna lui Traian, I, I. Russu ajunge 
la concluzia că Tiberius Claudius Maximus „ca șef, ori 
adjunct al unui valoros detașament de cercetași (explo- 
ratores) din divizionul «pannonic», l-a urmărit pe rege“ 
şi l-a capturat „în momentul agoniei sale“, după ce Dece- 
bal, hărțuit de aceşti „exploratores“, şi-a curmat „firul 
zilelor cu sabia scurtă şi curbă (arma tipică a geto-dacilor), 
cîteva clipe înainte de a îi capturat viu“ $, 

După cucerirea Daciei de către romani, triburi ale 
dacilor liberi au continuat lupta împotriva stăpinirii ro- 
mane. Referindu-se la aceste triburi, Vasile Pârvan arată 
că ele reprezentau un „cuib de tulburări continue“, iar : 
istoricul Dumitru Tudor, vorbind despre sistemul clien- 
telar al romanilor, subliniază că popoarele „barbare“ erau 
supravegheate discret de aceștia. „Supravegherea dis- 
cretă“ presupunea, desigur, existența unor mijloace de 
informare în sînul triburilor dacilor liberi, printre aces- 
tea numărindu-se îndeosebi stipendiile plătite unor con- 


25 


ducători de triburi, pe care romanii şi i-au făcut aliaţi 
şi care le furnizau informaţii. 

Perioada ocupaţiei romane în Dacia nu se caracteri- 
zează printr-o linişte totală, fiind presărată cu lupte pur- 
tate de dacii liberi cu arma în mină, pe cale diplomatică 
sau prin provocarea unor tulburări interne în Dacia 
romană, în decurs de mai bine de un veac şi jumătate. 

Documentele rămase din acea perioadă, precum și 
mărturiile arheologice sînt încă sărace pentru a contura 
tabloul artei procurării informaţiilor pe pămintul Daciei, 
dar suficiente pentru a dovedi că spionajul a fost prezent 
încă din timpuri străvechi pe aceste meleaguri, fiind folo- 
sit ca mijloc de apărare a independenţei unui stat în care 
oamenii munceau pașnic, fără a fi cuprinși de ginduri 
de cotropire, dar care luptau cu abnegaţie împotriva celor 
ce se încumetau să le calce hotarele. 


„„Potrivindu-le cu micul lor număr“ 


După cum se ştie, Ţara Românească se constituie ca stat 
feudal de sine stătător în veacul al XIV-lea, cind Basarab 
I, fiul lui Tihomir, reuşeşte să alunge pe cîmpul de 
luptă oștile cotropitorilor mongoli şi maghiari. În aceste 
grele lupte purtate încă la începuturile istoriei feudale 
a poporului nostru se cristalizează o oaste, „cea dintii 
armată permanentă în Europa“, după cum afirmă Nicolae 
Bălcescu, și tot atunci românii își precizează strategia 
proprie în luptă cu vrăjmașii. În timpul domniei lui Ba- 
sarab I se aplică, pentru prima dată în istoria medie, un 
nou procedeu de luptă şi anume retragerea din faţa duş- 
manului şi pustiirea locurilor din calea oastei lui, pentru 
a-i slăbi forţele prin înfometare și prin atacuri răzlețe 
executate prin surprindere, indeosebi noaptea. Acest pro- 
cedeu a fost aplicat şi în veacurile următoare, ori de cite 
ori oștile române erau nevoite să lupte cu dușmanii care 
îi copleşeau ca număr. Atragerea armatei lui Carol Ro- 
bert în defileul de la Posada, „loc umbros şi păduros 
închis cu întărituri, a fost urmată de o ploaie de săgeți 
şi bolovani prăvăliţi asupra oștenilor acestuia, ceea ce a. 
făcut, după cum atestă cel mai de seamă document al 
vremii, Chronicon Pictum Vindobonense, ca maghiarii să 
se frămiînte ca „pruncii în leagăn“ şi „ca trestia în bătaia 
vîntului“, 

Înfringerea severă pe care a suferit-o Carol Robert 
şi oştirea sa in bătălia de la Posada nu a fost o simplă în- 

timplare ; ea a fost pregătită cu deosebită minuţiozitate 
de Basarab I care şi-a asigurat superioritatea prin ale- 
gerea unui loc ideal pentru ducerea luptei decisive. În 
acest scop, pe lîngă activitatea militară propriu-zisă, vo- 
icvodul român a desfăşurat şi o intensă muncă de infor- 
mare asupra dușmanului, urmărind pas cu pas drumul 
parcurs de oștile regelui maghiar. Este neîndoielnic, că 
„spionii“ lui Basarab I au însoţit în permanență armata 
lui Carol Robert, informindu-l pe domnitorul român asu- 
pra situaţiei din tabăra dușmană. Dar nici ungurii nu 
s-au lăsat mai prejos în ceea ce priveşte culegerea de in- 
formaţii. Astfel, un document din anul 1336 atestă că un 
nobil, pe nume Bako, a cutreierat ţinuturile noastre pen- 
tru îndeplinirea „unor solii şi fapte tainice“. 

În cuvintarea rostită la deschiderea cursului de is- 
torie naţională de la Academia Mihăileană, vorbind despre 
luptele românilor, Mihail Kogălniceanu spunea: „Nici- 
odată duhul izbînzii şi al năvălirii nu i-a povăţuit ; ci toate 
războaiele lor au avut un ţel nobil şi sfînt : apărarea pa- 
triei... Dar în aceste lupte, statornicia, curajul, isprăvile, 
biruinţele lor ne par fabuloase, potrivindu-le cu micul 
lor număr şi cu puţinele lor mijloace ce le-au stătut dina- 
inte. Duşmani de zece ori mai puternici decit dînșii îi ve- 
dem bătuţi şi puşi pe fugă“ !. 

Tăria şi forţa de care au dat dovadă românii în aceste 
lupte își găsesc explicaţia în cauza dreaptă pe care o 
apărau, dar și în deplina cunoaştere a locurilor unde se 
purtau luptele, a forțelor dușmanilor, în care scop, ei 
desfăşurau o intensă activitate de culegere a informaţiilor. 

Metodele de informare folosite în perioada de inceput 
a feudalismului erau variate. Voievozii apelau la servi- 
ciile unor negustori autohtoni şi străini cărora le acor- 
dau privilegii. Prin natura meseriei lor, aceşti negustori 
puteau să cutreiere diferite ţări şi să culeagă, pentru 
domnitori, informaţii cu privire la mişcările de trupe ce 
aveau loc în taberele duşmane, la unele evenimente po- 
litice care interesau şi țările române. 

Un anumit rol în consolidarea independenţei sta- 
tului român l-a jucat în această perioadă şi biserica. Ea 

şi-a adus contribuţia atit la stăvilirca ofensivei catolici 
mului, cît şi la informarea temeinică asupra unor stări 
de lucruri din Balcani, deoarece preoţii şi călugării între- 
ţineau relaţii cu diferite biserici din Imperiul Bizantin 
sau chiar din Orient, 

O altă sursă de informare o constituiau diferiţi fugari 
care se adăposteau pe la curţile domnești. „În marea Va- 
lahie a lui Petru Voievod“ găseşte adăpost Vasile, fiul 
cneazului Dimitrie Donskoi, care, scăpind prin fugă din 
mîinile hanului Hoardei de Aur, unde fusese ostatec, 
ajunge în Moldova, bucurindu-se de ospitalitate, iar la 
curtea lui Mircea cel Bătrîn îşi găseşte refugiu Musa, cel 
care cu sprijinul domnitorului valah va ajunge sultan, 
apoi şeicul Bendr-ed-Din, ginditor politic turc, care, spri- 
jinit de același domnitor, va organiza o răscoală în Bal- 
cani împotriva Porții. O scamă de fugari din Imperiul 
otoman se vor adăposti în ţările române şi în secolul ur- 
mător, furnizîind domnitorilor informaţii preţioase. 

În bătăliile care au avut loc în secolul al XIV-lea şi 
mai ales în secolul al XV-lea, pe lingă faptele de vitejie 
săvirşite pe cîmpul de luptă, unii domnitori se dovedesc 
buni organizatori ai războiului ascuns, fiind deosebit 
de talentaţi în arta culegerii informaţiilor. Astfel, Mircea 
cel Bătrîn, în așteptarea momentului prielnic pentru bă- 
tălia de la Rovine, şi-a „lăsat dușmanul să înainteze prin 
pădurile aflate în calea sa, fără însă a picrde contactul 
cu el. Domnul a aplicat o energică apărare activă, sle- 
ind forţele dușmanului prin atacuri date prin surprindere, 
de obicei în timpul nopţii“ 2. 

Lupte asemănătoare vor purta şi Vlad Dracul, Vlad 
Tepeş sau Ştefan cel Mare çare îi învinge pe turci, după 
cum spune Ureche „nu așa cu vitejia, cum cu meşteşu- 
gul“. 

În acţiunile sale războinice îndreptate împotriva co- 
tropitorilor otomani Iancu de Hunedoara a recurs şi la 
războiul ascuns, căutînd să fie binc informat asupra manc- 
vrelor dușmanului, asupra forţei şi înzestrării acestuia. 
Astfel, la asediul Belgradului, în anul 1440, „un bilet le- 
gat de o săgeată“ informează garnizoana oraşului asupra 
unui atac prin surprindere plănuit de turci. Acelaşi dom- 

nitor apelează adeseori la serviciile pepulaţiei subjugate 
de turci, la care găseşte ajutor militar, alimente şi pusi- 
bilităţi de informare asupra duşmanului. 

Contemporanul său, domnitorul muntean Vlad Dra- 
cul, a folosit cu succes informaţiile dobiîndite de la lo- 
calnici sau prin iscoadele trimise în faţa armatei calc. 
La cucerirea cetăţii Pereţ, el a aflat de existența unei 
subterane prin care turcii puteau fugi în taină din oraş, 
după care, așteptindu-i la ieşire, i-a măcelărit fără să-i 
scape nici unul. Cu alt prilej, Vlad Dracul, aflind prin is- 
coadele sale că garnizoana turcească din cetatea Dirstor 
(Silistra- n.a.) este foarte puternică, renunţă la ase- 
diul ei, evitind astfel vărsări inutile de sînge. În bătăliile 
purtate pe Dunăre, Vlad Dracul primeşte de la bulgari 
informaţii despre răscoalele acestora, despre deplasările 
oştilor turcești, iar iscoadele sale îl vestesc că turcii aflaţi 
în apropiere de Nicopol aprind focuri mai multe pentru 
a da impresia că dispun de forţe superioare. 

După cucerirea cetăţii Giurgiu, în septembrie 1445, 
Vlad Dracul dă de ştire brașovenilor despre acest eve- 
niment, cerîndu-le arcuri, săgeți şi tunuri spre a întări 
cetatea „căci ea e tăria și vouă, şi nouă și tuturor creşti- 
nilor“ 3. 

Un episod important care relevă rolul deosebit al in- 
formațiilor este cel al cursei pe care Hamza, beiul de Ni- 
copol, urmărea să o întindă lui Vlad Țepeș pentru a-l 
prinde pe voievod. Aflind despre intenţia lui Hamza, dom- 
nitorul muntean îi hărăzește propria-i cursă, care il va 
duce în final pe bei, impreună cu toată ceata sa, în pă- 
durez de ţepi. 

În timpul scurtei dar glorioasei sale domnii Vlad Fe- 
peş reuşeşte să organizeze o intensă activitate de infor- 
mare, fiind la curent cu mișcarea oștilor turceşti nu nü- 
mai pe uscat, ci şi pe mare. 

În acelaşi timp, el ştie să organizeze cu multă com- 
petență lupta de hărțuire a duşmanului printr-o supra. 
veghere sistematică a oștirii acestuia, căutind să aleagă 
momentul prielnic pentru declanşarea bătăliei hotări- 
toare şi privindu-l totodată de posibilitatea aprovizionă- 
rii şi a cunoașterii locurilor străbătute. Spre edificare, 

iată cum descrie Alexandru Vlahuţă luptele de hărţuială 
duse de Vlad Ţepeş împotriva oştilor lui Mahomed al 
JI-lea, care invadaseră Ţara Românească, în anul 1462 : 
„Cu multă grijă înaintează puhoiul turcesc înlăuntrul 
acestei ţări tăcute, printre copacii vrăjii care dintr-o 
clipeală în alta, se pot preface în luptători... Dar ce ţa- 
ră-i asta ? întrebă răstit Mahomed. Unde i-s oamenii? 
Nu văd un tirg, nu văd un sat. Și unde-i vodă cu oastea? 
Unde-i ghiaurul ? 

Nu-i liniştea morţii asta, nici incremenirea fricii, e 
ura la pindă, e răzbunarea care tace şi aşteaptă...“ 

Domnitorul muntean a iscodit oastea turcească şi a 
dat atacul în momentul oportun, pe timp de noapte, prin 
surprindere, încercind astfel să stabilească un echilibru 
între putina, dar viteaza sa oaste și mulţimea otomanilor. 
Atacul de noapte executat prin surprindere asupra cor- 
tului sultanului reprezintă, după cum arată Nicolae 
lorga, „unul din cele mai interesante episoade ale isto- 
riei militare a osmanliilor“ întrucît „pină atunci nu se in- 
timpină în istoria turcească un act de îndrăzneala ata- 
cului impotriva persoanei împărăteşti înseși“ 4. 

Comentind acest episod şi subliniind îndrăzneala vo- 
ievodului muntean, Nicolae Iorga arată mai departe că 
numai cine ar fi cunoscut pînă în cele mai mici amănunte 
alcătuirea taberei turceşti şi viața ce se ducea acolo ar 
fi fost capabil să cuteze o astfel de lovitură. 

Din aceste fapte se desprinde grija lui Vlad Ţepeş de 
a obţine, prin iscoade, informaţii detaliate despre dispo- 
zitivul adversarului, dată fiind inferioritatea numerică 
a oastei muntene, din care cauză pe voievod il avantaja 
mai curînd o bătălie dată prin vicleșug, nu prin forța 
armelor. 

Scrisoarea lui Vlad Ţepeş adresată lui Matei Cor- 
vin şi expediată din Giurgiu, la 11 februarie 1462, poate 
fi considerată ca un document important în care se relevă 
strădania domnitorilor munteni de a se apropia de 
Ungaria pentru a face față pericolului comun: Impe- 
riul otoman. În această scrisoare Vlad Ţepeş îl infor- 
mează pe Matei Corvin despre biruinţele asupra turcilor, 
despre intenţia lui Hamza de a-l prinde în cursă, precum 

şi despre prepătirile de război ale turcilor, solicitîndu-l 
totodată ajutorul. Interesante sint informaţiile care pre- 
zintă importanţă din punct de vedere strategic: „Cum 
se va deschide vremea, — adică primăvara, au de gînd 
să vie duşmănește, cu toată puterea lor (turcii — n.a.). 
Însă vaduri n-au, căci vadurile lor de la Dunăre, în afară 
de Vidin, am pus să le ardă, să le nimicească şi să le facă 
pustii. Deoarece pe la vadul Vidinului prea puţini pot 
să ne aducă vreun rău, ci ar vrea să-și aducă vasele de la 
Constantinopol și Galipole, pe Mare, la Dunăre“ 5. 

Referindu-se la agentul său, Vlad Ţepeş îi recomandă 
lui Matei Corvin: „să crezi ce va spune Măriei Tale 
acest om al nostru Radul Farma (Grămăticul) ca şi cum 
am grăi noi de faţă cu Măria Ta“ 6, 

Scrisoarea domnitorului muntean inaugurează astfel 
un procedeu ingenios de informare asupra situaţiei din 
Imperiul otoman, asupra pregătirilor făcute de turci pen- 
tru a invada Țara Românească. 


Împăratul Bizanțului prizonier 
al dobrogenilor 


Dobrogea a avut, ca stat feudal de sine stătător, o exis- 
tenţă scurtă, dar plină de glorie. 

Împăratul bizantin Ioan al V-lea Paleologul a ocupat 
tronul cu sprijinul primit de împărăteasa Ana de Savoia, 
mama sa, de la Balica, conducătorul statului dobrogean, 
care i-a trimis pe Dobrotici şi Teodor cu o mie de oșteni 
împotriva rivalilor ce rivneau la tronul imperial. Ajuns 
la cîrma Dobrogei, acelaşi Dobrotici, ce-i facilitase împă- 
ratului bizantin urcarea pe tronul imperial, nu se va lăsa 
impresionat de strălucirea coroanei pe care acesta a 
purta şi îl va face prizonier. 

După urcarea pe tron, loan al V-lea Paleologul își 
aţintește privirea spre statele ce se înfiripaseră în Bal- 
cani, năzuind să le reintegreze în Imperiul bizantin şi cău- 
tînd să-l atragă în acest scop de pârted sa pe regele ma- 
ghiar Ludovic I, care intenţiona să cotropească Țara Ro- 
mânească şi unele regiuni din Balcani. Prin anul 1365, 
loan al V-lea Paleologul face o călătorie la Buda, unde 
încheie o alianță cu regele maghiar. La întoarcere însă, 
puternicul împărat este atras într-o cursă şi devine, îm- 
preună cu Întreaga sa suită, captivul lui Dobrotici, ceea 
ce presupune că acesta intrase în posesia unor informa- 
ţii sigure privind situaţia din Bizanţ, scopul călătoriei 
întreprinse de împărat la Buda şi, probabil, chiar conți- 
nutul tratatului încheiat între cei doi monarhi. Altfel 
nu s-ar putea explica actul de nemaipomenită îndrăz- 

ncală de a-l lua prizonier pe însuşi împăratul Bizanțului, 
act prin care Dobrotici reuşeşte să zădărnicească o alianţă 
îndreptată împotriva sa. 

După ce loan al V-lea Paleologul s-a aflat în captivi- 
tate timp de aproape un an, contele Verde, cavalerul ita- 
lian Amadeo de Savoia, probabil rudă cu împăratul, 
organizează în alianţă cu papa, genovezii şi venețienii, o 
puternică cruciadă în scopul salvării împăratului. Flota ita- 
liană și cruciații contelui Verde nu-l pot înfringe pe Do- 
brotici prin luptă, impăratul fiind eliberat din captivitate 
numai în urma tratativelor pe care feudalii apuseni sint 
nevoiţi să le poarte cu conducătorul Dobrogei. 

Acest episod din istoria Dobrogei se încheie prin- 
tr-o melodramă romantică. Împăratul captiv îl însoară 
pe fiul său Mihail cu fiica lui Dobrotici, iar după ce este 
alungat de pe scaunul imperial şi nevoit să pribegească 
timp de trei ani,-găseşte din nou sprijin la Dobrotici, cu 
ajutorul căruia il detronează pe Andronic — de fapt fiul 
său — care, sprijinit de turci şi genovezi, ii răpise tro- 
nul. 

Dobrogea dispare ca stat de sine stătător spre sfirşi- 
tul veacului al XIV-lea, cînd urmașul lui Dobrotici, 
Ivanco, este ucis pe cimpul de luptă. Mai tirziu istoria 
ei se impleteşte cu cea a Ţării Româneşti, în care Mir- 
cea era „singur stăpinitor“, iar ţara sa cuprindea „amin- 
două malurile Dunării pînă la Marea cea mare“ 1. 


„trimitea cu inşelaclune soli“: 


Despre Moldova secolului al XIV-lea există foarte pu- 
tine informaţii scrise. Însuşi cronicarul Grigore Ureche 
menţionează că „în zilele acestor domni, nu se află scris 
nimica, cît au domnit ei 46 de ani“ şi nici „vecinii care 
nimica n-au lăsat neînsemnatu, n-au ştiut de dinşii să 
scrie. 

Totuşi, perioada cuprinsă între domniile lui Dragoș şi 
Bogdan, pină în momentul urcării pe tron a lui Alexan- 
dru cel Bun, este dominată de o intensă activitate poli- 
tică, de conflicte militare şi religioase. Într-o jumătate 
de veac soliile tainice ale moldovenilor au străbătut dru- 
murile Europei, de la Moscova la Avignon, iar voievo- 
zii Moldovei au adăpostit la curtea lor pribegi din alte 
părţi, așa cum a fost cazul lui Vasile Dimitrievici, fiul 
lui Dimitrie Donskoi, marele cneaz al Moscovei, care, 
fugind din captivitatea tătarilor, a găsit loc de refugiu în 
Moldova, la curtea lui Petru I Muşat, înainte de afi în- 
coronat el însuși mare cneaz al rușilor, sau au acordat aju- 
tor în clipe grele unor vecini, aşa cum a procedat, de pildă, 
Roman I care a „întărit cetățile cu moldoveni“, ajutin- 
du-l pe cneazul Teodor Koriatovici în luptele purtate cu 
Lituania şi oferind oştirii lui, după înfrîngere, adăpost în 
Moldova. Dar trăsătura dominantă a acestui veac, în spe- 
cial în a doua lui jumătate, este dată de activitatea politică 
și militară orientată în scopul înlăturării agresiunii feu- 
dalilor maghiari care amenințau însăşi existenţa sta- 

tului. O luptă încheiată la Hindău, spre sfirşitul secolu- 
lui al XIV-lea, îi oferă regelui Sigismund al Ungariei o 
replică asemănătoare cu cea servită predecesorului său, 
Carol Robert, la Posada, stăvilindu-i pentru moment 
pofta de expansiune. 

Pe de altă parte, catolicismul desfăşura o amplă ofen- 
sivă în Moldova, unde un rol de seamă l-au jucat aris- 
tocratele străine, care reprezentau o adevărată agentură a 
papalității în această ţară. Este vorba despre Mușata sau 
Doamna Marghita, cum îi spuneau catolicii, care îşi în- 
scrie numele în istorie nu numai ca urmare. a întemeierii 
celei mai de seamă dinastii domnitoare, ci şi a înverșună- 
rii cu care a desfăşurat propaganda catolică în Moldova. 
În secolul următor, două din cele patru soţii ale lui Ale- 
xandru cel Bun au fost catolice. Prima din acestea, Mar- 
gareta, fiica lui Ștefan Loșontz, se dovedeşte mai rezer- 
vată in acţiunile sale, însă cea de-a doua, Ringala, devine 
incomodă pentru voievod, care, plictisit de insistenţele 
ei de a-l face „papistaş“, o trimite frumuşel acasă după 
vreo zece ani de căsnicie. 

Aceste exemple, la care mai adăugăm activitatea des- 
făşurată de doamna Clara în Ţara Românească, dove- 
desc din plin căile prin care catolicismul căuta să se in- 
filtreze în ţările române. Mai mult chiar, pe lingă încer- 
cările insistente de a-i atrage pe soţi sau pe unii curteni 
la catolicism, atît doamna Clara, soţia lui Alexandru, 
Vlaicu voievodul Țării Românești, cît şi Marghita şi Rin- 
gala, soțiile lui Alexandru cel Bun al Moldovei, au adus 
cu ele prelați catolici, pelerini şi misionari, au ctitorit 
biserici catolice şi au purtat corespondenţă cu scaunul 
papal. Astfel, cea de-a doua soţie a lui Alexandru Voie- 
vod, doamna Clara, fiind bigotă, şi-a -petrecut viaţa la 
Curtea de Argeş, militind pentru convertirea soţului, fiu- 
lui, boierilor și poporului la catolicism, aceasta fiind, după 
părerea ei, adevărata credinţă. A ridicat, în acest scop, 
la Curtea de Argeş o biserică de rit catolic şi a între- 
ţinut strînse legături cu regele Ungariei şi cu Papa de la 
Roma. Cu toată rivna, doamna Clara nu a obţinut decit 
succese efemere, reușind să atragă de partea sa puțini 
aderenţi. Chiar fiul ei, Vladislav I, a fost acela care, la 

îndemnul călugărului Nicodim de la Tismana, a luat mă- 
suri pentru stăvilirea ofensivei catolice, înfiinţind prin- 
tre altele şi o a doua mitropolie română ortodoxă, la Se- 
verin. 

Domnia lui Alexandru cel Bun a intrat în istorie ca 
o perioadă îndelungată, plină de tihnă şi prosperitate, 
lipsită de conflicte militare, în care voievodul a contri- 
buit prin înțelepciunea sa la înflorirea Moldovei. Este 
adevărat că războaiele au ocolit hotarele Moldovei, dar 
în această perioadă îndelungată a domniei lui Alexandru 
cel Bun pericolul invaziei duşmanilor nu a încetat să 
existe, imbrăcind diferite forme. Era şi firesc să fie aşa 
în vremea cind conflictele militare au dus la sătăcirca 
unor mari ţări, în vremea cind Eduard al III-lea al An- 
gliei își amanetează, din lipsă de bani, coroana de aur 
pentru a-şi plăti soldaţii angrenaţi în cel mai lung război 
din istoria omenirii, cînd Sigismund de Luxemburg, împă- 
rat al Imperiului german şi rege al Ungariei şi Boemiei 
lasă, pentru suma de 1 500 de galbeni coroana imperială 
cămătarilor din Ulrich, cînd riga Vladislav Iagello al Po- 
loniei zălogește Pocuția lui Alexandru cel Bun pentru 
1000 de ruble de argint. În timp ce toate aceste ţări se 
zbăteau în datorii, Moldova lui Alexandru cel Bun cu- 
noaşte o epocă de înflorire şi prosperitate, astfel că nu 
întimplător la bogăţiile ei rivneau mulţi monarhi vecini, 

În înţelegerea de la Liublin încheiată între maghiari 
şi polonezi, în anul 1412, era prevăzută chiar împărţirea 
Moldovei între Polonia şi Ungaria ; la aceasta se adaugă 
şi pericolul pe care îl reprezenta pentru Moldova apa- 
riţia, în apropierea hotarelor ei, a oștilor turceşti. În. 
această conjunctură, Alexandru cel Bun dă dovadă de 
multă înţelepciune, luînd măsuri cficace pentru zădărni- 
cirea planurilor agresive, pentru înlăturarea pericolului 
care plana asupra Moldovei, pentru asigurarea unei vieți 
tihnite şi înfloritoare. 

În concepţia lui Sigismund de Luxemburg, cavalerii 
teutoni aveau menirea să colonizeze Moldova pină la 
gurile Dunării şi pină la mare, motiv pentru care voje- 
vodul Moldovei a acordat Poloniei un sprijin substanţial 

in infringerea acestora. Participarea moldovenilor la 
luptele de la Grünwald şi Marienburg relevă o cunoaştere 
temeinică de către călăreții moldoveni a tehnicii de luptă 
teutone. Relatînd desfăşurarea bătăliei de la Marien- 
burg din îndepărtata Prusie, cronicarul polonez Dlugosz 
elogiază acţiunile moldovenilor care „înaintează de- 
parte de tabăra polonă pentru a cerceta“ forţele teu- 
tone, luptind „acoperiţi de frunze și crengi“, pentru a nu 
fi observați „de unde slobod săgețile care curg ca ploaia“. 

Spre sfirşitul secolului al XIV-lea şi la inceputul se- 
colului al XV-lea prin Moldova trec numeroşi călători, 
în primul rînd, prelați catolici, dar şi reprezentanţi ai 
bisericii ortodoxe, negustori, dar și trimişi ai unor prin- 
cipi şi monarhi, spre a se informa asupra intenţiilor dom- 
nitorului, politicii sale şi indeosebi asupra pregătirilor 
“de război. Printre aceştia se numără Guillebert de Lan- 
noy, sol și iscoadă a ducelui de Burgundia, trimis în tă- 
rile din răsăritul Europei pentru a pregăti o nouă cru- 
ciadă. Deşi a fost bine primit la curtea lui Alexandru 
cel Bun, nu întimplător el a fost jefuit pe teritoriul Mol- 
dovei şi deseori stinjenit în activitatea pe care intenţiona 
să o desfăşoare, avind în acest scop în permanenţă în 
preajma sa o călăuză numită de domnitorul moldovean, 
a cărei menire nu era, evident, numai aceea de a-i asigura 
paza. 

Relatind despre călătoria sa prin Moldova, Guillebert 
de Lannoy povesteşte că domnitorul Alexandru cel Bun 
a luat măsuri pentru descoperirea celor nouă hoţi care îl 
prădaseră şi pentru restituirea ducaţilor, giuvaerurilor şi 
a celorlalte obiecte furate. Dacă ţinem seama că în ace- 
eaşi relatare se arată că Lannoy a fost primit de domni- 
tor „la un sat al său numit Cozial“ ! unde îi sint confir- 
mate informaţiile privind situaţia din Imperiul otoman, 
creată ca urmare a luptelor interne pentru ocuparea tro- 
nului și primeşte la despărţire de la domnitor în dar 
un cal, iar pentru parcurgerea drumului în siguranță, o 
escortă, tălmaci şi călăuze, ajungem la concluzia că 
domnitorul l-a urmărit tot timpul pe suspectul călător, 
Numai așa se poate explica apariţia neașteptată a domni- 
torului în apropiere de Cetatea Albă, în momentul critic, 

cind ciudatul negustor care purta asupra sa scrisori din 
partea unor prinți din Occident fusese jefuit. Deoarece 
toate bunurile furate au fost restituite, iar hoţii au scăpat 
de pedeapsă, deşi se hotărise trimiterea lor la ştreang, 
conchidem că prădarea călătorului a avut ca obiect doar 
cunoaşterea documentelor sale, a scrisorilor, care acum, 
după ce fuseseră cercetate, nu mai prezentau nici un in- 
teres pentru voievodul Moldovei. Sintem îndreptăţiţi să 
credem că s-a recurs la acest procedeu, deoarece, aflind 
prin oamenii săi că Lannoy îndeplinea misiunea de sol şi 
spion al regelui Angliei şi al ducelui Burgundiei, domni- 
torul Moldovei a căutat să intre astfel în' posesia unor 
amănunte asupra însărcinării secrete primite de emisa- 
rul străin. 

La rindul său, voievodul Moldovei avea reprezentanţi 
care îl ţineau la curent cu acţiunile îndreptate împotriva 
sa, cu evenimentele politice de pe continentul european. 
Astfel, reținem că la curtea marelui prinţ lituanian Vitold 
se găseau oşteni moldoveni, trimişi probabil de Alexan- 
dru cel Bun, iar prin Polonia cutreierau, sub diferite pre- 
texte, soli şi negustori de ale căror însărcinări secrete nu 
era străin domnitorul Moldovei. În Transilvania, docu- 
mentele de arhivă cuprinzind registrele de socoteli ale 
sașilor din Braşov atestă prezenţa unor oaspeţi moldoveni. 
Dar solii lui Alexandru cel Bun au ajuns în acele vremuri 
chiar pe meleaguri mult mai îndepărtate. 

Luptele interne pe care le-au purtat urmașii lui Ale- 
xandru cel Bun au dus la slăbirea Moldovei şi au permis 
străinilor să se amestece în treburile ţării. În lupta pen- 
tru putere ei au recurs la toate mijloacele specifice epo- 
cii feudale. Corupţia, darurile, trădarea boierilor, care tre- 


ceau cu uşurinţă dintr-o tabără în alta, crima — iată nu- 
mai citeva din procedeele caracteristice -acestei epcci 
singeroase. 


O scurtă trecere în revistă a perioadei în care la sca- 
unul Moldovei s-au perindat fiii lui Alexandru cel 
Bun, legitimi şi naturali, dovedeşte că aceștia au recurs 
de multe ori la intrigi şi viclenii, nedindu-se în lături 
nici chiar de la crime pentru atingerea scopurilor pro- 
puse. 

Astfel, Ștefan al II-lea, îl invită la o petrecere pe 
fratele său Iliaş, cu care împărțea tronul Moldovei, sco- 
țîndu-i ochii cu un fier înroşit. Roman al II-lea, fiul lui 
Iliaș, complotează împotriva unchiului său, pe care îl 
omoară, preluînd tronul, pentru ca, la rîndul său să fie 
otrăvit de un emisar al vărului său primar, Petru al 
„II-lea, fiul lui Ştefan al II-lea, care, pentru a-și asigura 
un aliat în cucerirea tronului Moldovei, se căsătoreşte 
cu bătrina soră a lui loan Corvin. Acesta face anumite 
concesii care: duc la știrbirea independenţei ţării, ceea 
ce nu-i asigură însă decît o domnie scurtă, fiind secerat 
de o moarte fulgerătoare. 

Mai tirziu, Bogdan al II-lea, tatăl lui Ştefan cel Mare, 
este ucis de Petru Aron, un fost călugăr, care îl atacă 
prin surprindere pe voievodul moldovean, în timp ce 
acesta se afla la o nuntă, fără să-şi fi luat nici cea mai 
mică măsură de precauţie. Evident, atacul reuşeşte nu- 
mai pentru că Aron Vodă obținuse din timp informaţii 
de la curtea lui Bogdan, apelind, după cîte se pare, la ser- 
viciile unor boieri care şi-au trădat domnitorul. 

De numele lui Petru Aron se leagă, probabil, și otră- 
virea lui Alexăndrel, în 1455, la Cetatea Albă, prin a că- 
rui moarte voievodul moldovean își asigură o domnie 
lipsită de griji. Acestui şir de crime i se va pune capăt 
abia în timpul domniei lui Ștefan cel Mare, odată cu că- 
derea capului lui Petru Aron. 

După cum ne informează Grigore Ureche, Bogdan al 
Il-lea a fost iscusit cunoscător al artei războiului, ba- 
zindu-se nu numai pe forța oștirii sale, cum a fost, de 
pildă, în timpul luptelor cu polonezii, ci recurgînd şi la 
diferite alte mijloace care să-i asigure victoria. În letopi- 
seţ se subliniază că Bogdan „n-au vrut să le dea război, 
socotind să-i bage la strimtori şi zăbovindu-i, să-i flă- 
miînzească“, iar pentru a-şi atinge scopul, el „trimitea cu 
înşelăciune soli“ în tabăra poloneză. Înfringcrea de la 
Crasna, suferită de oștile poloneze, mult superioare, se 
explică prin folosirea cercetaşilor moldoveni, a acelor soli 
plecaţi „cu înșelăciune“ în tabăra poloneză, precum şi 
printr-o alegere judicioasă a terenului, care i-a asigurat 
lui Bogdan deplin avantaj în luptă. Victoria de la Crasna 

este cu atit mal prețioasă, cu cit în acea vreme în dieta 
Poloniei se cerea tot mai insistent anexarea Moldovei. , 

Luptele pentru domnie care au avut loc între urma- 
şii lui Alexandru cel Bun au dus la slăbirea ţării, au per- 
mis ungurilor şi polonezilor să se amestece în treburile 
interne ale Moldovei şi au dat cale liberă oştilor otomane. 
Motiviînd închinarea lui Petru Aron față de turci, în, 
1455, se invacă lipsa de sprijin din afară, arătindu-se că 
„a ne apăra nu este cu putinţă“ și de aceea ei (boierii — 
n.a.) consimt „să ne plecăm capul în faţa acelei păginătăţi. 
să găsim şi să dăm_ce vom putea să-i îmblinzim“ 2. 


„Prima spadă a lumii“ - 


„Șoimule, şoimuț uşor, 
Fă-te roată sus în zbor, 
Ce se vede la hotare, 

De s-aude zgomot mare“ 


(Dintr-un vechi cîntec de vitejie). 


La 2 iulie 1504 se stingea din viaţă la Suceava, Ștefan cel 
Mare, încheindu-se astfel o epocă de glorie şi mărire 
a Moldovei. De „cîndu s-au strinsu ţara la Direptate“ 
trecuseră patruzeci şi şapte de ani. 

Contemporanii l-au stimat şi prețuit pe Ștefan cel: 
Mare, iar dușmanii l-au privit întotdeauna cu respect şi 
teamă. El a ştiut. să poarte cu tăria braţului şi ascuţişul 
minţii 36 de războaie, dintre care numai în două sorții 
biruinţei nu au fost de partea sa, înfringind aproape de 
fiecare dată nu dușmani cu forţe egale, ci cu puteri mult 
mai mari. 

Lumea i-a recunoscut pe deplin meritele, iar această 
recunoaştere se adresează în egală măsură Moldovei, 
„poartă“ şi „strajă“ a lumii apusene, de care s-au împiedi- 
cat cuceritorii Constantinopolului în drumul lor spre 
inima Europei. Papa de la Roma l-a numit pe Ștefan cel 
Mare „val al creştinităţii* şi „atlet al lui Cristos“, iar 
Jan Dlugosz, referindu-se la domnitorul Moldovei în lu- 
crarea sa „Historia polonica“, scrie că „eşti cel vrednic, 
după judecata mea, să ţi se dea domnia și povăţuirea a 
toată lumea şi vrednicia de voievod mai mare împotriva 
turcilor după primirea şi hotărîrea creştinilor, lăsînd pe 
ceilalţi împărați şi prinți catolici să se tăvălească în le- 
nevire, desfrinări sau în războaie civile“, iar călugărul 
dominican Petru Ranzan îl numeşte pe Ștefan cel Mare 
ca fiind, un bărbat de o îndrăzneală unică“, 

Nu vom căuta să relevăm iscusința de cavaler al spa- 
dei, nici contribuţia sa la continua ridicare a prosperității 
țării, la înflorirea Moldovei, fapte în general cunoscute, 
ci ne vom opri îndeosebi la aspectele care oglindesc 
concepţia politică a lui Ștefan cel Mare, iar în legătură 
cu aceasta, ne vom referi la procedeele şi metodele de 
obţinere a informaţiilor pe care domnitorul Moldovei 
le-a folosit pentru apărarea ţării. Într-o domnie care a 
durat aproape o jumătate de veac, Ştefan cel Mare a 
repurtat victorii în marea majoritate a războaielor pur- 
tate, a reuşit să stabilească un echilibru în această parte 
a lumii între puterile care nutreau speranța cuceririi 
sau împărțirii Moldovei. S-a descotorosit rînd pe rind 
de pretendențţii la tronul Moldovei și a ştiut să infringă 
pe plan intern tutela marii boierimi şi încercările ei de 
a complota impotriva sa. Ștefan cel Mare a învăţat să-și 
apere capul de sabia vrăjmaşă care ştia să lovească mi- 
şeleşte şi a ocolit paharul cu otravă atit de frecvent folo- 
sit în acele timpuri, de la curţile pline de intrigi ale apu- 
sului pînă la cea a cnejilor moscoviți. 

Dind dovadă de multă iscusinţă şi ducind o politică 
înțeleaptă, domnitorul Moldovei a reușit să-şi consoli- 
deze puterea și să înlăture pericolele ce amenințau exis- 
tenţa țării. În primii ani, domnitorul a urmărit cu indir- 
jire suprimarea lui Petru Aron nu din simplă răzbu- 
nare, ci pentru că ştia că atita vreme cit rivalul său se 
afla în viaţă, în Polonia, Ardeal sau aiurea, nu va putea 
domni liniștit. În acelaşi fel va proceda, prin anul 1486, 
cu Hruet sau Hroiot, care, după cum ne informează Ure- 
che, „fiindu prins viu de Ştefan Vodă i-au tăiat capul“, 
iar mai tirziu cu Ilie, un alt pretendent. 

Ridicindu-se impotriva catolicismului, dar întreţinind 
totodată relaţii cordiale cu papa, Ștefan cel Mare a reu- 
şit să pună stavilă expansiunii acestui curent. De altfel 
nu este întimplător că toate cele patru soţii ale voievo- 
dului Moldovei au fost ortodoxe. În relaţiile cu vecinii 
a predominat politica moldovenească tradiţională. Ast- 
fel, acceptind suzeranitatea Poloniei, Ștefan cel Mare 
nu se sfieşte să-i dea o lecţie usturătoare, cînd oștile 
acesteia i-au călcat hotarele, iar cu Matei Corvin nu s-a 

împăcat mult timp, dar relaţiile dintre ei s-au îmbunătă- 
tit pe măsura creşterii pericolului turcesc. E] a descins 
adeseori în Țara Românească pentru a instala domni 
Jupă voia sa. În acelaşi timp, pentru a stăvili puhoiul 
roman, ajuns în culmea puterii, şi-a creat bastioane de 
:părare pe ţărmul Mării Negre şi la Dunăre, deţinind 
Chilia, Cetatea Albă și controlind prin moldovenii săi ce- 
tatea Caffa, pînă la căderea acesteia. Clarvăzător, Ștefan 
zel Mare a promovat relaţii de prietenie şi cu ţări mai 
îndepărtate : s-a încuscrit cu.țarul Ivan al III-lea al 
Moscovei, era cunoscut şi stimat la Veneţia, Florenţa şi 
în Statul papal, iar cu ultimii Paleologi, reprezentanţi ai 
faimosului Imperiu bizantin de odinioară, a fost unit 
prin căsătoria sa cu Marla de Mangop. 

Pe plan intern, Ştefan cel Mare promovează o po- 
litică consecventă, îndreptată împotriva partizanilor fă- 
rimiţării feudale, înlăturînd de la conducerea statului 
marea boierime, căutînd sprijin în rîndul maselor popu- 
Jare, preţuind avintul războinic şi spiritul de sacrificiu ale 
acestora şi făurindu-și din răzeşi o oaste puternică, capa- 
bilă să ţină piept oricăror dușmani. Şi comploturile bo- 
iereşti au fost suprimate fără cruţare : pînă şi capul lui 
Isaia, cumnatul domnitorului, a căzut în momentul în 
care a fost dovedită vinovăția sa. 

„Cel mai vestit general al vremii sale pentru ştiinţa 
militară“, cum îl numește cronicarul maghiar Panònius, 
Ștefan cel Mare și-a asigurat victoria în războaie prin- 
tr-o concepţie strategică proprie, la care s-au adăugat nu- 
meroase procedee tactice folosite pentru prima dată, ceea 
ce a făcut ca arta militară a moldovenilor să se deose- 
bească de cea a statelor feudale din acele timpuri. 

Dar pentru apărarea Moldovei, împotriva uneltirilor 
dușmanilor de tot felul, Ștefan cel Mare a organizat şi 
un serviciu de informaţii pe care a ştiut să-l folosească 
cu multă abilitate. 

Serviciu de informaţii pe timpul lui Ștefan cel Mare ? 
Afirmația nu este deloc exagerată, dacă ţinem seama 
de acţiunile întreprinse de voievod în acest domeniu. 
Dealtfel există o serie de documente ale vremii în care 
este consemnată existența unci reţele de informaţii în 

Moldova, pe timpul lui Ştefan cel Mare. Astfel, Grigore 
Ureche, relatind desfăşurarea atacului de la Baia, utili- 
zează şi cuvintele : „unde avindu Ștefan Vodă ştire și 
prinzindu limbă“. Există şi o altă dovadă în acest sens: 
în scrisoarea adresată de Radu cel Frumos braşovenilor, 
la 6 martie 1470, voievodul muntean le reproşează aces- 
tora că „au pace şi bună înţelegere cu acelaşi Ștefan vo- 
ievod, îi ţin spionii, îi 'vind arme şi tot ce-i place, ba 
chiar cît de multe i le dau în cinste“. Reamintind brașo- 
venilor obligaţiile pe care şi le asumaseră, domnitorul 
muntean le cere să nu-i mai ţină în cetate pe acei „spioni 
şi făcători de rele“. Însuşi Ştefan cel Mare, în scrisoarea 
adresată regelui Poloniei cu privire la lupta de la Baia, 
relatează că „vin la noi mulţi oameni Care spun că el, 
craiul, a şi murit îndată, dar nu putem şti într-adevăr 
dacă trăieşte sau a murit“. 

„Ion 'Țamblac, sol strălucit al domnului Ștefan, vo- 
ievodul Moldovei“, fiind trimis în 1477 la Veneţia, nu 
poartă asupra sa scrisori din partea voievodului, deoarece 
exista pericolul ca ele să cadă în miinile duşmanului pe 
drumurile nesigure ale Europei acelei perioade frămîn- 
tate, ci ia cuvintul în Senatul Veneţiei, vorbind în numele 
domnitorului moldovean și menţionind că „acestea sînt 
lucrurile pe care le spun cu gura mea eu, Ion 'Tamblac, 
sol şi unchi al domnului Ştefan voievod, din partea lui“. 
Existenţa textului acestei expuneri în departamentul „se- 
cret“ al Senatului (Deliberazioni Secrete del Senato) este 
o confirmare a rolului tainic îndeplinit de strălucitul 
sol al Moldovei. 

Ciobanii care își purtau turmele pe coastele munţilor, 
negustorii autohtoni sau străini, „umblătorii“, străjerii pla- 
iurilor de graniţă şi solii, care nu se bucurau totdeauna 
de imunitate diplomatică, erau încluși în serviciul de 
informaţii al domnitorului Moldovei, furnizindu-i ştiri 
cu caracter militar, pe care Ştefan cel Mare le-a folosit 
cu dibăcie pentru a pune stavilă încercărilor repetate ale 
tuturor vecinilor de a cotropi pămîntul Moldovei. 

Ce l-a determinat însă pe Ștefan cel Mare să-și or- 
ganizeze un serviciu de informaţii ? Pentru a răspunde la 
această întrebare este suficient să reamintim episodul în 

care Petru Aron, unchiul viitorului domnitor moldovean, 
ajuns el însuşi domnitor, l-a ucis pe Bogdan al II-lea, 
tatăl lui Ștefan cel Mare. 

În acea noapte groaznică de 16 octombrie 1455, cînd 
în revărsatul zorilor, la Răuseni, „din jos de tirgul Su- 
cevii“, a căzut capul voievodului Bogdan al II-lea, Ștefan 
cel Mare a înţeles odată pentru totdeauna că atita vreme 
cît va exista un pretendent la tron, va exista şi trădare 
boierească, va exista neliniște în țară; tocmai de aceea, 
domnitorul de mai tîrziu a văzut necesitatea informării, 
a cunoaşterii unor stări de lucruri din țară şi de peste 
hotare, și-a dat seama cit de eficient poate fi un atac exe- 
cutat prin surprindere, răspunzind cu aceeaşi monedă 
vicleanului său unchi. 

Referindu-se la înlăturarea lui Petru Aron, Nicolae 
Iorga arată în lucrarea sa Istoria românilor că „nu e ex- 
clus ca năvălirea lui Ștefan să se fi făcut în înţelegere 
cu o samă de boieri care aveau în fruntea lor chiar pe 
mitropolitul Teoctist“ 1. De aceea, nu întimplător, pri- 
mul act dat de Ștefan este întărit cu numele unor boieri 
vechi ai ţării care făcuseră parte şi din divanul lui Pe- 
tru Aron. Printre aceştia figurează Cozma lui Șandru, 
Manoil, fost pircălab de Neamţ, Oană al lui Julea, Costea 
Orăș, Hodcu al Creţului, Micu Craiu, Ștefan al lui Dă- 
măncuș. Rînd pe rind, boierii care îl însoţiseră pe fostul 
voievod în pribegia sa în Polonia sint atraşi de Ştefan, 
unii fiindu-i credincioşi, iar alții pierzindu-şi mai tirziu 
capul pentru acelaşi motiv al „hicleniei“. În scopul izolă- 
rii şi cunoaşterii intenţiilor lui Petru Aron, iscoadele 
lui Ştefan cel Mare îl urmăresc pas cu pas în Polonia, 
lar mai tirziu în Ardeal; pe de altă parte, voievodul în- 
treprinde atacuri fulgerătoare, mai întîi în Polonia pen- 
tru a-i constringe pe polonezi să-l alunge din ţară, iar 
după aceea în Ardeal, unde nu „a avut cine să-i iasă îm- 
potrivă“. Se pare, de asemenea, că Ştefan cel Mare nu este 
străin de răscoalele din Ardeal îndreptate împotriva lui 
Matei Corvin care îl ocrotea în acea perioadă pe rivalul 
său. Mai tirziu, cînd polonezii își manifestă intenţiile 
agresive faţă de Moldova, Ștefan cel Mare va iniţia şi va 
sprijini răscoala împotriva feudalilor polonezi, urmă- 

rind să slăbească astfel puterea Poloniei. Muha, cel care 
pornește răscoala împotriva feudalilor polonezi, adunind 
sub conducerea sa circa 10 000 de ţărani moldoveni, polo- 
nezi şi ucraineni, este, potrivit unei cronici ruseşti, mol- 
dovean de origine ; de asemenea, Cronica moldo-germană 
îl consideră ca un reprezentant al lui Ştefan. Printre 
conducătorii răscoalei se află şi un alt moldovean, Andrei 
Borul, care era, probabil, tot în serviciul lui Ştefan. Chiar 
dacă răscoalele care au avut loc în anul 1490 nu au fost 
inițiate de Ştefan cel Mare, ele au fost totuși folosite de 
domnitorul Moldovei pentru slăbirea Poloniei şi „pentru 
a-şi pregăti propriile acţiuni îndreptate spre Pocuția“ 2. 

Este adevărat că după înfringerea răsculaților la Ro- 
hatyn de către oștirea castelanului de Liov, Muha a stat 
închis un an la Suceava, dar aceasta era singura moda- 
litate de a-l salva pentru moment. Apariţia sa ulterioară 
în fruntea ţăranilor răsculați, care fuseseră conduşi între 
timp de Andrei Borul, întăreşte şi mai mult această ipo- 
teză. 

În ceea ce îl priveşte pe rivalul lui Ștefan cel Mare, 
Petru Aron, există şi o altă scrisoare, descoperită mai 
tirziu în arhivele din Braşov, căreia istoricii i-au dat in- 
terpretări diferite. Documentul datează din iulie 1468 şi 
este semnat de numeroși boieri din divanul lui Ștefan: 
pircălabii Stanciu, Vlaicu, Buhtea, logofătul Toma, stol- 
nicul Luca, vistierul Iuga, postelnicul Paşco, Zbierea, 
unchiul domnitorului, comisul Neagu, Toma Cîndea, la 
care se adaugă și numele vornicului Isaia, cumnat al 
voievodului, împreună cu paharnicul Negrilă şi stolnicul 
Alexa. În această scrisoare este menţionată o solie tai- 
nică a lui Iliaș, care poartă „însăşi cuvintele lor“. 

Misterul care înconjoară această solie, precum și scri- . 
soarea tainică i-au determinat pe unii istorici să creadă 
că boierii ar fi incercat să-l trădeze pe Ștefan şi să-l re- 
înscăuneze pe Aron cu ajutorul braşovenilor. Nicolae 
Iorga susţine că Ştefan cel Mare nu a ştiut de existenţa 
acestei scrisori, pentru că altfel „grozava pedeapsă ar fi 
pustiit sfatul domnesc“. 

În ceea ce ne priveşte, considerăm că misterioasa 
scrisoare poartă girul lui Ştefan şi a fost trimisă din ini- 
țiativa sa pentru a-l atrage în cursă, cu ajutorul braşo- 

venilor, pe vicleanul călugăr. În primul rînd, conspira- 
ţia ar fi fost prea evidentă pentru a nu putea fi descope- 
rită de domnitor şi chiar dacă el nu ar fi aflat despre 
existența acestui complot, prietenii şi spionii săi din Bra- 
şov din acea perioadă, care erau direct interesaţi să afle 
rostul aeestui misterios Iliaș, l-ar fi informat şi pe voie- 
vodul moldovean. 

Dintre semnatarii acestei scrisori, doar ultimii trei 
şi-au pierdut capul, dar abia după trei ani, în tîrgul Vas- 
luiului, şi pentru cu totul alte motive, fiind dovedită 
„hiclenia* lor faţă de Ştefan. 

Historia Polonica prezintă în legătură cu moartea lui 
Peiru Aron o versiune similară. „Tot atunci, se menţio- 
nează în cronica poloneză, trimiţind scrisori şi daruri 
la Petru ca din partea boierilor Moldovei, să vină şi să 
ia domnia, prinse de viu pe renumitul său rival de dom- 
nie, care omorise pe tatăl său şi pe care regele Matia al 
Ungariei îl favorizează împotriva lui Ștefan, şi aducîndu-l 
la sinc, îi taic capul“ 3. 

Cu toate că plasează această acţiune în anul 1469, cro- 
nica poloneză se referă, probabil, şi la scrisoarea adre- 
sată braşovenilor înainte de prinderea lui Petru Aron, 
ceca ce denotă că această scrisoare a fost redactată din 
iniţiativa lui Ştefan cel Mare. 
© Procurarea informaţiilor a avut o “mare importanţă 
şi in bătălia de la Baia, atit pentru Ştefan cel Mare, cit 
şi pentru Matei Corvin, care fiind anunţat de un negus- 
tor maghiar că de jur împrejur pădurile gem de oaste 
moldovenească, a putut evita înfringerea totală a oștirii 
sale, căci altfel cei 7 000 „ale căror trupuri am pus pe oa- 
menii noștri să le adune movilă“ ar fi sporit şi mai mult. 

Antonius Bonfinius, unul dintre martorii acestui eve- 
niment, precizează chiar numele negustorului, Sythonius, 
care l-a informat pe Matei Corvin că „pe drum, nu 
departe de aici, a dat peste 12 000 de moldoveni care au 
de gind să năvălească înainte de miezul nopții“. Negus- 
torul, aflat cu treburi prin Moldova, „se grăbi să dea de 
veste, fiindu-i milă de neamul său, ca să nu atragă sfir- 
şilul alor săi prin tăcerea-i păcătoasă“ +. 

Se ştie că însuşi Matei Corvin, atins de săgețile mol- 
dovenilor, a fost nevoit să facă cale întoarsă, pe targă. 

Cronica moldo-germană, relatind bătălia de la Baia, su- 
bliniază că un rol important în evitarea de către Matei 
Corvin şi oștirea maghiară a unci catastrofe totale l-a 
jucat şi trădarea lui Isaia care „dacă i-ar fi fost cu cre- 
dință lui Ştefan voievod (marele său vornic, Isaia) și ar 
fi călărit acolo unde i se poruncise atunci n-ar fi scă- 
pat picior de acolo“ 5, iar Dlugosz arată că „regele Unga- 
riei a scăpat din Moldova numai datorită unuia dintre 
moldoveni“ 8, 

În concepţia strategică a lui Ştefan cel Mare, cetă- 
tile de la Dunăre şi Marea Neagră jucau un rol impor- 
tant în apărarea Moldovei. După o încercare nereușită, 
în anul 1462, Ștefan va cuceri fără eforturi, trei ani mai 
tirziu, Chilia şi Cetatea Albă. Astfel, Chilia este asal- 
tată prin surprindere, pe timpul nopții, într-o miercuri 
spre joi din ianuarie 1465 ; se pare că în cetate se aflau 
oameni de-ai lui Ștefan, care şi-au adus contribuţia la 
obţinerea de către moldoveni a unei victorii relativ ușoare, 
în numai două zile, dacă nu a existat chiar o înțelegere 
tainică între voievod şi negustorii din Chilia, care voiau 
să-şi pună ayerea şi viaţa sub puternicul scut al lui 
Ştefan. 

Referindu-se la acest episod, cronicarul polonez Jan 
Dlugosz arată că „deschizind cu voia cetăţenilor o 
poartă, dar aşa ca să nu pară ca o trădare la mijloc, ocupă 
orașul în miez de noapte. Pe unul dintre cei doi căpitani 
ai cetăţii, care, invitaţi din întimplare la o nuntă, chefui- 
seră mai mult, îl prinse, iar al doilea, deşi scăpase în ce- 
tate, totuşi îndemnat de frica morţii ce-l amenința dacă 
ar fi căzut cetatea, îndemnat şi de dragostea de viaţă 
şi de nădejdea vreunor daruri, trecu cetatea în puterea 
lui Ştefan“ 7. 7 

Se pare că mai tîrziu, aceste cetăți ajung sub ocupatia 
turcească tot datorită unui act de trădare. 

Contemporan cu Ştefan cel Mare, Vlad Țepeș, care 
se numără printre cei ce au ştiut să înfrunte cu succes 
puhoaiele otomane, ajunge de pe scaunul Țării Româ- 
neşti în temniță datorită unor falsuri grosolane săvir- 
şite de duşmanii săi. Scrisorile ticluite de negustorii bra- 
şoveni se remarcă prin absurditatea conținutului, o ana- 
]liză temeinică a acestora dezvăluind groaznica plăsmuire. 

Fle vor să demonstreze că Vlad Ţepeş ajunge într-un 
interval de citeva săptămini, după ce-i oferise cucerito- 
rului Constantinopolului cel mai sinistru spectacol pe 
care sultanul l-ar fi putut vedea vreodată, şi anume acela 
în care oastea otomană era aliniată în pădurea de 
tepi de lingă Tirgovişte, să-i propună condiţii de pace 
şi prietenie, ba chiar o alianță împotriva lui Matei 
Corvin, ca unul ce „cunoaște toată ţara Ardealului 
şi toată ţara Ungurească şi condiţiile locurilor şi lucru- 
rilor“. Falsitatea acestor scrisori era evidentă pentru ori- 
cine, şi cu atit mai mult pentru Matei Corvin dar, proba- 
bil, alte considerente de ordin politic îl determină pe 
regele Ungariei să nu scape prilejul de a-l arunca în în- 
chisoare pe Vlad Ţepeş. Abia peste zece ani, fără ca to- 
tuşi falsurile comise să fi fost date în vileag, Vlad "Țepeș 
va fi ajutat de Matei Corvin să-şi reocupe tronul pierdut 
în urma unor intrigi care s-au dovedit a fi mai puternice 
decit oastea celor 250 000 de ieniceri şi spahii. 

Încă înainte de a-și fi căutat adăpost în Ardeal, Vlad 
Tepeş se găsea într-un puternic conflict cu negustorii 
sași. Aceştia îl adăpostiseră pe unul dintre pretenden- 
ţii la tron, Dan, găzduindu-i şi pe unii boieri care făceau 
parte din tabăra ostilă domnitorului. Pentru a-i pedepsi 
pe negustorii braşoveni, Vlad Ţepeş le interzice în 1459 
şi 1460 să facă comerţ în Țara Românească, iar cei care 
ii calcă porunca fac cunoştinţă cu ascuţişul țepilor sale; 
altor negustori, care fuseseră trimiși de braşoveni în ta- 
băra sa pentru a „prinde limbă“, adică pentru a procura 
„informaţii, le este hărăzită o moarte de un fel deosebit — 
arderea. Dar protejatul braşovenilor, coborit cu ajutorul 
saşilor în Ţara Românească, este prins şi ucis de Vlad 
Tepeş, domnitorul muntean dînd astfel o lecţie ustură- 
toare celor în rîndul cărora se înjghebase un cuib de 
duşmani. Minia domnitorului muntean nu s-a revărsat 
însă numai asupra sașilor ; el se răfuieşte şi cu românii 
din Făgăraș, Amlaș, Tălmaciu şi de la Bran, cu toţi cei 
care au fost gazde bune pentru dușmanii săi; pentru 
aceeași vină este pedepsit, printre alţii, şi preotul ro- 
mân din Amlaş. Toate aceste măsuri necruțătoare ex- 
plică în parte motivul pentru care a fost creată o coali- 
ție atit de puternică împotriva lui Vlad Ţepeş. menită 

să-l compromită faţă de Matei Corvin, în timp ce pri- 
mejdia pe care o reprezentau forţele otomane a fost ne- 
glijată. 

Mai tîrziu, Matei Corvin şi Ștefan cel Mare îşi dau 
seama că singura soluţie pentru atragerea Ţării Româ- 
neşti în lupta comună împotriva otomanilor o reprezintă 
reinscăunarea lui Vlad Ţepeş. Dar istoria se va repeta: 
trădarea, intrigile şi uneltirile îşi vor spune din nou cu- 
vintul, ducînd la curmarea vieţii domnitorului muntean. 
Moartea lui Vlad Țepeș a rămas pină astăzi o enigmă. 
Toate cercetările întreprinse şi ipotezele emise converg 
către aceeaşi concluzie: domnitorul a căzut datorită 
trădării. Nu se cunoaște precis nici locul în care a fost 
ucis voievodul (probabil, undeva lingă București), nici 
locul unde i se află mormîntul. Acest deznodămint tra- 
gic este prezentat de Nicolae Iorga, după o variantă 
preluată de la un cronicar austriac, variantă deosebit de 
interesantă, pe care o redăm în continuare: „El a fost 
omorît. printr-un mare act-de trădare, pe care l-au pre- 
gătit turcii, de mare dușmănie ce o aveau faţă de dinsul, 
pentru multele pagube ce suferiseră de la el. Căci un 
turc se băgase slugă la el ca să-l ucidă... de aceea era el 
tocmit de turci. Cum s-a şi întîmplat cind călăul i-a tă- 
fat capul pe la spate și indată a fugit la oastea tur- 
cilor“ 8. 

Numai „pe la spate“ putea fi înfriînt și ucis acest vi- 
teaz voievod, cel mai de seamă domnitor al Ţării Româ- 
neşti din secolul al XV-lea. 

Ne-am oprit mai mult asupra unui episod din is- 
toria Țării Româneşti nu întimplător acum, cînd vorbim 
despre Ştefan cel Mare, deoarece întreaga activitate 
desfășurată în această perioadă în Țara Românească 
este legată de numele domnitorului Moldovei. Cu excep- 
ţia lui Radu cel Frumos, impus de turci. Ștefan cel 
Mare i-a înscăunat pe toţi voievozii Țării Româneşti din 
a doua jumătate a secolului al XV-lea. O simplă enume- 
rare a acestora este concludentă : Basarab Laiotă, Basa- 
rab cel Tinăr-Ţepeluş şi Vlad Călugărul. Slab din fire, 
Basarab Laiotă iși trădează protectorul, năpustindu-se 
în 1476 impreună cu oştile lui Mahomed al II-lea asu- 
pra Moldovei, dar în anul următor el este alungat de 

Ștefan, drept pedeapsă, şi inlocuit cu Ţepeluş care avea, 
la fel ca și Vlad Țepeș, obiceiul de a trage în ţeapă. Dar 
după înscăunare, Ţepeluş va duce, de asemenea, o poli- 
tică favorabilă Imperiului otoman. 

Pentru a înțelege mai bine mentalitatea predomi- 
nantă în acele vremuri, vom prezenta citeva fragmente 
din scrisori redactate de domnitori sau de boieri. Ast- 
fel, vornicul Neagu scrie că şi-a tirit bătriîneţile „la 
Poarta domnului marelui împărat numai pentru binele 
vostru (al braşovenilor — n.a.) şi şi-a cheltuit domnul 
nostru visteria sa, pină ce s-a îndurat marele împărat 
şi i-a dat voie şi poruncă să facă pace cu voi, precum aţi 
văzut şi voi porunca împărătească“, iar mai departe se 
arată „că turcii sînt mulţi ca nisipul mării şi nimeni nu 
le poate sta împotrivă“ 9. 

Într-o altă scrisoare, relatind braşovenilor despre 
tratativele purtate cu Ali-bei pentru a-l impiedica pe 
acesta să dea năvală în Ţara Românească şi în Ardeal, 
Țepeluș le spune că a reuşit „dar să mă credeţi că nu 
putem cu bărbăţia, ci cu daruri, din ce putem da de la 
noi“, 

Din aceste rînduri pultem desprinde drama și tot- 
odată neputința unor voievozi de a ridica poporul împo- 
triva puhoiului otoman, de a pune stavilă turcilor prin 
forţa spadei. Pentru atitudinea sa lipsită de fermitate 
faţă de turci, pentru trădarea intereselor comune, 'Țepe- 
luş Vodă va fi înlăturat de la domnie şi va avea un sfir- 
şit tragic la Glogova, în cula cumnatului său Stanciu, 
unde își căutase adăpost. Şi astăzi, după aproape cinci 
veacuri, se mai păstrează încă galeriile tainice în care 
s-a consumat drama lui Basarab cel Tinăr-Țepeluş. Ur- 
mărit de mehedinţenii conduși de Danciu şi Florea, sub 
ale căror lovituri de topor se clatină poarta masivă de 
stejar, TȚepeluş se refugiază într-o ascunzătoare secretă. 
Dar un fost rob al surorii. voievodului îi dezvăluie lui 
Danciu taina galeriei subterane, punindu-i pe mehedin- 
teni pe urmele pribeagului. În cele din urmă, el este 
prins şi omorit, iar trupul său este purtat departe, la 
vale, de apele Motrului învolburat. Drama de la Glo- 
gova este relatată de Vlad Călugărul într-una din seri- 
snrile sale adresate brașovenilor. cărora le dă „veste 

bună, cum că pe vrăjmașul nostru l-au ucis meledinţe- 
nii în satul Glogova“. 

Strădaniile lui Ștefan cel Mare de a-și asigura un 
aliat în Ţara Românească împotriva otomanilor nu au 
fost încununate de succes, deoarece, de cele mai multe 
ori, cei pe care i-a ajutat i-au devenit duşmani, aliin- 
du-se cu turcii pentru a încălca hotarele Moldovei. 

Se pare că în prima campanie întreprinsă de turci în 
Moldova, unul dintre munteni a jucat un rol: important 
numărîndu-se printre spionii pe care Ştefan cel Mare 
reuşeşte să-l strecoare drept călăuză a oștirii turceşti şi 
care, după conducerea turcilor în locul unde moldovenii 
stăteau ascunși la pindă, trece de partea domnitorului 
moldovean. Într-o cronică grecească se arată că însuşi 
domnul Țării Româneşti, unul Basarab, probabil Radu 
cel Frumos, l-ar fi înștiințat pe Ştefan asupra primej- 
diei pe care o prezentau turcii și s-ar fi învoit ca în mo- 
mentul luptei să treacă de partea sa, însă prezenţa la 
curtea Moldovei a lui Basarab cel Tinăr ar fi stricat 
această învoială. Dacă ţinem seama că, potrivit unei 
versiuni susţinute printre alţii şi de Xenopol, Ştefan cel 
Mare era în acea perioadă ginerele lui Radu cel Frumos, 
pe a cărui gingaşă fiică o luase prizonieră şi o făcuse 
doamnă a Moldovei, putem admite existenţa unei legă- 
turi tainice între cei doi voievozi, care şi-au dat mina 
pesle vechea dușmănie. 

Călăuza munteană care le fusese hărăzită turcilor 
era justificată, în primul rînd, de faptul că aceştia pă- 
trundeau pentru prima oară pe teritoriul Moldovei. 

După ce „puterea nebăgată în seamă a lui Ștefan vo- 
ievod“ a strivit „puternicul duşman de care se îngrozea 
pămîntul“, voievodul Moldovei nu se culcă pe laurii vic- 
toriei, ci desfăşoară o intensă activitate de pregătire 
pentru a putea face faţă unui nou atac turcesc pe care 
il întuia. Fiind vasalul regelui Poloniei, îi trimite lui 
Cazimir 36 de steaguri ciștigate în luptă, iar solii săi 
ajung cu trofeele la papa Sixt al lV-lea, la regele Matei 
al Ungariei și la alţi puternici ai vremii cu care inten- 
iona să realizeze o coalitie împotriva turcilor, 

Potrivit unor mărturii ale vremii, Ștefan cel Mare 
realizează in această perioadă un fapt de nemaipome- 
nită îndrăzneală. O solie moldovenească încărcată cu 
daruri ajunge chiar la Mahomed al II-lea pentru a-i 
aduce la cunoştinţă că „niște tilhari, izgoniți şi surghiu- 
niţi“ au călcat hotarele Moldovei, pricinuind multe pa- 
gube populaţiei, şi că această ceată de hoţi a fost nimi- 
cită. Dar solii lui Ștefan cel Mare mai cereau „ca pe cei 
care au mai rămas din aceşti tilhari, dacă cumva se vor 
fi refugiat prin părțile sultanului, să-i dea pe mina lui 
ca să-i pedepsească cu aceleași meritate pedepse ca şi 
pe ceilalţi“. 

Trimiterea  solilor moldoveni pentru a îndeplini 
această misiune de mare îndrăzneală reprezintă o măr- 
turie a inteligenței cu care era înzestrat domnitorul 
Moldovei, a subtilităţii cu care “rezolva problemele deli- 
cate ce stăteau in faţa ţării, inclusiv aceea de a trimite 
daruri puternicului Mahomed al II-lea, nu pentru a-i 
cere iertare, ci sprijin în prinderea ienicerilor şi spa- 
hiilor lui Soliman, care reușiseră să scape din măcelul 
de la Vaslui şi pe care solia moldovenească îi ştia de 
„tilhari“. 

Solii moldoveni nu şi-au găsit moartea la Constanti- 
nopol, nu au fost aruncaţi în Bosfor, ci s-au întors acasă, 
aducindu-i lui Ștefan cel Mare veşti despre „minia şi 
despre oștile mari pe care le adună sultanul să le tri- 
mită asupra sa“. Jan Dlugosz notează în cronica sa că 
„Ștefan voievodul Moldovei, urmărind cu un zel foarte 
viu toate mişcările lui Mahomed împotriva sa şi aflind 
prin spioni că turcul e la Adrianopol şi își adună toate 
puterile lui“, reînnoieşte cererea de ajutor adresată lui 
Cazimir. Același cronicar mai informează că „soli şi 
spioni de-ai lui Ștefan voievod, precum şi toţi negusto- 
rii Moldovei, găsiţi la Caffa, în număr de 160, la po- 
runca sultanului fură străpunşi cu sabia“. 

Înfringerea lui Ștefan cel Mare, la 26 iulie 1476, la 
Valea Albă, nu se datoreşte atit slăbiciunii oștirii mol- 
dovene, cît mai ales aliaţilor, care în momentul de cum- 
pănă l-au părăsit pe voievod. Ion 'Țamblac, reluînd vor- 
bele lui Ştefan cel Mare, arată „că cele ce au urmat nu 

i s-ar fi întimplat, dacă ar fi ştiut că principii creştini 
şi vecini cu dinsul au să se poarte cu el aşa cum s-au 
purtat. Căci, deşi avea jurăminte şi învoieli cu dinşii, ei 
l-au înşelat şi astfel a păţit ce-a păţit“ 10. 

Încă în anul 1475 Ştefan cel Mare cunoștea inten- 
ţiile sultanului de a reveni în Moldova. În scrisoarea 
adresată principilor creştini el subliniază : „auzind des- 
pre aceasta păginul împărat al turcilor şi-a pus în gind 
să-și răzbune şi să vină, în luna mai, cu capul său şi cu 
toată puterea sa împotriva noastră şi să supună ţara 
noastră, care e poarta creștinătății“ 11. 

Şi cei din Ardeal căutau în acea perioadă să se infor- 
meze asupra pregătirilor de război ale turcilor. În acest 
sens, documentele ardelene relevă că Vlasie Magyar 
avea pretutindeni agenţi, „în vederea celor ce puteau să 
vie de la turci“. 

Modul în care s-a desfăşurat lupta de la Valea Albă 
demonstrează că în perioada ce a precedat această luptă 
au fost cunoscute mișcările trupelor otomane şi situaţia 
generală privind pregătirile pe care acestea le făceau 
împotriva Moldovei. Se ştia, de asemenea, că domnul 
muntean poartă „un gînd care nu e bun“, iar Ştefan ce- 
rea ardelenilor să nu dea muntenilor grine „sau altele de 
mincare pentru că ei doresc primejdia noastră şi a toată 
creştinătatea și sînt supuși turcilor“ !?. Informaţia este 
prețioasă, întrucit ea ne arată că Ştefan cel Mare a aflat 
din timp despre trădarea lui Basarab Laiotă, cel pe care 
el îl instalase pe tronul Țării Românești. 

Polonezii, care întreţineau relaţii prieteneşti cu Şte- 
fan cel Mare, vor încerca o mediere între voievodul 
Moldovei şi sultan. Mareziszius, stegar la Wroczimo- 
wice, „ştiutor de limbă turcă“, este trimis la Constanti- 
nopol, dar nu poate obţine un rezultat favorabil Moldo- 
vei. În ajunul războiului din 1476, un alt sol, Martin 
Chorazicz, porneşte din nou spre Constantinopol. Dlu- 
gosz notează. că el a fost „trimes mai demult în solie la 
sultan, dar împiedicat de cite toate și mai ales că din 
cauză că lui Ştefan i se părea solia puţin modestă şi 
puţin folositoare“ nu a putut să ajungă decît după ce 
sultanul işi pornise oștile asupra Moldovei, deci prea 

tirziu.  Considerînd medierea oferită de Polonia un 
amestec în treburile Moldovei, Ștefan nu o acceptă şi 
caută prin toate mijloacele să o zădărnicească, Măsurile 
luate de oamenii lui Ștefan pentru a-l întirzia pe solul 
polonez, Martin Chorazicz, sint edificatoare în ceea ce 
priveşte modul cum voievodul Moldovei știa să se opună 
tuturor acţiunilor care sub diferite forme duceau la 
ştirbirea independentei ţării. De asemenea, fiind bine 
informat asupra celor ce se petreceau în Imperiul oto- 
man, Ștefan cel Mare a ştiut incă înainte de plecarea 
solului polonez că acţiunea sa „cra puțin folositoare“, 
intrucit cl nu putea să accepte pretenţiile sultanului în 
schimbul promisiunii de a-l lăsa în pace pe voievod şi ţara 
Moldovci. 

Turcii erau, de asemenea, bine informaţi. asupra si- 
tuaţiei politice din Moldova acelei perioade : frămîntă- 
rile interne, ridicarea unor boieri împotriva politicii de 
întărire a puterii centrale, încercarea unora dintre 
aceştia de a părăsi lupta etc. Într-un document redactat 
în limba polonă se arată: „Toată Moldova mustrind pe 
domnul ei de tiranic şi cruzime, n-a voit deloc să se gră- 
mădească în jurul lui; ba i s-a scos chiar de sub ascul- 
tare, zicind că nu s-a purtat niciodată ca domn, ci ca un 
chinuitor şi călău. Ceea ce simțind duşmanul a răspîn- 
dit pretutindenca că n-a venit cu atita tărie contra po- 
porului, ci contra unui aşa de strașnic dușman al nea- 
mului 'moldovenesc“ 15, 

În faţa puternicei oștiri a lui Mahomed al II-lea, 
Ştefan cel Mare rămine singur. Apusul nu-i oferă „ni- 
mic alta decit vorbe“. Papa îi trimite în dar mătase de 
Venelia, iar venețienii, un ambasador cu rolul de a-l 
opri de la încheierea unei înţelegeri cu turcii, şi mai 
tirziu, cererea de a le restitui cei 200 de galbeni cheltuiţi 
cu șederea, în cetatea lagunelor, a solilor moldoveni. 
Puternicul vecin, Matei Corvin, cu care Ştefan încheiase 
un tratat prin care cei doi voievozi se obligau să se 
ajute reciproce „dacă nu vom fi ţinuţi de trebi mai în- 
semnate ale crăiei noastre“, avea într-adevăr „trebi în- 
semnate“, pregătindu-se să se însoare, şi de aceea nu-i 
oferă aliatului său nici un ajutor. 

Dacă analizăm în acest context războiul din anul 
1476, putem explica mai bine cauza insuccesului; dar 
infringerea suferită la Valea Albă nu s-a dovedit decit 
momentană, deoarece adevăratul sfîrşit al acestei campa- 
nii otomane este cel descris de veneţțianul Emanuele 
Gerardo, care nota în Braşov că „sultanul a ieşit din 
tară cu oștile sale fără a fi luat o singură cetate şi fără 
altă pagubă pentru Moldova decît prada ce a dus cu 
sine, iar Ștefan Vodă a ieșit din munţi şi călăreşte vi- 
teaz prin toată domnia lui“ 14, . 

Mai tirziu, Baiazid al II-lea va pune stăpinire, în 
urma unei trădări, pe Chilia şi Cetatea :Albă. Vlad Călu- 
gărul, cel care a ocupat tronul Ţării Românești cu spri- 
jinul lui Ştefan cel Mare, după cum spune cronica, „a 
făptuit trădare faţă de domn pentru că a dat ajutor tur- 
cilor“, iar Aşik-paşa-zade pomeneşte de vizita, în timpul 
asediului Chiiiei din 1484, a unui pircălab la cortul vizi- 
rului, căruia i-ar fi spus : „Cetatea e a padişahului şi noi, 
de asemenea, ne supunem padișahului“. Despre trădarea 
pircălabului de la Chilia amintesc şi unele izvoare ve- 
neţiene. 

În ceea ce priveşte relaţiile cu Polonia se conturează 
citeva momente însemnate care demonstrează că şi în 
acest caz domnitorul a ştiut să fie bine informat. Regele 
Cazimir se considera suzeranul lui Ştefan cel Mare şi în 
repetate rînduri aştepta să i se prezinte omagiul, după 
ritualul feudal. În anul 1469, la Cracovia, regele Cazimir, 
impreună cu soţia sa, Elisabeta, aşteaptă 40 de zile so- 
sirea voievodului Moldovei pentru a depune jurămîntul 
de fidelitate în faţa sa, iar un an mai tirziu îl va aștepta 
din nou; în zadar, la Camenița. Ștefan cel Mare invocă 
numeroase motive pentru a evita acel umilitor obicei 
medieval, mai ales că nu era sigur nici de prietenia re- 
gelui Poloniei care intenţiona, probabil, cu acest prilej, 
să-i întindă o cursă, Într-adevăr, Colomeea reprezintă 
o cursă pentru Ștefan cel Mare, dar nu pentru a-l ră- 
pune, ci pentru a-l umili pe singurul domnitor care a 
obținut victoria în faţa lui Mahomed al II-lea. Cronica- 
rul polonez Bern Wapowshi, care a trăit. aceste eveni- 

mente, arată că în anul 1485 „mare era puterea lui Ba- 
iazet, mai mare decit să-i poată sta in cale Ștefan, pala- 
tinul Moldovei, deşi viteaz războinic“. Constrins de pu- 
terea turcilor şi de insistenţele cu care timp de mai bine 
de două decenii Cazimir cerea să i se depună omagiul de 
fidelitate, Ştefan acceptă, în cele din urmă, acest lucru. 
Ioachim Cureus justifică acceptarea prin neputința vo- 
ievodului moldovean de a pune stavilă puhoiului oto- 
man, pentru că „nu mai putea să se apere În fața pute- 
rii turceşti“. Descriind cursa ce i-a fost întinsă domnito- 
xului Moldovei pentru umilirea sa, Ioachim Cureus 
arată : „Imitindu-se fapta împăratului Rudolf, care tot 
aşa a făcut cu marele rege Ottokar al Bohemiei, pinzele 
cortului se prăbuşiră în timpul depunerii jurămintului 
şi Ștefan — învingătorul atitor regi — fu zărit la picioa- 
rele regelui Cazimir.“ Wapowski arată că „acest lucru 
s-a făcut pentru ca să se vădească tuturor şi mai ales 
celor de faţă, supunerea și umilirea unui principe atit 
de mare 15. 

În anii următori Ion Albert, urmaşul lui Cazimir la 
tronul Poloniei, întreprinde un atac asupra Moldovei în 
cea mai mare taină. Acest lucru a fost posibil mai ales 
datorită pretextului invocat de regele Poloniei de a or- 
ganiza o cruciadă împotriva turcilor. Înşişi colaborato- 
rii apropiaţi regelui, cavalerii teutoni, aflaţi în tabăra 
sa, nu cunoşteau intenţiile de cotropire a Moldovei. În 
acest sens menţionăm mărturia lăsată de locotenentul 
care a condus oștirea teutonă ce „nu ştie de ce regele 
Poloniei care adunase ʻo sută de mii de oameni şi-a mu- 
tat expediţia în Moldova“, iar un alt izvor teuton din 
acele timpuri menţionează că „nu putem scrie deocam- 
dată“ de ce regele „s-a ridicat cu oaste impotriva dom- 
nului şi voievodului moldovenesc şi a venit tare asu- 
pra lui“. 

Cu toate măsurile luate de polonezi pentru a păstra 
această taină şi a realiza astfel surpriza, Ştefan reu- 
şeşte să stringă în jurul său una dintre cele mai mari 
armate din Moldova Evului Mediu și să primească, în 
timp util, ajutoare din Ardeal, prin Bartolomeu Dragffy, 
cu care se încuscrise, de Ja noul domn al Ţării Româ- 
nești, Radu cel Mare, și chiar o naste de 2000 de turci 

care veniseră să lupte sub steagurile sale, pentru a ză- 
dărnici atacul mişelesc plănuit de Ion Albert. 

Lupta de la Codrii Cosminului, pregătirea pentru 
atacul final, pun în evidenţă concepţia politică a lui 
Ştefan cel Mare, plină de înţelepciune, care consta în 
evitarea situaţiei de a avea doi dușmani în același timp 
şi în a face din duşmani prieteni atunci cind interesele 
țării o cereau, în lupta pentru supravieţuire, în lupta 
pentru independenţă. 

Considerăm că între Colomeea şi Codrii Cosminului 
este o striînsă legătură. La Codrii Cosminului voievodul 
îngenuncheat la Colomeea se va ridica semeţ, biruitor, 
aşa cum avea să rămină peste veacuri, întotdeauna. 

Şi prietenii lui Ştefan, chiar dacă nu au fost minaţi 
de ginduri vrăjmaşe, au căutat să obţină informaţii cu 
privire la situaţia Moldovei, la puterea ei. În acest sens 
există numeroase exemple, dar cel mai semnificativ ni 
se pare raportul intocmit de medicul Matei de Murano 
în care sînt prezentate venețienilor informaţii cu carac- 
ter militar şi economic. Medicul relatează că oastea 
Moldovei poate fi alcătuită din 40000 de călăreţi şi 
20 000 de pedeștri, considerind că ţara este roditoare, 
plăcută, bine aşezată, bogată în animale şi în toate roa- 
dele. Raportul întocmit la 7 decembrie 1502 ni-l pre- 
zintă şi pe Ștefan cel Mare, care „este un om foarte în- 
țelept, vrednic de multă laudă şi iubit mult de supuși, 
fiindcă este îndurător şi drept, foarte veghetor şi dar- 
nic, bine încă pentru virsta lui“. 

Sint doar citeva file din marea epopee a poporului 
nostru, care demonstrează că „cea dintii spadă a lumii“ 
s-a folosit cu succes, în luptele purtate, nu numai de 
tăria braţelor, ci şi de ascuţișul minţii, reuşind să cu- 
leagă la timp informaţii care şi-au dovedit utilitatea şi 
eficacitatea într-o epocă plină de războaie 


O mireasă şi un pahar cu otravă 


După o domnie de aproape o jumătate de veac, Ştefan 
cel Mare a lăsat în urmă o Moldovă prosperă, indepen- 
dentă, iar sabia sa, care a strălucit de atitea ori în răz- 
boaie, va continua să inspire şi mai tirziu teamă duşma- 
niior ţării. Urmașii săi promovează aceeaşi politică, încer- 
cînd să păstreze neştirbită moştenirea primită de la Ştefan 
cel Mare. 

Caracterizind domnia lui Bogdan al III-lea, Grigore 
Ureche arată că asemenea unui „stejar în toate părţile 
priveghea, ca să nu se ştirbească ţara ce-i rămăsese de 
la tată-săut, 

Fiul lui Ștefan cel Mare poartă războaie cu polonezii, 
muntenii, tătarii, iar cu turcii incheie pace prin logofă- 
tul Tăutu, care, cu prilejul acestui eveniment, ar fi sor- 
bit pe nerăsuflate dintr-o ceaşcă cu cafea fierbinte, so- 
cotind ca fiind „o altă băutură“, odată cu urarea „să tră- 
fască împăratul şi vizirul !“ 

După cum arată cronica vremii, se pare că războa- 
fele cu polonezii ar fi început din cauza unei mirese. 
Probabil că Bogdan, în intenţia sa de a relua legăturile 
de bună vecinătate cu Polonia, de a atenua vechiul con- 
flict de la sfîrşitul domniei tatălui său, trimite soli, de 
fapt peţitori, la curtea regelui Sigismund, „ce să pof- 
tească şi. pre sora lui crai, pre Elisafta“, dar voievodul 
Moldovei este refuzat, deoarece, după cum explică Gri- 

gore Ureche, nu-l voia „bătrina, mama lui crai“, fiindcă 
„nu era de legea papei“. 

Acest refuz a constituit un pretext de război împo- 
triva polonezilor, ceea ce a generat o intensă activitate 
diplomatică în care a fost angrenat însuși papa. Într-o 
scrisoare papa îl mustră chiar pe Sigismund pentru acest 
refuz, încercînd să aplaneze conflictul. Luptele cu polo- 
nezii îşi au însă izvorul în conflictul mai vechi, izbucnit 
încă în timpul lui Ştefan cel Mare şi legat îndeosebi de 
pretenţiile de suzeranitate a Poloniei asupra Moldovei. 
În această perioadă a existat chiar tendinţa de a ocupa 
Moldova, iar un sol polonez, Gorecki, propunea în tra- 
tativele cu. ungurii ca „toată românimea de acolo 
(Moldova — n.a.) să fie scoasă, pentru ca în hotarele ei 
să se aşeze o «nouă colonie» din care să se poată vedea 
ce pregătesc păgînii ambelor regate“. 1 | 

Intenţiile agresive ale celor doi vecini nu au avut 
sorți de izbîndă, deoarece Bogdan a știut cum să-și 
apere hotarele, a ştiut să organizeze o bună informare 
şi să zădărnicească, printr-o politică înţeleaptă, aceste 
planuri de acaparare. 

Numeroşi pribegi care ridicau pretenţii la scaunul 
Moldovei apar în această perioadă în Polonia, în Ardeal 
şi chiar în Muntenia. Îndemnat de polonezi, Radu cel 
Mare, impreună cu unul din pretendenţii la scaunul 
Moldovei, Roman Vodă, va încerca să-l răstoarne pe 
voievodul moldovean, dar încercarea sa nu va reuşi, iar 
mai tirziu se va realiza o împăcare între cei doi mediată 
de călugărul Maximilian, fiul despotului sîrb Gheorghe 
Brancovici. 

Pentru Elisabeta sau Elisafta, cum o numește croni- 
carul, s-au purtat citeva lupte, mai mult de pradă şi in- 
timidare, a căror cauză principală o constituia însă 
Pocuția, ce a format obiectul unui îndelungat proces, în 
care rolul de judecători îl aveau ungurii. În cursul uneia 
dintre aceste lupte, care a avut loc în anul 1509, Bogdan 
a înaintat pînă la Liov, unde singur „au lovit cu sulița 
în poartă“. În același an, ca răspuns, polonezii năvălesc 
in Moldova, fiind conduşi de un trădător, „un Vasco oa- 
recarile de ai noştri“. care „sau închinat la leşi, de i-au 
purtat pretutindirile“. Ca preț pentru această trădare de 

ţară, care este explicată de cronică prin setea de răzbu- 
nare a lui Vasco impotriva rivalului său în dragostea 
fată de o femeie ce i se dovedise necredincioasă, pri- 
meşte de la polonezi în dar, pentru toată viaţa, satul 
Hotriţa. 

În acea vreme, Mihnea Vodă, domnitorul Țării Româ- 
nești, se găsea în conflict cu vecinii de dincolo de Car- 
pați pentru Ţara Făgăraşului, unde își cîştigase o seamă 
de susținători, ca Birsan din Utţa, Sin din Ciîrţişoara, 
Grozav din Arpaş, Solomon al Oancii din Șinca, în do- 
cumente fiind amintită şi o femeie, Anca din Uţa, cali- 
ficată drept „trădătoarea cea mai rea“2. Împreună cu 
aceştia, voievodul Țării Românești intenţiona să pună 
din nou stăpinire pe Ţara Făgăraşului. Ciţiva dintre 
susținătorii săi reușesc să treacă în Țara Românească, 
din care cauză li se confiscă averile. 

Apelul polonezilor adresat lui Mihnea de a-l ataca 
pe Bogdan este iîntimpinat de domnitorul muntean cu un 
refuz categoric. 

În fața primejdiei pe care o reprezenta Polonia şi ca 
urmare a atacului întreprins de tătari în anul 1510, 
Bogdan Vodă este nevoit să-şi caute aliați mai departe 
de hotarele ţării, care erau interesați să-i slăbească atit 
pe polonezi cit şi pe tătari. Astfel, nogaii, deşi din ace- 
eaşi familie cu tătarii, dar duşmani de moarte ai aces- 
tora, sint vizitaţi de solii lui Bogdan, în timp ce regele 
Poloniei se plinge că voievodul moldovean îi aţiţă pe 
crimleni împotriva sa. Moartea surorii sale Elena, care 
se afla la Moscova, îi oferă din nou un pretext pentru a 
trimite soli la ţarul ruşilor, iar polonezii, îngrijorați de 
aceasta, ajung la concluzia „că ar fi bine să se spioneze 
după ce umblă domnul Moldovei acolo“ 3. 

Cu prilejul vizitei pe care solia lui Krupski o face la 
curtea voievodului Bogdan sint relevate citeva intere- 
sante acţiuni de spionaj şi contraspionaj pe care le în- 
treprinde domnitorul Moldovei. Regele Poloniei îl acuză 
pe Bogdan că acesta „punea să-i spioneze toate mişcă- 
rile“, că nu l-a ajutat în luptele cu tătarii, deoarece, dacă 
s-ar fi aruncat asupta lor „la retragerea din Polonia, 
puţini ar fi scăpat“ şi că, în același timp, „împiedică tri- 
miterea spionilor polonezi la Cetatea Albă“ 4. Krupski 

consideră că Bogdan săvirşeşte aceste fapte din „Cauza 
relelor legături cu muscalul“, dindu-i de ştire domnito- 
rului Moldovei că îi va furniza plumb şi cositor, dar că 
va aline calea solilor săi trimişi la Moscova, atit timp 
cît polonezii se aflau în război cu ruşii. 

În această perioadă Bogdan îşi asigură şi liniștea cu 
tătarii prin medierea lui Selim, fiul sultanului, ce se 
pripăşise la Chilia și Cetatea Albă în aşteptarea preluă- 
rii puterii supreme în Imperiul otoman şi care avea, 
probabil, interesul să-și facă din Bogdan un aliat în îm- 
plinirea acestui scop. 

În anul 1513, în timp ce la curtea domnească se fă- 
ceau pregătiri febrile în vederea căsătoriei lui Bogdan cu 
Voica, fiica lui Mihnea Vodă, Moldova este atacată de 
tătari, care erau, evident, la curent cu pregătirile de nuntă, 
mizînd pe neglijarea apărării ţării, pe scăderea grijii față 
de oaste. Primul atac al tătarilor, executat din trei di- 
recții, îl găseşte pe voievodul Moldovei nepregătit, dar 
acesta reuşeşte, în scurt timp, să pună pe picioare o 
oaste capabilă: să-i infrunte pe duşmani. Împotriva 
crimlenilor şi lui Selim, Bogdan ridică forţele de apă- 
rare ale Moldovei, încercind chiar să obţină un ajutor 
din partea Moscovei prin solii săi care reuşiră să stră- 
bată ţinuturi întinse în acest scop. Cîteva luni mai tirziu, 
Trifăilă, un alt pretendent la scaunul Moldovei, cu tot 
ajutorul primit de la Neagoe Basarab, este înfrint de 
Bogdan, în februarie 1514, în apropiere de Vaslui, iar 
„at noştri“, după cum spune Grigore Ureche, „i-au topit 
toată oastea lui şi el au pierit, că prinziîndu-l viu, i-au 
tăiat capul“. 

În timpul lui Ştefan cel Tinăr, copil nevirstnic al lui 
Bogdan, Imperiul otoman începe să-şi intensifice pre- 
gătirile pentru a cuceri noi teritorii. Astfel, Soliman 
Magnificul, imediat după preluarea puterii, organizează 
în ascuns o mare expediţie impotriva Ungariei, avind ca 
prim obiectiv cucerirea Belgradului. Totuşi, prin solul 
trimis la Poartă, moldovenii află de la Piri-pașa, despre 
marea lovitură în curs de pregătire, aducind acest lucru 
la cunoştinţa lui loan Zápolya, voievodul Ardealului. 
Deşi situat destul de departe, Belgradul reprezenta 
pentru Moldova „o poartă închisă în faţa păginilor“, 

pentru a cărel salvare moldovenii vor căuta să ofere ar- 
delenilor, iar prin aceştia, regelui Ungariei, informaţiile 
obținute din tabăra otomană, 

În această perioadă, asupra Moldovei plana tot mai 
ameninţător pericolul unei invazii otomane, mai ales că 
fusese respinsă ideea realizării unei colaborări cu turcii 
impotriva ungurilor şi polonezilor. Rind pe rînd, trimi- 
şii sultanului, veniţi cu propuneri de colaborare impe- 
rative, erau cumpăraţi cu daruri și bani. Printre aceştia 
se află și Sinan-Celebi, moldovean de origină, căzut pri- 
zonier la turci pe vremea lui Ştefan cel Mare. Dindu-şi 
seama de politica de duplicitate pe care o ducea Mol- 
dova, el închide ochii pentru suma de 60 000 de aspri de 
argint. Pe de altă parte, prin daruri şi bani, vornicul 
Iurie reuşeşte să zădărnicească intenţia sangeacului de 
la Silistra de a trece prin Moldova cu oastea sa, în 
drum spre Polonia. 

Domnia lui Ştefan cel Tinăr cunoaşte două perioade 
distincte. În prima perioadă, care durează pină la majo- 
rat, se face mult simțită tutela marii boierimi care pro- 
movează o politică de prudenţă, urmărind chiar răstur- 
narea domnitorului în favoarea fratelui său, Petru, mai 
blajin şi mai puțin ambițios. Cea de-a doua etapă începe 
odată cu majoratul, domnitorul debutind zgomotos prin 
sfărimarea unui complot boieresc. În aprilie 1523 cade, 
la Hirlău, capul hatmanului Arbore „pe carile zice să-l 
fi aflat cu viclenie, iară lucrul adevărat nu se ştie“; în 
septembrie, o altă răzvrătire a boierilor împotriva dom- 
nitorului duce, în tirgul Roman, la căderea capetelor 
pircălabului Costea, logofătului Ivanco şi vistiernicului 
Sima sau Maxim. Cosma Șarpe pribegeşte împreună cu 
alţi boieri în Polonia, iar o parte din complotiști se re- 
fugiază la Braşov şi Sighişoara. 

Înconjurat din acest moment de boieri tineri, Ştefan 
năzuia, la cei 16 ani ai săi, să reinvie trecutul de glorie 
din vremea bunicului al cărui nume strălucit îl purta. 
În anul 1524, în momentul în care Imperiul otoman 
ajunsese la apogeul puterii, Ștefan nu se sfieşte să atace 
o oaste turcească ce se întorcea din Polonia, cu toate că 
bănuia că va trezi minia sultanului. Lupta de la Tărsă- 
uli împotriva turcilor a avut darul, după spusele voie- 

vodului, să demonstreze polonezilor că puteau avea în- 
credere în el în cazul unei acţiuni comune indreptate 
împotriva Imperiului otoman. 

Încă înainte de catastrofa de la Mohăcs (1526), Ștefan 
oferă ajutorul său regelui Ungariei, informindu-l în 
acelaşi timp asupra pericolului pe care îl prezentau 
turcii, dar toate acestea nu au fost luate în seamă. În 
Ungaria slăbită de pe urma răscoalei lui Doja şi lipsită 
de principala forţă de apărare, țărănimea, nu putea fi 
constituită o armată care să se opună uriașei forţe a lui 
Soliman Magnificul. La 29 august 1526, la Mohács, re- 
gele Ungariei Ludovic al II-lea cade în lupta cu turcii şi 
odată cu el scarie considerabil forţa de rezistenţă a ţării. 
Ciţiva ani mai tirziu, steagul verde cu semilună va flu- 
tura pe zidurile cetăţii de la Buda, iar 'intreaga Ungarie 
va fi transformată în paşalic. k 

În ianuarie 1527, Ştefan cel Tinăr, „eare intru totul 
semăna cu firea lui moşu-său, lui Ştefan Vodă cel Bun“, 
moare la Hotin. Potrivit unor surse, moartea lui Ştefan 
s-ar fi datorat soției sale Stana, una-din fiicele lui Nea- 
goe Basarab, care a răzbunat astfel cruzimile săvîrşite 
de soțul său în războiul din Muntenia purtat în scopul 
pedepsirii conspiratorilor moldoveni ce se aciuiseră la 
curtea lui Radu de la Afumaţi, de unde desfăşurau o ac- 
tivitate ostilă voievodului moldovean. În cele din urmă, 
cei doi domnitori s-au împăcat, procedind la un schimb 
reciproc de pribegi. După moartea lui Ștefan cel Tinăr, 
Stana se călugăreşte, dorind să sublinieze parcă prin: 
acest gest că se căieşte amarnic de a fi turnat otravă în 
paharul propriului ei soț. 


Misiunea lui Teodor Bubuiog 


Ştefan tel Tinăr a fost un voievod indrăzneţ, dar încre- 
zător în vorbe şi făgăduieli, spre deosebire de urmaşul 
său, Petru Rareş, om matur şi cunoscător al lumii. 
Petru Rareş „primeşte şi trimite solii, prezintă cereri, 
dar nu lasă a se vedea ce se găseşte în sufletul său, care 
moştenise înţelepciunea adînc şi îndelung chibzuitoare a 
lui Ștefan cel Mare şi învățase de la amintirea acestuia 
că lucrurile menite să izbutească nu se strigă în vînt 
inainte de-a le începe“. ! 

Într-o vreme cînd Imperiul otoman ajunsese la: cea 
mai mare intindere, semiluna cuprinzind Nordul Africii 
pină în Algeria, cînd izbindea în războaie pină în India 
și cînd ienicerii reluau vechiul strigăt „La Roma!“, 
Petru Rareş este singurul cirmuitor care încearcă să 
pună stavilă înaintării lui Soliman Magnificul. În nego- 
cierile purtate cu Ferdinand de Habsburg, voievodul 
Moldovei face următoarea propunere: „Dacă maiestă- 
tile lor vor voi să întreprindă expediţia generală impa- 
triva otomanilor, să trimită 15 000 de oameni, la care voi 
adăuga şi eu, din țara mea, 80000 de soldaţi aleși. iar 
din Transilvania 25 000. cu ajutorul cărora. şi cu vola luai 
Dumnezeu, se va putea ajunge pină la Constanti- 
nopol“, ? 

Cu toate că, după cum el însuşi constata, „din toate 
părtile sint inconjurat de duşmani puternici, atit cu cit 
şi țara mea” 3, Petru Rareş își dădea pe depiin seama 

de posibilităţile ţării, precum şi de puterea turcilor, 
fiind convins că aceştia nu erau invulnerabili. În scopul 
înfăptuirii planului său îndrăzneţ, el caută, încă din pri- 
mii ani ai domniei sale, să-şi întărească poziţia în 
Ardeal, asigurindu-şi în scurt timp stăpînirea Bistriţei, 
Cetăţii de Baltă, Ciceului, Reteagului, Rodnei, Ungura- 
șului şi a peste o sută de sate din împrejurimi. Pentru 
Pocuția, vechiul măr al discordiei, duce lupte înverşu- 
nate cu leşii, pe care îi învinge, fiind, la rîndul său, în- 
vins de ei. În faţa pericolului turcesc, Petru Rareş în- 
cearcă în repetate rinduri să încheie pace cu polonezii, 
dar regele Poloniei, care îl aţiţase pe Soliman împotriva 
Moldovei, nu a cedat pină în ultima clipă. 

În acelaşi timp, voievodul moldovean se dovedește 
a fi un diplomat desăvirşit pentru acele vremuri. El s-a 
încadrat în contextul european,  însușindu-şi armele 
prefăcătoriei şi vicleniei, proprii renaşterii apusene, că- 
rora le-a dat utilizarea impusă de condiţiile epocii. În- 
tr-o confruntare cu un alt reprezentant al renașterii, 
Aloisio Gritti, Petru Rareş a dovedit că ştie să utilizeze 
din plin aceste arme. 

Aloisio, fiul bastard al bailului Veneţiei la Constan- 
tinopol şi mai tirziu doge al lagunei într-o epocă în care 
in capitala imperiului se aciuiau tot felul de paraziți, 
fără nici un fel de ocupaţie, va deveni deosebit de util 
sultanului prin talentul său artistic şi mai ales prin abi- 
litatea de care dădea dovadă în negocierile diplomatice 
întreprinse în favoarea imperiului. Spirit aventurier şi 
plin de îndrăzneală, Aloisio Gritti încearcă să pună stă- 
pînire pe ţările române. În acelaşi timp, Ieronim Laski, 
trimisul lui Zápolya la Constantinopol, alt aventurier 
din acea epocă, ajunge repede la înțelegere cu Aloisio 
Gritti, promiţind să-i ofere Moldova, după ce el însuşi 
ar fi devenit stăpin al Ungariei. Laski destăinuie însă 
acest plan lui Zăpdiya care îi aduce imediat la cunoș- 
tința lui Petru Rareş pericolul ce amenința Moldova, 
folosindu-l în acest scop pe episcopul Statilius. 

Încercarea lui Aloisio Gritti de a ajunge în Moldova a 
suferit un eşec lamentabil. Sigismund, regele Poloniei, 
il trimite cu piră la Constantinopol pe panul Kartkowski, 
castelanul de Brest, acuzindu-l pe Petru Rareș de tul- 

burările de la graniţă şi obţinind promisiunea că voie- 
vodul Moldovei va fi înlocuit de padişah sau alungat de 
polonezi. Marele vizir Ibrahim-paşa îl trimite pe Aloisio 
Gritti spre Moldova pentru a cerceta pira leşilor. Fiind 
informat de iscoadele sale că Aloisio Gritti intenţionează 
să ocupe scaunul Moldovei, depăşindu-și astfel atribu- 
tiile cu care fusese investit, Petru Rareş ii pregăteşte o 
primire după merit. La rîndul său, Gritti află despre in- 
tenţia voievodului Moldovei de a-l prinde și, pentru a-şi 
salva viaţă, se îndreaptă spre Ardeal spre a nu lăsa im- 
presia că fuge din calea lui Petru Rareș. 

De prima vizită a lui Gritti în ţările române pare să fie 
legată moartea voievodului Țării Româneşti, Vlad, gine- 
rele lui Petru Rareș, care s-a înecat în Dimboviţa în îm- 
prejurări misterioase, în timp ce se afla la plimbare în 
satul Popeşti de lingă București. 

În 1534, invocind prelextul rezolvării. unui , conflict 
de graniţă cu Ferdinand de Habsburg, Aloisio Gritti apare 
din nou în ţările române, de data aceasta însoţit de o 
solie numeroasă formată din nu mai puţin de 3 000 de ie- 
niceri şi spahii. Iscoadele lui Petru Rareş află din nou in- 
tenţiile reprezentantului padișahului şi ale aventurieru- 
lui, domnitorul moldovean folosind cu dibăcie chiar armele 
proprii adversarului, adică viclenia şi prefăcătoria. Astfel, 
un sol al lui Petru Rareş îl întimpină pe italian cu daruri 
la Tirgovişte, ca pe un prieten, iar în sprijinul acestuia 
soseşte şi logofătul Toader Bubuiog cu un pile de moldo- 
veni, 'alăturindu-se ienicerilor în apropiere de Braşov. 

Toader Bubuiog primise o misiune tainică pe lingă 
aventurierul care dorea să realizeze un Ardeal turcesc 
şi să-şi instaureze fiii pe scaunele din Suceava și Bucu- 
reşti. Despre misiunea lui Toader Bubuiog nu știa decit 
cel care i-o încredințase, voievodul Moldovei; aceasta 
consta în supravegherea permanentă a aventurierului și 
în eventuala lui imobilizare, în cazul în care ar fi devenit 
primejdios pentru Moldova. Pe de altă parte, vornicul 
Huru pregătise 6 000 de moldoveni pentru a-i veni în aju- 
tor, la nevoie. 

Aloisio Gritti săvirșeşte şi unele greșeli pe care 
Petru Rareș nu întirzie să le exploateze pentru a-și asi- 
gura noi aliaţi împotriva primejdiosului aventurier. La 

judemnul lui Gritti, vice-voievodul Ardealului limerie 
«'zibak este ucis prin trădare lingă Braşov, iar atitudinea 
arogantă a acestui aventurier, precum şi nelegiuirile să- 
virşite de ieniceri vor determina o răscoală a ardelenilor 
conduşi de Ștefan Mailat şi Gotthard Kün, care se pare 
că au fost încurajați de oamenii lui Rareş, ceea ce se ex- 
plică prin evoluţia ulterioară a evenimentelor. 

La Mediaş, unde Aloisio Gritti încearcă să opună re- 
zistenţă atacului ardelenilor, logofătul lui Petru Rareș, 
la care se va adăuga ulterior oastea vornicului Huru, va da 
lovitura de graţie aventurierului ce visase să ocupe sca- 
unul sacru al lui Ștefan cel Mare. Odată cu sosirea răs- 
culaţilor, moldovenii lui Petru Rareş asediază cetatea, 
iar Aloisio Gritti este făcut prizonier. Pentru a-şi salva 
viaţa, acest „locţiitor al sultanului“ îi oferă vornicului 
Huru şi logofătului Toader nu mai puţin de 100 000 de 
galbeni (tributul Moldovei se ridica în acea perioadă la 
30 000 de galbeni anual). Nici banii, nici amenințările nu 
îi impresionează pe oamenii lui Rareș, care primiseră, 
după cite se pare, o altă poruncă de la voievodul lor. 
Aventurierul este predat ardelenilor, care îl condamnă 
la moarte. Povestea spune că cel ce-i tăiase capul, un 
căruțaş, s-ar fi ales doar. cu ciubotele aventurierului, 
pe care le ceruse ca răsplată. Se vede treaba că „gidele“ 
de ocazie ştiuse bine ce plată să ceară, deoarece Alo- 
isio Gritti îşi căptușise cizmele cu pietre. scumpe pentru 
a le ascunde de hoţi. Fiii lui Aloisio Gritti, care se şi vă- 
zuseră domni pe meleagurile noastre, au pierit la Suceava, 
primul înecindu-se, iar celălalt fiind răpus de securea 
gidelui. i 

Din relatarea cazului lui Aloisio Gritti desprindem 
cîteva concluzii deosebit de interesante. În primul rînd, 
activitatea desfășurată de Petru Rareş a avut o impor- 
tanţă deosebită pentru zădărnicirea uneltirilor prin care 
duşmanii căutau să producă mari prefaceri în cele trei 
țări române, prin înlocuirea voievozilar autohtoni cu oa- 
meni străini de interesele lor. Petru Rareş a acţionat în 
acest caz în strînsă colaborare cu voievodul Munteniei şi 
cu Ștefan Mailat, pe care l-a sprijinit ulterior în tentativa 
sa de a deveni voievod al Ardealului. Înlăturarea lui 
Gritti reprezintă şi un act de curaj, deoarece aventu- 

rierul era reprezentantul puternicului sultan, iar zădărni - 
cirea acțiunii sale i-ar fi putut supăra pe turci. 

După ce ajunge voievod al Transilvaniei, Mailat il 
trădează pe Petru Rareş şi trece de partea lui Ion Zăpo- 
lya care, la rindul său, se bucurase de sprijinul domnito- 
cului moldovean în primii ani de domnie. dar care, ulte- 
rior, pentru a-şi dovedi credinţa faţă de sultan, capturează 
un. sol moldovean trimis spre apus, îi ia documentele şi 
le expediază sultanului. 

În anul 1538, o oaste turcească care se ridica la circa 
200 000 de oameni intră în Moldova. Dar Petru Rareș este 
infrînt nu de copleşitoarea oaste, ci pentru că „fusese pă- 
răsit de toţi boierii, şi aceştia făcuseră așa încit nici- țăranii 
nu se strinseseră în jurul steagului ţării“ 4. Cînd chelarul 
Hira îi aduse la cunoștință voievodului trădarea lui Mihu 
şi a celorlalţi boieri care se înţeleseseră cu turcii, acestuia 
nu-i venea să creadă. 

De la 16 pînă la 28 septembrie, Petru Rareş străbate 
munţii, aproape de unul singur, pentru a ajunge la Ci- 
ceu unde se afla familia sa. Aici se găsesc alţi trădători, 
ca pircălabul Dracşin și vlădica Atanasie, care se înțeleg 
să-l dea pe mina ungurilor ce începuseră să asedieze 
cetatea. De fapt, in octombrie, noul voievod al Moldovei, 
Ştefan, îi scrie lui Atanasie, episcopul de Vad, rugindu-l 
să ajungă la înţelegere cu pircălabul Simion Dracşin 
pentru a-l prinde şi a-l preda pe Petru Rareş. 

După doi ani de asediu continuu a cetăţii Ciceu de 
către Ion Zápolya, Petru Rareş înfăptuieşte un act de 
nemaipomenită îndrăzneală, luînd calea Constantinopo- 
lului, sosirea sa in acest oraș fiind precedată de o sceri- 
soare expediată în mare taină. lată cum povesteşte Gri- 
gore Ureche acest episod : 

„Și ştiindu carte sirbească Elena, domnia sa, au scris 
la împăratul cu mare jalbă şi plingere, poftindu ca să 
se milostivească, să-i ierte. Și au pecetluit-o și au dat-o 
la Petru Vodă, iar Petru Vodă o au slobozit-o pre o ză- 
brea din cetate de sus şi au căzut jos, din afară lingă zidul 
cetăţii. Și decii au chematu pre o slugă a sa credincioasă, 
ce cra sirbu şi i-au arătat cartea şi i-au zis in taină să o 
ia şi să o ducă la mina împăratului“ 5. 

Limbajul atrăgător al cronicarului ne dezvăluie o 
acţiune de mare taină a voievodului săvirşită în vremea 
cînd era strimtorat şi cînd cei pe care îi ajutase odini- 
oară căutau să-l răpună dușmăneşte. În timp ce episcopul 
Verancich, un alt duşman al său, îi hărăzea o moarte „cu 
ajutorul unei otrăvi încete“, crezind în același timp creşti- 
neşte că ar fi fost bine să-l fi mincat fiarele cind străbă- 
tea singur pădurile, Petru Rareş părăsea Ciceul şi se în- 
drepta cu mult curaj spre Constantinopol. Datorită abi- 
lităţii şi indrăznelii care îl caracteriza voievodul moldovean 
reuşeşte să-i înduplece pe marii dregători din Constan- 
tinopol şi să fie „iarăşi ceea ce am fost şi încă mai mult 
de cit atit“. În reabilitarea voievodului un rol de seamă 
l-a jucat omul său din Constantinopol, Lufti-bei, fiind 
sprijinit în acelaşi timp, din motive necunoscute, de în- 
săși fiica sultanului. 

Revenit pe scaunul Moldovei, Petru Rareş face să cadă 
capetele multor boieri care l-au trădat, iar apoi trece în 
Ardeal, unde se răzbună pentru jignirile suferite pe vre- 
mea cind se afla pribeag la Ciceu. Pe Mailat l-a înfrint 
la Făgăraş şi „l-au trimis la împăratul“. Nu-l iartă nici 
pe Zápolya care murise între timp, afirmiînd că se va duce 
la Alba-lulia pentru a dezgropa corpul trădătorului şi 
a-l spinzura. 

Vistiernicul său, Mateiaș, prizonier al făgărăşenilor, 
este eliberat de teama represaliilor voievodului moldovean. 
Prezenţi la dieta de la Orhei, solii lui Petru Rareş propun, 
după cum arată Nicolae Iorga, înfăptuirea unei adevă- 
rate uniuni dacice la care să participe și muntenii pentru 
apărarea acestor locuri. 

În timpul celei de-a doua domnii Petru Rareş con- 
tinuă să promoveze o politică independentă, ceea ce ne 
face să credem că nu se angajase în fața lui Soliman Mag- 
nificul decit la plata tributului. 

În relaţiile cu Polonia, lăsînd deocamdată în suspensie 
problema Pocuţiei, el încearcă să ducă tratative pentru 
restabilirea unei păci trainice şi cere chiar un împrumut 
bănesc de la vechii săi duşmani, care îi este însă refuzat. 
În același timp, solii și spionii săi cercetează adeseori 
meleagurile Poloniei. După ajutoare și sprijin aleargă spre 
Moscova alţi soli ai lui Petru Rareș care încerca astfel 

să-l ridice pe ţarul ivan al IV-lea împotriva turcilor. În 
apus, unde Ioachim, electorul de Brandenburg, intenţiona 
să organizeze o cruciadă, voievodul moldovean trimite 
în mare taină o solie secretă prin lacob Fischer, oferind 
acestuia sabia sa în lupta impotriva turcilor şi obligîndu-se 
in acelaşi timp să-l prindă pe sultan în mijlocul taberei 
sale. 

Prin tratatul secret încheiat cu Ioachim de Branden- 
burg se urmărea „ca noi şi urmașii noştri să scăpăm de 
această robie turcească“. Atit Iacob Fischer, cît și alți 
emisari folosiţi de Petru Rareş furnizează electorului de 
Brandenburg numeroase informaţii privind situaţia din 
Imperiul otoman, culese de spionii cu care împînzise Bal- 
canii pînă la Țarigrad. Chiar după ce fiul său, Iliaș, 
fusese luat ostatec de turci, Petru Rareş continuă să pro- 
moveze aceeaşi politică 'de independenţă. Dar steagul de 
luptă nu va mai fi ridicat împotriva turcilor, deoarece pe 
plan extern au loc evenimente care nu îi mai îngăduie să 
ducă o luptă directă. Astfel, Buda este transformată în 
-pașalic, de unde putea fi supravegheată activitatea desfă- 
şurată în ţările române şi care constituia o piedică în ca- 
lea realizării legăturilor cu apusul. Cruciada lui Ioachim 
de Brandenburg este sortită eșecului din cauza intrigi- 
lor prinților apuseni, în timp ce Polonia îi rămîne pe mai 
departe ostilă. 

Petru Rareş și-a închinat întreaga viaţă luptei pentru 
prosperitatea Moldovei, „ţara şi moșia sa ca un postav 
bun o socotea“ şi era „harnic să domnească ţara“. 


„Pedeșştrii, toți țărani, 
aveau o deosebită credință“ 


[nvăţăturile lui Neagoe Basarab către fiul său, Theodosie, 
ne furnizează informaţii utile despre sistemul de securi- 
tate înfiinţat de voievod, despre organizarea pazei în 
timp de pace sau de război, cuprinzind și c seamă de po- 
vete cu privire la modul de comportare a voievodului faţă 
de soli şi față de boieri, slujitorii săi, la unele lucruri care 
trebuie păstrate în mare taină. 

Importanța pazei domnitorului este prezentată me- 
taloric, domnul fiind asemuit cu un deal înalt care, dacă 
are păzitori buni de-l păzesc şi-l „curățescu de toate us- 
căciunile şi secăturile“ şi îl „păzescu de toate răutăţile şi 
primejdiile“, face un rod bogat şi frumos, iar dacă nu este 
bine păzit, dacă-l părăsesc păzitorii, „el se pustiiaște şi 
nici locul nu i se cunoaşte şi numele lui piiare și trece 
ca o umbră“ t. 

Pentru paza voievodului, Neagoe Basarab propune în- 
fiinţarea unei gărzi formate din 60 de voinici care să nu 
aibă nici o altă atribuţie decit să-i apere capul. Voinicii nu 
trebuie să se îndepărteze de domnitor pe cimpul de luptă 
nici în caz de biruinţă, nici în caz de infringere. Dacă 
bătălia este pierdută, iar domnitorul este nevoit să fugă, 
este necesar ca cei 60 de voinici din compunerea gărzii 
să-l urmeze şi să-l apere de primejdie. 

Cu toate că a trăit într-o vreme cind în amintirea 
oamenilor mai dăinuiau faptele de arme ale lui Ștefan 
cel Mare, care se avintase cu paloşul în mină printre 

vrăimaşi, și cind contemporanul său, Bogdan de la Su- 
zeava. se năpustise de unul singur să împlinte lancea in 
»oarta Liovului, domnitorul muntean recomandă multă 
Drecauție. El îşi sfătuiește urmaşul ca în timpul luptei 
să nu stea în mijlocul oștenilor, „unde este oastea ta 
zea mare, adică unde este tăria curţii tale, pentru că 
voată oastea străină cu armele cele cumplite aci vor nă- 
văli, şi toate loviturile şi puştile şi săgețile şi toată furia 
oştirii, toate vor izbi în oastea cea mare domnească“ ?. 

Dar nici unul dintre înaintaşii lui Neagoe Basarab 
nu procedase astfel în luptă, după cum nici urmaşii săi, 
care au trăit în plină epocă a cavalerismului, nu i-au ur- 
mat pilda. Tocmai de aceea, la Obertyn, Petru Rareş se 
acoperă de răni, jar după aproape un secol, Mihai Vi- 
teazul, la Călugăreni, se află în fruntea oștilor, luptind 
cu apriga-l secure, aidoma unui oștean de rînd. În gene- 
ra], toţi voievozii români nu au stat departe de lupte, ca 
simpli spectatori, dar au luat totuşi măsuri de prevedere 
pentru a nu fi prinşi de dușman. 

Referindu-se la epoca lui Ștefan cel Mare, Nicolae 
Iorga arată că prezența domnitorului în toate războaiele 
reprezenta un „element de sănătate morală, de incredere 
şi avînt în oastea Moldovei“ 3. 

În secolul al XV-lea și în prima jumătate a secolului 
al XVI-lea, straja voievodului era alcătuită din elemente 
autohtone, tineri boieri, dintre cei mai credincioşi voie- 
vodului. Mai tirziu, straja domnească, păzitorii curții 
voievodului vor fi recrutaţi dintre străini, plătiţi după 
modelul curților apusene. Astfel, Petru Șchiopul recru- 
tase pentru paza personală 400 de trabanţi unguri, iar 
voievozii impușşi de turci folosesc ieniceri în acest scop. 
Spre sfirşitul secolului al XVI-lea, garda domnului este 
alcătuită, tot mai mult, atit în Țara Românească cit şi 
in Moldova, din mercenari recrutaţi dintre secui, cazati, 
bulgari, sîrbi, ba chiar şi suedezi şi elveţieni. 

Aron Vodă avea, de asemenea, o gardă personală al- 
cătuită din unguri care îl vor trăda pe voievod şi îl vor 
preda lui Sigismund Bâthory. 

Ion Vodă cel Cumplit era păzit, în timpul războiului 
purtat cu turcii, de cci mai credincioşi dintre oştenii săi. 

Gorecki face următoarea remarcă în cronica sa : „.pedeştrii 
tineau pe Ion Vodă în mijlocul lor şi nu-l lăsau să treacă 
la călăreţi, fiind foarte îngrijoraţi de viaţa lui şi temin- 
du-se nu cumva să-l înşele boierii şi să-l dea viu pe mins 
turcilor. Pentru că pedeştrii, toţi ţărani, aveau o de- 
osebită credinţă şi iubire pentru Ion Vodă 4. 

În acest caz este vorba de o strajă alcătuită ad-hoc 
din ţărani luptători care, intuind trădarea boierească 
pe timpul luptei, şi-au asumat, se pare, singuri sarcina 
securității persoanei voievodului. ` 

Revenind la Învățăturile lui Neagoe Basarab, remarcăm 
că ele cuprind și indicații care se referă, într-un anumi! 
sens, la lupta de rezistență. Voievodul muntean îşi sfă- 
tuiește fiul ca, în cazul în care va fi înfrînt, să-i adune pr 
cei ce i-au rămas credincioşi și, fără a părăsi ţara 
„să şădeţi în hotarele voastre în locuri ascunse și dt 
taină, unde vor fi prieteni de-ai voştri buni și adevă- 
raţi“ * pină se va ivi momentul prielnic pentru a duce dir 
nou lupte în scopul alungării eventualilor impostori. 

Deşi a avut o domnie pașnică, în timpul căreia cultur: 
din Țara Românească a cunoscut o puternică dezvoltare 
Neagoe Basarab a pus mult preț pe oaste, văzind în ea tă- 
ria ţării. Sfătuindu-şi fiul să nu adune comori, el îi reco 
mandă să „puneţi avuţia voastră pe oștenii voştri, ca si 
fie coroana voastră totdeauna vie şi să aveţi veselie în 
faţa ochilor voştri“ 6, 

Tot în acest tratat de diplomaţie, lăsat moștenire lu 
Theodosie şi posterităţii, voievodul cărturar dă citev, 
poveţe izvorite din experiența amară a relaţiilor cu turcii 
Astfel, el îndeamnă ca solii să fie primiţi cu cinste ş 
îndestulaţi cu bucate şi băutură, dar „să nu arăţi di! 
avuţiile tale, nici scule, nici să împodobeşti pe dregători 
tăi în fața lor, ci să te prefaci înaintea lor că ești ne- 
putincios şi să nu te făleşti cu nimic“ 7. 

În ceea ce priveşte locul de cazare a solilor, voievodui 
recomandă, dintr-un spirit de prevedere ușor de înțeles 
ca să „nu fie aproape de voi, nici de grădinile care vi 
primblaţi cu sfetnicii voştri“ 85. Era necesar ca domni 
torul să memoreze cuvintele spuse de sol, în preajma că- 

ruia trebuia să se afle doar oameni „yrednicj, voinici, 
oameni frumoşi şi de folos“. . 

Pe de altă parte, solii proprii urmau să fie, de asc- 
menea, aleşi de voievod dintre oamenii cei mai demni de 
încredere, tinind seama exclusiv de capacitatea lor şi 
pregătindu-i în mare taină înainte de a pleca la drum. 

Referindu-se la familiile luptătorilor, îndeosebi la 
copiii dregătorilor şi ai ţăranilor, Învățăturile subliniază 
că aceştia trebuie duși în locuri ferite, în spatele osta- 
şilor, pentru a nu cădea în mîna dușmanului. Cînd copiii 
vor fi robiţi, luptătorii îl vor părăsi pe conducător, con- 
chide Vodă Basarab, Şi „Vor, merge pe urma Copiilor 
lor“ 9, 

Deplingind soarta familiilor domnitorilor şi ale boie- 
rilor care erau adeseori obligate să ia calea pribegiei, 
Neagoe Basarab arată că „iaste trai şi hrană cu nevoe 
pribegia, şi ești de toți oamenii dosădit, încă şi de copii 
cei mici, şi de carii sîntu mai răi“ 10, și ajunge ia con- 
cluzia că „mai bună iaste moartea cu cinste, decit viaţa 
cu amar şi cu ocară. Nu fireţi ca pasărea ceia ce să cheamă 
cucu, care-şi dă oaolă dă le clocescu alte pasări şi-i scot 
pui, ci fiţi ca șoimul şi vă păziţi cuibul vostru“ 11. 

Aceste cuvinte ne mişcă prin patriotismul vibrant pe 
care îl emană, valoarea lor fiind cu atît mai mare cu cit 
aparţin unei epoci paşnice aflate Ja răscrucea unor vre- 
muri furtunoase. 

Păzirea cuibulii, apărarea independenţei şi a liber- 
tăţii ţării rămîneau de multe ori pe plan secundar pentru 
boierime, atunci cînd interesele de clasă sau cele de fa- 
milie erau afectate. În cpoca feudală întilnim numeroase 
cazuri în care unii dintre boierii ţării au pactizat cu 
dușmanii, furnizindu-le informaţii, călăuzind drumul oş- 
tilor cotropitoare şi contribuind astfel lá ştirbirea liber- 
tății şi independenţei ţării. 

Trădăţorii ţării au fost totdeauna pedepsiţi fără cru- 
tare de străbunii noștri. În Evul Mediu trădare de ţară 
însemna înţelegere cu duşmanul, fugă în tabăra vrăjmașă, 
uneltire împotriva voievodului a cărui persoană se iden- 
ţifica în acele vremuri cu ţara, precum şi părăsirea de 
către conducător a cîmpului de Juptă. Pentru trădare 

străbuaii noştri nu cunoșteau altă pedeapsă decit tăie- 
rea capului. Blindul voievod Neagoe Basarab își învaţă 
fiul să evite vărsările de singe, dar atunci cînd este tră- 
dat, cînd slujitorul său se dovedește răuvoitor şi hiclean, 
„este volnic să-l taie ca pe pomul care nu face rod bună. 

Ștefan cel Mare a fost aprig în războaie, dar în timp de 
pace nu a făcut vărsări de singe boieresc. Dacă totuși 
au căzut capete de boieri și pe vremea lui- Ştefan cel 
Mare, aceasta s-a întimplat numai atunci cind ei s-au 
dovedit „hicleni“. Securea gidelui a fost necruțătoare în 
aceste cazuri ; ea nu a făcut deosebire între capul cum- 
natului voievodului și ale celorlalți trădători. În caz de 
război, de chemare sub arme, boierii și deopotrivă ţăranii 
erau datori să-şi apere tara şi să fie pregătiţi pentru 
aceasta. 

Luca Arbore şi feciorii săi Toader şi Nichita au fost 
pedepsiţi fără cruțare de Ștefan cel Tinăr, cu toate că 
într-o vreme aceştia i-au fost sfetnici și l-au povăţuit 
părintește, i-au fost credincioși. Însă in momentul în care 
voievodul a aflat că ei „hiclenesc“ in favoarea altuia, 
chiar dacă era vorba de fratele său, el s-a dovedit ne-: 
cruţător şi i-a dat pe seama gidelui. 

„La rindul său, Petru Rareş a pierdut lupta de la 
Obertyn datorită trădării boierilor care nu voiau să 
lupte, dar nu a pedepsit niciodată pe nimeni decit în mo- 
mentul în care vinovăția era dovedită. Ezitind să ia măsuri 
imediate împotriva boierilor trădători, aceştia ajung la 
înţelegere cu Soliman, îl părăsesc pe voievod şi deschid 
turcilor porţile Sucevei. Dacă în prima sa domnie Petru 
Rareş a fost rezervat şi nu a acţionat cu energie, în 
timpul celei de-a doua domnii a învăţat să fie necruţător 
şi să-i dea pe trădători pe seama gidelui. Doar două săp- 
tămini i-au fost necesare lui Petru Rareş pentru a-i găsi 
pe trădători, pe boierii hicleni. La 11 martie 1541 are loc 
singeroasa pedeapsă în Moldova, cind cad capetele logo- 
fătului Toma, comisului Pătraşcu, , medelnicerului Miron, 
postelnicului Sturdzea, Mihu, după cît se pare, şeful con- 
spiraliei, ginerele voievodului, Trotuşan, Cosma, Crasneş. 

Reîntoarcerea lui Petru Rareș pe scaunul domnese 

a constituit un prilej de mare bucurie pentru popor, care 

vedea o uşurare chiar in aceste pedepse singeroase, „fiind 
apărat de boieri“. 

De cele mai multe ori uneltirile îndreptate împotriva 
domnitorului nu se rezumau doar la o simplă conspirație 
internă, ci angajau forţe din afară, conspiratorii permi- 
tind amestecul străin în treburile interne ale țării. Astfel, 
cei din Țara Românească solicitau de obicei ajutor turcilor, 
ungurilor şi ardelenilor, iar moldovenii își îndreptau pri- 
virile mai ales spre Polonia. 

Boierii moldoveni care l-au omorît pe Ştefan Voaă, 
fiul lui Petru Rareș, prăvălind peste el cortul ridicat la 
Tuțora, solicitaseră în prealabil ajutorul lui Wladek, că- 
pitan de Camenița. 

Alexandru Lăpuşneanu este considerat cel mai sîngeros 
dintre domnitorii Moldovei, deoarece a fătut să cadă 47 
de capete de boieri. (Numărul boierilor ucişi diferă.de la 
o sursă la alta, dar se pare că în realitatea a fost chiar 
mai mic.) Nu este însă mai puţin adevărat că toţi acești 
boieri omoriţi din porunca lui Lăpuşneanu au fost trădă- 
tori, meritindu-şi pe deplin pedeapsa. Desigur că faptele 
ni se par deosebit de singeroase, dar să nu uităm că ele 
au loc în Evul Mediu, într-o perioadă în care pretutindeni 
se proceda la fel. Să ne amintim, de pildă, de siîngeroasa 
noapte a Sfintului Bartolomeu, cind șanțurile Parisului, 
după cum spun mărturiile vremii, s-au umplut cu sînge. 

Toate aceste fapte singeroase în care au căzut nume- 
coase capete sint justificate la noi prin atitudinea boic- 
rilor care nu s-au sfiit să-şi trădeze ţara, să înșele po- 
porul în dorinţa lor de a-şi satisface poftele meschine. 

Ce pericol prezenta pentru ţară „hiclenia“, ce conse- 
cinţe putea să aibă trădarea ? În lucrarea sa cu privire la 
Jon Vodă Viteazul, relatind despre lupta de la lezerul 
Cahulului, Ion Negoiu conchide că „de n-ar fi fost trădă- 
rile marilor boieri prin care oastea moldovenească pierduse 
peste 10 000 de călăreţi, bătălia de la Iezerul Cahulului din 
10 iunie s-ar fi încheiat cu victoria deplină a lui Ion 
Vodă“ !?, iar cronicarul Gorecki, referindu-se la acest mo- 
ment, notează că pircălabul Ieremia „în loc să înceapă bă- 
taia, aşa precum era înțeles cu turcii, a poruncit stegarului 
de a lăsat steagul în jos şi şi-au luat pălăriile cu toţii, 

ridicindu-le in sus in sulițe şi săbii şi plecindu-şi capetele 
la turci“ 17, 

Dacă in cazul pircălabului Ieremia trădarea ne apare 
odioasă, fiind săvirşită pentru bani, de cele mai multe ori 
boierii nu au trădat din lăcomie pentru aur, ci pentru 
a scăpa de domnitorul autoritar, pentru a-l înlătura şi în- 
locui cu un altul, fie chiar din aceeaşi familie, dar pe care 
sperau să-l tuteleze. 

Într-o epocă în care nu se formase încă o conștiință 
națională, cînd ţara era adeseori identificată cu intere- 
sele de clasă ale boierimii, ni se pare firesc ca boierii să 
fi procedat astfel, dar firească ni se pare şi pedeapsa ce 
le-a fost hărăzită fie de țeapa voievodului Vlad Țepeș, fie 
de securea gidelui lui Petru Rareş, sau la ospăţul oferit 
cu dărnicie, pentru ultima dată de Alexandru Lăpuşneanu. 

O altă pedeapsă barbară consta în tăierea nasului 
odraslelor domneşti pentru a le scoate definitiv din rîn- 
dul pretendenţilor la scaunul voievodal. Astfel, Ion Ne- 
culce arată că Gheorghe Ștefan Vodă, după ce a obţinut 
domnia prin răsturnarea lui Vasile Lupu, „pre Ștefăniță 
Vodă, pre fiul său, l-au însămnat la nas putintel“ . 

După cum se ştie, însemnarea la nas nu era făcută 
dintr-o plăcere sadică, ci avea un rost bine definit. Obi- 
ceiul pămîntului nu admitea ca in rîndul conducătorilor 
să se afle oameni însemnați. Chiar lui Ștefan cel Mare 
i-a fost greu să-i lase scaunul Moldovei fiului său care 
fusese rănit de o săgeată ; cu atit mai mult celui insem- 
nat prin tăierea nasului sau a urechilor i se răpea posibi- 
litatea de a mai rivni la scaunul țării. 

Sint destul de numeroase cazurile în care odraslele 
domnești erau ciuntite pentru a nu mai putea emite pre- 
tentii la tron, dar în comparaţie cu alte măsuri singeroase, 
mai vechi, cînd pretendentul (Petru Aron, Hroiot, Tri- 
făilă etc.) era suprimat prin tăierea capului, fără judecată 
şi tără o altă vină decit aceea că dorea să ocupe scaunul 
domnesc, primele ni se par mai blinde. Mai tîrziu această 
pedeapsă va fi aplicată şi în cazul unor boieri care se do- 
vedese hicleni. Astfel, Nicolae Milescu Spătarul se nu- 
mără printre aceştia, însă însemnarea nu l-a împiedicat 
să devină eh pin călătoria pe care a întreprins-o, 


79 


prin calităţile sale de diplomat, de scriitor, de umanist al 
acelor vremuri. Istoria ne prezintă şi un alt caz deosebit 
de interesant. Radu Şerban, prieten credincios şi urmaş 
vrednic al lui Mihai Viteazul la scaunul Tării Româneşti, 
ii taie nasul fiului acestuia, Pătraşcu, care încercase să-l 
alunge cu ajutorul vrăjmașilor. Mai tîrziu însă Pătraşcu 
o cere în căsătorie pe fiica aceluia care poruncise să fie 
sluțit, între cei doi încheindu-se o alianţă. 

Desigur că pedepsele consemnate în cronicile vremii 
ni se par înfiorătoare, dar ele își găsesc justificarea în 
spiritul epocii, în care își făceau tot mai mùlt loc tră- 
darea, fățărnicia și lipsa de loialitate. Fără aplicarea unor 
asemenea pedepse aspre, fărimițarea feudală ar fi dus 
la completa destrămare a acestor ţări care au rezistat de-a 
lungul secolelor numai datorită unirii forţelor împotriva 
atitor dușmani ce s-au încumetat să ne calce meleagurile. 


Scrisoarea lui Neacșu, 
un edificator document informativ 


Un mijloc eficient de informare între locuitorii din diferite 
regiuni ale ţării îl constituiau, în perioada medievală, 
scrisorile. Ele erau purtate mai ales de negustorii care 
cutreierau cu treburi diferite oraşe, dar de cele mai 
multe ori, cind informaţiile pe care le conţineau compor- 
tau urgenţă, erau folosiţi curieri speciali, oameni care 
prezentau deplină încredere. Adeseori curierul cra şi 
mesagerul unor secrete care nu puteau fi încredințate 
scrisului. În acest sens, el avea împuterniciri speciale date 
în scris. Astfel, Vlad Dracul, trimiţind în 1455 o scrisoare 
braşovenilor, le atrage atenţia că „ceea ce vă va spune 
sluga domnici mele Dragomir, să-i daţi credință că sînt 
vorbele domniei mele“, iar Vlad Țepeș dă aceeaşi împu- 
ternicire curierului său, în scrisoarea către Matei Corvin. 
Într-o altă scrisoare expediată de Pătraşcu cel Bun în 
anul 1555, domnitorul acordă credit total trimisului bra- 
șovenilor : „şi toate ce va spune omul dumneavoastră, 
Dobre, de la moi către dumneavoastră, toate să i le cre- 
deti, că sînt vorbele noastre adevărate“. 

Schimbul de informaţii între cele trei țări românești 
se efectua şi cu ajutorul scrisorilor pe care le purtau cu- 
rierii de ocazie : ciobani care îşi purtau turmele dintr-o 
regiune în alta, călători străini sosiți pentru a duce tra- 
tative, pentru a sonda orientarea politică a domnitorilor 
români, care îi cercetau deopotrivă pe toţi, purtau co- 

respondenţa între curţile feudale, între boierii celor trei 
tări românești. 

- Ce cuprindeau scrisorile boierilor. scrisorile domnești 
sau ale negustorilor ? Cuprindeau ele oare informaţii cu 
caracter militar şi politic ? 

Una dintre primele scrisori din acea epocă, redactată 
de Alexandru I Aldea pe teritoriul Ţării Româneşti, la 
Buzău, în anul 1435, conţine informații cu privire la 
turci şi cheamă la organizarea unei conspirații îndreptate 
împotriva acestora. La conspirație urmau să participe 
timişorenii, cărora le este adresată scrisoarea, moldovenii 
şi un pretendent turc, David Celebi, pretins fiu al lui 
Mahomed I, care se găsea în Ungaria. Domnitorul mun- 
tean scrie timişorenilor că turcii „sint în oaste 70 000 şi 
să ştiţi că nu sint voinici de ispravă... nici jumătate nu 
sînt buni voinici“. Alexandru I Aldea subliniază cu durere 
în suflet că „turcii mi-au risipit toată ţara după ce cu 
credinţă şi cu jurămint s-au fost legat și credința au 
fost primit-o“, iar in continuare furnizează timişorenilor 
o informaţie prețioasă cu privire la proiectata expediție 
turcească în Ardeal, la care va fi nevoit să participe şi 
domnitorul muntean, dar că, la momentul oportun, va fi 
alături de ei şi se va întoarce împotriva turcilor : „cind 
oastea voastră va veni, în acel ceas eu mă voiu da lav 
parte de oastea lor. De multe ori turcii m-au înşelat, acum 
vreau şi eu tot aşa 'să li fac; zău că din ei nici sămință 
n-o să rămiie“ 1. 

Urmașul lui Aldea, voievodul Vlad Dracul, caută, de 
asemenea, sprijin în Ardeal pentru a putea duce cu succes 
lupta împotriva turcilor. După ce pune stăpinire pe ceta- 
tea Giurgiului, alungindu-i pe turci, el îi informează pe 
brașoveni despre succesul obţinut şi le cere arcuri şi 
săgeți, puşti şi silitră „ca să facem praf, să-l punem in 
cetate, căci este tăria şi a voastră şi a noastră şi a toți 
creştinii“. Aceste cuvinte le întilnim adeseori în scrisu- 
rile domnitorilor de mai tirziu, care au inteles însemnă- 
tatea Țărif Româneşti în lupta împotriva turcilor, rolul 
ei în stăvilirea expansiunii otomane. Importanța cetătii 
Giurgiului pentru Țara Românească este deosebit de 
piastic subliniată în raportul lui Waierand de Wavrin, 

în care se arată că Vlad Dracul era conştient că această 
cetate reprezenta un puternic bastion de apărare, afirmind 
că dacă „imi pot redobindi intreagă cetatea mea, pe care 
tatăl meu a pus să o ridice (este vorba de Mircea cel 
Bătrin — n.a.) atunci chiar şi femeile din Țara Româă- 
nească, cu furcile lor de tors vor fi În stare să recu- 
cerească Grecia“ ?. 

După cucerirea cetăţii Giurgiului, voievodul muntean, 
precum şi ceilalţi creştini participanţi la această expediție 
ii lăsaseră liberi pe ostaşii turci din garnizoană, care se 
îndreptau acum liniștiți spre Nicopole, dar „ei nu au 
ajuns departe, că i-a prins în cursă pe neaşteptate acel 
fiu al domnului Țării. Românești (este vorba despre vii- 
torul voievod, Vlad Ţepeş — n.a.) şi i-a ucis pe toți“ 5. 
Această încălcare a legilor războiului este justificată, 
deoarece tocmai conducătorul cetăţii Giurgiului era cel 
care îl trădase pe tatăl domnitorului şi îl ţinuse prizonier 
la Gallipoli „cu amindouă picioarele ferecate în lanţuri“. 
Pirgarii din Braşov primesc în anul 1448 veşti despre 
lupta de la Kossovopolje, fiind îndemnați de Vladislav 
să nu acţioneze pînă în momentul în care situaţia nu 
va fi clară, deoarece viaţa lui Iancu de Hunedoara se 
afla în pericol. Într-adevăr, in urma înfringerii de la 
Kossovopolje, lancu de Hunedoara a fost, pentru puţin 
timp, prizonierul despotului sirb Brancovici, neexistind 
nici o veste despre soarta marelui conducător de oști. 

Revenind la Vlad Ţepeş. reamintim că el a ajuns în 
închisoare din cauza falsurilor ticluite de sașii din Braşov, 
care şi-au primit dealtfel pedeapsa meritată ; este însă mai 
puţin cunoscut faptul că nu Vlad Ţepeş se face vinovat de 
înrăutățirea momentană a relațiilor dintre Ţara Romă- 
nească şi Braşov. O scrisoare datată din 1456, anul urcă- 
rii sale pe scaunul Ţării Româneşti, este edificatoare în 
ceca ce priveşte intenţiile voievodului muntean de a 
promova politica tradiţională de luptă comună a arde- 
Jenilor şi muntenilor. În această scrisoare domnitorul 
muntean îi numeşte pe braşoveni fraţi şi vecini cu ade- 
vărat iubiţi, realizind cu ei o înţelegere privind lupta co- 
mună, înţelegere pe care Vlad Ţepeş o apreciază ca fiind 
„pentru binele, apărarea şi folosul“ său şi al lor şi afirmind 

că „precum ne ostenim şi lucrăm pentru ale noastre, aşa 
și mai mult, voim să ne ostenim şi să lucrăm pentru ale 
voastre“. El cere brașovenilor un ajutor de „200 ori 100 
ori 50 de oameni aleşi“ (cît de puţini !). Scrisoarea din 10 
septembrie 1456, întocmită la Tirgovişte, este semnată 
de Vlad Vodă al Ţării Româneşti și herţeg de Făgăraș, 
„fratele şi prietenul vostru întru toate“. Dar atunci cînd 
s-au ivit interese meschine, acest frate şi prieten a fost 
învinuit de braşoveni ca trădător, fiind tirit în închisoare. 

Făcind abstracţie de acest incident și de citeva altele 
care au avut loc mai tirziu, între Brașov și Tara Romă- 
nească au existat, în general, relaţii statornice de cola- 
borare, de prietenie ; numeroase scrisori domnești, scri- 
sori ale boierilor şi negustorilor reprezintă o mărturie 
concludentă a luptei comune împotriva turcilor, a ospi- 
talităţii de care s-au bucurat la Braşov foşti domni şi 
boieri nevoiţi să pribegească din cauza turcilor. Multe 
scrisori au circulat peste munţi în toată această epocă, 
conținînd de fiecare dată şi informaţii cu caracter militar 
privind pregătirile de război ale turcilor. 

Scrisoarea lui Neacşu din Cimpulung, adresată în 
vara anului 1521 judelui Brașovului, primul document 
cunoscut redactat în limba română, a fost precedată, la 
începutul secolului al XVI-lea, de alte numeroase scrisori 
expediate din Tara Românească, ceea ce reprezintă o do- 
vadă a existenţei unor relaţii statornice încă de pe vre- 
mea lui Vlad Dracul. Între anii 1500 şi 1521, din Țara 
Românească şi Moldova spre Brașov s-au îndreptat nu- 
meroase scrisori. Astfel, în 1505, Radu cel Mare trimite 
judelui și juraţilor cetăţii Braşovului, „vecinilor noştri 
vrednici de cinste“, o scrisoare în care îi informează despre 
plecarea sa la Constantinopol, iar în 1510, Bogdan al III-lea 
cel Orb se adresează „căpeteniei orașului juzilor şi juraţilor 
şi celorlalți saşi din părțile Ardealului, de orice stare, pri- 
eteni şi vecini nouă cu adevărat“, rugindu-i să-i trimită 
un ajutor de 600 de călăreți şi 200 de pușcași. 

De asemenea, Neagoe Basarab, în scrisoarea din 20 
aprilie 1520, le aminteşte braşovenilor că de la urcarea 
sa pe tron „pină astăzi știm că în pace v-am ţinut cu 
toată prietenia şi buna vecinătate, cum :v-am fost făgă- 

duit“ 4. Odată cu invitația de a participa la festivitățile 
prilejuite de terminarea minăstivii de la Curtea de Ar- 
geş, cl împărtăşeşte braşovenilor planurile sale de luptă 
impotriva turcilor, la care este gata să participe cu o 
oaste de 40 000 de oameni. Pentru organizarea unor ac- 
țiuni comune împotriva dușmanilor, Neagoe Basarab îi 
roagă pe braşoveni să-i trimită „un om de credinţă din 
cetate... pentru că avem un gind ca acela“. 

Scrisoarea lui Neacșu din Cimpulung nu se deose- 
beşte de scrisorile precedente, redactate în limba sla- 
vonă, conținînd, de asemenea, informaţii cu caracter 
militar. În legătură cu această scrisoare în Istoria litera- 
turii române se arată că „Neacşu ştie slavoneşte și nu 
din neştiinţa slavonei a scris în limba română, ci pentru 
că în scrisoarea lui cu informaţii politice grabnice, despre 
mişcările turcilor, era nevoie de un instrument de comuni- 
care corespunzător, simplu şi rapid, nu savant şi 
greoi“ š. Citind scrisoarea lui Neacşu, ne dăm seama 
încă de la primele rinduri de scopul urmărit : „I pac dau 
ştire domnie tale za (despre) lucrul turcilor“. Aceasta îl 
informează pe judele Brașovului, Hans Benkner, despre 
pregătirile turcilor pentru o nouă campanie. Orăşeanul 
din Cimpulung știe că sultanul a plecat din Sofia spre 
Dunăre, că au trecut şi corăbii pe Dunăre în sus, fiind 
vorba despre „locul cela strimtu, ce știi şi domnia ta“ 
(probabil, Porţile de Fier — n.a.), pentru care au fost aduși 
meşteri din Țarigrad (este vorba, probabil, de marinari 
încercaţi pentru pilotarea corăbiilor turceşti). Neacşu este 
foarte bine informat despre situaţia militară a turcilor, 
dar şi despre situaţia politică din Țara Românească. 
El ştie, de pildă, că şi Neagoe Basarab „are frică mare“... 
de acel Mahamet-beg care primise dezlegare de la sultan 
să-şi treacă oştile prin Țara Românească şi îl lasă pe ju- 
dele Brașovului să înțeleagă că nici cetatea sa nu este 
ferită de un atac turcesc. Neacşu dă, de asemenea, relații 
privind sursele sale de informaţii : de la „un om'din Nico- 
pole, de mie mi-au spus că au văzut cu ochii lui“, de la 
„boiari ce sînt megilaşi de ginere-miu Negre“. 

Informaţiile precise deţinute de Neacşu la sfârşitul 
lunii iunie sau la începutul lunii iulie 1521 privind miş- 

cările trupelor otomane şi pregătirile lor de război sînt 
confirmate de atacul Belgradului, urmat de cucerirea ce- 
tăţii, la 29 august 1521, de către ienicerii şi spahiii lui 
Soliman Magnificul. 

În ceea ce-l priveşte pe Hans Benkner, judele Braşo- 
vului, acesta era de fiecare dată bine informat, ca urmare 
a organizării atît în Tara Românească, cît şi în celelalte 
ţări vecine a unei vaste rețele de informaţii. O scrisoare a 
domnitorului Pătraşcu cel Bun, adresată aceluiaşi Hans 
Benkner cu un sfert de veac mai tirziu, dovedeşte din 
plin că pirgarii Braşovului aveau tot interesul să fie pre- 
veniţi la timp despre pericolul invaziei turceşti, întreţi- 
nind în acest scop relaţii strînse în Tara Românească cu 
orăşeni și boieri, cu însuși domnitorul tării, care era, la 
rindul său, interesat să-și informeze vecinii pentru a le 
solicita un eventual ajutor. 

Dacă primele scrisori din secolul al XV-lea erau redac- 
tate în limba slavonă, iar începind din secolul al XVI-lea, 
în limba română, mai tirziu ele au început să fie cifrate. 
În acest sens, loan D. Condurachi, referindu-se la seri- 
sorile expediate în secolul al XVII-lea arată că „agen- 
tul muntean din acea epocă întrebuința un fel de cifru, 
o criptografie, in care erau scrise părţile din raport care 
prezentau un interes deosebit şi de mare secret“ 6, 

În veacurile următoare corespondența din ţările ro- 
mâne devine mult mai voluminoasă şi se referă la diferite 
aspecte ale vieţi cotidiene, la numeroase probleme particu- 
lare, legate indeosebi de afaceri negustoreşti. 

Pericolul otoman, la care se adaugă mai tîrziu inten- 
tiile de cotropire ale habsburgilor, a făcut ca problema 
procurării de informaţii să devină tot mai importantă, 
ceea ce i-a obligat pe domnitori, pe boieri sau pe negus- 
tori să includă în scrisorile lor şi numeroase informatii 
cu caracter politic. economic şi militar. 


Un aventurier in scaunul din Suceava 


Străinii care s-au abătut prin părțile noastre s-au bucurat, 
incă din cele mai vechi timpuri, de ospitalitatea romà- 
nească, fiind bine primiţi la Tirgovişte, Suceava, sau 
în cetăţile din Ardeal. Ei au ajuns pe meleagurile româ- 
nești fie ca războinici, soli sau negustori, fie ca medici 
chemaţi de voievozi pentru a le tămădui rănile primite 
în lupte. În decursul istoriei au existat însă și mulţi 
străini, sosiți în ţările române cu scopuri tainice, pentru 
a face spionaj în favoarea unor puteri străine. Dar de 
fiecare dată au fost luate măsuri menite să le îngreuieze 
activitatea sau să le contracareze acțiunile. Astfel, unul 
dintre primii călători prin Moldova, Guillebert de Lannoy, 
spion al ducilor de Burgundia şi al regelui Henric al 
V-lea al Angliei, ajuns în Moldova lui Alexandru cel 
Bun, a fost supravegheat, neputind face nici un rău. 

O activitate intensă a desfăşurat pe vremea lui Ale- 
«xandru cel Bun şi episcopul catolic Ioan de Ryza. În ac- 
ţiunile de răspindire a catolicismului el s-a izbit de re- 
zistenţa dirză a domnitorului Moldovei, care i-a adăpos- 
tit în repetate rînduri pe husiţii prigoniţi în ţările apu- 
sene, acordindu-le o favoare deosebită și încurajindu-i. 
Într-o scrisoare adresată episcopului din Cracovia, loan 
de Ryza arată că domnitorul Moldovei a stabilit chiar o 
amendă împotriva celor care ar fi încercat să tulbure ac- 
tivitatea husiţilor. Reproducind în această scrisoare o 
discuţie purtată cu domnitorul, e] se plinge că un oare- 


87 


care lacob, probabil conducătorul husiţilor, ar fi profe- 
rat cuvinte ireverenţioasc la adresa papei și a religiei 
catolice. Și alţi emisari ai catolicismului au cutreierat 
Moldova şi Țara Românească în această perioadă, dar 
acţiunile lor au rămas ineficiente, întimpinind o rezis- 
tenţă locală dirză. 

Printre străinii care s-au îndeletnicii cu spionajul în 
Moldova, în adevăratul înţeles al acestui cuvint, şi care 
au lăsat documente scrise privind activitatea desfășurată 
în anii 1502 şi 1503 la Suceava se numără şi medicul ve- 
nețian Matteo Muriano. El soseşte in Moldova la invi- 
taţia lui Ştefan cel Mare care era chinuit, în ultimii ani 
ai vieţii sale, de o rană grea, contractată incă în tinereţe, 
pe timpul executării atacului asupra Chiliei. Cu toate că 
era „doctor în arte şi medicină“, Matteo Muriano, sosit 
la Suceava pe la începutul lunii august 1502, nu i-a fost 
de prea mare folos lui Ştefan cel Mare, deoarece el in- 
suşi era bolnav. Cu toate acestea. el a desfăşurat o in- 
tensă şi febrilă activitate de spionaj în favoarea vene- 
ţienilor. Cele două rapoarte atribuite lui Matteo Muriano 
cuprind, pe lingă informaţii cu caracter politic și militar 
cu privire la Moldova lui Ștefan cel Mare, și relatări des- 
pre activitatea sa de spion la curtea domnitorului Mol- 
dovei, Spionul venețian era perfect informat asupra po- 
sibilităţilor militare ale Moldovei, asupra situaţiei poli- 
tice şi economice din ţară, posedind, de asemenea, infor- 
maţii cu privire la starea politică și militară din răsărit, 
la conflictul ruso-polonez şi la situaţia din Imperiul oto- 
man. Aceste informaţii au fost expediate la Veneţia sub 
forma a două rapoarte : primul, la 7 decembrie 1502, iar 
al doilea, în mare grabă, datorită unor informaţii impor- 
tante, la 5 ianuarie 1503. În prin:ul raport medicul-spion 
scrie în încheiere : „nu am altceva nou să aduc la cuno- 
ştința Înălţimii Voastre, dar cît timp voi sta prin aceste 
părți voi fi mereu cu luare aminte spre a da de ştire 
Serenităţii Voastre despre lucrurile care mi se vor părea 
vrednice de a fi semnalate” ?. 

Al doilea raport, redactat cu aproape o lună mai tîr- 
ziu, este trimis la Veneţia printr-un „illustriosus Deme- 
triusă, însoțitor al unei solii rusești care se reîntorsese 

din Italia, dar nu putuse ajunge lu Moscova din cauza 
războiului ruso-polonez şi se găsea de mai mult timp în 
Moldova. Pretextul trimiterii lui Dimitrie la Veneţia l-a 
constituit aducerea unor medicamente necesare domni- 
torului, iar acesta a fost, probabil, unul dintre agenţii pe 
care Matteo Muriano a reuşit să-i recruteze în Moldova, 
obligîndu-i să lucreze pentru el. Printre solii care se 
îndreptau spre Rusia se afla și Niccolo Leondari, prietenul 
doctorului Muriano, care ştia „italieneşte, greceşte şi tur- 
ceşte și avea nevasta și copiii la Veneţia“. Cum Ștefan cel 
Mare era tocmai vizitat de o solie turcească, Niccolo Leon- 
dari, om priceput şi de încredere, a fost pus de medicul 
Muriano să facă spionaj pe lingă Sinan-bei, conducătorul 
soliei musulmane. Pentru a nu fi suspectat de nimeni, 
Leondari a solicitat să ia legătura cu turcii ca să se in- 
tereseze de rudele sale de la Constantinopol. Este uimi- 
toare rapiditatea cu care el reuşeşte să culeagă datele 
necesare : solia musulmană soseşte la Suceava la 28 
decembrie, iar agentul lui Muriano intră, numai după o 
săptămînă, în posesia unor informații de mare impor- 
tanță pentru Veneţia. După ce află de la Sinan-bei amă- 
nunte cu privire la situația din Imperiul otoman şi după 
ce se informează asupra efectivelor iurceşti de pe frontu- 
rile din Asia şi Europa, asupra greutăților economice şi 
victimelor pe care le făcea ciuma la Constantinopol și 
Adrianopol, Leondari află totodată că sultanul intenționa 
să încheie pace cu venețienii, dar că nu putea să accepte 
unele condiţii impuse de aceștia. Se pare că Sinan-bei 
era foarte guraliv şi lăudăros, deoarece a furnizat agen- 
tului venețian și numeroase date privind planurite viitoa- 
relor expediţii. 

lată, de pildă, ce a aflat Matteo Muriano, prin agen- 
tul său, de la Sinan-bei cu privire la intenţiile războinice 
din primăvara următoare : sultanul pregătea o flotă pu- 
ternică formată din galere mari şi ușoare, din corăbii 
lungi şi înguste şi din vase mici de transport cu fundul 
teșit, dînd ordin să i se pună la dispoziţie în Trapezunt 
un număr de 200 vase uşoare, iar Kemal se afla la 
Gallipoli în fruntea flotei şi Erichi (corsar turc — n.a.) 
ieșise din strimtori cu 25 de corăbii lungi şi înguste „spre 

dauna supușilor Senioriei Voastre şi a celorlalți creştini”, 
și că orice s-ar întimpla, stăpinul său va trimite flota 
în primăvară. Interesindu-se apoi despre numărul de 
vase, i s-a răspuns că ar fi 300, la care se adaugă coră- 
biile lungi şi înguste, precum şi cele mici cu fundul teşit, 
ceea ce ar reprezenta, în total, 500 de catarge. În continuare, 
Sinan-bei a afirmat că stăpinul său intenţionează să tri- 
mită această flotă la Corfu pentru a-l cuceri, deoarece, 
potrivit convingerii sultanului, „cînd va fi stăpîn pe Corfu 
va fi domn peste Răsărit şi peste Apus“ 2. Sinan-bei îi 
propune lui Niccolo Leondari să-şi pună serviciile în 
slujba sultanului, iar Matteo Muriano îl îndeamnă să 
accepte şi „să afle tot ce va putea şi apoi să se întoarcă 
„aici la mine“ 3. 

Din tratatele de istorie cunoaştem că Matteo Muriano 
e fost medicul lui Ştefan cel Mare. Credem însă că această 
afirmaţie trebuie reconsiderată, în sensul că 1 se potri- 
vește mai bine denumirea de spion la curtea lui Ştefan 
cel Mare, cu atit mai mult cu cît însuşi voievodul mol- 
dovean îi vestește printr-o scrisoare (iulie 1503) pe vene- 
tieni că medicul nu i-a fost de nici un folos, anunţindu-i 
că acesta murise. Că Matteo Muriano nu şi-a pus în evi- 
dențţă talentele de doctor este confirmat şi de cererea 
expresă a voievodului Moldovei, adresată venețienilor, de 
a i se restitui cei 400 de ducați plătiți compatriotului lor, 
care sub masca de medic se dovedise a fi un abil spion 
în favoarea cetăţii din lagună. 

A ştiut oare Ştefan cel Mare că Matteo Muriano des 
făşura o activitate care nu avea nici o tangenţă cu medi- 
cina ? Și dacă a cunoscut acest lucru. d. ce nu a luat 
nici o măsură împotriva lui ? Răspunsul este foarte simplu. 
Veneţia ducea în acea perioadă o politică asemănătoare 
celei promovate la Suceava, iar medicul Muriano lucra 
indirect şi pentru Moldova astfel că atft timp cît această 
activitate de informare şi spionaj desfăşurată de medic 
şi de agenţii săi Dimitrie şi Niccolo nu au lezat intere- 
sele Moldovei, domnitorul nu a luat nici o măsură împo- 
triva lor. 

Secolul al XVI-lea se caracterizează şi prin apariţia 
în Ardeal și Moldova (Tara Românească se afla mai 

demuli sub înriurirea turcească) a numeroşi aventurieri 
care işi făcuscră ucenicia la curţile pline de intrigi ale 
prinților apuseni. Aceştia sint promotori ai renașterii, 
aducind cu ei un aer de prospeţime,/dar nutresc în ace- 
lași timp ginduri de mărire, sînt călăuziți de mari ambi- 
ţii şi se lansează în afaceri politice deosebit de tenebroase. 
Necunoscind realităţile din ţările române şi considerind 
că şcoala apuseană căreia îi aparţineau este inegalabilă, 
ei riscă de cele mai multe ori să-și piardă capul pe aceste 
meleaguri, unde găsesc o „şcoală veche“, alimentată de 
necesitatea de supravieţuire a unui popor aflat într-o re- 
giune în care se ciocneau interesele Apusului şi ale Orien- 
tului, 

De ce erau atraşi străinii în această parte, ce căutau 
aventurierii în aceste ţinuturi românești ? Într-o descriere 
a Moldovei acelor vremuri se arată: „În această ţară 
nimic nu lipseşte din cele care ar putea folosi oamenilor j 
şi pe lingă acestea este bogată în mine de aur, argint 
și sare; de asemenea, e cu mult cea mai bogată în locuri 
de arătură, vii şi vite, in lacuri şi heleșteie, precum şi 
in tot felul de pești aleşi; într-un cuvint e plină din 
belşug de toate bogăţiile“ şi, conchide în încheiere cro- 
nicarul, „vrednică de toată luarea-aminte“ ^. Şi în alte 
descrieri ale călătorilor străini din veacul al XVI-lea se 
fac referiri la bogăţiile Transilvaniei sau Ţării Româneşti 
unde se găseşte aur, argint, „munţi de sarea cea mai albă“, 
„munţi de ceară neagră care picură din piatră“ şi undeva, 
pe lingă Baia Mare, menţionează unul dintre călători, 
se află chiar un izvor de vin, din care a gustat şi „mi s-a 
părut a fi un vin bun, ales şi mi s-au suit la cap fumuri 
de beţie“. 

Spre aceste bogății, despre care aflaseră din însemnă- 
rile și povestirile altor călători, s-au îndreptat aventu- 
rierii Europei aidoma confraţilor lor spanioli spre El- 
dorado. Veneau cu gînduri de pricopseală, veneau cu gin- 
duri de mărire Analizind spiritul acestei epoci, Nicolae 
Iorga scria că „oricine are inteligenţă, iniţiativă, o spo- 
ială de învățătură în sensul umanismului e, în această 
vreme, făcător de proiecte. un cetăţean al oricării țări, 
putind urmări orice crede el că e în măsura puterilor 
sale şi stirnind prin succesul său întimplător 'alte nă- 

praznice ambiţii, vata să nrmeze acecaşi caboti, Awe 
biţia aventurierilor a mers de la ciştisul mărunt, reali- 
zat fără muncă, pînă la visul de a deveni stăpin al ță- 
rilor române, voievod, unii dintre ci nfzuind chiar la 
unirea acestora într-o mare Dacie. Pentru a-și realiza 
planurile, ei au recurs la intrigi, au încercat să organi- 
zeze conspirații şi nu s-au dat înlături nici de la crimă 
în momentul în care au fost nevoiţi să o facă pentru a 
se impune sau pentru a-și salva pielea. Îndeplinind de 
cele mai multe ori funcția de emisari străini, fiind în 
serviciul turcilor sau habsburgilor, polonezilor sau ::ngu- 
rilor, deoarece ambițiile lor nu cunoșteau nici limită, nici 
patric, ei nu crau legaţi de aceste păminturi românești, 
pe care le considerau primitive şi barbare. 

Pe vremea lui Aloisio Gritti, spre Transiivania, Mol- 
dova şi Țara Românească şi-au îndreptat pașii numeroși 
alţi aventurieri. O succintă trecere în revistă a acțiuni- 
lor acestora este suficientă pentru a ne da scama de 
scopurile pe care le urmăreau şi de mijloacele folosite 
pentru atingerea lor. Astfel, polonezul Ieronim Laski a 
lucrat pentru loan Zâpolya şi Gritti, pentru sultan şi 
Ferdinand de Habsburg, pentru polonezi şi domnitorul 
Moldovei, Ştefan Lăcustă, rivnind să devină voievod al 
Transilvaniei, dar fiind de nenumărate ori aruncat în 
închisoare de ardeleni şi de turci şi scăpind cu viaţă nu- 
mai datorită unor miracole. Carol Quintul îl caracterizează 
ca fiind „repezit, neştiind să-şi tăinuiască gîndul, nesta- 
tornict. Se pare că moartea spionului şi aventurierului 
Jeronim Laski s-ar fi datorat unei otrăvi cu acţiune lentă, 
pe care turcii i-ar fi administrat-o după eliberarea sa 
din captivitate. Un alt agent străin trimis la Petru Rareş 
și Radu de la Afumaţi cu misiuni tainice, încredințate 
de Ferdinand de Habsburg și îndreptate împotriva lui 
Zápolya, a fost Ştefan Glincic. O activitate asemănătoare 
desfăşoară în ţările române Tranquillo Andronico An- 
dreias care ajunge pe meleagurile Transilvaniei pentru a 
îndeplini o misiune încredințată de papa Leon al X-lea. 
Găsind aici teren prielnic pentru a-și pune în evidenţă 
calităţile, el își oferă serviciile lui Zápolya şi episcopului 
Statilius, dar fiind trimis la Poartă cu o misiune tainică, 
unde îl întilneşte pe Aloisio Gritti, el își trădează stăpinii, 

punindu-se în slujba aventurierului. Apoi îi însoţeşte pe 
Aloisio Gritti, îndeplinind funcţia de secretar, în expe- 
diţia întreprinsă de acesta în scopul cuceririi Ardealului 
şi a Moldovei, dar nu a lipsit mult ca la Mediaş să îm- 
părtăşească aceeași soartă cu stăpinul său. După ce epis- 
copul Statilius îl salvează de la moarte, răscumpărindu-l, 
el îşi găseşte alți stăpîni, habsburgii, pe care, se pare, i-ar 
fi trădat în favoarea turcilor. 

Și alţi agenţi ai spionajului străin şi-au desfășurat ac- 
tivitatea în ţările române. Este vorba de Andrei Miha- 
levich care a lucrat pentru Ferdinand de Habsburg, de 
Jan Ocieski, diplomat şi spion polonez, de Ercole Dal- 
matul, prezent în anturajul lui Zâpolya şi al voievodului 
Petru Rareş, de Francisco della Valle, padovanul, sfă- 
tuitor şi confident al lui Gritti. De fapt, Aloisio Gritti 
a adus în tara noastră numeroşi aventurieri din Italia, 
printre care se numără Augusto Musco, Pietro din Cre- 
mona şi alţii. 

Apariţia în Moldova şi Transilvania, în jurul anului 
1558, a lui Ion Iacob Eraclid, purtat de aceleaşi ambiţii 
de mărire pe care le avusese și Gritti, nu este întîmplă- 
toare. Cel care va rămine în istorie sub numele de Despot- 
Vodă străbătuse, înainte de a ajunge la Suceava, un 
drum lung și întortocheat prin Europa. Născut în insula 
Creta, Eraclid şi-a început „cariera“ la curţile apusene, 
unde se dădea drept descendent al despoţilor de Samos 
sau chiar urmaș al lui Heracles, iar în Moldova „,prin- 
tul de Samos“ şi-a găsit, la nevoie, foarte ușor rubedenii. 
Astfel, frumoasa fiică a lui Petru Rareș şi a Elenei Bran- 
covici îi devine peste noapte verișoară, iar după ce se 
urcă pe scaunul Moldovei „făcea totul pentru ca să-l 
creadă lumea pe deasupra și născut din sînge moldove- 
nesc'i. Ştiind să se adapteze perfect la situaţie, fiind ua 
bărbat frumos, abil, dotat cu inteligenţă și cu „calităţi“ 
indispensabile unui intrigant desăvirşit şi fiind pe dea- 
supra lipsit de scrupule, Eraclid a lăsat urme pe oriunde 
a trecut încă înainte de a deveni domn al Moldovei. În 
Spania cretanul lucrează ca meşter caligraf pentru limba 
greacă, în Franţa, la Montpellier, devine student în me- 
dicină şi trăieşte pe seama unei văduve. Gillette d'Andre, 
nefiind. probabil, străin de accidentul care a cauzat moar- 

tea copilului acesteia. Învinuit de crimă, el este nevoit 
să fugă din oraş, uitind de medicină şi părăsind-o pe 
frumoasa văduvă. La Paris, unde reuşeşte să ajungă în 
cercurile înalte ale Franţei, mai săvirşeşte o crimă și, 
înspăimintat, nu se opreşte decît în Germania printre mer- 
cenarii lui Carol Quintul. Aici se ocupă de poezie, medi- 
cină şi artă militară, reuşind să cîştige încrederea unor 
nobili de seamă şi chiar a împăratului. Carol Quintul îi 
încredinţează scrisori care il lansează ia curtea ducelui 
Prusiei, de unde ajunge în Polonia. Perindindu-se pe la 
curţile apusene, el nu a încetat o clipă să-şi etaleze ta- 
lentele de medic, de cărturar, a făcut paradă de cunoștin- 
tele sale privind „lucrurile turceşti“ şi de unele teorii 
cu privire la arta militară. Din anul 1558 este prezent 
în Transilvania, unde cîştigă încrederea braşovenilor şi 
ajunge chiar la curtea reginei Isabella şi a fiului ei Ioan 
al Il-lea Sigismund Zápolya. Dar aici, în Transilvania, 
unde o regină ambițioasă se găsea în permanenţă în 
conflict cu marea nobilime și unde un fiu nevirstnic, epi- 
leptic, nu era în stare să conducă, aventurierul nu gă- 
seşte terenul prielnic pentru a-şi implini ambiția. De 
aceea, părăsind Transilvania, cretanul se aciuează la 
curtea lui Alexandru Lăpuşneanu, unde boierimea, ne- 
mulţumită de domnia autoritară a acestuia, l-ar fi putut 
ajuia în realizarea planurilor sale. Conjunctura interna- 
țională îi era favorabilă : habsburgii. dușmani neîmpăcaţi 
âi familiei Zápolya, fiind tentaţi să-l înlocuiască pe Ale- 
xandru Lăpuşneanu care prin acţiunile sale dovedise 
credinţă turcilor, îi vor acorda sprijinul necesar, iar în 
Polonia vecină va găsi un tovarăș de agjiune, Albert Laski, 
palatin de Sieradz, aşa că nu-i mai răminea decit să por- 
nească la acţiune pentru a da lovitura cea mare. Aceasta 
a fost pregătită cu multă grijă, pretinsul descendent al 
lui Heracles, al despoţilor din Samos şi al Cantacuzinilor 
din Bizanţ căutind să-i apropie pe boierii ostili domni- 
torului şi să urzească cu vecinii, îndeosebi cu Albert Laski, 
planuri diabolice. Se pare că nici Ruxandra, soţia lui Lă- 
puşneanu, presupusa sa verişoară, nu era străină de ac- 
{iunile „compatriotului“, urmind să se căsătorească cu 
el după moartea soţului bolnav. Speranţele aventurierului 
se legau atit de suferinţa lui Lăpuşneanu, a cărui boală 

progresa rapid, cit şi de alianţa cu verişoara sa, în gra- 
tiile căreia reuşise să intre. Pentru a îndepărta bănuie-. 
lle voievodului moldovean, lacob Eraclid nu va scăpa 
piei un prilej să facă paradă de legăturile tainice pe care 
le-ar fi avut cu personalitățile de seamă din Constan- 
tinopol, gata să-l ajute în momentul în care va porni la 
acţiune pentru eliberarea Greciei. Descoperit de Lăpuş- 
neanu, cretanul este nevoit să fugă din Moldova, dar 
nu-şi găseşte loc nici in Braşovul care îi acordase credit 
odinioară, fiind obligat să plece şi de acolo în toiul nopții, 
după ce fusese „despuiat şi prădat“. Ultimul asalt asupra 
tronului Moldovei este redat deosebit de sugestiv în cro- 
nica lui Simion Dascălul care se folosește în acest scop 
de izvoare poloneze. Referindu-se la perioada în care 
Despot s-a aflat la curtea lui Alexandru Lăpuşneanu, 
cronicarul notează că acesta, după o înţelegere prealabilă 
cu Laski, a plecat în Moldova, unde, „fiindu om cu minte 
mare, umblindu cu taină pre la boieri, pre toţi i-au făcut 
prieteni. Mai apoi umblind cu înţelepciune mare s-au apro- 
piatu de au grăit şi cu Roxanda, doamna lu Alexandru 
Vodă, care i-a fost soră bună. Roxanda au spus lui Ale- 
xandru Vodă de dinsul şi s-au rugatu să aibă socotinţă, 
nici Alexandru Vodă i-au frintu voia, ci l-au primitu. 
Mai apoi după multă vreme prepuindu Alexandru Vodă 
pre Despot, l-au otrăvit pre ascunsu. Carile dacă s-au 
priceput într-acest chip otrăvit, s-au dat la doftori, de 
s-au păzit şi nimic nu i-au fost“. În continuare, croni- 
carul povesteşte despre fuga lui Despot şi apoi despre 
reintoarcerea sa în fruntea unei oşti alcătuite din aven- 
turieri, înfrintă repede de Alexandru Lăpuşneanu, care 
fusese informat din timp și luase măsurile necesare pen- 
tru respingerea acestui atac. Urmează apoi descrierea 
„bolii“ lui Iacob Eraclid, a „morţii“ despotului, menită 
să-l inducă în eroare pe Alexandru Lăpuşneanu. Pre- 
făcătoria aventurierului şi-a atins scopul, deoarece „fiindu 
acolo şi iscoadile lui Alixandru Vodă şi văzindu ei cu 
ochii lor cum Dispot au murit și l-au ingropat, de sirgu au 
alergat la Alixandru Vodă, ducindu-i veste bună, cum 
Dispot au murit“. Cronicarul menţionează că, aflind des- 
pre moartea lui Eraclid, Lăpuşneanu i-a încărcat cu multe 
daruri pe cei care îi aduseseră vestea şi i-a lăsat pe 

oșteni să plece pe la casele lor, dar în acest timp Despot 
și Laski „pre ascunsu cum putea vitejeşte se gătea“. În 
momentul intrării lui Despot şi Laski, prin surprindere, 
în Moldova, Alexandru Lăpuşneanu era complet ne- 
pregătit, iar cel care alergase într-un suflet ca să aducă 
la cunoştinţă voievodului vestea nu este crezut, ba mai 
mult chiar, îşi pierde nevinovat capul. Înainte de a în- 
frunta oștile aventurierului la Verbia, Alexandru Lăpuş- 
neanu o trimite pe doamna Ruxandra, soţia sa, la Chi- 
lia, deţinută de turci, fiindu-i teamă ca nu cumva aceasta 
să reia legăturile cu Despot, căruia, după cum se ştie, Îi 
purta o simpatie deosebită. La Verbia, arată cronicarul 
Grigore Ureche, „cei puţini de cei mulţi şi cei negata 
de cei gata n-au putut suferi ci au dat dosul“ şi astfel 
Iacob Eraclid ajunge domn al' Moldovei în ziua de 18 
noiembrie 1561. 

Ajuns pe scaunul Moldovei, urmașul despoţilor din 
Samos se autointitulează Ioan Vodă, dar în istorie este 
cunoscut sub numele de Despot Vodă. Ambiţiile sale nu 
cunosc însă limite, noul domnitor năzuind să creeze un 
imperiu care să se întindă din Moldova şi Țara Româ- 
nească pină în Grecia. Prin politica abilă promovată în 
relaţiile cu Poarta, el obţine recunoaşterea turcilor care 
îi trimit, cu mare alai, un steag de domnie însoţit de 
o suită numeroasă. În acelaşi timp, el devine prietenul 
lui Petru cel Tinăr, voievodul Țării Româneşti, căruia 
îi oferă o alianţă împotriva oricui (fie turci, fie habs- 
burgi), plănuind chiar o acţiune comună împotriva lui 
loan Sigismund. În relaţiile cu habsburgii, față de care 
avea angajamente vechi, a promovat o politică abilă, ne- 
permiţindu-le să se amestece în treburile Moldovei, în 
timp ce cu polonezii, îndeosebi cu vechiul său prieten, 
Albert Laski, a ajuns la conflicte urmate de lupte, iar 
tătarilor le-a trimis mierea tradiţională. În general 
Despot Vodă a căutat să întreţină relaţii cu toţi -vecinii, 
intenţionind chiar să trimită un ambasador la Paris, dar 
cei doi ani de domnie nu i-au permis să ducă la înde- 
plinire toate planurile şi gîndurile care îl frămintau. 
Promoviînd o politică internă contrară intereselor poporu- 
lui, Despot Vodă a permis multor străini să se stabilească 
în Moldova, la curtea sa aciuindu-se tot felul de aven- 

turieri care i-au fost de un real folos, dar de care era 
bucuros, la un moment dat, să se descotorosească, fără 
a renunţa însă la serviciile altor venetici ce intenționau 
să realizeze o Moldovă fără moldoveni. 

În politica externă Despot Vodă a repurtat succese 
deosebite, folosind cu abilitate metodele pe care și le 
însuşise temeinic la curţile apusene. Printre aceste me- 
tode un loc de frunte îl ocupă spionajul şi contraspio- 
najul, în care scop au fost recrutaţi cu deosebită grijă 
agenţi din Imperiul otoman, din Transilvania, Polonia 
sau din Țara Românească. Subliniem dibăcia cu care 
Despot Vodă reuşea să-i atragă de partea sa pe agenţii 
şi solii străini, să-i facă să lucreze pentru Moldova, 
să obţină de la ei informaţiile de care avea nevoie, să-i 
dezinformeze, prin aceștia, pe conducătorii celorlalte ţări 
sau să descopere conspirații interne puse la cale de 
boierii ostili. Nu i-a fost greu să recruteze agenţi nici 
la Poartă, fiind ajutat în acest scop de grecii din Con- 
stantinopol, precum şi de unii turci cărora le-a oferit 
daruri din belșug. Ei au fost aceia care i-au înlăturat 
pe pretendenţii la tronul Moldovei, au facilitat recunoaș- 
terea lui Despot Vodă de către sultan, în ciuda faptului 
că fusese sprijinit de magnații din Polonia şi de habs- 
burgi, dușmani ai turcilor, în momentul urcării pe scaun. 

Deosebit de interesante ni se par relaţiile lui Despot 
Vodă cu habsburgii caracterizate prin acţiuni de spionaj 
tipice. Astfel, Joan Belsius şi Martin Literatul, agenţi 
a habsburgilor pe lingă Despot Vodă, sînt corupți de 
voievod să lucreze în favoarea sa, trimiţind stăpinilor 
lor scrisori ticluite. Primul, sosit în Moldova cu instruc- 
țiuni precise ascunse sub obliîncul de la şa, cu cifrul 
secret pentru redactarea rapoartelor, este recrutat de 
Despot Vodă imediat ce ajunge la Suceava, îndeplinind 
rolul de agent dublu. După moartea lui Despot Vodă 
habsburgii refuză să achite agentului lor drepturile bă- 
nești promise pentru cei aproape doi ani „de spionaj 
în Moldova“, oferindu-i drept răsplată, doar un butoi de 
vin, deoarece aflaseră că fusese întreţinut şi răsplătit 
de voievodul moldovean, pentru serviciile aduse primind 
de la el daruri şi cai moldoveneşti, pe care îi vinduse la 
Praga. Maximilian de Habsburg, stăpinul Jui Belsius, nu; 


97 


putea să înțeleagă prea mult din informațiile primite de 
la agentul său datorită stilului încilcit al rapoartelor. 
În general, rapoartele expediate de loan Belsius sînt 
redactate de domnitor, poartă amprenta nesincerităţii şi 
minciunii, trec sub tăcere chestiuni importante, ocupin- 
du-se doar de fapte nesemnificative care nu contraveneau 
intereselor lui Despot Vodă. De cele mai multe ori, 
aceste rapoarte încearcă să justifice politica promovată 
de voievodul Moldovei. Iată, de pildă, ce scrie Belsius 
într-un raport adresat lui Maximilian, despre felul cum 
înțelege să-şi procure informaţiile şi despre politica de 
duplicitate pe care o promovează domnitorul : „AA l-am 
intrebat respectuos ce lucru nou aş putea scrie maies- 
tăților voastre din partea sa. A răspuns că nimic altceva 
decit că «vor turcii ca să fiu duşman al maiestăţilor 
voastre». Voi fi totuşi. a spus el, «un duşman favorabil» 
şi cind a spus favovabil, ceea ce nu înțeleg pină acum, 
mi-a făcut semn cu ochiul şi tot mai e nevoie de is- 
cusință pentru pricepere“ ? Revenind ulterior cu o ex- 
plicaţie la rîndurile de mai sus, agentul comunică habs- 
burgilor că atunci cind Despot va participa cu armata sa 
la expediţia turcească, el „va avea ceva însemnat de 
vestit“, subliniind necesitatea folosirii unui curier bun 
cu această ocazie. Prin urmare, Belsius se bucură de 
multă încredere la curtea lui Despot Vodă, ajungind să 
citească chiar unele scrisori pe care le primea domni- 
torul, să treacă în revistă armata şi să-i fie secretar in 
anumite probleme, ceea ce dovedeşte că se transformase 
din agent al imperialilor în slujitorul voievodului Mol- 
dovei. Deşi habsburgii. nemulțumiți, renunţă la serviciile 
lui Belsius, profitind de plecarea sa din Moldova pentru 
rezolvarea unor probleme personale, şi trimit un nou 
apent, Despot Vodă va continua să-l folosească cu toată 
opoziţia habsburgilor. Dar chiar şi rapoartele lui Martin ` 
Literatul, înlocuitorul lui Belsius. sînt redactate in ace- 
laşi stil confuz pentry a-i dezintorma pe mai departe 
pe habsburgi şi a prezenta in mod favorabil activitatea 
domnitorului. Prin urmare, cei doi agenţi ai habsburgilor 
au jucat un rol dublu, apărind interesele stăpinilor lor 
în această parte a lumii. dar mai ales pe cele ale lui 
Despot Vodă. Francisc Zay, comandantul armatei din 

Ungaria superioară, analizind calităţile şi defectele ui 
Belsius, precum şi rolul pe care el l-a jucat in Moldova. 
subliniază necesitatea trimiterii în această ţară a unor 
agenţi care, pe lingă calităţile comune tuturor celorlalți 
agenţi (corespunzător, grijuliu, harnic, cunoscător al 
limbilor străine), să posede şi “alte calităţi, deoarece din 
„cauza firii românilor ... acest post cerea ca cel în slujbă 
să fie cu experienţă şi cumpătat, şi în toate împrejurările 
vigilent şi să ştie să facă observaţiile cuvenite chiar şi 
domnului Despot“. 

Despot Vodă organizează o vastă rețea de agenţi şi 
iscoade în toate ţările vecine. Astfel, la Constantinopol, 
lucrează pentru el prietenii săi greci, dar trimite, sub 
diferite pretexte, şi reprezentanţi personali, din Moldova 
sau de aiurea, ca boierul Stircea, Ioan Stroici, căpitanul 
francez Pierre Rossel, în timp ce un ban de Craiova, 
pe nume Armega, fiind trimis la Despot de Petru cel, 
'Tinăr, consimte să lucreze şi pentru voievodul Moldovei ; 
în Ardeal sînt trimişi ca soli şi iscoade Nicolae Vornicul, 
un oarecare Vrinceanu, apoi un secui pe nume Paul cu 
misiunea de a-i atrage pe secui de partea lui Despot; la 
curtea habsburgilor şe afla un spaniol, Anton Mora, 
care lucra, probabil, pentru Despot Vodă, din moment 
ce Belsius îl previne pe Maximilian scriindu-i „să se 
observe dacă Despot plătește pe cineva în taină la curtea 
maiestăţilor voastre“. 

Deși străin, Despot Vodă ia măsuri severe pentru apă- 
rarea hotarelor Moldovei. Hotinul, pe care îl dăduse 
drept răsplată lui Albert Laski pentru ajutorul acordat 
la cucerirea tronului, este recucerit prin forța armelor, 
cu loan Sigismund se află în dușmănie permanentă din 
cauza vechilor posesiuni ale Moldovei în Transilvania, la 
care nu renunţă, iar la Dunăre paza era asigurată de 
straja lui Iacov Bole. Ajuns pe tronul Moldovei, Despot 
Vodă, fără a renunţa la vechea-i obirşie, descoperă dintr-o 
dată că este şi descendent al lui Ștefan cel Mare. Într-o 
scrisoare adresată lui loan. Stroici şi altor boieri îşi 
mărturiseşte planurile veleitare de eliberare a popoarelor 
de sub jugul otoman, de făurire a unui mare stat care 
să cuprindă toate aceste popoare pentru a fi „cunoscuţi 
Inmii întregi adevărații români și coboriţi din aceia şi 

numele vostru va fi nemuritor“. Cu sprijinul habsburgilor 
şi al celorlalţi prinți creștini el speră „a dobindi iarăşi 
locurile Moldovei mele, pe care le ține păginul : adică 
malul Dunării şi nu numai acela, dar şi Țara Românească 
şi apoi toată Țara Grecească“ 7, 

Cite visuri pentru aventurierul din Creta, ajuns pe 
scaunul de la Suceava! Dar acestea nu au fost înfăp- 
tuite, deoarece domnitorul nu a înțeles să se apropie de 
păminteni, nu a organizat o oaste autohtonă, apelind 
doar la mercenari şi aventurieri atraşi de promisiuni, în 
timp ce moldovenii, cu toate că la ungerea lui ca domn 
au luat parte trei vlădici, nu au văzut în el decit un 
străin pe care l-au suspectat în fiecare. clipă. Acţiunile 
pregătitoare în scopul dobindirii Bugeacului deţinut de 
turci și cuceririi Tării Românești, a fostelor teritorii 
din Imperiul bizantin pină în Grecia, precum şi a Ardea- 
lului au constat doar din tatonări diplomatice, din trimiterea: 
şi îimpinzirea acestor teritorii cu agenţi şi spioni — români, 
greci, unguri şi de alte naționalități — pe care a ştiut 
să-l cîştige de partea sa prin promisiuni, daruri, bahni 
şi numeroase alte favoruri. 

La rindul său, Despot Vodă a fost spionat de turci, 
habsburgi, polonezi etc., dar a reuşit de fiecare dată 
să-i atragă pe spioni de partea sa, dacă i-au fost ne- 
cesari, sau să-i lichideze. Un oarecare Vauryn, trimis de 
Alexandru Lăpușneanu, este aruncat în închisoare, iar 
alte iscoade ale fostului domnitor împărtăşesc o soartă 
mai tristă, pierzindu-și viaţa. Andreica, fost stolnic al 
lui Lăpuşneanu, care voia să ajungă domn, este străpuns 
cu lancea, iar pretendentul polonez Dimitrie Wisnie- 
wiecki, venit cu oaste de peste Nistru, este alungat de 
oamenii lui Despot Vodă. Un caz aparte îl reprezintă agen- 
tul Wolfgang Schreiber, care sosește în Moldova ca repre- 
zentant al baronului Ungand, pentru a-i converti pe or- 
todocşi la religia protestantă, oferindu-se în acest scop 
să tipărească cărţi religioase pentru români. Deoarece, 
înainte de a ajunge în Moldova, emisarul religiei pro- 
testane făcuse un popas la curtea lui Zâpolya, dușmanul 
de neimpăcat al lui Despot, el este cercetat cu multă 
atenţie de oamenii domnitorului, fiind supus de medicul 
acestuia unui amplu interogatoriu şi obligat să dea de- 

claraţii. În cele din urmă Schreiber este declarat spion 
al habsburgilor şi al lui Zápolya, mai ales că asupra lui 
a fost găsit şi un cifru. Din acest motiv el este predat 
turcilor — o dovadă de netăgăduit şi necesară în conjunc- 
tura politică din acele timpuri că domnitorul Moldovei 
era credincios Porții. Cei care s-au ocupat de viaţa lui 
Schreiber sint înclinați să creadă că el a fost sacrificat 
fără a fi vinovat, activitatea sa în Moldova rezumindu-se 
doar la cea religioasă. În ceea ce ne priveşte, considerăm 
că pentru răspindirea „sfintei învățături“ emisarul lui 
Ungand nu avea în nici un caz nevoie de scrisorile lui 
Maximilian, de cifrul lui Sigismund Zâpolya, de expresia 
tainică de recunoaştere arborele nu este doborit dintr-o 
lovitură, pe care o foloseşte într-o scrisoare trimisă lui 
Maximilian din temniţa turcească. Da, Schreiber a fost 
spion, iar Despot Vodă a avut dreptate, chiar dacă nu a 
procedat cinstit, dindu-l pe mîna turcilor. 

În scurta sa domnie Despot Vodă a ţinut seama de 
factorii externi, promovind o politică abilă în care a 
folosit intriga, spionajul şi dezinformarea, darurile şi 
coruptia pentru a crea o conjunctură favorabilă condu- 
cerii Moldovei. De un lucru nu a ţinut însă seama: de 
moldoveni, de situaţia specifică a ţării pe care aventu- 
rierul a ajuns să o conducă. A înăsprit dările ţăra- 
nilor, iar aceştia s-au ridicat la luptă, a jefuit bisericile 
şi și-a atras ura clerului, a adus străini cărora le-a dai 
slujbe, dar şi-a atras antipatia boierilor. Revolta ţă- 
ranilor, răscoala boierilor sub conducerea hatmanului 
Tomşa, precum și nemulțumirile mercenarilor săi unguri 
i-au fost fatale. Sub pretextul alungării tătarilor, hat- 
manul Tomşa, în fruntea unei oşti numeroase, după ce 
frînge aripile altui aventurier care năzuia la tronul Mol- 
dovei, Dimitrie Wisniewiecki, sosit cu ajutor de la cazacii 
de peste Nistru, se îndreaptă spre Suceava, asediindu-l 
pe domnitor în cetate. Trădat de mercenari și de străini, 
care erau bucuroşi să-i ia odoarele adunate şi apoi să 
se lepede de el, Despot Vodă se predă lui Tomşa, care, 
atingîndu-l cu buzduganul, îi semnează condamnarea la 
moarte. Cronicarul Grigore Ureche scrie că „l-au lovit 
cu buzduganul şi decii toată oastea s-au lăsat la dinsul, 

unde acoperindu-l mulţimea. cu multe rane i-au pătruns 
trupul. Şi așa au fost sfîrşitul lui Despot Vodă...“ 

În această acţiune buzduganul lui Tomşa vrea să sim- 
bolizeze un avertisment al oamenilor de pe aceste me- 
leaguri la adresa aventurierilor care nu au fost niciodată 
acceptaţi, indiferent de masca pe care o purtau. 

În istoria noastră multiseculară vom întilni și alţi 
aventurieri, atraşi de aceeaşi poftă de căpătuială, convinși 
fiind că vor pulea să se impună fără dificultăţi într-o 
tară despre care aveau o imagine falsă. Dar poporul 
nostru a opus acestor venetici propria sa experienţă do- 
bindită în decursul veacurilor în lupta împotriva atitor 
duşmani, inteligenţa sa care s-a dovedit mai puternică 
decît şcoala apuseană pe care o avusese Despot, decit 
viclenia altor aventurieri minaţi de aceleaşi ambiţii, de 
aceleaşi ginduri. Poporul nostru nu a acceptat jugul 
străin sub nici o formă şi i-a respins întotdeauna pe 
aventurieri 


Fiica lui Rareş, o celebră spioană 
în seraiul sultanului 


Pină în a doua jumătate a secolului al XVI-lea, fe- 
meile nu au jucat la noi un rol important în activitatea 
de cercetare. Conform obiceiului şi tradiţiei feudale so- 
tiile domnitorilor şi boierilor nu participau la viaţa politică 
şi militară a ţării. Chiar dacă în unele cazuri ele s-au 
amestecat în viaţa publică, activitatea lor a fost umbrită 
de cea a soților, voievozi şi comandanţi de oști, ale căror 
fapte erau consemnate cu prioritate în documentele vre- 
murilor. Este adevărat că în vechile cronici întîlnim şi 
mai multe nume de doamne şi domniţe, dar aceste con- 
semnări au fost făcute pentru a marca relaţiile existente 
în diferite perioade istorice între ţările române şi vecini, 
la a căror cimentare au contribuit substanţial şi legăturile 
de familie. Exceptind activitatea desfășurată în scopul 
răspindirii catolicismului, soțiile domnitorilor sau cele 
ale boierilor români, originare din Polonia sau Ungaria, nu 
s-au amestecat decit arareori în viaţa publică. 

Începînd din a doua jumătate a secolului al XVI-lea, 
la viața politică a Ardealului, Moldovei şi Țării Româ- 
neşti iau parte activă cîteva femei, la loc de frunte 
situindu-e Isabella Zápolya, Elena, doamna lui Petru 
Rareș, Ruxandra Lăpuşneanu şi nu mai puţin celebra 
doamnă Chiajna, sora ei vitregă. 

Condiţiile istorice proprii acestui secol, amestecul tot 
mai pronunţat al turcilor în treburile ţărilor românești, 
anarhia feudală generatoare de dezbinări între forțele 
autohtone, apariţia a tot mai mulţi pretendenți la sca- 

unul domnesc, toate acestea au dus la izolarea, uneori 
totală. a voievozilor. Soţiile lor, doamnele uitate pînă nu 
de mult lingă gherghcf şi cărţile sfinte, se avintă în luptă. 
folosind arme specifice pentru a-şi apăra soţii şi drep- 
turile copiilor. 

În zilele grele ale asediului cetăţii Ciceu unde 
se refugiase împreună cu familia, Petru Rareş o simte 
alături pe soţia sa, Elena, cu care împarte tristeţea mo- 
mentului şi care îl ajută în elaborarea planului menit 
să-l aducă din nou pe scaunul Moldovei. Elena este aceea 
care redactează scrisoarea către sultan, pe care apoi o 
expediază, după cum ştim, din Ciceul asediat. | 

Fiica sa, Ruxandra, se face remarcată în timpul dom- 
nici lui Alexandru Lăpuşneanu, dar mai ales după 
moartea acestuia, cînd este nevoită să lupte pentru a 
apăra tronul fiului său, Bogdan. 

De asemenea, Isabella Zâpolya va juca un rol im- 
portant în istoria Transilvaniei după moartea soţului, 
cind va folosi toate mijloacele posibile pentru a-l im- 
pune pe loan Sigismund, fiul său nevirstnic şi epileptic, 
împotriva voinţei nemeşimii din Transilvania, 

Pină în ultimele zile ale vieţii sale Isabella a condus 
efectiv Transilvania în lupta împotriva nemeşimii, a în- 
treţinut relaţii cu polonezii şi turcii şi s-a opus ofensivei 
habsburgilor, recurgînd adeseori la acţiuni de .spionaj 
pentru a-și atinge scopurile propuse. 

Cea mai celebră dintre personajele feminine ale se- 
colului al XVI-lea este, fără îndoială, doamna Chiajna, 
Alexandru Odobescu ne-a lăsat o imagine denaturată a 
doamnei Chiajna, iar istoriografia română și străină a 
relevat indeosebi părţile negative ale caracterului acestei 
aprige femei. 

Chiajna, fiica lui Petru Rareş din prima căsătorie, cu 
Maria, o boieroaică păminteană, a ajuns Doamnă a Ţării 
Româneşti în vara anului 1546, căsătorindu-se cu Mircea 
Ciobanul. Timp de opt ani Chiajna a dus o viață obiş- 
nuită pentru o doamnă a ţării, fără a se amesteca în 
treburile soțului ei. La uciderea boierilor hicleni nu a 
fost decit o simplă spectatoare și nu a luat parte nici 
la luptele duse pentru alungarea lui -Ilie-Haidăul, care 
se urcase pe scaunul Ţării Româneşti, înlăturindu-l pen- 

tru cîteva luni pe Mircea Ciobanul. Cu ajutorul turcilor, 
ultimul veocupă scaunul Țării Românești, pentru ca în 
mai puţin de un an să fie mazilit de Poartă și obligat 
să ia, împreună cu doamna Chiajna şi cu copiii, drumul 
Constantinopolului. Începînd din anul 1554, fiica lui 
Pctru Rareş desfăşoară o intensă activitate pe țărmurile 
Bosforului pentru a recăpăta scaunul în favoarea lui 
Mircea Ciobanul. Dacă pină atunci cei care doreau să 
revină pe tron apelau de obicei la punga cu galbeni. pe 
care o făceau să zornăie în auzul marilor viziri şi dem- 
nitari cu influenţă în serai, doamna Chiajna, fără a 
abandona definitiv vechiul obicei, va utiliza cu multă 
abilitate intriga feminină. Ochii săi frumoşi, zimbetele 
ispititoare îi fermecau pe demnitarii turci, şi chiar pe 
sultan, care ii permise să stabilească legături de prie- 
tenie cu cadinele sale, sursă sigură de informaţii utile. 
Și astfel haremul a început să lucreze pentru doamna 
Chiajna. După patru ani, cind boierul Socol se va pro- 
clama domn în Ţara Românească odată cu moartea sus- 
pectă a lui Pătraşcu Vodă cel Bun. otrăvit, probabil, 
chiar de acest boier, Chiajna va obţine din nou firman tur- 
cesc pentru soțul său. Ajunsă iarăşi doamnă, Chiajna a ştiut 
să le răsplătească cu generozitate pe cadinele care o 
ajutaseră şi care îi vor rămine în continuare credincioase, 
furnizindu-i informaţii preţioase cu privire la acţiunile 
plănuite de turci şi ajutind-o să-l menţină în scaun pe 
fiul său, împotriva căruia se ridica boierimea ostilă şi 
pretendenți sosiți cu oşti din Ardeal. La Românești, 
Chiajna este învinsă de oștile superioare ale pribegilor, 
dar cu 'ajutorul primit imediat de la turci ea îi înfringe 
în luptele de la Șerpăteşti şi Boiani. În toamna anului 
1559, doamna Chiajna își conduce cu pricepere oștile în 
luptă. Acesta este primul caz în istoria românilor cînd 
o femeie se află pe cimpul de luptă în calitate de con- 
ducător. Aici Chiajna este aprigă, divză, apărînd pămîntul 
românesc şi drepturile copiilor, moștenirea lăsată de 
Mircea Ciobanul. Fiul ei. Petru, bolnăvicios din fire, nu 
era capabil să se ocupe de treburile ţării, care fuseseră 
lăsate tot pe seama mamei sale. Şi de data aceasta, un 
rol important în Obţinerea firmanului turcesc pentru 
fiul său, Petru, l-a jucat haremul sultanului. N. Gane 

notează : „Nurbi, evreica şi Safigi, veneţiana, cadine 
imperiale, se înfruptară din dărnicia Chiajnei şi în nop- 
tile fermecate ale Bosforului șoptiră la urechea bătri- 
nului Suleiman că Petru, fiul Chiajnei, este un copil 
deştept iar mamă-sa o femeie destoinică. Iar marele 
Suleiman convins şi prin farmecele cadinelor şi prin 
argumentul galbenilor, trimise pe Chiajna şi pe fiul ei 
din nou la Bucureşti cu o armată destul de numeroasă 
de data aceasta, pentru a ști să impună respect răzvră- 
tiților boieri valahi“ 1. 

În cei şapte ani de domnie ai fiului nevirstnic, 
Chiajna a fost stăpîna de necontestat a ţării ; ea a condus 
cu competenţă treburile interne, lupta împotriva boieri- 
mii ostile, dar s-a ocupat și de relaţiile cu vecinii, de 
aventurierul de pe scaunul Moldovei care avea pretenţia 
să ajungă domn şi în Țara Românească, căutînd totodată 
să pună stavilă lăcomiei turcilor, care nu mai cunoştea 
limită. În această activitate politică doamna Chiajna a 
împletit dibăcia tatălui său, Petru Rareş, cu miîndria 
insuflată de mama sa vitregă, Elena Brancovici. Rela- 
tile sale cu loan Sigismund erau relaţii de dușmănie, 
mai ales după ce acesta o reclamase la Poartă, acuzînd-o 
că apelează adeseori la serviciile grecilor. După urcarea 
sa pe tronul Moldovei, în 1561, Despot Vodă se logodește 
cu una din fiicele Chiajnei, dar logodna nu durează 
mult, deoarece aceasta află, prin spioni trimişi la Su- 
ceava, că vecinul său intenţionează să-i răpească tronul 
în favoarea unui frate adoptiv, Dumitru. Dar odată cu 
înlăturarea lui Despot Vodă, acest pretendent este prins 
de oştenii lui Alexandru Lăpuşneanu şi ajunge în mii- 
nile Chiajnei ca dar de la cumnatul său. Se pare că 
scena groaznică a aducerii capului nefericitului preten- 
dent la masa unde se desfăta Chiajna s-a petrecut aievea. 
Mai tirziu, Dobra, fiica Chiajnei, fosta logodnică a lui 
Despot, se va mărita cu sultanul Murad.-Peripeţiile prin 
eare a trecut sora ei, Marina, l-au inspirat în mare mă- 
sură pe Alexandru Odobescu în nuvela sa intitulată 
„Doamna Chiajna“. Fata îi fusese făgăduită lui Ion Can- 
tacuzino, un grec bătrin care se bucura de multă influ- 
enţă la turci, dar de care tînăra logodnică avea oroare. 
De aceea, în drum spre Constantinopol, viitoarea mireasă 

este răpită de oamenii Chiajnei, care își ţine în felul 
acesta făgăduiala, dar impiedică totodată o nuntă ce nt: 
convenea fiicei sale. Marina se va căsători puţin mai 
tîrziu cu Stamate Paleologul, nepot al patriarhului Iosif 

Doamna Chiajna şi-a folosit propriile sale fiice c 
unelte în lupta pentru putere, în combinaţiile politice 
urzite în interesul fiilor pe care dorea să-i vadă domn: 
puternici. Dar răpirea Marinei, pusă la cale chiar de 
Chiajna, i-a fost fatală. Ion Cantacuzino, bătrinul logod- 
nic, jignit în demnitatea sa, devine cel mai periculo: 
dușman al acesteia. Cu sprijinul fratelui său, Mihai Șai- 
tanoglu, poreclit Fiul Dracului, care, în calitate de fur- 
nizor dl seraiului, se bucura de multă trecere printre 
fruntașii turci şi chiar la sultan, el reușește să obţină 
în anul 1568, mazilirea lui Petru, fiul Chiajnei. 

În toată această perioadă Chiajna a fost stăpinul au- 
toritar al Ţării Româneşti. De fiecare dată numele ei 
este consemnat de cronicar alături de cel al lui Petru 
sau chiar înaintea acestuia. Astfel, în letopiseţul Țări: 
Româneşti se vorbeşte despre „Doamna Chiajna a Mirci: 
Vodă şi fiul său Pătru Vodă“, şi „chiar a venit doamne 
Chiajna cu fie-său Pătru în Bucureşti“, „adus-au la bi: 
Pătru Vodă cu mumă-sa“?. Un călător străin din acele 
vremuri, Giovano Andrea Oromi, relatează de asemenea 
că Tara Românească era condusă efecțiv de Chiajna. 
subliniind că în fruntea treburilor se află „un tînăr de 
vreo 22 de ani sau mai bine zis, mama lui, înzestrat: 
cu fire bărbătească şi care îl ține pe fiul ei în ascultare 
ca pe orice supus“ 3. 

Ajunsă la Constantinopol, doamna Chiajna începe c 
activitate febrilă pentru a zădărnici acțiunile duşmanilor 
adică ale boierimii ostile și ale puternicei familii a lui 
Şaitanoglu. Prin uncltiri, intrigă şi spionaj, ea reuşeşte 
să obţină firman pentru un alt fiu, Alexandru, la tronul 
Ţării Româneşti. Era o victorie a energicei Chiajna, ob- 
ținută însă de data aceasta cu sacrificii : doi fii ai săi 
rămîn ostațeci la Constantinopol, iar ea este obligată si 
ia drumul exilului . Ajunsă la Alep, locul exilului, Chiajne 
desfăşoară o intensă activitate pentru a-i salva pe Mirces 
şi Radu, cei doi fii ostateci, pentru a-și recăpăta averea 
pierdută. La Constantinopol, mulţi greci şi turci, precum 

şi cadine din haremul sultanului continuau să lucreze 
pentru Chiajna, cu toate că fosta doamnă nu mai avea 
cu ce să-i răsplătească. Ea află “din timp că viaţa ostate- 
cilor este în pericol şi îşi îndeamnă fiii, aflați in închi- 
soare, să îmbrățişeze credința mahomedană, singura po- 
sibilitate de a-şi salva viața. 

Dar principala preocupare a Chiajnei rămine în con- 
tinuare de a face şi desface domnii. Boierimea reuşeşte 
să-i impură exilul, cu toate că Alexandru, cel care îl 
înlocuise pe Petru cel Tinăr, era fiul ei vitreg. În anul 
1574, Chiajna reuşeşte să-l instaleze din nou pe tron pe fiul 
său Petru, de data aceasta la Suceava. După ce Petru este 
mazilit, ea îl instalează pe scaunul Moldovei pe Iancu 
Sasul, copil din flori al lui Rareş, fratele ei după tată. 
Dobra, una dintre fiicele Chiajnei, fosta logodnică a lui 
Despot Vodă, ajunge cadină imperială, nu înainte însă 
de a fi peţită de domnul de Grandchamp, ambasadorul 
Franței la Constantinopol, dar ambiţiile mamei ţinteau 
mult mai departe. Fiul sultanului, Murad, care se afla 
în Asia Mică, la Magnesia, îi devine ginere, pentru ca 
mai apoi, ajuns el Însuşi sultan, să-i deschidă din nou 
porţile Constantinopolului. Chiajna, care îndurase la 
Alep multă mizerie, fiind nevoită să facă chiar comerţ 
ambulant, după cum nota un martor ocular, se va bucura 
din nou de mare trecere în Imperiul otoman. Fiii săi, 
Mircea şi Radu, işi aşează turbanul pe cap şi devin 
mutefuriagi ai sultanului, salvindu-şi viaţa și oferind 
Chiajnei posibilitatea de a-şi desfăşura în voie activitatea 
de urzeli şi uneltiri pe țărmurile Bosforului. Mama lui 
Murad îi trimitea carita şi o impresionantă suită pentru 
a o aduce la harem, iar Chiajna ştia să profite din plin 
de situaţia privilegiată în care se afla, impunindu-se la 
Constantinopol într-o perioadă cind Imperiul otoman 
ajunsese la apogeul puterii. 

Dacă mai înainte doamna Chiajna rezolvase multe 
probleme împărțind în dreapta şi în stinga pungi cu 
galbeni, acum ea își impune voinţa prin inteligenţă, prin 
intrigi, reușind să cunoască în detaliu moravurile -tur- 
cești, viața din serai şi problemele politice care frămîntau 
Imperiul otoman. Folosindu-se cu abilitate de informaţiile 
obtinute, ea hotărăște soarta scaunului din Țara Româ- 

ncască şi chiar a celui din Moldova, apără interesele 
familiei şi, într-o perioadă de grea cuinpănă, de acolo 
de departe, de pe țărmurile Bosforului, contribuie prin 
toate mijloacele la păstrarea fiinţei naţionale a ţării. 
Spre sfirşitul vieţii reușește să-l căsătorească pe Vlad, 
nepotul lui Petru Șchiopul al Moldovei, cu o nepoată a sa, 
iar mai tirziu, cu sprijinul Porții, obţine pentru acesta, 
timp de cîteva luni, tronul Ţării Românești. Este ultima 
din izbinzile Chiajnei pe plan politic şi diplomatic. 

În nuvela sa Alexandru Odobescu ne prezintă o 
Chiajnă aprigă și neindurătoare, o doamnă crîncenă. Dar 
ea s-a dovedit, în același timp, capabilă să renunţe lu 
multe plăceri, să facă sacrificii incredibile, să lupte cu 
înverșunare sau să aștepte cu resemnare momentul fa. 
vorabi] declanşării unei noi acţiuni. 


Citeva din secretele succeselor 
şi insucceselor lui Mihai Viteazul 


În cenvorbirea pe care Mihai Viteazul o poartă la 
Bucureşti, la 27 iulie 1595, cu solul polonez Lubieniecki, 
înainte de a porni în întîmpinarea lui Sinan, care se 
pregătea să treacă Dunărea pe la Giurgiu, domnul Țării 
Româneşti dovedeşte o temeinică cunoaştere a situaţiei 
în care se afla, a forţelor pe care să se sprijine, dar 
mai ales a armatei turcești. Toate aceste informaţii îi 
parveniseră de la agenţii săi aflaţi în capitala Imperiului 
otoman. Dealtfel, în convorbirea cu Lubieniecki, Mihai 
Viteazul se referă la sursele sale de informaţii, adresîn- 
du-se solului cu următoarele cuvinte: „Despre tătari 
vreau eu să aflu de la tine, fiindcă nu am nimic sigur 
de la iscoadele mele. Că turcii s-au adunat unii la 
Rusciuc iar alţii la Silistra, mi-au dat de veste iscoadele 
mele din diferite locuri“ !. 

Iscoadele îl informează pe Mihai că turcii din Rus- 
ciuc trec Dunărea şi tot ele îl anunţă că Ferhat a fost 
înlocuit cu Sinan, că efectivul trupelor otomane se ri- 
dică la circa 120 000-160 000 de ostași, că turcii dispun de 
160 tunuri, dar „mărimea oștirii turceşti nu se poate afla 
nici de la cercetaşi nici de la prizonieri“. Printre prizonierii 
aduşi de cercetaşii lui Mihai Viteazul se numără şi bucăta- 
rul unui pașă, care cunoştea multe amănunte în legătură 
cu efectivele armatei otomane şi pe care le divulgă, fiind 
silit de oamenii domnitorului. 

Cu solul polonez Mihai Viteazul discută fără interpret, 
deoarece nu are încredere în cei care îl înconjoară ; mai 

mult chiar. convorbirea are loc numai după ce interlo- 
cutorul său depune ,. „jurămint de tăcere și credinţă“ iar 
voievodul îi spune : „ca să ocolim primejdia, nu-ți dau 
nici o carte“, cerindu-i să-l „asculte eu grijă“. 

Cunoașterea situației din tabăra vrăjmașă, procurarea 
de informaţii privind nu numai efectivele şi mijloacele 
tehnice ale dușmanului ci şi moralul ostașilor, reprezenta 
pentru Mihai Viteazul o necagtate vitală. El nu putea 
să opună puhoiului otoman decit o oaste modestă, iar 
celor 160 de tunuri turceşti nu le stăteau în faţă decit 
12 guri de foc, de care nu era sigur nici domnitorul. 
Pe de altă parte, retiecența de care dă dovadă în convor- 
birea cu solul polonez se explică prin aceea că Mihai 
Viteazul îi includea în forțele ostile ţării nu numai pe 
turei, ci şi pe alţii, ca voievodul Ardealului, Sigismund 
Báthory, și numeroși boieri autohtoni, care numai cu două 
luni în urmă, cu prilejul încheierii tratatului de la Alba- 
Iulia, îşi arătaseră colții, cînd „se apucară unii din acei 
boieri mai tare să facă vrajbă decit pace ; cum să scoată 
pre Mihai Vodă den ţară“ ?. 

Dealtfel, lui Mihai Viteazul îi era cunoscut şi cazul 
lui Aron Vodă. aliatul său, care, datorită uneltirilor lui 
Sigismund Báthory, „a fost despoiat de domnia sa“ şi 
întemnițat la Vinţ, iar oamenii acestuia îi pregătiseră şi 
o cupă cu otravă. Fără să ştie că la acea dată fostul 
său aliat nu mai era în viaţă, voievodul român își ex- 
primă totuşi temerea în discuţia cu solul, afirmind : „eu 
mă tem acum să nu fie tăiat de tot“. 

În timp ce la Bucureşti, la curtea lui Mihai Viteazul, 
se afla solul polonez lubieniecki, în Polonia sosise 
Petru Grigorovici-Armeanul, agent diplomatic al voievo- 
dului, cu misiunea de a obţine de la hatmanii leşi un 
ajutor urgent, chiar neînsemnat, ceea ce ar fi contribuit 
la creşterea moralului oştenilor săi, iar „turcii s-ar teme 
să iasă în faţa noastră, socotind că se găseşte o oaste 
mare a polonezilor la Dunăre“ 5. 

În momentul în care s-a urcat pe tronul țării, Mihai 
Viteazul avea multă experiență în treburile domniei. 
îndeplinind o seamă de funcţii în timpul domniei pre- 
decesorilor săi, el s-a iniţiat pe deplin în tainele cir- 
muirii Ţării Romăneşti. Printre dregăloriile deţinute de 

Mihai a fost şi aceea de mare postelnic, pe timpul lui 
Ştefan Surdul, „purtător al toiagului de argint, mareșal 
al micii curţi a voievodului, vorbitor înaintea domnului, 
judecător al curtenilor, aprozilor şi turcilor, a căror 
limbă trebuia să o cunoască, şi tălmăci în limbi străine 
cîte le cunoștea“ 4. Din toate acestea rezulta că voievodul 
cunoştea temeinic treburile interne şi relaţiile cu vecinii, 
îndeosebi cu turcii, şi degaceea, imediat după preluarea 
puterii, el organizează, nu întîmplător, un serviciu di- 
plomatic și de. taină pentru a se ocupa și de relaţiile cu 
turcii şi cu ceilalţi vecini, precum şi de relaţiile cu ţări 
mai îndepărtate, de la care năzuia să obţină sprijin în 
înfăptuirea năzuinţelor sale. 

Atit în Balcani, cît şi la Constantinopol, Mihai Vi- 
teazul trimise oameni de încredere care îi reprezentau 
interesele pe lingă Poartă, iar în caz de primejdie, de 
război, îi ofereau informaţiile necesare. Iată doar cîțiva 
dintre cei care au slujit astfel cauza voievodului şi a 
Țării Româneşti. Dionisie Rali Paleologul, mitropolitul de 
la Tirnova, l-a informat fără întrerupere pe Mihai Vi- 
teazul cu privire la situaţia din Imperiul otoman și l-a 
îndemnat să lupte, găsindu-și la rîndul său, adăpost în 
Țara Românească cind a fost gonit şi urmărit de turci. 
La Constantinopol, raguzanul Niccolo di Luca Lovicali şi 
grecul Dimo Celebi, împreună cu fratele său, au adus 
servicii importante voievodului muntean,  dovedindu-i 
credinţă. Dimo Celebi se află în serviciul lui Mihai Viteazul 
pînă în toamna anului 1600, cînd turcii, „după ce îl schin- 
giuiesc groaznic, tăindu-i nasul şi urechile, îl împușcă din 
milă“ 5. Prin Constantinopol „mişunau spioni creştini“, iar 
turcii, de teama unei rebeliuni şi din dorinţa de a se deba- 
rasa de spioni, au luat măsura evacuării din oraş a tuturor 
străinilor „care s-au stabilit în ultimii cinci ani“ 6 ceea ce 
a făcut ca numărul emisarilor aflaţi în slujba voievodului 
muntean să scadă, reducîndu-se totodată şi sursele de 
informaţii. 

Andronic Cantacuzino, fiul lui Şaitanoglu, .cel care îl 
ajutase cu bani pe Mihai Viteazul pentru a ajunge pe 
tronul Țării Româneşti, conducător al unei puternice 
organizaţii greceşti pentru eliberarea de sub jugul 
otoman, avea tot interesul ca răscoala lui Mihai Vitea- 

zul să fie incununată de succes şi de aceea nu l-a părăsit 
în vremurile de grea cumpănă. Un alt grec, Stavrinos, 
de la care ne-a rămas o lucrare literară despre vitejiile 
voievodului muntean, se numără, de asemenea, printre 
emisarii săi la Constantinopol. Dacă ar fi să dăm crezare 
spuselor lui Sinan-paşa, chiar marele vizir Ferhat, ri- 
valul său, era omul lui Mihai Viteazul, fiind acuzat „că 
în fundul inimii sale e ghiaur şi că are relaţii secrete 
cu Mihai Vodă, silind împreună spre a prăpădi cu totul 
armia mahomedană“ 7. De un real folos în obţinerea infor- 
maţiilor s-au dovedit şi fugarii din Balcani, care s-au 
adunat sub steagul voievodului muntean. Aceste infor- 
maţii se refereau la mișcările trupelor otomane, la efec- 
tivele şi moralul oastei padișahului, precum şi la starea. 
de spirit a conducătorilor din Constantinopol. - 

Cunoaşterea precisă a efectivelor și a moralului oști- . 
lor turceşti, a armamentului de care dispuneau i-a permis 
lui Mihai Viteazul să obţină victorii răsunătoare prin 
atacuri executate de cele mai multe ori prin surprindere. 
Chiar alegerea datei la care a început războiul împotriva 
turcilor (noiembrie) dovedeşte o bună cunoaştere a situa- 
tiei din Imperiul otoman, a greutăților ducerii luptei în 
prag de iarnă. 
„Înainte de confruntarea de la Călugăreni, voievodul 
muntean a dus şi o politică de înfometare a Constanti- 
nopolului şi a oştirii sultanului. Din momentul începerii 
luptei, Constantinopolul nu mai primea cele douăzeci de 
mii de oi şi caii făgăduiţi, iar cele zece mii de măsuri 
de grîu și alte produse nu mai intrau în cămara padişa- 
hului ; nu se mai scurgea nici din ţările vecine tributul 
“datorat, fiind instituită o adevărată blocadă economică. 
La Constantinopol lipsa de hrană a dus la dezordini, la 
scumpirea vieţii şi chiar la răscoale ale ienicerilor, iar 
panica se accentua odată cu creşterea preţurilor. Fiind 
bine informat asupra situaţiei din Imperiul otoman, Mi- 
hai Viteazul întreprinde atacuri ușoare în scop de pradă, 
care duc la creşterea panicii, la intețirea focului ce 
mocnea. 

Pe de altă parte, turcii se străduiesc din răsputeri să-l 
prindă pe voievodul muntean, să-l înlăture pe acela care 
le pricinuia pagube și instiga la răscoală popoarele din 

Balcani, căutind şi găsind în acest scop suficienți trădă- 
tori. 

În perioada premergătoare luptei de la Călugăreni, 
Sinan recrutase din rîndul boierilor oameni capabili de 
trădare, ca vistierul Dan şi logofătul Mirisilău, -care, se 
pare, că l-au atras de partea lor, un anumit timp, şi pe 
Albert Kiraly. În cronica sa Stavrinos relatează că Sinan, 
plănuind să-l prindă pe Mihai Viteazul prin vicleșug, afir- 
mase : „dacă făgăduim galbeni, uşor îl învingem. Dacă bo- 
ierilor le făgăduim galbeni, ei îl părăsesc ; iar dacă le 
dăm, ei ni-l predau“ 5. Din aceste cuvinte desprindem un 
adevăr trist pentru acele timpuri: muiţi dintre boieri 
erau lacomi şi hrăpăreți, capabili să sacrifice interesele 
țării pentru înfăptuirea unor scopuri egoiste, meschine, 
sata oricind să se pună, în schimbul unei pungi cu gal- 
beni, în slujba oricărui dușman. Dar pe timpul domnici 
lui Mihai Viteazul lăcomia boierilor a fost infrinată, de- 
oarece voievodul „nu a scăpat nici un prilej, toate le pre- 
vedea după chipul unui comandant. vigilent, le cerceta şi 
le preîntimpina“ 9. Multe încercări de a-i întinde curse 
domnitorului muntean au făcut fie turcii, fie tătarii încă 
inainte de bătălia de la Călugăreni, precum şi în perioada 
imediat următoare, însă de fiecare dată ei au suferit 
eşecuri lamentabile. Una din aceste curse, încununată de 
succes, a fost îndreptată împotriva generalului său, Aga 
Farcaş. Acesta este indus în eroare de două străji române, 
cumpărate de turci cu 2 000 de aspri, care îi furnizează 
informaţii false cu privire la forţele apărătorilor cetăţii 
Vidin ; în încleştarea singeroasă în care s-a angajat pe 
baza informaţiilor primite de la cei doi trădători, gene- 
ralul Aga Farcaş a suferit pierderi însemnate, reușind cu 
greu să scape cu viată. 

În relaţiile cu turcii Mihai Viteazul încearcă să orga- 
nizeze un serviciu de informare, folosindu-se ‘pentru 
aceasta de capuchehaiele de la Constantinopol, de iscoa- 
dele ce străbăteau Balcanii, de cete cu efective puţin nu- 
meroase destinate să facă incursiuni rapide în scopul de- 
zorganizării aprovizionării inamicului şi să captureze pri- 
zonieri, precum şi de la fugarii ce se alăturau oștirii sale. 
Toate aceste informaţii erau confruntate cu multă aten- 
tie și utilizate apoi în lupta împotriva dușmanului. 

Dar voievodul muntean s-a dovedit cel puţin tot atit 
de dibaci şi în ceea ce priveşte utilizarea mijloacelor de 
dezinformare a inamicului. Tocmai de aceea, în scrisoarea 
pe care o trimite la Constantinopol, Sinan il informează 
„pe sultan „că s-au arătat pe celălalt țărm creștini fără 
număr, poloni, transilvani, moldoveni şi alte neamuri“, iar 
un bătrin capturat de turci îi vesteşte că oastea lui Mi- 
hai, care cuprindea peste 100 000 de oșteni, s-a retras spre 
Bucureşti. Comentind acest fapt, Ion Sirbu conchide: „E 
uşor de înțeles că moșneagul era pus anume de Mihai să 
dea turcilor veşti ca acestea, îngrozitoare. Și tot aşa de 
bine înțelegem că acesta era un chip de a muia marşul 
duşmanilor“ 10. 

Pentru Mihai Viteazul, activitatea de informaţii şi con- 
trainformaţii desfăşurată în Balcani şi la Constantinopol 
reprezenta o chestiune fundamentală, de viaţă şi 
de moarte, de existenţă, de afirmare a libertăţii și inde- 
pendenţei micii ţări, pentru ale cărei destine purta o mare 
răspundere. Dar scopul acestei activităţi consta în apă- 
rareă ţării, în asigurarea unei vieţi tihnite acestui popor 
atît de încercat, în organizarea luptei menite să pună sta- 
vilă ofensivei otomane la Dunăre, să zădărnicească încer- 
carea de a anexa și a transforma Țara Românească în 
pașalic, hărăzindu-i aceeaşi soartă ca Ungariei care își 
pierduse independența încă din anul 1541. 

Activitatea lui Mihai Viteazul nu s-a rezumat însă nu- 
mai la relaţiile cu Imperiul otoman ; el a căutat să cu- 
noască şi situaţia din ţările vecine, intențiile conducă- 
torilor unor state de la care spera să obţină ajutor în 
lupta împotriva turcilor. Deşi conducătorii acestor ţări își 
dădeau seama de pericolul pe care îl prezenta expansi- 
unea otomană pentru propriile lor popoare, totuşi, în 
schimbul ajutorului acordat, ei impuneau anumite condi- 
ţii a căror acceptare ar fi dus la ştirbirea independenţei 
Țării Românești, obținută cu atitea jertfe şi sacrificii de 
Mihai Viteazul. Astfel, Sigismund Báthory, profitind de 
situația grea in care se afla Mihai Viteazul, îl obligă pe 
acesta, la 20 mai 1595, să accepte un tratat înrobitor, vi- 
novaţii principali fiind boierii trădători care încalcă in- 
struoţiunile domnitorului. La fel procedează şi habsburgii 
sau polonezii, care nu acceptă să-şi ofere serviciile decit 

cu prelul vasalității sau al unui tribut substanţial, pe care 
dealtfel Mihai Viteazul îl promite Poloniei în ajunul bă-. 
tăliei de la Giurgiu, cînd avea mare nevoie de ajutor. 

Pentru a zădărnici acţiunile agresive ale vecinilor, vo-. 
ievodul muntean se simte obligat să cunoască planurile 
„aliaţilor săi creştini“. În acest scop, el organizează o re- 
tea vastă de soli şi spioni, cu care împînzeşte drumurile 
Europei. „Aceste itinerarii diplomatice afirmau, în condi- 
tiile epocii, drepturile poporului român în marea familie 
a libertăţii şi independenţei europene“ !!. 

Dar în acele timpuri solii nu aveau rosturile şi sarci- 
nile diplomaților de astăzi, ei nu se bucurau de imuni- 
tate ; în cele mai multe cazuri, ei îndeplineau misiunea 
de observatori, de informatori în treburile domniei şi ale 
țării. Drumurile străbătute de ei nu erau lipsite de pri- 
mejdii ; tocmai de aceea, pentru a duce la îndeplinire mi- 
siunile primite, ei se strecurau, de cele mai multe ori pe 
cărări tainice, evitînd aglomerațiile. , 

În activitatea de culegere a informatiilor Mihai Vitea- 
zul s-a folosit de agenţi şi emisari străini, dar şi-a format 
şi un serviciu diplomatic şi de informații propriu. Teo- 
dosie Rudeanul, Stoichiţă Vistierul din Strimba, Buzeștii, 
Radu Calomfirescu, precum şi alți sfetnici apropiaţi, deși 
de alt neam, l-au servit pe voievod cu sabia și iscusința 
minţii, fiind credincioşi cauzei sale. Printre aceştia se află 
banul Mihalcea, armeanul Petru Grigorovici, născut la 
Liov, Marcu Iovan, Dobrovici, Baba Novac şi alţii. Ca soli 
şi agenţi ai lui Mihai Viteazul, aceştia au purtat cuvin- 
tele sale de taină în Ardeal, Moldova, Imperiul habsbur- 
gic, la Poartă, în Polonia şi în alte ţări. 

Preda, Radu şi Stroe Buzescu i-au adus lui Mihai Vi- 
teazul servicii importante în relaţiile cu Poarta, în Ar- 
deal, Moldova și Polonia ; Buzeştii, care datorită prigoa- 
nei din partea unor domnitori, ca Mircea Ciobanul, 
Alexandru, Mihnea, au fost nevoiţi să-şi petreacă o parte 
din viață în Ardeal, au ajuns, după cum constată Ni- 
colae Iorga, „a cunoaște limbile străine şi meşteşugul ne- 
gocierilor cu aceia care le vorbeau“ 12. 

Pentru realizarea unei alianţe trainice împotriva tur- 
cilor, voievodul muntean îi foloseşte pe Buzeşti — rude 
cu soţia sa, Stanca — şi pe cei mai credincioşi dintre 

boierii săi. În Ardeal „Radu venea ca un trimis particular 
şi secret al lui Mihai care nu se înţelese cu ţara și cu 
boierii pentru răscoală“ 13. Cu aceeași misiune plecase în 
Moldova, la Aron Vodă, fratele său Stroe. Radu și Stroe 
Buzescu încheie cu Sigismund Bâthory şi Aron Vodă ali- 
anţe secrete, necunoscute nici chiar de unii boieri filo- 
turci din divan, care nu îndrăzneau să se ridice la luptă 
împotriva „stăpinilor“ cu care se obişnuiseră. De la bun 
început remarcăm activitatea tainică pe care aceștia o 
desfăşoară şi care depăşeşte limitele diplomaţiei. Astfel, 
Radu Buzescu il întilneşte în Ardeal pe Giovanni de Ma- 
rini Poli-Giva, pe care îl cunoștea, probabil, mai de mult, 
şi realizează o legătură secretă cu habsburgii, fără să fi 
primit în acest sens instrucţiuni precise sau cel puţin dez- 
legare de la domnitor, care nici nu fusese informat despre 
sosirea în această ţară a agentului imperial în scopul ta- 
tonării posibilităţilor de acţiune impotriva turcilor, 

În ajunul luptei de la Călugăreni Stroe Buzescu pleacă 
din nou în Ardeal, împreună cu Radu Calomfirescu, fiind 
trimis, de data aceasta, de Mihai Viteazul pentru a parti- 
cipa la oficierea căsătoriei dintre Sigismund Báthory şi 
arhiducesa Maria Cristina. Trimiterea lui Stroe nu ni se 
pare întimplătoare ; cei doi fraţi ai săi, Preda și Radu au 
făcut parte din delegaţia boierească oficială care a sem- 
nat tratatul din 20 mai 1595 de la Alba-lulia. După cite 
se pare, ei au fost acei care s-au opus actului de închi- 
nare, însă, copleșiți de majoritatea boierilor între care in- 
trase „invrăjbitoriul, diavolul“, după cum notează în cro- 
nica lor, au fost nevoiţi să accepte acel tratat prin care 
era ştirbită independenţa ţării. Stroe nu se afla printre 
semnatarii acestui act şi continua să prezinte pentru voie- 
vod deplină încredere, așa că astfel se explică trimiterea 
sa, de astă dată, în Ardeal. El avea misiunea de a obţine 
ajutorul de care Mihai avea nevoie în lupta desfăşurată 
in acele zile pe Dunăre, în lupta cea mare de la Călu- 
găreni. 

La Călugăreni, Mihai Viteazul a înscris una din cele 
mai glorioase pagini din istoria poporului nostru. Acolo 
au ieşit în evidenţă calităţile deosebite, de mare general, 
ale lui Mihai Viteazul care a știut să-şi procure din timp, 
prin iscoade, informaţii extrem de utile cu privire la si- 

tuaţia din linperiul otoman, la mişcarea trupelor turceşti, 
ceca ce i-a permis să actioneze în momentele cele mai 
[avorabile şi să utilizeze tactica de luptă optimă. Retra- 
gerea oştilor muntene, după ce balanţa se înclinase la 
Călugăreni în partea sa, este încă o dovadă de înţelep- 
ciune a voievodului care primise intre timp informaţii de- 
spre noile forțe vrăjmaşe ce se îndreptau spre cimpul de 
luptă pentru a veni în ajutorul lui Sinan-paşa şi care 
descoperise din vreme un complot urzit de o parte din 
boierii săi. Dar şi pe timpul retragerii domnitorul pri- 
meşte fără intrerupere veşti de la oamenii săi despre ar- 
mata turcă, ceea ce îi permite să aleagă cele mai bune 
soluţii. De aceea, el nu rămine la Tirgoviște, unde pentru 
fortificarea cetăţii avea nevoie de timp îndelungat, cu atit 
mai mult cu cit primise veşti de la iscoadele sale potrivit 
cărora oștile turceşti s-ar fi aflat în drum spre vechea 
capitală a ţării. Aceasta îl determină să aleagă o poziţie 
favorabilă, în munţi, la Stoeneşti. După cum putem con- 
stata, începind de la luptele de hărţuială pină la bătălia 
decisivă de la Giurgiu, Mihai Viteazul s-a folosit în per- 
manenţă de informaţii pe care a ştiut să le procure pe 
diferite căi, în timp util. În acest scop, el foloseşte is- 
coade speciale, ascultă cu luare aminte știrile aduse de 
țăranii alungaţi de turci din satele căzute pradă, acordă 
atenţie ştirilor smulse de la luptătorii turci căzuţi prizo- 
nieri în cursul atacurilor de hărţuială. 

Prezentăm mai jos două episoade deosebit de intere- 
sante care atestă dibăcia cu care voievodul muntean îşi 
procura informaţiile necesare și iscusința cu care le fo- 
losea imediat în luptă. 

După victoria de la Călugăreni, chiar în noaptea ur- 
mătoare, Mihai Viteazul primeşte informaţii cu privire la 
efectivele turceşti angajate în luptă şi la cele care afluiau 
dinspre Giurgiu. Aceste informaţii îi sînt furnizate de is- 
coadele sale, dar şi de un turc pe care voievodul îl cu- 
noştea mai de mult. După prezentarea informaţiilor de 
care dispunea, turcul îşi permite să facă următoarea ob- 
servaţie, rămasă celebră ; „De-ar şti turcii astăzi una ca 
asta, și numai cu caii ți-ar călca oastea în picioare“, re- 
ferindu-se, evident, la puterea lui Mihai, la efectivele re- 

duse ale oștirii sale, ceea ce ne îndreptățeşie să tragem 
concluzia că Sinan-pașa nu-și putuse procura informaţiile 
necesare şi, în consecinţă, nu a fost capabil să-şi angajeze 
judicios forțele în bătălia decisivă. 

Un alt caz în care Mihai Viteazul obţine informaţii 
prețioase de la un prizonier turc este relatat cu lux de 
amănunte de Nicolae Bălcescu : „A doua zi după luarea 
Tirgoviştei (9/19 octomvrie), generalii creștini se adunară 
la sfat de război şi porunciră a le aduce înainte pe Ali 
pașa, pe care îl siliră prin făgăduieli și amenințări a 
arăta ceea ce ştie despre planurile și numărul ostașilor 
lui Sinan, întrebîndu-l încă cum a îndrăznit el a se im- 
potrivi în cetatea cu așa de puţină oaste la o armată atit 
de numeroasă. L-aceste întrebări Ali răspunse cu respec- 
tul cuvincios, dar cu multă netemere şi fără a-şi schimba 
fața, că «Sinan n-avea cu diînsul fără numai de la două- 
zeci şi opt la treizeci mii ostaşi, fiindcă şi-a risipit oastea 
prin oraşele şi cetăţile ţării și îi e peste putinţă ca s-o 
poată aduna în puțină vreme; că dacă hanul cu tătarii 
ce se așteaptă din zi în zi nu-i va veni într-agiutor, el 
crede că Sinan, aflind luarea Tirgoviştei, va părăsi Bucu- 
reștii şi se va trage spre Giurgiu ca să treacă Dunărea 
îndărăt ; în sfîrşit, că de vor creştinii a pune mina pe 
dinsul, trebuie să se grăbească a coprinde și a sfărima 
acel pod dupe Dunăre. Sinan — urmă Ali — plecînd, îmi 
lăsă numai puţine oști pentru apărarea Tirgoviștei, dar 
mă făcu să nădăjduiesc că Ieremia, domnul Moldovei, va 
băga în cetate un agiutor de cinci mii ostași, afară din 
zece mii ce îmi făgăduia el însuși, zicind că are să vie 
mai apoi să gonească pe creştini de lingă cetate. El mă 
asigură încă că armia creştină nu este numeroasă; că 
cei mai mulţi ostaşi sînt săcui, pe care azi-miine e sigur 
să-i întoarcă în partea sa. Blestematul! m-a înşălat şi 
m-a expus la o moarte mai de tot sigură. O vrăjmășie 
veche e pricina ce l-a făcut a se purta astiel cu mine. 
Sinan a fost vrăjmaş de moarte tatălui meu, care s-a ară- 
tat cu slujbe mari împărăției ; dar fiindcă tatăl meu n-a- 
vea nici o temere de dinsul și el nu-i putea face nimic, 
trădătoriul s-a folosit de această ocazie ca să verse asupra 
nenorocitului fiu ura ce purta tatălui»“ 1 

Informaţiile astfel obținute. îşi dovedesc pe deplin uti- 
litatea în zilele următoare cînd oștile unite ale munteni- 
lor şi ardelenilor dau lovituri nimicitoare lui Sinan. 

Mihai Viteazul a știut să tragă multe foloase de pe 
urma războiului din 1595, denunţind, în primul rind, tra- 
tatul înjositor de la Alba-lulia și obligindu-i pe turci să-l 
recunoască ca domn al Ţării Româneşti şi să-i ofere stea- 
gul de domnie, fără a da nimic în schimb. 

Din 1596 pînă în 1599 Ţara Românească cunoaşte o pe- 
rioadă de pace relativă, luptele purtate de voievod rezu- 
mîndu-se la unele ciocniri cu caracter local, cu turcii sau 
cu tătarii. În schimb, în această perioadă se desfăşoară 
o intensă activitate diplomatică și de informare, în care 
sclii şi agenţii lui Mihai Viteazul își dovedesc din plin 
abilitatea și inteligenţa. Însuşi voievodul muntean dă do- 
vadă de multă clarviziune, ştiind să speculeze cu iscu- 
sință contradicţiile existente în sînul Imperiului otoman, 
dar și între aliaţii săi creştini. Solii lui Mihai Viteazul 
cutreieră drumurile Europei pentru a încheia alianţe, 
pentru a sonda planurile principilor creştini din Ardeal 
sau Polonia, de la Praga sau Viena şi chiar de mai de- 
parte, de la Roma sau de la Paris şi Madrid. Această ac- 
tivitate diplomatică îi permite eroului de la Călugăreni 
să se impună printre conducătorii Europei acelor timpuri 
ca unul dintre principalii animatori ai luptei antiotomane, 
făcind totodată cunoscută Ţara Românească la cancela- 
riile principalelor puteri europene. 

Unii istorici, printre care cronicarul maghiar Spon- 
toni, Bălcescu şi Jon Sirbu, consideră că după ciștigarea 
bătăliei de la Giurgiu, în noiembrie 1595, nu ar fi fost 
greu să sc facă un salt de la Dunăre pină pe țărmurile 
Bosforului. la Constantinopol. Într-adevăr, cetele răzleţite 
şi înspăimintate ale lui Sinan puteau fi uşor urmărite, 
deoarece în situația creată, ele nu mai reprezentau o0 
oaste, dar alte considerente de natură politică nu îi per- 
miteau lui Mihai şi lui Sigismund să exploateze acest 
succes. Din Polonia, hatmanul Ion Zamoisky a coborit 
cu oştile în Moldova, instalindu-l pe scaunul de la Suceava 
pe Ieremia Movilă, care nu-și ascundea ostilitatea faţă dc 
voievodul muntean, fiind în același timp credincios tur- 
cilor., Datorită informaţiilor primite de la iscoadele sale 

din Moldova şi Polonia, Mihai Viteazul a reuşit să evite 
o greşeală care ar fi putut să-i fie fatală, în sensul că 
în timp ce s-ar fi aflat în Balcani,. polonezii i-ar fi în- 
călcat hotarele şi l-ar fi înlăturat de pe scaunul Ţării 
tomâneşti pentru a-l instala pe Simion Movilă. După 
lupta de la Călugăreni, în Moldova se refugiază şi boierii 
care încercaseră să-l trădeze pe Mihai Viteazul, să-l pre- 
dea lui Sinan, printre aceştia numărîndu-se vistiernicul 
Dan şi clucerul Vintilă. Iată dar una din principalele cauze 
care nu au permis oștirilor româneşti, învingătoare ale 
puternicului Sinan, să profite de victorie, să o fructifice 
din plin. 

În anul 1596, voievodul muntean îşi dovedeşte dibăcia 
și în zădărnicirea unor comploturi organizate de boieri 
în scopul îndepărtării sale de pe scaunul Țării Româneşti. 
Cronicarul turc Mustafa Seleniki relatează în lucrarea sa 
Tarih că în vara acelui an „feţe boiereşti“, scăpate de să- 
bii, „cereau pe Mihnea oglu Radu“ și, citind din seri- 
soarea lor, arată că boierii doreau chiar pieirea lui Mi- 
hai : „Sintem siguri, scriau ei, că în scurt timp şi el va 
intra prin lovituri în mîna măriei sale padișahul cel fe- 
ricit şi va fi nimicit de sabia distrugătoare“ 15. Complotul 
este însă descoperit la timp, fiind interceptate scrisorile 
fugarilor din Moldova prin care aceştia dădeau instruc- 
ţiuni privind organizarea lui şi îi informau despre spri- 
jinul acordat de polonezi şi de Ieremia Movilă. Vornicul 
Mitrea și logofătul Chisăr, împreună cu fiul său, sînt 
prinși de Mihai și uciși. Dintr-un document redactat în 
noiembrie 1595 aflăm şi numele altui boier trădător, „Ia- 
nache postelnic, feciorul jupînesii Dobrii, călugăriţei care 
s-au viclenit pe domniia mea şi ţara domnii mele“ 16. Din 
aceşti ani datează şi actele de danie ale lui Mihai Vitea- 
zul pentru unii boieri, ca marele dvornic Ivan, al doilea 
paharnic Lupul, al doilea. logofăt Stoica şi alții „pentru 
credincioasa slujbă și dreapta slujbă şi vărsare de sînge, 
care au vărsat pentru domniia mea, cînd m-am bătut 
domniia mea cu păginii turci“ 17, 

Prin urmare, Mihai Viteazul nu a ezitat să-i dea pe 
seama gîdelui pe acei boieri care s-au făcut vinovaţi de 
uneltiri împotriva sa şi a ţării, înțelegîndu-se fie cu tur- 

di sau cu polonezii. fie cu fugarii trădători ce se aciua- 
seră la curtea lui leremia Movilă, dar i-a răsplătit cu 
danii pe cei ce i-au dovedit credință. În acest scop, au 
fost împărţite moşiile boierilor trădători sau chiar o parte 
din moşiile pe care le deţinea domnitorul, ca în cazul da- 
niei făcute lui Lupu, care a primit o moșie în Mehedinţi, 
proprietate a lui Mihai Viteazul încă de pe vremea cînd 
voievodul ocupase aici dregătoria de ispravnic. | 

Boierii refugiaţi în Moldova vor continua să desfă- 
șoare și mai tirziu o activitate îndreptată împotriva Ţării 
Româneşti. O scrisoare din 1599, adresată lui Ion Zamoisky 
şi semnată de vistierul Dan și clucerul Vintilă, este sem- 
nificativă în ceea ce privește perseverenţa cu care aceş- 
tia urmăresc să-l răpună pe Mihai Viteazul, dar relevă 
în același timp existența unei conştiinţe a unităţii pămin- 
turilor româneşti chiar în rindurile boierilor trădători. 
Tocmai de aceea ei cer ajutorul Poloniei pentru a-l urca 
pe tronul Ţării Românești pe Simion Movilă, arătind „căci 
sîntem toţi de o limbă şi de o lege (este vorba de Țara 
Românească și Moldova — n.a.) şi în vremurile de odi- 
nioară astfel domnul moldovenesc ajungea domn muntean 
şi domnul muntean, domn moldovenesc.“ Referindu-se la 
dirzenia lui Mihai Viteazul, autorii scrisorii își exprimă 
convingerea că acesta va continua să lupte impotriva tur- 
cilor, fiind dușmanul lor de neimpăcat : „Chiar dacă ar 
rămîne doi turci şi Mihai Vodă al treilea, nu ar fi pace 
între ei“ 18, se arată în scrisoare. 

Nu întimplător se adună în Moldova în această pe- 
rioadă numeroşi fugari care uneltesc împotriva Țării Ro- 
mânești. Ieremia Movilă, un domnitor slab, s-a închinat 
polonezilor, care îl ajutaseră să obţină scaunul ţării, fiind 
totodată fidel şi turcilor, cu care protectorii săi se găseau 
în relaţii amicale ‘în acel timp. Expedierea la Constan- 
tinopol a capului fostului domnitor Răzvan Vodă, chiar în 
primul an de domnie, este o dovadă că Ieremia Movilă 
urmărea să cîştige încrederea turcilor. Numeroase alte do- 
cumente atestă că Ieremia Movilă a rămas un neîmpăcat 
adversar al lui Mihai Viteazul, urmărind înlăturarea lui 
şi acordinăd în acest scop sprijinsturcilor şi tătarilor, 

De aceea voievodul Ţării Româneşti l-a supravegheat 
indeaproape pe leremia Movilă, un adversar primejdios, 

cantind să-i intercepteze scrisorile expediate la Constan- 
tinopol. În 1596, el este informat că „solii închinării din 
mai“, logofătul Dumitru şi vornicul Chisăr. fac pregătiri 
in Moldova pentru „răstumarea domnului lor“, scrisorile 
acestora fiind interceptate de ostașii lui Mihai. Mai tìr- 
ziu, în 1599, este interceptată o altă scrisoare, trimisă de 
Ieremia Movilă către turci, pe care se afla o însemnare 
in limba română, „au făcut Irimia tocmeală“, ceca ce de- 
notă că scrisoarea a ajuns în mîinile domnitorului mun- 
tean, iar unul din grămăticii sau boierii săi a făcut această 
insemnare. Tot Ieremia Movilă este acela care, în toamna 
anului 1596, mijloceşte cu perfidie tratativele purtate de 
hanul tătarilor cu Mihai Viteazul, căutînd să-l liniştcască 
astfel pe voievodul Ţării Româneşti, pentru ca acesta să 
poată fi atacat apoi prin surprindere. În scopul evitării 
unor ciocniri singeroase cu tătarii, Mihai Viteazul con- 
simte să încheie pace cu ei, primind ca garanţie doi osta- 
tici şi jurăminte făţarnice. După încheierea păcii, dom- 
nitorul dă drumul oştilor sale pe care, din lipsa mijloa- 
celor financiare, nu le putea întreţine, şi începe să se 
ocupe liniștit de reconstrucţia ţării. Dar în momentul în 
care totul intrase în normal, iar paza Ţării Româneşti era 
asigurată doar de citeva sute de cazaci, tătarii, călcîndu-şi 
jurămintele, năvălese ca un iureş, străbătind îndeosebi 
locurile ce scăpaseră de pirjolul din vara anului 1595. În 
aceste împrejurări cazacii îl părăsesc pe Mihai care rä- 
mine singur în calea năvălitorilor. Cronicarul silezian 
Baltâsar Walter descrie astfel situaţia în care se găsea 
voievodul Țării Româneşti : „Oare eroul nostru, care a 
cîștigat vitejeşte atitea lupte, care a ocolit cu prudenţă 
atitea curse indreptate (împotriva) vieţii, înşelat (acuma) 
cu-atita mișelie dintr-o singură dată de cei doi (pretinşi) 
prieteni ce se prefăceau cu (atita) nelegiuire — tătarii și 
cazacii — lipsit prin viclenie de oaste, dezarmat de ar- 
mele hotărite (pentru apărarea) patriei, incurcat în greu- 
tăţi mai mari în urma acestui pericol pe atunci neaștep- 
tat şi neprevăzut pentru sine şi ai săi, şi a devastării 
Ţării Româneşti, oare era el înspăimintat de acele ves- 
tite, nespus de mari-oşti ale lui Sinan Paşa ? Lăsăm acest 
lucru spre a fi socotit de judecata și dezbaterea unor băr- 
baţi înţelepţi şi cunoscători ai cumpenelor omenești. Ce 

să facă el (Mihai) acum ? Încotro să se întoarcă? Cum 
să respingă un duşman neîntrecut prin mulțimea oastei, 
viclenia şi iuţeala sa ? Ce apărare să aducă el nenoroci- 
ţilor supuşi care mai rămăseseră (în viață)? Banii lipseau, 
dușmanii amenințau și nu se putea aduna repede o oaste 
îndestulătoare pentru a ţine în friu cotropitori atit de pu- 
ternici. Între timp, ţara toată e pustiită, însuși domnitarul 
său (stă) să fie prins, sau, lipsit de supuşi şi de prieteni, 
nu-i rămiînea decit să ducă o viaţă prea amărită“, !? 

În această situaţie tragică Mihai Viteazul a găsit totuşi 
suficiente resurse interne pe care le-a mobilizat în timp 
util pentru a opune rezistență hanului perfid, ce îşi căl- 
case jurămîntul. Încrederea prea mare. în vorbele adver- 
sarului, în jurămintele sale false şi mincinoase l-a adus 
pe voievod în situaţia de a fi complet nepregătiit pentru 
luptă. Considerăm că aceasta se datoreşte şi lipsei de in- 
formaţii cu privire la mişcările tătarilor, la intenţiile lor. 
Să ne amintim că, în urmă cu un an, în preajma bătăliei 
de la Călugăreni, Mihai Viteazul mărturisea solului polo- 
nez că este deficitar în ceea ce priveşte informațiile de- 
spre tătari. Cronicarul silezian arată că, după această în- 
timplare, domnitorul muntean „se hotărî a nu mai da în 
viitor nici o crezare, nici tratativelor, nici promisiunilor, 
scrisorilor şi jurămintelor unor astfel de dușmani“ 20. 

Pe de altă parte, s-a vorbit mult despre relaţiile lui 
Mihai Viteazul cu turcii, s-a făcut caz de recunoașterea sa 
de către sultan, de înțelegerea dintre voievod şi Poartă. 
În ce a constat această înţelegere? A fost oare ştirbită 
independenţa ţării, ciîştigată cu sîngele vărsat în apele 
Neajlovului ? De ce a fost necesară o înţelegere cu duş- 
manii ? 

Cronicarul ture Mustafa Seleniki consemnează că în 
1596 „a sosit îndată de la afurisitul de crai al Transil- 
vaniei o mică scrisoare (kiagit) trimisă cu captivul Cea- 
vuşt. În scrisoare se -spune printre altele : „ştirile care vor 
fi transmise de el prin viu grai sînt adevărate, să aveţi 
încredere“ 21. -Prin urmare, rezultă că iniţiativa negocie- 
rilor cu turcii aparține lui Sigismund Báthory. Deoarece 
în acel moment principele Transilvaniei era singurul aliat 
al lui Mihai Viteazul, iar Moldova lui Ieremia Movilă şi 
Polonia îi erau ostile, considerăm că domnitorul muntean 

a procedat just ducind tratative cu turcii pentru înghe- 
ierea păcii nu în termeni umilitori, ci în condiţii impuse 
“acestora pe calea armelor. Incursiunile frecvente între- 
prinse în Balcani de căpitanii Baba Novac, Deli Marcu, 
Velico au avut un cuvînt hotăritor în stabilirea condiţiilor 
de pace cu turcii. Dar cu toate că fusese încheiat un tra- 
tat de pace, constatăm că în perioada anilor 1595—1599 
au continuat luptele conduse de Mihai sau de generalii 
săi încercaţi. La 16 octombrie 1598 Mihai Viteazul scria 
din Caracal arhiducelui Maximilian despre încleștările cu 
turcii, începînd din luna august, în care a înfrint o ar- 
mată de 13 000 de ostaşi la Nicopole, o altă armată la 
Vidin, despre luptele purtate la Plevna, Vraţa, Rahova, 
cind au fost curățate de turci toate localităţile pină la 
Sofia. Și totuși, în această perioadă au avut loc în per- 
maânenţă negocieri între Mihai şi sultan. Mustafa Sele- 
niki consemnează că Mihai Viteazul a purtat tratative cu 
sultanul prin Hasan-paşa, beilerbegul Rumeliei şi Satirgi 
Mehmet-pașa, care erau însărcinaţi cu paza şi suprave- 
gherea Dunării, unul la Vidin şi celălalt la Silistra şi că 
sultanul i-ar fi răspuns domnitorului muntean : „vei ră- 
mîine în postul tău de voievod. Să te potoleşti. Dacă vei 
fi fără ginduri ascunse, atunci demnitarii împărăției nu 
te vor ataca. Așa să ştii“ 22. 

Cu toate acestea, Mihai ia o serie de măsuri pentru 
zădărnicirea planurilor Imperiului otoman, fiind ţinut la 
curent. de iscoadele sale din Balcani şi de la Constanti- 
nopol, în ceea ce privește pregătirile de război ale tur- 
cilor, intenţiile lor. Prezintă interes în acest sens scri- 
-soarea lui Dionisie Rali Paleologul, mitropolit de Tirnovo, 
în care acesta se face ecoul popoarelor asuprite din Bal- 
cani, îndemnindu-l pe Mihai să continue lupta și sfă- 
tuindu-l să nu accepte pacea cu turcii, împăcarea cu duş- 
manii : „poate vreţi să vă împăcaţi cu păginii; pentru 
dumnezeu, rugăm pe Măria ta să nu crezi nimic vorbelor 
frumoase ale turculul, nici Măria ta, nici craiul Ardea- 
lului“, După ce îl informează pe voievod despre situaţia 
de la Constantinopol şi despre cea din Balcani, unde po- 
poarele asuprite se pregăteau pentu luptă, scrisoarea se 
încheie astfel : „Nu scriu aceste Măriei Tale pentru aceea 
că Măria Ta să-mi trimiţi bani sau alte daruri, ci con- 

ştiinţa mea mă silește la aceasta, ca să servesc de acum 
înainte Măriei Tale şi nu cer nimic de la Măria Ta decit 
să aibă inimă bună faţă de mine“ 2%. Într-o.altă scrisoare 
trimisă voievodului, mitropolitul îl informează că un turc 
de seamă i-ar fi spus că „Mihai Vodă se preface cu noi 
si ne ţine în vorbe dulci; dar de ni va cădea în mină 
o să lămurim noi prietenia dintre noi“. 

Acţiunile intreprinse de Mihai Viteazul în Transilva- 
nia au constituit o surpriză totală pentru turci. În anul 
1599, voievodul este vizitat de-Küküik Osman-aga, che- 
Laia de capugii, şi de Satir Mustafa-aga, pe care i-a primit 
cu „respectul cuvenit şi cu onoruri“ şi care au stat „timp 
de mai multe zile lingă el, impreună cu supravegheto- 
rii lui“ (ai lui Mihai Viteazul — n.a.)2*%. Aceştia află că 
vaialele din Țara Românească se pregătesc să-l înlăture 
pe Mihai, iar un alt turc, Mahmud-paşa, trimite veste la 
Constantinopol că se cere un nou domn pentru această 
tară fiinacă „luindu-şi suita. el (Mihai) a fugit şi nimeni 
nu Ştie unde s-a dus“ 3%. 

“În timp ce se făceau pregătiri pentru numirea unui 
voicvod din „partea Porții fericirii, a sosit pe neaşteptate 
o scrisoare amănunţită tot din partea măriei sale Mah- 
m:d-paşa, adresată demnitarilor împărăției, în care el 
scria şi făcea cunoscut starea afurisitului de Mihai“. Se 
pare că Mihai i-a trimis o scrisoare în care îl înştiin- 
tează că: „Împreună cu oastea de lingă noi şi luînd şi 
vaste căzăcească, ne-am repezit asupra afurisitului de 
principe (hakîm) al Transilvaniei şi nedindu-i răgaz, l-am 
atacat. Dind lupte crincene, am luat capitala Bălgrad 
(Alba Iulia) şi aceasta se află în stăpînirea noastră“ *%, 

Din aceste citate desprindem discreția cu care a ac- 
ţionat Mihai Viteazul pentru a evita un eventual atac al 
turcilor îndreptat asupra sa în perioada în care oastea 
munteană era angajată în Ardeal împotriva lui Andrei 
Bathory. Constatăm, de asemenea, că voievodul muntean 
a reuşit să înlăture orice bănuială şi să-i inducă în eroare 
pe chehaiaua de capugii, pe Satir Mustafa-aga, Mahmud- 
paşa şi pe spionii turci, care se interesau îndeaproape de 
soarta sa ; totodată, în toamna anului 1599 nici unul din- 
tre trădători nu a îndrăznit să-i informeze pe turci de- 
spre acţiunile lui Mihai. 

În relațiile cu habsburgii, pe lingă schimbul obișnuit 
de solii, un rol de seamă revine spionajului promovat de 
imperiali. În această perioadă pentru habsburgi a acţio- 
nat pe meleagurile noastre un spion deosebit de versat, 
pe nume Giovanni de Marini Poli-Giva. Căsătorindu-se în 
anul 1586, în timpul domniei lui Mihnea Turcitul, cu o 
rudă a domnitorului, el a devenit unul dintre colabora- 
tarii săi cei mai apropiaţi. Împreună eu fratele său, Pascal 
de Marini Poli, el a lucrat pentru Mihnea Turcitul, în- 
deplinind «diferite misiuni la Constantinopol şi în Italia. 
Se pare că de activitatea lui Giovanni de Marini Poli este 
strîns legată asasinarea de către turci a lui Petru Cercel. 
© scrisoare a fratelui său adresată Mărioarei Valagra la 
Veneția, sora doamnei lui Mihnea, este edificatoare în ceea 
ce privește activitatea desfăşurată de agentul venețian pe 
lingă Mihnea. „Cum îi este firea (se referă la fratele 
său — n.a.) vei fi văzut acolo la Veneţia in negocierile lui 
cu fugarul (Petru Cercel — n.a.) cel mai mare vrăjmașal 
său, ce l-a avut vreodată, căci nu numai că cere această 
tară, dar pe vremea lui, cînd a fost aici. a plănuit pînă 
şi moartea lui loan (Giovanni de Marini Poli — na.). 
Dar loan om bun cum este şi doritor să facă îndatorire 
pre-strălucitului domn Mihnea. cum a și făcut pe deplin, 
cit îl priveşte pe dinsul şi cum i-a dat poruncă de aici, 
a negociat sincer şi cuminte pînă la urmă în slujba dom- 
nului Mihnea şi n-a făcut rău vrăjmașului... Desigur de 
s-ar fi făcut după sfatul lui loan, acela (Petru Cercel 
—- n.a.) ar fi incă la Veneţia și nu încă în inchisoare şi 
în lanţuri la Constantinopol, şi domnul Mihnea n-ar avea 
de ce să cheltuiască pentru dinsul sute şi sute de mii de 
galbeni“, În continuare,. Pascal de Marini Poli arată în 
scrisoare că „Domnul Mihnea a fost înștiințat de toate 
cele ce se intimplau, totdeauna cu cea mai mare repe- 
ziciune şi sirguinţă. Cea din urmă știre a lui Ioan, foarte 
plăcută domnului Mihnea, a venit in trei săptămîni la 
Dunăre, în Ţara Româncască, aşa că despre partea lui 
fean nu s-a călcat cîtuşi de puţin datoria adevărată şi 
a lucrat totdeauna întocmai după poruncile ce le avea 
de aici 3, 

Cheltuielile „de sute şi sute de mii de galbeni“, făcute 
di Mihnea cu ajutorul lui Giovanni de Marini Poli pentru 

un om închis şi ferecat în lanţuri la Constantinopol, au 
dus, în cele din urmă, la suprimarea de către turci a ad- 
versarului său. După cum se știe, domnitorul Petru Cer- 
cel, „omul frumos, cu ochi mari şi plete lungi“, poetul și 
cărturarul voievod, peregrin pe drumurile Europei, ajuns 
la Constantinopol pentru a-și recăpăta tronul, a fost îne- 
cat de turci în apele Bosforului ca urmare a uneltirilor 
lui Mihnea şi ale agenţilor săi în frunte cu Giovanni de 
Marini Poli. 

După înlăturarea lui “Mihnea de pe scaunul. Ţării Ro- 
mâneşti, cei doi frați trec în Moldova lui Petru Șchiopul, 
unde arendează vămile, ceea ce creează o situaţie deose- 
bit de favorabilă pentru domnitor. Mai tirziu, cind Petru 
Șchiopul ajunge în exil la Tirol, el este tirit în procese 
umilitoare. de cei doi fraţi care intenționau să-l stoarcă 
de bani. Chiar după ce au pierdut procesele, aceştia îl 
supun pe voievod la fel de fel de şicane şi umiliri. „În 
acel timp, scrie Nicolae Iorga, începea împotrivă-i o spio- 
nare de fiecare clipă, o bănuială pe atît de chinuitoare pe 
cît de nedreaptă, bănuială care, cu toate protestările calde 
şi mişcătoare ale bătrinului, apasă asupră-i pînă îl 
ucide“ ?8, , l 

Pe timpul domniei lui Mihai Viteazul cei doi frați, in- 
trind în slujba impăratului Rudolf al II-lea, se reîntore 
în ţările române, ca agenţi ai habsburgilor, avind misi- 
unea să încheie o alianță împotriva turcilor. În 1594, Radu 
Buzescu îl întilnește pe Giovanni de Marini Poli în Ar- 
deal şi duce cu el tratative secrete. Acesta încearcă să 
ia legătura directă cu Mihai Viteazul, iar în cursul ace- 
luiaşi an, într-o scrisoare expediată de Ştefan Răzvan se 
vorbeşte de prezenţa în Moldova a lui Ioan de Marini, 
care duce tratative cu moldovenii în favoarea imperia- 
lilor, bucurindu-se de încredere deplină din partea dom- 
nitorului. De asemenea, nu este exclus ca banul Mihal- 
cea, care a întreţinut pe timpul lui Mihnea Turcitul re- 
laţii cu Mărioara Valagra de la biserica San Maffio din 
Murano (Veneţia), să-l fi cunoscut pe Giovanni de Marini 
Poli şi să fi dus tratative cu el in favoarea lui Mihai,: 
căruia i-a fost oștean şi diplomat credincios. Giovanni 
de Marini Poli, spion imperial în ţările române, bine cu- 

noscut de oamenii lui Mihai, este folosit de voievodul Ță- 
rii Româneşti, după cucerirea Ardealului, ca interpret pe 
timpul desfășurării unor negocieri de mai mică impor- 
tanţă cu habsburgii, deoarece nu se bucura de suficientă 
încredere datorită activităţii sale anterioare. 

Considerăm că cel care a contribuit mult la evitarea 
unei apropieri în relaţiile dintre Mihai Viteazul și acest 
primejdios spion aflat în slujba imperialilor a fost banul 
Mihalcea Caragea, unul dintre vechii colaboratori ai lui 
Giovanni de Marini Poli. Mihalcea Caragea, grec din 
Chios, s-a afirmat în viaţa politică a Ţării Românești în 
perioada lui Mihnea Turcitul, îndeplinind diferite slujbe, 
printre care şi aceea ce ban al Craiovei. 

Se pare că Mihalcea Caragea a devenit prieten şi co- 
laborator apropiat al lui Mihai Viteazul cu mult timp îna- 
inte de urcarea acestuia pe scaunul Țării Românești și 
i-a rămas credincios pînă la moarte, ocupind în trei rîn- 
duri funcţia de mare ban al Craiovei. Fiind un oștean is- 
cusit şi viteaz şi unul dintre cei mai de seamă diplomaţi 
ai lui Mihai Viteazul, banul Mihalcea desfăşoară totodată 
o intensă activitate de informare, îndeosebi în relaţiile cu 
habsburgii. Cunoscător al limbilor turcă, greacă, italiană, 
banul Mihalcea se dovedeşte deosebit de util în rezol- 
varea problemelor de politică externă în perioada lui Mi- 
hai Viteazul. El îndeplineşte diferite misiuni de informare 
în Ardeal, la Viena şi Praga, ţinind, prin grecii din Con- 
stantinopol, o strînsă legătură cu agenţii voievodului mun- 
tean aflaţi în Imperiul otoman. La Praga şi Viena, unde 
este trimis pentru a reprezenta interesele Țării Româ- 
neşti, Moldovei şi Transilvaniei se dovedeşte incomod 
pentru habsburgi, fiind intransigent, abil în tainele diplo- 
maţiei şi dirz susținător al lui Mihai Viteazul. 

Din solia trimisă la Praga şi la Viena face parte şi un 
alt diplomat de seamă al lui Mihai Viteazul, Stoica din 
Strimba, boier gorjan, inițiat în diplomaţie, care îl înso- 
țeşte pe banul Mihalcea. „Cinstiţilor dregători“, banului 
Mihalcea şi jupinului Stoica, mare vistier, Mihai Viteazul 
le trimite, la 26 ianuarie 1600, o scrisoare prin care ii 
povăţuieşte cum să-şi îndeplinească misiunea, arătînd că 
„pohta domniei lui este ca Țara Românească și Ţara Ar- 

dealului să-i fie moșie lui, şi cine se va ţine den fecio- 
rii lui“. 

Stoica din Strimba sau Stoichiţă, cum i se mai spune, 
s-a ridicat în perioada lui Mihai Viteazul de la rangul de 
logofăt al doilea, pe care îl deţinea în 1595, la acela de 
logofăt, în 1597, şi apoi la rangul de vistier. Mai tirziu, 
în perioada alipirii Transilvaniei, Mihai Viteazul îl nu- 
mește mare postelnic. Cunoscător al multor limbi străine, 
Stoica din Strimba îndeplineşte diferite misiuni în Ardeal 
și la curtea imperialilor, obţinind de la aceştia, împreună 
cu Petru Grigorovici-Armeanul, consimţămintul pentru 
cucerirea Transilvaniei. Sfetnic apropiat al lui Mihai Vi- 
teazul, postelnicul se pronunţă în favoarea păstrării Ar- 
dealului, făcînd în acest sens demersurile necesare la 
Viena şi la Praga. După moartea lui Mihai Viteazul, boie- 
rii îi oferă scaunul Ţării Româneşti, dar marele postelnic, 
la fel ca şi Stroe Buzescu, refuză să-şi asume această mare 
răspundere pentru acele vremuri tulburi. 

În relaţiile cu habsburgii, Mihai Viteazul s-a folosit și 
de fraţii Buzești, de Petru Grigorovici-Armeanul, de sa- 
sul Marcu Schonkebonk, de un alt ardelean, Petnehazi, 
de raguzanul Aloisio Rodibrati, iar în relaţiile cu Roma, 
de cipriotul Hector Vorosi, care a îndeplinit şi misiuni 
secrete la Praga. O mare victorie a diplomaţiei voievo- 
dului muntean în relaţiile cu habsburgii constă în adu- 
cerca la Tirgovişte, în iunie 1598, a comisarilor imperiali 
şi. în încheierea tratatului de la Minăstirea Dealu, prin 
care cele două părţi se obligă să colaboreze în lupta co- 
mună împotriva turcilor. Pe de altă parte, Rudolf işi 
asumă prin acest tratat obligaţia de a plăti subsidii pen- 
wu întreţinerea oștirii muntene şi recunoaște caracterul 
ereditar al domniei lui Mihai Viteazul. 

Ca urmare a pretențiilor lui Sigismund Bathory de a 
anexa Tara Românească, a lipsei sale de loialitate și a po- 
liticii de duplicitate pe care o promova, Mihai Viteazul 
a fost nevoit să ia măsuri de precauţie pentru a nu avea 
surprize din partea vecinului său. Informaţiile privind si- 
tuația din Ardeal erau culese de soli munteni, dap mai 
ales de iscoade trimise în mare taină. Adeseori informa- 
ţiile crau furnizate chiar de unii nobili din Ardcal, ale 

căror interese politice coincideau cu cele ale voievodului 
muntean. 

Cancelarul Iosika, unul dintre fruntașii ardeleni care 
condamnase iniţial politica promovată de voievodul mun- 
tean, îşi schimbă radical atitudinea, intenţionind chiar să 
realizeze o căsătorie a fiicei sale cu Nicolae Pătraşcu, pen- 
tru a-și asigura astfel un aliat de nădejde în încercarea 
de a deveni principe al 'Transilvaniei. Dar tentativa am- 
biţiosului Iosika de a-și pune în aplicare planul l-a dus 
la pierzanie. El a fost condamnat la moarte în anul 1598, 
pe timpul stăpinirii habsburgilor, de această soartă tragică 
nefiind străin nici agentul imperial Giovanni de Marini 
Poli. 

Deoarece ştirile cu privire la situaţia din Ardeal erau 
la un moment dât extrem de contradictorii, Mihai Vitea- 
zul, însoţit de Radu Buzescu şi banul Mihalcea, între- 
prinde, la sfîrşitul anului 1596, o călătorie la Alba-Iulia 
pentru a se convinge în realitate de politica promovată 
de aliatul său. În această călătorie voievodul muntean 
află despre tratativele tainice pe care Sigismund şi impe- 
rialii le purtau cu turcii în scopul încheierii păcii și tri- 
mite de urgenţă o solie la imperiali pentru a se edifica 
asupra acțiunilor întreprinse în acest sens. 

Vara anului 1598 cunoaşte un reviriment al activității 
diplomatice a agenților, solilor şi iscoadelor lui Mihai Vi- 
teazul, datorită noii conjuncturi politice — conflictului 
dintre tătari şi turci — de pe urma căruia voievodul în- 
cearcă să tragă foloase. El trimite în tabăra tătarilor o solic 
formată din George Raț şi Bernardoffi, care revine la Tirgo- 
vişte însoțită de doi soli ai acestora (un agent grec. 
Alexandru Paleologul, şi un fruntaş tătar, Seferșaf) îm- 
puterniciţi să încheie pace cu Mihai Viteazul; la rîndul 
său, voievodul Țării Româneşti mijloceşte tătarilor înche- 
ierea păcii cu imperialii, în care scop dirijează delegaţia 
tătară spre Praga împreună cu oamenii săi de încredere. 
George Raț şi Ion Pojon. Delegaţia este reţinută în Ar- 
deal de evenimente care îi surprind atit pe imperiali, cît 
și pe Mihai Viteazul. Sigismund Báthory, care în urmă 
cu două luni renunţase la tronul Ardealului în favoarea 
arhiducelui Maximilian, se reintoarce pe neașteptate și. 
cu sprijinul unor nobili credincioşi lui, îi alungă pe co- 

misarii imperiali şi reocupă Transilvania. În aceste îm- 
prejurări, agentul imperial Giovanni de Marini Poli care 
se afla în Ardeal desfăşoară o intensă activitate în scopul 
înlăturării lui Sigismund prin forţa armelor. Considerin- 
du-l pe Sigismund un „copil care îşi bate joc de Rudolf“, 
el incearcă să-l determine pe Mihai Viteazul să dea o re- 
plică binemeritată acestui îndrăzneţ. Totodată agentul im- 
perial încearcă să demonstreze stăpinilor săi că numai 
Mihai Viteazul, împreună cu oştenii munteni şi cu ajuto- 
rul secuilor și sașilor, este capabil să ducă la îndeplinire 
această misiune. Dar pentru a obţine sprijinul secuilor era 
necesar ca imperialii să le redea vechile privilegii răpite 
de familia Báthory, tratativele putind fi înlesnite de Mi- 
hai Viteazul, care ii adăpostea în Țara Românească pe 
„părinții din minăstirea din secuime, prin mijlocirea că- 
rora orice lucru se va încheia cu siguranță“ %. Această îm- 
prejurare il obligă pe voievodul muntean să intre în le- 
pătură directă cu agentul imperial. Giovanni de Marini 
Poli îl informează pe Maximilian că i-a trimis lui Mihai 
Viteazul o scrisoare cifrată, ceea ce reprezintă o dovadă 
evidentă că imperialii utilizau un cifru special în cores- 
pondenţa lor cu voievodul român. Precipitarea evenimen- 
telor dif Transilvania îl determină pe Mihai să trimită 
solii tainice la imperiali, la intervale foarte scurte. Întru- 
cit George Raț şi solia tătară fuseseră opriţi de Sigis- 
mund în Transilvania, Mihai ia legătura cu imperialii 
prin Ștefan Petnehazi, un ungur de incredere care se afla 
in serviciul său, îndeplinind funcţia de comis (mai marele 
grajdurilor voievodului). Din tabăra de pe Jiu (aproape 
de Dunăre) el este trimis la Praga, deoarece era singurul 
care cunoştea bine drumurile Ardealului și era capabil 
să se strecoare neobservat fără a putea fi capturat de oa- 
menii lui Sigismund. Mai tirziu, o misiune asemănătoare 
primește şi Petru Grigorovici-Armeanul, un diplomat de- 
osebit de abil aflat în slujba lui Mihai Viteazul, dar solia 
sa cade în miinile lui Sigismund Bâthory. Principele Ar- 
dealului încearcă să-l corupă pe solul lui Mihai, oferin- 
du-i daruri bogate în schimbul desţăinuirilor, dar acesta, 
bine instruit la plecare de voievod, păstrează taina cu 
deosebită grijă, afirmind că drumul său nu duce la Praga, 
ci la cazaci, pentru a le solicita sprijinul în favoarea 

Țării Româneşti. Aflind că solul său ceste reținut de oa- 
menii lui Sigismund, Mihai Viteazul trimite acestuia 
vorbă să-l elibereze imediat, deoarece, în caz contrar, se 
va ridica împotriva sa, iar de va mai ţine ambasadorii 
„va fi spre paguba ţărilor amiîndorura“ ; în acelaşi timp, 
principele Ardealului este avertizat că de va face pace cu 
turcii, după cum dădeau de ştire oamenii care lucrau pe 
„lingă vizirul turcesc şi hanul tătar“ şi care îl întilniseră 
la vizir pe Ştefan Ovary, delegatul lui Sigismund, „atunci 
îi voi fi eu în locul lor păgîn şi ture deajuns“ 3°, 

Înainte de a-l elibera pe Petru Armeanul, Sigismund 
îi dictează acestuia o scrisoare către Mihai în care sînt 
subliniate bunele intenţii ale principelui ardelean faţă de 
domnul Țării Românești. Dar iscusitul sol reuşeşte să 
strecoare in această scrisoare, în limba armeană, cuvin- 
tele „că are doi ochi şi două urechi“, lăsind să se în- 
ţeleagă că depeşa fusese scrisă după cum o dictase Si- 
gismund. În raportul privind vizita lui Petru Armeanul 
la Maximilian este menţionată şi misiunea pe care el o 
îndeplinise cu citeva săptămîni în urmă, la Kiev și în 
Polonia, unde regele îi făgăduise chiar citeva moșii în Li- 
tuania. Probabil că polonezii doreau să-l cointereseze pe 
diplomatul lui Mihai pentru a-l obliga să le facă concesii, 
să-i ajute în dezlegarea propriilor lor probleme. După în- 
deplinirea misiunii încredințate, Petru Armeanul sc îna- 
poiază în Ţara Românească, purtînd asupra sa două scri- 
sori din partea arhiducelui Maximilian către voievodul 
muntean : o scrisoare secretă care cuprindea esența tra- 
tativelor purtate şi în care lui Petru Armeanul i se dă 
dezlegarea să cxpună verbal rezultatul acestora și o 
altă scrisoare menită să-l inducă în eroare pe Sigismund 
în cazul in care solul muntean ar fi ajuns din nou în 
mîinile sale. În această perioadă Mihai Viteazul, fiind an- 
gajat în campania antiotomană începută în august, se gă- 
sea mai mult în tabără, fie pe cimpul de luptă în Bul- 
garia, fie la Craiova sau Caracal, de unde, prin reprezen- 
tanţi speciali, coordona lupta împotriva turcilor ; printre 
aceşti reprezentanţi se numără şi căpitanul George Ki- 
raly, care, fiind împresurat de o oaste turcească, cade vi- 
tejeşte în luptă, la sfîrşitul lunii octombrie. Legătura tai- 
nică dintre cei doi luptători era asigurată prin oșteni de 

rînd care treceau neobservaţi printr-un Ardeal devenit 
ostil. Pe de altă parte, Sigismund Báthory trimite lui Mi- 
hai Viteazul o ştire falsă cu privire la căderea cetăţii 
Oradea pentru a-l tempera astfel pe voievod şi a-l face 
să înţeleagă că cl, principele Ardealului, va putea de-a- 
cum înainte oricind să apeleze la sprijinul turcilor, care 
îi deveniseră vecini. 

În acţiunile întreprinse în Ardeal, Mihai Viteazul se 
dovedeşte intransigent și numai şovăiala imperialilor a 
dus la inlăturarea cu întirziere de un an a lui Sigismund 
care începuse să-şi bată joc de toată lumea. 

Dacă pînă la cea de-a doua renunțare a lui Sigismund 
la Transilvania, relaţiile cu acesta, deşi au purtat am- 
prenta nesincerităţii, au rămas, în general, cordiale, odată 
cu venirea la putere a cardinalului Andrei Báthory re- 
laţiile cu Ardealul se vor înrăutăţi considerabil. Chiar din 
primele zile Andrei Bâthory promovează o politică favo- 
rabilă turcilor, polonezilor şi lui Ieremia Movilă şi ostilă 
lui Mihai Viteazul. Pe un document redactat de Andrei 
Bâthory — copia instrucţiunilor date solilor săi către 
Poartă — se află şi însemnarea, în limba română, a voie- 
vodului muntean „ce aci trimis batăr Andreiu la paratul 
turcesc pentru pace“, ceea ce dovedeşte încă o dată dibă- 
cia cu care oameni! săi știau să intre în posesia docu- 
mentelor secrete. Este de asemenea posibil ca acest do- 
cument să-i fi fost trimis lui Mihai Viteazul chiar de la 
cancelaria lui Andrei Báthory, unde voievodul reușise să 
infiltreze un om al său sau să cîştige de partea sa pe 
unul dintre grămăticii ardeleni. Instalat în Transilvania 
cu sprijinul Poloniei şi Moldovei, Andrei Báthory pro- 
movează chiar de la început o politică favorabilă Porții, 
unde trimite numeroase solii pentru a încheia pace cu 
turcii. Mihai Viteazul nu era străin de politica promovată 
de Andrei Bâthory în relaţiile cu turcii, după cum îi era 
cunoscut şi faptul că prin alianţa cu polonezii şi cu Ie- 
remia Movilă cardinalul urmărea să-l înlăture de pe sca- 
unul Țării Româneşti. Tocmai de aceea în tabăra ostilă 
mai apare un pretendent la scaunul Țării Româneşti, și 
anume fratele cardinalului, Ştefan Báthory, rămînind în 
continuare valabilă şi candidatura mai veche a fratelui 
domnitorului Moldovei, Simion Movilă. Încă din anul 

1598 Mihai Viteazul îşi exprimase dorinţa de a ocupa atit 
Transilvania. cit şi Moldova pentru a le uni sub scutul 
său puternic şi a le apăra împotriva primejdiilor din 
afară, pentru a continua cu forţe sporite lupta împotriva 
turcilor, pe care o ducea fără răgaz începînd din toamna 
anului 1594. La toate acestea se mai adaugă chemarea io- 
bagilor români din Ardeal, asupriţi de veacuri, care, ai- 
doma popoarelor din Balcani, vedeau în domnul Ţării Ro- 
mâneşti pe eliberatorul lor de sub jugul asupritorilor ; îl 
chemau în Ardeal secuii iubitori de libertate, pe care ne- 
meşimea maghiară şi familia Báthory îi privaseră de 
drepturi, îl chema conștiința unităţii naţionale, care în 
această perioadă cîştiga tot mai mult teren în toate cele 
trei ţări româneşti. Despre o Dacie unită vorbeau şi An- 
drei Báthory şi boierii trădători din Moldova, iar vechea 
Dacie era prezentă şi în mintea şi inima lui Mihai Vi- 
teazul, care năzuia să o înfăptuiască în numele idealului 
de libertate al popoarelor asuprite, în numele luptei anti- 
otomane. 

Pentru înfăptuirea acestui vis, Mihai Viteazul desfă- 
șoară încă de pe vremca lui Sigismund Báthory o intensă 
activitate de pregătire. El avea nevoie, în primul rind, de 
o armată puternică care să ţină piept duşmanilor, iar în 
al doilea rînd, de o conjunctură externă favorabilă pentru 
ca actul său temerar să poată fi dus, fără riscuri prea 
mari, la bun sfîrşit. 

Din partea turcilor şi tătarilor domnitorul muntean se 
putea aștepta la orice, dar cu toate acestea a încheiat 
cu ei un armistițiu, reuşind să-și ascundă perfect inten- 
tiile. Tatonările făcute în Polonia, prin Petru Grigorovici- 
Armeanul, s-au dovedit infructuoase ; singurele proini- 
siuni de ajutor îi sînt făcute de ruşi, în timp ce Moldova 
şi Ardealul îi erau ostile, așa că toate speranţele sale s-au 
îndreptat spre habsburgi. Activitatea diplomatică destă- 
șurată în vara anului 1598 a jucat şi în acest caz un rol 
deosebit de important : numeroşi soli şi agenţi străbat în 
vara acestui an drumurile pline de primejdii ale Ardea- 
lului şi Banatului spre Viena, Praga şi Cracovia, ţinind 
legături strinse cu împăratul Rudolf, arhiducele Maximi- 
lian şi generalul Basta, pentru a obţine asentimentul şi 
sprijinul lor în cucerirea Ardealului. În aceste acţiuni se 

remarcă vistierul Stoica, banul Mihalcea, Petru Armea- 
nul, George Raț, Grigore Balogh, Giovanni de Marini Poli, 
Aloisio Rodibrati și alţii. În acelaşi timp, Mihai Viteazul 
caută să-şi ciştige aliaţi chiar în Ardeal. Astfel, coman- 
dantul garnizoanei din Satu Mare, Mihai Szekely, se ală 
tură cauzei voievodului Țării Româneşti, trimiţind aces- 
tuia pe unul din cei mai destoinici şi credincioşi oameni 
ai săi, Ion Darahi, care îndeplineşte, pînă în decembrie, 
funcția de secretar al voievodului muntean. Pe de altă 
parte, la întoarcerea sa de la Praga, vistierul Stoica îşi 
face drum prin secuime pentru a o îndemna la răscoală 
impotriva asupritorilor. 

În acest timp, Andrei Báthory, lipsit de simţul reali- 
tăţii, trimite o solie condusă de Toma Csomothâny, so- 
crul lui Ieremia Movilă, cerindu-i lui Mihai Viteazul să-și 
părăsească ţara. Ultimatumul prezentat de trimisul lui 
Andrei Bâthory suna limpede, după cum îl redă chiar Mi- 
hai Viteazul : „Altfel nu este şi nici nu poate fi, numai 
cit dumneata să pleci din ţară“. Așa voia cardinalul, aşa 
voia socrul lui Ieremia Movilă „ca să ies din ţară şi din 
pămintul acesta“ 3!. Nu ne putem da seama care a fost lo- 
gica trimiterii acestei solii, dar sintem siguri că nu a fost 
logica celui mai tare, deoarece Mihai Viteazul dovedise 
pină atunci că nu poate fi infrint; numai îngimfatul 
cardinal Andrei Bâthory era capabil să-și închipuie că 
un conducător de talia lui Mihai Viteazul ar fi putut fi 
făcut inofensiv printr-o solie cu un asemenea mesaj. So- 
lia lui Toma Csomorthâny nu a făcut decit să precipite 
evenimentele, i-a arătat lui Mihai că singura cale de ur- 
mat este calea luptei. Tratatul de alianță încheiat de Mi- 
hai și Andrei Báthory, prin  trimişii acestora, George 
Ravazdy şi Nicolae Viteaz, oferă voievodului Ţării Ro- 
mâneşti citeva clipe de răgaz, de noi pregătiri, nefiind 
luat in considerare tocmai datorită nesincerităţii vecinu- 
lui său, datorită condiţiilor înjositoare pe care acesta în- 
cerca să i le impună. 

În scopul infăptuirii visului săi indrăzneț, Mihai Vi- 
teazul ia măsuri de pregătire minuțioasă a acțiunilor. 
Oastea țării şi mercenarii sînt instruiți în corpuri mici, 
în tabere instalate în diferite localități pentru a înlătura 
orice suspiciune, iar serviciul de informaţii al domnito- 

rului tatonează posibilităţile și intenţiile lui Andrei Bá- 
thory. De un real folos în culegerea informaţiilor sînt 
românii ardeleni şi îndeosebi preoţii ortodocşi, la care 
conştiinţa latinităţii, a unităţii celor de aceeași limbă era 
mai pregnantă. În anul 1597, Mihai ridică la Alba-lulia 
o biserică ortodoxă, în jurul căreia se concentrează ac. 
tivitatea fruntașilor români din Ardeal. Preoţii români 
din Ardeal, aflindu-se în situaţia de iobagi şi fiind lip- 
siți de drepturi, se ridică la luptă, însufleţiţi de idealul 
de libertate pe care îl întruchipa Mihai Viteazul. Refe- 
rindu-se la biserica românească din Alba-lulia, episcopul 
maghiar Napragy arăta că „monahii din această miînăs- 
tire făceau acte de spionaj pentru sfetnicii domnești“ şi 
că în „minăstirea românească se găseau adăpostiți diverși 
călugări din Ţara Românească și Moldova, care culegeau 
în taină informaţii politice, pentru a se reintoarce apoi 
cu ele în ţările lor“ 32, În aceste acţiuni de spionaj sînt 
antrenați vlădica Ioan din Alba Iulia, popa Toader din 
Singeorz, ţărani din părţile Săcelelor, din Satulung și Cer- 
nat. Soliile care treceau adeseori spre Praga şi Viena, pre- 
cum şi recrutările de cazaci şi secui pentru oastea lui Mi- 
hai îl pun pe ginduri pe Andrei Báthory, care incearcă 
să se convingă de realitate, trimiţind iscoade în Tara Ro- 
mânească. Astfel, Toma Csomorthâny este trimis din nou 
la curtea voievodului muntean ca „să spioneze de aproape 
pe Mihai Vodă, nu numai după ce zice, ci şi după ochi 
şi după înfăţişarea lui“ 33. La înapoiere, Toma Csomor- 
thâny aduce principelui veşti liniștitoare, dar un nobil 
secui, Ion Beldi, ale cărui moşii se învecinau cu Ţara 
Românească, unde trimisese agenţi pentru a-l spiona pe 
voievodul muntean, il informează pe cardinal despre pre- 
gătirile acestuia de a trece în Ardeal. Spre a se convinge, 
Andrei Báthory îl trimite în Țara Româncască pe unul 
dintre comandanții oștirii sale, Gaspar Kornis, iar mai 
tirziu, pe senatorul şi mareșalul Curţii, Pangratie Sennyei, 
care cunoşteau bine această ţară unde îndepliniseră dife- 
rite misiuni sau participaseră la lupte. Şi aceştia se îna- 
poiază cu veşti liniştitoare, menite să tempereze activita= 
tea războinică de la curtea lui Andrei Báthory. Gaspar 
Kornis aflase, de pildă, că în paza voievodului muntean 

au se aflau decit vreo trei sute de ostaşi şi nu observase, 
pe timpul deplasării prin Țara Românească, nici un fel 
ue pregătiri de război, ceea ce afirmă și Pangratie Sen- 
nyei în cuvintarea pe care o rosteşte în Dietă. Tot în 
acest timp sosesc la Alba-lulia şi solii lui Mihai Vitea- 
zul, banul Mihalcea și George Raț, care Îl pun în mare 
încurcătură pe principe, întrebiîndu-l cu mirare ce inten- 
ţionează să facă cu atita oaste adunată la un loc. În mo- 
mentul în care sosesc veşti din Braşov cu privire la pre- 
gătirile lui Mihai Viteazul,. Kornis îl linişteşte pe cardinal, 
afirmînd că acestea provin de la saşi şi deci nu pot fi 
luate în seamă, iar cînd Beldi îi prezintă noi informații, 
Andrei Báthory, după cum consemnează Szamoskâzy în 
cronica sa, îi răspunde: „Nu crede dumneata, domnule 
Ioane, doar acum a venit de acolo Pangratie Sennyei și 
mi-a spus că voievodul e cu inimă bună față de noi“. 
Abilitatea cu care voicvodul muntean își desfăşoară ac- 
tivitătea de dezinformare îl determină pe cardinal să per- 
mită oștenilor să plece la culesul strugurilor, rămiînind 
practic fără pază. Pe de altă parte, oamenii lui Mihai 
Viteazul acţionează în mare taină. Unul dintre solii săi, 
probabil vistierul Stoica sau Petnchazi, asupra căruia se 
afla un document important de la arhiducele Maximilian 
pentru Mihai Viteazul, fiind prins de oamenii lui Andrei 
Báthory şi neavînd altă posibilitate de a distruge scri- 
soarea sau de a o ascunde, din cauza „păzitorilor, a mîn- 
cat-o pe drum“, iar un alt curier „cu uimitoare şiretenie 
a putut ascunde scrisoarea Majestății sale (Rudolf — n.a.) 
şi a adus-o la voievod“, Pe de altă parte, nici chiar 
spionul lui Andrei Báthory, care reuşeşte să se infiltreze 
la cancelaria lui Mihai Viteazul nu este în stare să afle 
lucruri importante ce l-ar fi putut interesa pe cardinal. 
Iată ce-i scrie acesta lui Andrei Báthory : „Delegații dom- 
nului meu au venit de la Împăratul Romanilor (Rudolf 
— n.a.) dar nu știu cu ce ispravă, căci mie nu-mi Împăr- 
tăşeşte nimica, cum avea obiceiul mai înainte... De aceea 
Serenilatea Voastră să se păzească bine din amindouă 
părţile, cu deosebire însă să aibă grijă din partea nem- 
ţilor căci dincoace eu voi veghea totdeauna. Să credeţi 
hotărît că Împăratul Romanilor are anumite mestecături 
cu voievodul împotriva Serenităţii Voastre... Pe delegații 

şi curierii Domnului meu — pe Grigore Balogh, Petru 
Armeanul, Ştefan Petnehazi, lon Szekely, Matei Pribek — 
oricind și oriunde s-ar putea să porunciţi a-i prinde căci 
sint cei mai ascunşi vinzători ai Serenităţii Voastre şi aì 
Transilvaniei şi să-i pedepsiţi după cuviinţă. Iar la mine 
să trimiteţi cit mai degrabă un delegat de încredere prin 
care să vă pot vesti lucrurile toate cu graiul“ 35. Seri- 
soarea trădătorului nu ajunge la destinaţie, fiind desco- 
perită de oamenii lui Mihai, iar trădătorul este pedepsit 
„după cuviinţă“. Totodată, din scrisoare deducem că exis- 
tau mai de mult bănuieli asupra activităţii desfășurate de 
acest spion periculos, intrucit oamenii lui Mihai nu îi 
mai acordau creditul necesar. 

Toate acestea demonstrează iscusinţa cu care Mihai 
Viteazul a ştiut să pregătească campania din Ardeal, 
reuşind să creeze, prin serviciul său diplomatic şi prin cel 
de informaţii, condiţii favorabile pentru ducerea ac- 
țiunilor și repurtarea victoriei. Lupta de la Șelimbăr, ciş- 
tigată de voievodul Ţării Româneşti numai in citeva ore, 
a demonstrat din plin eficacitatea acțiunilor sale pregăti- 
toare. La aceasta sc mai adaugă şi faptul că Mihai Vi- 
teazul şi-a asigurat din timp sprijinul larg al populației 
din Ardeal, în primul rînd, al românilor animați de 
cauza sacră a libertăţii lor naţionale şi sociale şi, în al 
doilea rind, al secuilor atraşi de acelaşi ideal de liber- 
tate. De atragerea secuilor la această luptă s-au ocupat, 
printre alţii, vistierul Stoica, călugării români şi secui 
trimişi special în rindurile populaţiei, precum şi secuii 
care făceau parte din oastea voievodului. Dar lucrurile 
nu au mers atit de uşor, deoarece fruntaşii secuilor, ne- 
inerezători, amăgiţi în repetate rînduri și înşelaţi de fami- 
lia Báthory, doreau ca împăratul Rudolf să le dca o di- 
plomă prin care să le fie garantate vechile privilegii ; 
cum însă Mihai Viteazul nu poate obţine asemenea di- 
plomă de la imperiali, el dă poruncă lui Ion Darahi şi 
Petru Armeanul, fost odinioară pictor de icoane, să re- 
alizeze o „diplomă împărătească“ cu peceţi şi sigilii, care 
este purtată prin secuime de Ștefan Hamar, un nobil 
secui aflat în slujba voievodului muntean. După ce ajunge 
stăpin al Transilvaniei, Mihai Viteazul îi răsplăteşte pe 

secui pentru faptele lor de vitejie, acordindu-le libertăţile 
prumise. 

Oştenii care au pornit, la sfirşit de octombrie, spre 
Ardeal pentru a elibera pămintul românesc, au fost pre- 
gătiţi la Ploieşti, Tîrgovişte, Gherghița şi în Oltenia, 
„răsfiraţi prin sate, incit nici singuri nu ştiau unii de alţii, 
nunai ca să nu li se poată duce vestea mulţimei“ 36, 

Înainte de a porni spre Ardeal, în fruntea oștirii sale, 
Mihai Viteazul dă încă o dată dovadă de mult curaj şi 
il t-imite pe neînfricatul ban Mihalcea cu solie la Andrei 
Báthory pentru a-i aduce ła cunoştinţă că voievodul mun- 
tean a hotărit să-i îndeplinească dorința... părăsind ţara. 
= În citeva ore, la Șelimbăr, în ziua de 18/28 octom- 
brie 1599, Mihai Viteazul repurtează o victorie de răsunet, 
în urma căreia numele său cutreieră Europa, fiind legat 
de cel al marelui împărat Alexandru Macedon, cu care este 
asemuit chiar de Rudolf. 

Banul Mihalcea și visticrul Stoica joacă din nou un rol 
important în recunoaşterea de către imperiali a lui Mihai 
Viteazul ca domn al Transilvaniei. Ei reuşesc să obţină 
la Praga şi la Viena satisfacerea tuturor dorințelor expri- 
mate de voievod verbal, precum şi în instrucţiunile scrise, 
trimise ulterior. În această perioadă, în Transilvania își 
desfăşoară activitatea în favoarea imperialilor şi impo- 
triva lui Mihai Viteazul trimisul papei, nunțiul Melsapina. 
Într-o discuţie purtată cu Melsapina, Mihai Viteazul tem- 
perează zelul acestuia, apostrofindu-l : „pe tine te-a tri- 
mis Sfintul Părinte pentru treburile duhovniceşti, iar nu 
pentru cele vitejeşti şi te sfătuiesc să-mi părăseşti tabăra 
fără răgaz ; de nu, vei fi păzit de 200 de pedeștri, atita 
vreme pină ce îmi voi ocupa țara“ 37, 

Și înainte de a intra în Moldova, Mihai Viteazul se pre- 
găteşte intens, culege informaţii cu privire la posibilită- 
țile de apărare ale lui Ieremia Movilă şi la atitudinea 
Poloniei. Ni se pare semnificativ pentru reuşita acţiunii 
faptul că, în timp ce își indrepta oștile spre trecăto- 
rile Carpaţilor Orientali, Mihai Viteazul trimite peţitori 
la Ieremia Movilă şi la Sigismund Báthory care se adăpos- 
tise în Moldova, îmbiindu-l pe primul să-şi căsătorească 

fata cu fiul său Nicolae Pătraşcu, iar pe al doilea să-i fie 
ginere. Evident, prin aceşti „peţitori“ voievodul muntean 
urmărea, în primul rind, să-i liniştească pe cei doi adver- 
sari ai săi. 

Moldova este cucerită în luna mai 1600, numai în 
cîteva zile, ceea ce îi surprinde total pe vecini şi mai 
ales pe Ieremia Movilă, care visase încă în 1595 să-l în- 
lăture pe Mihai Viteazul de pe scaunul Ţării Româneşti. 
În cele mai multe cazuri, oștile lui Ieremia Movilă au cedat 
fără luptă şi s-au alăturat muntenilor şi ardelenilor, 
oștenii fiind animați de acelaşi nobil sentiment al uni- 
“tăţii naţionale. Dar Moldova este ocupată fără consimţă- 
miîntul habsburgilor, ba chiar împotriva voinţei lor, 
Mihai Viteazul fiind acela care comunică împăratului Ru- 
dol despre împlinirea acestui act. Într-o scrisoare redac- 
tată „în lagărul nostru, la hotarele Moldovei, lingă ceta- 
tea Hotinului, pe apa Nistrului, 20 maiu 1600“ 38, Mihai 
Viteazul anunța întregii lumi că s-a împlinit unirea ro- 
mânească și că el este domn al Tării Românești, al 
Ardealului şi Moldovei. 

La cîteva luni după înfăptuirea celui mai important 
act din istoria medievală a poporului român are loc o 
răscoală a nemeşilor din Ardeal. Nobilimea maghiară il 
recheamă din Polonia pe Sigismund Bâthory şi se ridică 
la luptă împotriva lui Mihai. Explicînd acest lucru, Mihai 
Viteazul arată că nemeșşii „rămăseseră tot în strămoşeasca 
lor viclenie. Cit de înrădăcinat la ei este gindul de tră- 
dare, o știe toată lumea, căci nu unul ori altul, ci o mul- 
time de părinţi şi domni de ai lor fură trădaţi de către 
diînşii“ 3. Cu toate că a cunoscut din timp uneltirile unor 
nobili maghiari, Mihai Viteazul nu a luat măsurile cuve- 
nite pentru a înlătura primejdia şi de aceea, la 18 sep- 
tembrie 1600, la Mirăslău, este pentru prima dată înfrînt 
de o oaste lipsită de importanţă. În această luptă, Mihai 
Viteazul este trădat de aliatul său, Basta, care sosise cu 
intenția de a-i acorda sprijin, dar în ultima clipă, deter- 
minat de nobili, el se alătură nemeșimii răzvrătite, ridicind 
sabia împotriva voievodului muntean. Cu toate acestea, 
Mihai Viteazul nu ar fi pierdut bătălia, dacă ar fi luptat cu 

diuzeniu-i obişr.uită, dar „eu creștin fiind, şi ncinvățat a 
mă bate împotriva creştinilor, deşi eram împins de ne- 
voie, nu mă luptam după cum eram deprins ca împotriva 
dușmanului firesc, aprinzind pe ai mei cu pilda şi cu- 
vîntul meu şi sprijinind însumi cea dintii lovire a duş- 
manului, ci văzînd înainte-mi oastea creştină şi du- 
rîndu-mă de vărsarea de singe nevinovat, pentru nesta- 
tornicia unor necredincioşi, mi se muie inima și nu spri- 
jinii, după datina mea, cea dintii năvală, ci mă retrăsei îna- 
poi, nu pentru că aveam oaste mult mai mică, nici pentru 
că aş Îi pierdut încrederea, ci-pentru că mă oţeream a muia 
în singe creştinesc o sabie ce băuse pînă atunci atita 
singe de păgini. Şi aşa ostaşii mici deprinşi a mă vedea 
în luptă totdeauna în fruntea lor, se umplură de nein- 
credere şi deteră spatele nu de frică, ci temindu-se ca 
să nu mi se fi întîmplat cumva mie personal vreo neno- 
rocire. Acesta a fost rostul ciocnirii între mine de o parte 
şi ardelenii cu Basta de altă parte“ 40. 

În această înfruntare Mihai Viteazul a neglijat, în 
primul rînd, să se informeze asupra intenţiilor „prietenu- 
lui“ şi „aliatului său“, Basta, care trebuia să lupte cot la 
cot cu cl împotriva nemeşimii lui Sigismund. Dar, după 
cum afirmam mai sus, voievodul muntean nu şi-a sus- 
pectat niciodată aliaţii, iar uneori chiar trădarea a pe- 
depsit-o cu blindeţe, fiind pătruns de: sentimentul de 
dreptate, de incredere cavalerească, de cinste, indiferent 
dacă era vorba de prieteni sau de duşmani perfizi. Tot 
aşa a procedat şi în cazul generalului Basta, uitind după 
un an de trădarea acestuia în lupta de la Mirăslău şi acor- 
dîndu-i din nou încredere deplină. Aflindu-se în tabără, 
nu departe de Turda, şi neavind nici cea mai mică bănu- 
ială în privinţa lui Basta, Mihai Viteazul nu a luat nici o 
măsură de apărare, de securitate, şi-a lăsat cortul fără 
pază. Valonii trimişi de Basta cu misiunea de a-l] ucide 
pe voievod îl găsesc pe acesta singur în cort, neînarmat, 
neputînd evita glonţul tras pe la spate ; aşa căzu „trupul 
lui cel frumos ca un copaci“, după cum spunea cronicarul, 
şi aşa a fost răpusă viaţa celui mai viteaz comandant 
din acele timpuri. 

Mihai Viteazul a căzut la Turda, la 9/19 august, 
răpus mişelește din cauza trădării aliatului său, a uncl- 
tirilor generalului Basta, pe care nu le-a prevăzut şi 
despre care nu s-a informat la timp. Considerăm că 
moartea voievodului se datorește şi încrederii prea mari 
acordate vorbelor, precum şi ezitării sale de a se informa 
despre acjiunile desfăşurate de aliaţi. Remarcăm, de ase- 
menea, că rezultatele defavorabile ale celor două lupte, 
din care prima a dus la pierderea unităţii ţărilor române, 
iar a doua, la curmarea vieţii înfăptuitorului acestei 
unități, se datoresc, in mare măsură, și lipsei de infor- 
maţii în această perioadă, absenței din preajma lui Mihai 
Viteazul a celor mai credincioşi dintre luptătorii săi. Ast- 
fel, Stroe Buzescu se afla în închisoarea din Huszt, fiind 
imobilizat de nemeşimea răsculată în timp ce se îndrepta 
spre Polonia, iar fraţii săi erau în Ţara Românească ; tot 
în Țara Românească se afla şi viteazul Baba Novac care, 
deşi chemat de Mihai, nu a putut să ajungă la timp în 
Ardeal. O cronică a vremii consemnează că după bătălia 
de la Mirăslău, „mustrat-a Baba Novac la Braşov pe 
Mihaiu Vodă, de ce le-ai luptat cu ei... Ştii că ţi-am scris 
să mă aştepţi căci eu ştiam că stai la rău... Departe de 
Mihai se aflau în acest timp banul Mihalcea şi banul 
Udrea, precum și alţi viteji şi credincioși ai săi. 

Cu toate scăderile și greşelile despre care am vorbit, 
Mihai Viteazul rămine un conducător iscusit, curajos, 
deosebit de activ, care înfăptuieşte unul din visurile se- 
culare ale poporului român, dînd în acelaşi timp un pu- 
ternic imbold generaţiilor viitoare în lupta pentru elibe- 
rarea naţională şi socială. 

Subliniem încă o dată măiestria cu care domnitorul 
muntean şi-a procurat informaţiile necesare, formînd şi 
crescînd în acest scop agenţi proprii sau apelind la- 
agenţi străini greci, armeni, maghiari, secui, saşi, pe 
care a ştiut să-i folosească din plin, dar şi să-i răsplătească 
cu dărnicie pentru serviciile aduse. 

În activitatea diplomatică Mihai Viteazul se face rē- 
marcat, printre altele, prin metodele ingenioase folosite 

în scopul procurării, dar mai ales al verificării informa- 
ţiilor obţinute. 

Fiind un iscusit purtător al războiului din umbră, îm- 
binînd armonios arta informaţiilor cu arta militară, la 
care adaugă propria-i vitejie, Mihai Viteazul rămîne în 
istoria poporului nostru unul dintre cei mai destoinici 
conducători, un simbol de înalt patriotism, înfăptuitorul 
unității naţionale, „domn al Ţării Româneşti şi Ardealului 
şi a toată ţara Moldovei“. 


Capuchehaia in Țarigrad 


În secolul al XVIII-lea au loc modificări structurale în 
relaţiile dintre ţările române şi Poartă. Dacă pină atunci 
problemele de interes comun erau rezolvate prin solii spe- 
cial destinate în acest scop, începînd din a doua jumătate 
a secolului al XVI-lea constatăm o permanentizare la 
Constantinopol a unor reprezentanţi ai domnitorilor tări- 
lor române, care poartă numele de capuchehaie. Noţiunea 
este de origină turco-persană și în traducere românească 
înseamnă „stăpinul casei“, dar cu timpul acest cuvint a 
căpătat semnificaţia de locţiitor al domnitorului. Înţelesul 
contemporan al acestei noţiuni în limba turcă este : „kapu“ 
— poartă, iar „kehgia“ — stăpiîn, deci şei al agenţiei de la 
Poartă. 

Rezultă, prin urmare, rolul important pe care îl avea 
capuchehaia, acela de reprezentant al domnitorului în 
Imperiul otoman. În mod obişnuit, în funcţia de capuche- 
haie erau numiţi oamenii apropiaţi domnitorului, bine 
pregătiţi, întreprinzători, fiind recrutaţi dintre boierii pă- 
miînteni sau dintre grecii cu influenţă la Constantinopol. 
Capuchehaicle erau, prin urmare, niște reprezentanți 
cvasi-diplomatici permanenţi, delegaţi pe lingă sultan ai 
domnitorilor munteni și moldoveni. 

Capuchehaia nu se bucura întotdeauna de imunitate 
diplomatică, În capitolul anterior arătam că reprezentan- 
tul lui Mihai la Poartă, grecul Dimo Celebi, a fost ucis 
de turci, fiind acuzat de activitate de spionaj desfăşurată 

în favoarea voievodului român. Faptul a stîrnit indignarea 
unor reprezentanţi diplomatici la Constantinopol ai ţărilor 
apusene, dar turcii au căutat să explice că de fapt Dimo 
Celebi nu avea o calitate oficială, nu era un reprezentant 
al domnitorului muntean, ci un spion, un agent, afirmaţie 
care contravine realităţii, deoarece acesta fusese recunos- 
cut anterior de turci și purtase tratative cu ei în numele 
lui Mihai Viteazul. 

Nici diplomaţii din alte ţări nu se bucurau de mai 
multă consideraţie, cînd erau în joc interesele Imperiului 
otoman. Astfel, în 1593, pe vremea cind Mihai Viteazul se 
afla la Constantinopol pentru a obţine tronul Ţării Româ- 
nești, turcii se pregăteau să reiînceapă ostilitățile cu 
habsburgii. În schimbul renunţării la aceste planuri, turcii 
solicitau împăratului Rudolf să trimită sultanului şi altor 
demnitari ai Poriii numeroase daruri după o listă alcă- 
tuită în prealabil. Darurile variau între 90 000 de taleri 
pentru sultan și 300 de taleri cu care se mulțumea beiul 
din Strigoniu ; la aceste sume se mai adăugau 144 040 de 
taleri pentru viziri, paşi şi ofițeri, precum şi numeroase 
obiecte de argint, ceasuri, stofe etc. Nu era tributul pe care 
obişnuit îl plăteau ţările române... ci daruri pe care era 
obligat să le trimită demnitarilor turci Rudolf al II-lea, 
puternicul împărat al Imperiului romano-german. Cum 
însă darurile înlirziau să sosească, turcii se răzbună cu 
sete pe reprezentantul împăratului, pe care îl aveau la 
îndemină. Casa ambasadorului este devastată, iar acesta 
împreună cu dragomanul său, sint puși în fiare și închişi, 
fiind apoi tîriţi după Sinan pașa pe cîmpul de luptă. Alti 
doi trimiși imperiali, soli oficiali, au fost prinși în aceeași 
perioadă şi ucişi de turci, iar scrisorile găsite asupra lor 
au fost confiscate. Este evidentă, prin urmare, primejdia 
la care erau expuşi reprezentanţii diplomatici ce își des- 
făşurau activitatea în Imperiul otoman. Cu toate acestea, 
în secolul al XVII-lea domnitorii români au avut în per- 
manenţă reprezentanţi diplomatici pe lingă Poartă, deoa- 
rece în această perioadă relaţiile cu Imperiul otoman au 
îmbrăcat forme din ce în ce mai variate, fiind necesară 
rezolvarea operativă a problemelor. 

În ceea ce priveşte reprezentanţii români în Imperiul 
otoman, aceştia erau numiţi de domnitori, ca o garanţie a 

credinței faţă de Poartă, dintre persoanele cele mai apro- 
piate, care rămineau ostateci la Constantinopol. Printre 
acești ostateci se numără şi Vlad Tepeș, fratele său Radu 
cei Frumos, ca şi Petru Rareș, care au fost trimişi la 
Constantinopol pentru a oferi turcilor garanţia că domni- 
torii Țării Româneşti şi ai Moldovei nu se vor ridica la 
luptă împotriva lor. Ostatecii erau supravegheați îndea- 
proape de turci, fiind împiedicaţi să se îndeletnicească cu 
treburi care ar fi fost utile pentru ţară. La Constantinopol 
ei se initiau însă în tainele ştiinţei și culturii, învățau limbi 
străine, iar contactul direct cu turcii le oferea posibilita- 
tea să le cunoască obiceiurile, să desluşească taina nego- 
cierilor cu aceştia. Tot aici fiii domnilor şi boierilor 
români veneau în contact cu învățații greci, de la care 
dobindeau cunoştinţe importante. Domnitorul poet, marele 
om de cultură din acele vremuri, Petru Cercel, a fost 
trimis ostatec la Constantinopol pe cînd avea 10 ani și a 
rămas în Imperiul otoman „tot în pază mare, necăjit şi 
chinuit patrusprezece ani“. Tot așa stau lucrurile și cu 
Dimitrie Cantemir care este trimis la o vîrstă fragedă la 
Constantinopol, unde începe să-şi desăvirşească studiile. 
Evident, din cauza virstei ostatecilor şi a „pazei mari“ 
de care erau înconjurați, aceştia nu au adus (şi nici nu 
puteau aduce) servicii de seamă ţărilor române pe timpul 
şederii lor la Constantinopol sau în alt oraş al Imperiului 
otoman. | 

Pe de altă parte, toţi solii sau trimişii speciali erau 
supravegheați din momentul intrării lor pe teritoriul tur- 
cesc, iar de cele mai multe ori erau chiar însoţiţi, astfel că 
informaţiile culese prin observaţii directe erau sărace. 
Totuşi întoarcerea solilor era aşteptată de domnitori cu 
interes deosebit, deoarece, înfruntind adeseori mari pri- 
mejdii, ei obțineau de la turci de obicei numeroase infor- 
maţii, chiar mai numeroase decit le permitea calitatea lor 
oficială. Soliile erau ocazionate de achitarea tributului, de 
trimiterea unor daruri către bairamul turcesc cu prilejul 
nunţilor de la curțile domnești sau al urcării pe scaun a 
unor noi domnitori. Totodată şi boierii trimiteau uneori 
soli pentru a-i piri pe domnitori, pentru a recomanda tur- 
cilor şi a susţine în fața Porții alţi candidaţi la domnie. În 
general, solii se bucurau de imunitate diplomatică, ceea ce 

era recunoscut și de domnitorii români, care respectau 
aceste uzanţe. Astfel, într-o scrisoare adresată în anul. 
1474 braşovenilor, domnitorul Ţării Românești îi acuză pe 
aceştia că i-au reținut solii, arătind cu indignare că „așa 
obiceiu n-am văzut nici la turci“ 1, nici în alte ţări. 

Solii se bucurau de imunitate doar în timp de pace, iar 
în momentul izbucnirii conflictelor, fie chiar şi nearmate, 
aceste reguli încetau de a mai fi respectate. 

O altă categorie de oameni, cărora le-a revenit un rol 
important în secolul al XVII-lea în viaţa politică a ţărilor 
române, este cea a protectorilor. Numărindu-se printre 
oamenii de vază ai Imperiului otoman sau printre grecii cu 
mare putere economică, pentru care porțile seraiului erau 
deschise datorită serviciilor aduse sultanului sau altor mari 
demnitari turci, ei aduceau anumite servicii și domnitori- 
lor români, fie în schimbul unor daruri sau unor impor- 
tante sume de bani, fie ca urmare a unor promisiuni de 
înrudire prin căsătorie sau a altor făgăduieli. Protectorii 
aduceau servicii de seamă atit în obţinerea domniei, cit și 
în menţinerea ei, intervenind ori de cite ori tronul era în 
pericol, avansînd sume de bani, evident, în contul domni- 
torului. Uneori aceşti protectori se dovedeau a fi primej- 
dioşi pentru domnitorul protejat, mai ales în momentul 
în care un alt pretendent sau rival la domnie oferea o 
sumă mai mare. Așa s-a intimplat, de exemplu, în cazul 
lui Curt Celebi, care îl ajutase iniţial pe Vasile Lupu în 
obținerea tronului, pentru ca mai tirziu să treacă în slujba 
lui Leon Tomşa. Dar datorită uneltirilor lui Vasile Lupu 
acest protector, devenit periculos, este suprimat de turci. 
Un alt protector, Antonio Grillo, venețian de origine, care 
era prim dragoman la Poartă a devenit agent dublu, ser- 
vindu-l atit pe Vasile Lupu, cît şi pe Matei Basarab. După 
cum mărturisea el însuși, a primit mulţi bani de la Matei 
Basarab, dar după căderea lui, Curt Celebi a intrat şi in 
serviciul lui Vasile Lupu, domnitorul Moldovei, care își 
căsătoreşte fiica cu fiul dragomanului. Pe timpul unei 
vizite în Moldova, Grillo, maestru al intrigilor, încearcă să 
uneltească împotriva cuscrului său, dar este descoperit și 
aruncat imediat în închisoare. În cele din urmă, domnito- 
rul Moldovei îl iartă, dar veneţianul, reîntors la Constan- 
tinopol, iniţiază o puternică campanie împotriva lui Vasile 

Lupu. Agenţii domnitorului Moldovei se conformează in- 
dicaţiilor primite de la acesta, luînd legături cu duşmanii 
lui Grillo şi suprimîndu-l pe veneţianul trădător. 

Din exemplele de mai sus desprindem nesiguranța pe 
care o prezentau pentru domnitorii noştri aceşti protec- 
tori, străini de interesele ţărilor române, de interesele po- 
porului, dar constatăm în acelaşi timp că meseria de pro- 
tector nu era o treabă lipsită de primejdii. 

Nu putem contesta rolul important pe care l-au jucat 
solii şi capuchehaiele în activitatea de informare desfăşu- 
rată în interesul domnitorilor noştri. În primul rind, atit 
solii cît şi capuchehaiele, fiind aleşi de cele mai multe ori 
dintre boierii pămiînteni, credincioşi domnitorului şi ţării, 
erau mai puţin susceptibili de trădare. Chiar dacă treceau 
uneori în tabăra adversarilor, ei schimbau doar stăpinul, 
interesele ţării nefiind, în cele mai multe cazuri, afectate. 

Un sol renumit şi capuchehaie în acelaşi timp, care îşi 
desfăşoară activitatea la sfirşitul secolului al XVI-lea şi 
începutul secolului al XVII-lea este aga Caraiman, cel 
mai de seamă negociator în treburile încilcite ale diploma- 
iei Movileştilor și un remarcabil spion al acelor vremuri. 
El îşi începe activitatea pe vremea lui Mihai Viteazul, 
făcînd parte din tabăra ostilă acestuia. În anul 1599 este 
trimis în Ardeal, la Andrei Báthory, însoţind o delegaţie 
turcească, pentru a duce tratative îndreptate împotriva lui 
Mihai Viteazul. Chiar dacă uneltirile paharnicului Carai- 
man îndreptate impotriva voievodului muntean nu au fost 
încununate de succes, totuşi, el devine mai tirziu unul 
dintre cei mai cunoscuţi agenţi ai domnitorului Moldovci, 
mai periculos decit toţi ceilalţi diplomaţi din imperiu. 
Astfel, într-un raport venețian din 15 octombrie 1609 sc 
arată că principele Ardealului, intervenind pe lingă Poarlă 
pentru înlocuirea lui Constantin Movilă, îl sfătuia pe ma- 
rele vizir că trebuie să-l „ciștige pe Caraiman-aga, agentul 
actualului domn moldovean, care e acolo (la Constantino- 
pol — n.a.), rădăcina tuturor relelor.“ Într-adevăr, pahar- 
nicul Caraiman dovedeşte în repetate rinduri că poate 
obţine de la Poartă tot ce doreşte. El luptă împotriva agen- 
ţilor lui Radu Şerban la Constantinopol, reușind să im- 
pună turcilor arestarea lor, obţine recunoașterea unor 
domnitori ai Moldovei din rindul Movilaşiilor (Simion, 

Constantin), îşi asigură sprijinul unor reprezenianţi stră- 
ni, printre care se numără ambasadorul Angliei, reuşeşte 
să zădărnicească intrigile şi pretențiile agenţilor lui Ga- 
bricl Báthory, principele Ardealului, precum și ai altor 
pretendenți la tronul Moldovei. Activitatea desfăşurată de 
paharnicul Caraiman la Constantinopol nu avea darul să-i 
mulţumească pe toți. De aceea, un pretendent la tronul 
Moldovei, Ştefan Bogdan, îl atrage de partea sa pe amba- 
sadorul Angliei, ajunge la înţelegere cu cîțiva boieri mol- 
doveni pribegi şi potrivnici lui Caraiman şi organizează o 
acțiune de intimidare a paharnicului. Aga Caraiman este 
prins și bătut crunt, ceea ce dă naștere unui mare scandal 
diplomatic. Peste un an, cînd în urma refuzului lui 
Constantin Movilă de a-şi căsători fiica cu Gabriel Bá- 
thory se iscă un conflict între Moldova și Ardeal, pahar- 
nicul Caraiman reuşeşte cu multă abilitate să evite declan- 
şarea unui război între cei doi voievozi. Această acţiune 
dezlănţuie în schimb ura rivalilor săi din Constantinopol, 
indeosebi a pretendentului Ștefan Bogdan, care reu- 
șește să-l suprime, găsindu-și apoi adăpost la sediul amba- 
sadorului Angliei pe lingă Poartă pentru a scăpa de urgia 
turcilor. 

Dintre celelalte capuchehaie mai de seamă pe care 
Moldova le-a trimis în secolul al XVII-lea la Poartă se 
numără un oarecare grec Dumitrache care se încuscrise cu 
Toma Cantacuzino, âpoi vornicul  Pălădie, vistiernicul 
Iorga, un oarecare Pavlachi care visa să se urce pe tronul 
Moldovei, dar care, fiind descoperit de Vasile Lupu, este 
omorît în plină stradă de cîțiva ieniceri turci. 

Multe dintre capuchehaiele Moldovei din a doua jumă- 
tate a secolului al XVII-lea reuşesc să urce pe tronul ţării 
datorită relaţiilor pe care și le creau la Poartă și dibăciei 
cu care acționau în momentele favorabile. 

În letopiseţul său, Miron Costin descrie plastic ascen- 
siunea la scaunul Moldovei a lui Gheorghe Ghica. Croni- 
carul consemnează că „fiind capichihaia la Poartă, au 
ieşit la domnie. Era aicea în ţară den zilele altor domni, 
neguţitoriia ţiindu pînă la domniia lui Văsilie-vodă. Fiin- 
du-l de un neam cu dinsul arbonaş (albanez — n.a.) l-au 
trasu-] Vasilie-vodă la curte şi deodată la boierii mai mă- 
runte, apoi la vornicia cea mare din Ţara de Giosu au 

agiunsu. Și ştiindu-l Vasilie-vodă de credinţă, l-au trimis 
la Poartă capichihaia, văzindu-l și om cuntenit la toate şi 
scumpu, cum se cade hiecindu capichihăiei să hie“ 2. Ur- 
mașul lui Vasile Lupu, Gheorghe Ștefan, îl va menţine pe 
Ghica la Constantinopol, socotind că „este un om de capi- 
chihăie, neavîndu gindu să poată să iasă unul ca dinsul la 
domnie“ 3. În continuare, cronicarul arată că „Ghica-bătri- 
nul l-au trimis iară la capichihăie, la Poartă, şi au fostu 
pre trebile lui Ștefan Vodă, pînă ce i-au venit maziliia“ 
şi turcii „au dat Ghicăi vornicului domniia ţării“ 4. 

În a doua jumătate a secolului al XVII-lea la Constan- 
tinopol se aflau, de regulă, mai multe persoane care 
îndeplineau rolul de capuchehaie, ceea ce contribuia la 
ameliorarea activităţilor desfăşurate şi la creșterea opera- 
tivităţii. În acelaşi timp, erau create condiţii pentru 
asigurarea continuității în activitatea agenţilor, pentru 
instruirea lor. Mai tirziu, în secolul al XVIII-lea existau 
numeroși asemenea agenţi în orașele din Balcani, care 
furnizau informaţii prejioase cu privire la situația din 
Imperiul otoman. 

Pentru a ne da seama dă condiţiile pe care trebuia să 
le îndeplinească o capuchehaie prezentăm mai jos un 
fragment dintr-o scrisoare de dată mai recentă, dar al 
cărei conţinut este valabil şi pentru perioada anterioară ; 
în această scrisoare, redactată în anul 1822, Ion Sandu 
Sturdza îl roagă pe Costachi Conachi să recruteze un om 
care să îndeplinească funcţia de capuchehaie. „Să soco- 
teşti pe cine să orinduim capuchihaie la Țarigrad ; che- 
mînd pe Bosieceşti să li zici de venirea aici la Țarigrad ca 
să se puie la cale pentru ale casei lor, şi acareturi și veni- 
turi — pentru că ştie turcește şi a şi mai fost la Țarigrad. 
Înştiinţinîndu-mă şi de străini şi mişcările împrejuratelor 
megieşii“ 5. 

Prin urmare, pe lingă încrederea deplină de care tre- 
buia să se bucure, capuchehaia mai trebuia să cunoască 
limba turcă și să fie la curent cu treburile din Imperiul 
otoman. De obicei, înainte de a i se încredința o asemenea 
misiune permanentă, acesta făcea parte din diferite solii 
trimise ocazional la Constantinopol. Semnificativă este 
sarcina deosebită pe care era obligat să o îndeplinească 
capuchehaia şi anume aceea de a procura informaţii atit 

cu privire la acţiunile turcilor, cit şi ale vecinilor, intriînd 
în legătură cu solii şi ambasadorii străini aflaţi în Imperiul 
otoman. 

De regulă, informaţiile erau expediate prin scrisori sau 
erau încredințate unor trimişi speciali pentru a fi trans- 
mise prin viu grai ; totuşi, pentru ca informaţiile impor- 
tante să nu cadă in miini străine, în această perioadă se 
folosește şi cifrul. Însuşi domnitorul Vasile Lupu foloseşte 
o frază cifrată într-o scrisoare adresată lui Gheorghe Hat- 
manul, în timp ce acesta se afla în închisoarea de la Con- 
stantinopol. 

Ştirile furnizate de capuchehaiele se caracterizează 
prin marea lor diversitate. Rapoartele venețiene îl consi- 
deră pe Caraiman cel mai bun informator al domnitorului 
în treburile turcești, cel mai abil om politic, intrigant îm- 
potriva agenţilor străini. Începînd cu domnia lui Vasile 
Lupu, capuchehaia de la Constantinopol îndeplineşte şi 
sarcina de a-l supraveghea pe patriarhul bisericii orto- 
doxe, fiind în același timp şi reprezentant al domnitorului 
în treburile bisericeşti. 

Un raport al agentului lenachi Prophyrita, capuche- 
haie a domnitorului Țării Româneşti, Şerban Cantacuzino, 
relevă citeva aspecte interesante privind activitatea de 
procurare a informaţiilor. După ce arată că banii trimişi 
de domnitor nu sint suficienţi, după ce vorbeşte de ciuma 
care bintuie în oraş şi este gata să pătrundă chiar în se- 
raiul vizirului, capuchehaia relatează că „Părintele Dio- 
nisie încă au venit alaltăseară, marţi, şi am mersu de 
m-am împreunat cu iel la Kutzukkioi. Numai atît că n-ar 
îi trebuit să vină totdeodată dirept aice, ci să fi stătut mai 
departe la un sat. Iel au venit dirept, cum ne caută a-l 
ascunde undeva pină vom vede ce vom putea face, dind 
cartea Măriei Tale la Kihaiao, — că ieri şi astăzi nu o am 
putut da, avind  Kihaiao alte trebi, fiind tot oaspetele 
impăratului “6. Apoi raportul se referă la pregătirile 
turcilor pentru noi campanii și la politica promovată de 
unii vecini, despre care capuchehaia află de la agenţii stră- 
ini : „Şi iei au făcut ca să meargă la Odrii. Au chemat pe 
Tzaki (agentul Transilvaniei — n.a.) şi pe ceialalţi şi le-au 
zis să șază bine că nu le este vremea. Ci pe seamne pe 
Apafi iar îl tămeiază, că au griji dintr-alte locuri, ce poate 

fi că au socotit să nu mai scormonească şi acii. Ce le-ai 
trimis Măria Ta (turcilor — n.a.) da-le-voi, că mare po- 
mană este. Şi, cum va mai fi, iar voi mai scrie Măriei Tale. 
De se va iîntămpla a veni niscai soli de la Apafi (Mihail 
Apafi I, principele Transilvaniei — n.a.) intr-acoace, fă-le 
Măria Ta cinste, că nu strică ; şi de acolo de la oaste, ce 
se va mai învoi, scrie-ne Măria Ta și noao. Turcii au mari 
musaverele în toate zilele. Ce va răsufla, vom vedea. Do 
Odrii gătescu tare dupe bairam să meargă. Vizirul mare, 
` puternic“ 7, 

Raportul capuchehaiei este deosebit de semnificativ 
în ceea ce priveşte ştirile pe care aceşti reprezentanți le 
trimiteau voievozilor. În primul rînd, în raport se arată că 
trimisul voievodului, părintele Dionisie, a procedat greşit 
venind la Constantinopol fără să-şi fi luat vreo măsură 
de prevedere, că turcii se pregătesc pentru o campanie 
îndreptată împotriva Transilvaniei, dar caută să-l inducă 
în eroare pe agentul principelui, lăsindu-l să înțeleagă că 
ei ar avea alte probleme mai importante de rezolvat, însă, 
în realitate, nu aşteaptă decit trecerea bairamului pentru 
a începe campania împotriva habsburgilor şi a Transilva- 
niei. La sfirșit, agentul adaugă că „vizirul este puternic“, 
ceea ce înseamnă că se bucură de trecere pe lingă sultan 
și, prin urmare, domnitorul trebuie să-i poarte de grijă. 

Pe de altă parte, domnitorii se foloseau de capuche- 
haiele pentru a transmite turcilor ştiri cu privire la inten- 
tiile vecinilor. Astfel, in timpul domniei lui Vasile Lupu, 
cînd turcii duceau tratative în problema Azovului, dom- 
nitorul Moldovei le transmitea informaţiile necesare, în- 
deplinind chiar rolul de mediator. Neacordind credit total 
ştirilor primite de la domnitorul Moldovei, marele vizir 
îl ameninţase că în cazul în care ştirile vor fi false, el nu 
va reuși să se ascundă de prigoana şi răzbunarea sa nici în 
Moldova, nici în altă parte. Prin agenţii săi Vasile Lupu a 
transmis turcilor ştiri despre infringerea suedezilor, des- 
pre greutăţile prin care trecea Rákóczi al II-lea, a cărui 
tabără era înfometată şi se afla în pragul răzvrătirii, pre- 
cum şi alte ştiri care prezentau importanţă pentru turci, 
fără a afecta însă interesele Moldovei. 

Capuchehaiele au jucat şi mai tîrziu un rol de seamă în 
viaţa ţărilor române. Datorită informaţiilor culese și 

transmise la timp din Constantinopol şi din Balcani au 
fost salvate numeroase vieţi ale domnitorilor români care 
fuseseră maziliţi de turci. 

Totuși soliile au continuat să rămină şi în această peri- 
oadă o formă importantă de desfăşurare a negocierilor cu 
turcii, precum şi de obţinere a informaţiilor. 

Unul dintre cei mai de seamă soli ai secolului al 
XVII-lea a fost marele logofăt Miron Costin, cronicarul, 
care s-a remarcat printr-o activitate diplomatică abilă şi 
competentă, desfăşurată în interesul ţării sale, al Moldo- 
vei. Totodată, cronicarul s-a îndeletnicit şi cu culegerea de 
informaţii pentru Moldova şi chiar pentru Polonia, atunci 
cînd interesele acestor două ţări coincideau. Miron Costin 
a studiat în Polonia, în oraşul Bar, într-un colegiu iezuit 
unde a reuşit să-și însușească limbile polonă, ucraineană, 
latină şi turcă. Revenit în Moldova către sfîrşitul domniei 
lui Vasile Lupu, Miron Costin începe ascensiunea pe 
timpul lui Gheorghe Ștefan, care îi oferă modesta dregă- 
torie de sluger, de unde trece apoi în cea de mare comis, 
paharnic, mare vornic în Țara de Jos, ajungînd în timpul 
lui Antonie Ruset şi Gheorghe Duca mare logofăt. El a 
slujit Moldova cu spada, participind la campaniile îndrep- 
tate împotriva lui Gheorghe Rákóczi; la luptele purtate 
de Dabija Vodă sau la luptele duse de oastea lui Duca 
Vodă pe timpul asediului Vienei, dar principala activitate 
a marelui logofăt este cea de cronicar, de slujitor al ţării 
prin scris, şi mai ales cea de iscusit diplomat. El duce 
tratative cu polonezii, cu turcii, cu ardelenii şi cu mun- 
tenii în favoarea. voievozilor Moldovei din a doua jumătate 
a secolului al XVII-lea pe care i-a slujit cu credinţă. Nico- 
lae Bălcescu îl consideră pe Miron Costin ca pe un om 
„înzestrat c-o înţelegere rară, dezvoltată încă prin studii 
serioase şi cu mult curagiu cetăţenesc“ 8. 

Opera cronicarului abundă în cuvinte calde, înflăcărate 
la adresa ţării şi a poporului. Astfel, pentru el, Moldova 
este „pămîntul frămîntat cu sîngele moşilor și strămoşilor 
noştri !&, iar într-o relatare a lui Neculce sînt redate cu- 
vintele rostite de Miron Costin, ca răspuns la întrebarea 
vizirului dacă se bucură de succesele turcești : „sintem 
noi moldovenii bucuroşi să se lăţească în toate părţile cît 
de mult. iar peste ţara: noastră nu ne pare bine să se lă- 

țească“ (Imperiul otoman — n.a.). Același izvor relevă şi 
dibăcia cu care Miron Costin reuşeşte să-l determine pe 
marele vizir să nu-şi lase oastea la graniţele Moldovei, 
ceea ce ar fi adus grave prejudicii locuitorilor țării. ? 

În activitatea de cunoaștere, de informare, Miron Costin 
atribuie un rol de seamă contactului nemijlocit cu reali- 
tatea. El arată în cronica sa că „vederea singură den toate 
așadză în-adevăr gindul nostru și ce se- vede cu ochii nu 
încape să hie îndoială în cunoștință“ 10. Consecvent acestui 
principiu, Miron Costin face numeroase călătorii, îmbo- 
gățindu-şi cu acest prilej cunoştinţele și aducind impor- 
tante servicii ţării. 

În iarna și primăvara anului 1674 logofătul Miron 
Costin mediază o înţelegere între Imperiul otoman şi Polo- 
nia în care scop întreprinde două călătorii la vecinii din 
nord. Deoarece drumul spre Polonia cra în acea perioadă 
plin de primejdii, Miron Costin face un ocol mare prin 
Transilvania și Maramureş, nordul Moldovei fiind ocupat 
de fostul domn Ștefan Petriceicu. Ca urmare a activităţii 
diplomatice desfăşurate de Miron Costin, polonezii trimit 
un sol la Constantinopol, pe Jan Karwowski, iar în primă- 
vara anului 1676 dregătorul moldovean participă, la 
Adrianopol, la tratativele dintre cele două părţi aflate in 
conflict. Din această perioadă se păstrează o scrisoare a 
cronicarului adresată nobilului polonez Metczanski, sta- 
roste de Grabowice, cu care Miron Costin întreținea vechi 
relaţii de prietenie. Aflindu-se în drum spre Adrianopel 
cu o delegaţie moldovenească care ducea tributul, pre- 
zenta cronicarului este semnalată vizirului cu două zile 
înainte de sosirea sa în acest oraş. De la bun inceput 
turcii şi-au pus mari speranțe că vor afla de la Miron 
Costin date interesante cu privire la intenţiile polonezilor. 
Comentind activitatea lui Miron Costin la Adrianopol, 
Ilie Corfus arată că „a fost provocat de fiecare dată să 
vorbească despre rege şi despre poloni. După a treia 
întrebare, hotărindu-se să simuleze o misiune oficială, 
i-a răspuns cu precauţie și temporizind, aşa cum se cuve- 
nea, după el, să se discute cu astfel de oameni, că într-a- 
devăr n-a venit pentru treburile Moldovei, ci că a fost 
trimis de regele polon ca reprezentant al său la Poartă : 
că este supus polon, dar în acelaşi timp şi martor secret al 

bunelor sentimente pe care le nutreşte regele faţă de sul- 
tan“ it. La întrebările turcilor Miron Costin răspunde 
echivoc şi adeseori caută să furnizeze acestora informaţii 
greşite, false ; astfel „diplomatul român apără la tot pasul 
cauză polonă şi implicit pe cea a ţării sale“ 1?, La Adria- 
nopol, Miron Costin are posibilitatea să se informeze 
despre pregătirile turcilor, să cunoască greutăţile imperiu- 
lui ivite ca urmare a răscoalei din Egipt, precum şi dorinţa 
Porții de a încheia pace cu polonezii. 

Redăm mai jos citeva rînduri din scrisoarea lui Miron 
Costin pentru a ne da seama de procedeele folosite de turci 
în scopul obţinerii informaţiilor de care aveau nevoie. 
Iată ce consemnează Miron Costin despre discuţia pur- 
tată cu intendentul marelui vizir : 

„Luiînd singur pana şi hirtia, s-a oprit apoi asupra ne- 
fericitei diviziuni a Podoliei. Mai întîi a întrebat cum se 
cheamă primul rîu de la Camenița spre apus. 

Am spun : Orynin. 

La aceasta a răspuns : 

„Nu cel dintii, acel mic, ci riul Husiatynului“, 

Am răspuns : 

„Numele de Zbrucz“. 

A scris numele acestui riu. 

Apoi a zis: 

„Spune-mi, sint multe oraşe pe această parte a acestui 
riu spre Camenița ?% 

Am refuzat, că nu-mi pot aduce aminte, căci am fost 
prin aceste locuri încă copil fiind în școli. 

Mi-a zis să numesc oraşele, cit de multe pot să mi le 
amintesc. 

Am început cu Studienica, Zwaniec, Dźwinogród, Ku- 
drynce, Czarnokozince, Orynin, deși de mult pustiu, pu- 
nînd ca oraș și satul părinţilor iezuiţi de pe Smotrycz, de 
acolo m-am îndreptat spre Niedobrow încheind din nou cu 
Studienica. 

Îmi zice : „Dar Husiatynul de ce nu-l numeşti ?“ 

Am spus că Husiatynul este peste riu, de cealaltă 
parte. 

A răspuns : 

„lok, Iok, Husiatyn, bizum, oslun&, adică „Husiatynul 
trebuie să fie al nostru“, 

La fel vorbea şi despre Zińków, despre care, cînd am 
spus că acest orăşel se află la două zile călare de Came- 
niţa și este aproape de Bar, a zis, de asemenea : ,„Husia- 
tyn şi Zińków trebuie să fie ale noastre“. ` 

Numind aceste orășele, cînd se aminteşte de Zińków, 
zic : „Despre Mohyl6w se va scrie ?% 

A spus : 

„Dar acesta aparține lui Doroșenko“. Și aşa n-a vrut să-l 
numească, de asemenea, nici Barul. 

A întrebat : 

„Care parte a Poloniei este mai mare : cea de la acest riu 
către Camenița sau cea de la rîu pe cealaltă parte ?% 

Am spus că fruntea Podoliei este aici, pe această parte, 
şi-i țara cea mai bună (căci altfel nu se putea spune). 

Redarea exactă a discuţiei cu intendentul marelui vizir 
ne edifică asupra intenţiilor Imperiului otoman cu pri- 
vire la Polonia, precum şi asupra teritoriilor pe care turcii 
doreau să le cucerească. f această discuție, pe lingă infor- 
mații exacte, Miron Costin a strecurat și unele inexacti- 
tăți menite să-i dezinformeze pe turci. Astfel, printre oraşe 
el enumeră şi un sat lipsit de importanţă, precum şi un 
oraş pustiit cindva de turci, dînd informatii false şi în 
privința unei regiuni din Podolia În scrisoarea adresată 
starostelui Grabowiec, Miron Costin redă discuția ca 
într-un proces-verbal întocmit în urma unui interogatoriu 
contemporan, cu amănuntele înscrise din memorie, sub 
formă de dialog. Această scrisoare expediată din Iaşi, la 
3 iunie 1676, furnizează polonezilor şi alte informații pre- 
țioase culese de Miron Costin pe timpul şederii sale la 
Adrianopol. După cum putem constata, cronicarul a des- 
făşurat o intensă activitate în folosul Poloniei şi, prin 
aceasta, implicit în folosul ţării sale, fiind convins că de o 
victorie a Poloniei asupra turcilor depindea eliberarea 
Moldovei. 

De fapt, această credință nestrămutată il va duce la 
picire. El este omorit în anul 1691, din ordinul lui Con- 
stantin Cantemir, ca urmare a participării fratelui său, 
Velicico Costin, la un complot îndreptat împotriva domni- 
torului. Cronicarul Neculce consemnează că Vodă Cante- 
mir a fost îndemnat de boieri, care i-au spus : „Acum, de 
vreme ce-ai omorit pe Velicico, trimite de prinde şi pe 

îrate-său, Miron logofătul, de-l omoară. Ori vinovat, ori 
nevinovat, să nu scapi, c-apoi încă a hi mai rău şi de tine 
şi de noi“ 14, 

Cauza adevărată a morții lui Miron Costin rezidă în 
teama domnitorului Constantin Cantemir ca nu cumva 
logofătul să divulge polonezilor tratatul secret încheiat în 
1690, la Sibiu, între Moldova și Imperiul habsburgic, care 
cuprindea şi unele prevederi îndreptate împotriva Polo- 
niei. Ducind o politică favorabilă relaţiilor cu Polonia, 
Miron Costin nu a acceptat.să semneze acel tratat decit 
în urma amenințărilor voievodului. 

În general, în secolul al XVII-lea, în ţările române se 
remarcă o tendinţă de organizare a activităţii diplomatice, 
mai ales în domeniul relaţiilor cu turcii. Capuchehaiele şi 
solii folosiţi în această perioadă sint recrutaţi îndeosebi 
dintre oamenii de încredere, cu experienţă, cunoscători ai 
limbilor străine, care, pe lingă abilitate, posedă cunoştinţe 
temeinice, absolut necesare pentru desfăşurarea cu succes 
a activităţii diplomatice şi de culegere a informaţiilor. 

La Constantinopol fuseseră repartizate clădiri speciale, 
„Valah serai“ și „Bogdan serai“, în care erau adăpostiţi 
agenţii şi solii, iar capuchehaiele și solii erau răsplătiți de 
domnitori pentru serviciile aduse. Dar activitatea solilor 
şi capuchehaielor a prezentat și un alt avantaj: a oferit 
domnitorilor posibilitatea de a cunoaşte din timp intenţiile 
turcilor faţă de ţările române şi, în funcţie de aceasta, de a 
adopta o politică adecvată. 


„Cabinetul negru' 
al lui Constantin Brincoveanu 


În secolul al XVII-lea, începind cu Radu Şerban în 
Tara Românească şi cu Movileșştii în Moldova, domnito- 
rii au promovat o politică de independenţă faţă de 
Poartă, căutînd să obţină, ori de cîte ori li s-a ivit prile- 
jul, eliberarea de sub jugul turcesc. Radu Şerban a con- 
tinuat politica lui Mihai Viteazul, de apropiere față de 
habsburgi, iar Movileştii se remarcă prin întreţinerea 
unor relaţii de bună vecinătate cu Polonia. Voievozii ro- 
mâni îndeplinesc în numeroase rinduri oficiul de media- 
tori în aplanarea conflictelor dintre turci şi adversarii 
acestora. Astfel, Radu Mihnea mijloceşte pacea dintre 
turci şi polonezi, trimiţindu-l în acest scop pe reprezen- 
tantul său, Batista Veveli, care s-a deplasat în tabăra 
polonezilor cu asentimentul turcilor. Relatind despre ac- 
ţiunile domnitorului Radu Mihnea, Miron Costin con- 
semnează că ţările vecine, Polonia și Ungaria, „mare fo- 
los avea de la dînsul, că-i feria de multe primejdii, ca 
un creştin“ 1. 

Deşi se aflau în stare de vasalitate, ţările române au 
promovat o politică externă proprie, independentă. De 
cele mai multe ori, domnitorii români motivau la 
Poartă necesitatea luării unor măsuri prin activitatea 
pe care o desfășurau în favoarea turcilor pentru obține- 
rea de informaţii. Sub această mască ei reuşeau să sta- 
bilească legături diplomatice chiar cu ţări care se aflau 
în conflict cu turcii. În secolul al XVII-lca majoritatea 
domnitorilor din Țara Românească şi din Moldova pro- 

movează o asemenea politică, dar aceasta caracterizează 
îndeosebi domniile lui Șerban Cantacuzino și Constan- 
tin Brincoveanu în Țara Româncască, precum şi scurta 
domnie a lui Dimitrie Cantemir în Moldova. 

Pe timpul domniei sale (1678—1688), Șerban Canta- 
cuzino desfăşoară o activitate îndrăzneață menită să 
ducă la eliberarea ţării de sub jugul turcesc. În această 
activitate un rol de seamă îl joacă informațiile, agenţii 
domnitorului cutreierînd atit Imperiul otoman sau Tran- 
silvania, cît şi Rusia pentru a găsi aliaţi în lupta împo- 
triva turcilor. i 

în anul 1683, cînd Viena era asediată de turci, iar oas- 
tea Țării Românești fusese obligată să participe la acest 
asediu, Şerban Cantacuzino aduce importante servicii ase- 
diaţilor. Anton-Maria del Chiaro arată că „sub pretextul 
de a trimite spionii să cerceteze situația asediaţilor, co- 
munică creştinilor ştiri din lagărul turcesc“ 2. Mai tirziu, 
în anul 1688, cînd o solie trimisă de el ajunge la Viena, 
locuitorii oraşului îi fac o călduroasă primire, tocmai da- 
torită serviciilor aduse de Șerban Cantacuzino oraşului 
lor în vremurile de restriște. 

Prin contele Ladislau Csâky, agent imperial în Bal- 
cani, şi Antoine Dunod, agentul Vaticanului, pe care îi 
primește la Bucureşti, Șerban Cantacuzino intră în le- 
gătură cu Leopold, împăratul de la Viena, ceea ce îl face 
să prindă curaj. El hotărăşte să nu mai plătească tri- 
but turcilor, ba mai mult, trimisul acestora la Bucureşti 
este suprimat din porunca sa. Relatind despre activita- 
tea lui Şerban Cantacuzino, Neculce arată că voievodul 
Ţării Româneşti „avea bună nădejde că va dezbate toată 
creștinătatea din Țarigrad incoace de sub mîna turcilor... 
Şi se agiunsese Șerban Vodă şi cu nemţii și cu Moscul și 
cu leşii“ 3. 

Habsburgii îl dezamăgesc însă pe domnitorul mun- 
tean. Cu toate serviciile aduse de acesta pe timpul ase- 
diului Vienei, habsburgii condiţionează eliberarea Țării 
Româneşti de sub turci de acceptarea trecerii sub suze- 
ranitatea lor şi de plata unei sume de 75 000 de piaștri, 
precum și de întreţinerea unei armate imperiale de 6 000 
de oameni. De fapt, habsburgii urmăreau să înlocuiască 
suzeranitatea turcească prin propria lor suzeranitate, iar 


160 


tributul trimis pînă atunci la Constantinopol trebuia să 
ia drumul Vienei, ceea ce nu însemna decit o schimbare 
a stăpinului, pe care curajosul voievod al Ţării Româ- 
neşti nu voia să o accepte. Continuiînd să promoveze cu 
perseverenţă o politică de independenţă, el îşi îndreaptă 
privirile spre Rusia. De aceea, în 1687, Şerban Canta- 
cuzino îl trimite la Moscova pe un oarecare Dino, dar 
acesta este prins de austrieci şi torturat, iar scrisorile 
sînt confiscate şi trimise la Constantinopol. Şerban Can- 
tacuzino reuşeşte să salveze din mîinile turcilor scri- 
sorile compromiţătoare, răscumpărîndu-le cu uriaşa sumă 
de 100 000 de taleri. În anul următor este trimis la Mos- 
cova arhimandritul Isaia, care avea investitura lui Șerban 
Cantacuzino, a lui Dionisie, patriarhul de la Constanti- 
nopol, şi a lui Arsenie al III-lea, patriarhul sîrb. În au- 
gust 1688, solia lui Şerban Cantacuzino ajunge în ta- 
băra hatmanului Mazepa, după care arhimandritul este 
primit de țarii Ivan şi Petru cel Mare. Arhimandritul 
Isaia expune planul unor acţiuni antiotomane, în care 
forțelor ruseşti, în cooperare cu cele din Țara Românească, 
le revenea misiunea de a cuceri Constantinopolul. Scri- 
sorile de împuternicire pe care arhimandritul muntean 
le avea de la cei doi patriarhi relevau dorinţa popoarelor 
balcanice de a participa la acţiunile pentru scuturarea 
jugului otoman. Ca răspuns la propunerile lui Şerban 
Cantacuzino, în Țara Românească este trimis agentul 
grec Dimitrie Fomin, care se afla în slujba ţarului, ocu- 
pîndu-se de relaţiile cu popoarele din Balcani. Dar în 
drum spre ţară, arhimandritul Isaia este arestat la Bra- 
şov de Heissler, generalul imperialilor, ca urmare a in- 
trigilor ţesute de aga Constantin Bălăceanu, după care 
este întemnițat la Viena şi apoi eliberat de habsburgi 
numai la intervenţia reprezentantului ţarului pe lingă 
imperiali. 

O alianţă cu Rusia îndreptată împotriva turcilor şi 
polonezilor era la ordinca zilei și în Moldova. Cu cîțiva 
ani mai înainte, în 1684, voievodul Moldovei, Ştefan Pe- 
triceicu, în dorinţa de a pune stavilă poftelor anexioniste 
ale panilor polonezi, îl trimite la Moscova pe mitropo- 
litul Dosoftei în fruntea unei delegaţii de boieri, cu mi- 
siunea de a incheia o alianță cu ruşii îndreptată impo- 

triva Polonici. Prin urmare, încă în această perioadă, 
sînt iniţiate tratative cu ruşii, însă ele vor fi încununate 
de succes de-abia pe timpul lui Dimitrie Cantemir care 
reuşeşte să realizeze alianţa cu Petru cel Mare. 

Constantin Brincoveanu continuă să promoveze ace- 
caşi politică de independenţă, dar este mult mai pru- 
dent. Deși îl servise cu credinţă pe Șerban Cantacuzino, 
imediat după urcarea sa pe tron Constantin Brincoveanu 
informează solia aflată în drum spre Vicna despre schim- 
barea petrecută în Țara Românească, introducîind unele 
corecţii în instrucţiunile primite de aceasta de la prede- 
cesorul său. Aga Bălăceanu, care se afla printre soli, dar 
care era dușman de neimpăcat al lui Briîncoveanu, ajuns 
la: Viena, unclteşte împotriva voievodului muntean şi 
contribuie la agravarea conflictului cu imperialii, ceea 
ce duce la deznodămintul de la Zărneşti, unde armata 
habsburgilor ceste înfrintă de oastea Ţării Româneşti. În 
această luptă este răpus însuşi Aga Bălăceanu, care se 
alăturase austriecilor, iar generalii austrieci, printre care 
şi Heissler, sînt făcuţi prizonieri. Emeric Thököly, des- 
pre care postelnicul Mihai Băicscul scria că „vine la 
vodă tot noaptea şi scriu ei amindoi cărţi la împărăţia 
turcului ca să vic acum la primăvară” $, obținuse de la 
turci Transilvania, dar austriecii îl împiedicau să ocupe 
tronul, fiind astfel obligat să rămînă la curtea lui Brîn- 
coveanu, unde aștepta prilejul să treacă munţii și să fie, 
evident, ajutat de voievodul român. Avind tot interesul 
să pună stavilă expansiunii habsburgilor şi să-i în- 
lăture din Transilvania, Constantin Brincoveanu nu în- 
tirzie să-i ofere ajutorul solicitat. Mai tirziu, relaţiile cu 
habsburgii sint reluate, făcindu-se abstracţie de acest 
incident, mai ales că interesele imperialilor coincideau cu 
cele ale lui Brincoveanu. În acest scop, contele Ferdi- 
nando de Marsigli, care se înapoia de la Constantinopol, 
unde îndeplinise o misiune secretă, face un popas la 
Bucureşti pentru a tatona poziţia domnitorului român. 
Primirea cordială de care s-a bucurat contele de Marsi- 
gli la curtea voievodului contribuie în mare măsură la 
îmbunătăţirea relaţiilor cu habsburgii. Dealtfel, re- 
prezentantul acestora rămîne pe mai departe prieten de- 
votat al lui Constantin Brincoveanu. Cu prilejul vizitei 

făcute în capitala Ţării Româneşti, contele de Marsigli 
remarcă existența unui puternic serviciu diplomatic și 
de informaţii la curtea domnitorului. Într-un raport 
adresat împăratului Leopold el consemnează că a văzul 
la Bucureşti scrisori „interceptate“ şi o adevărală reţea 
care lucrează în „cabinetul negru“ al lui Brincoveanu. 

Despre ce cabinet negru ceste vorba? Ce activitate 
deosebită se desfășura la curtea domnească ? 

Imperiul habsburgic, Rusia, Polonia, Anglia şi Franţa 
erau interesate să cunoască cit mai bine situaţia din Im- 
periul otoman, dar în acelaşi timp şi turcii, care suferi- 
seră în ultima perioadă înfringeri pe fronturile euro- 
pene, se străduiau din răsputeri să obţină informaţii cu 
privire la mişcarea trupelor și la pregătirile forţelor os- 
tile lor. Profitind de această conjunctură, Constantin 
Brincoveanu organizează o vastă reţea de spionaj în toată 
Europa. În Bucureşti se încrucişau scrisorile venite din 
Orient cu cele sosite de la Londra, Moscova, Paris. Viena 
şi chiar de la Madrid. 

Într-o lucrare de dată recentă se arată că: „in tot 
timpul îndelungatei lui domnii, voievodul muntean nu a 
subordonat acţiunile sale unor idei politice preconcepute. 
dogmatice, ci totdeauna a urmărit numai apărarea intere- 
selor politice ale ţării, care se schimbau după cum dicta 
capriciile sultanilor sau calculele politice ale Curţii im- 
periale de la Viena. De aici raţiunea pentru care politica 
lui era permanent oscilantă sau în mod intenţionat echi- 
vocă, atunci cînd voia să nu se înţeleagă ce urmăreşte ; de 
aici raţiunea pentru care, fiind apusă epoca eroismului 
ostăşesc, lupta cu armele diplomaţiei, spionajul şi mai 
presus de orice, cu banul“ 5. 

În primii ani de domnie, Constantin Brincoveanu pri- 
mește ajutor substanţial in rezolvarea problemelor de poli- 
tică externă de la unchiul său Constantin Cantacuzino. 

Stolnicul Constantin Cantacuzino se numără printre 
cei mai de seamă cărturari din acele timpuri, fiind situat 
de Nicolae Iorga, într-un studiu, chiar înaintea lui Dimi- 
trie Cantemir. În tinereţe, din cauza prigoanei la care 
era supusă de unii domnitori familia sa, stolnicul ceste 
nevoit să pribegească prin Transilvania, Moldova, apoi la 

Adrianopol şi Constantinopol şi, mai tirziu, la Veneţia şi 
Padova. La Padova, ca student al Universităţii din acest 
înfloritor oraș italian, studiază logica, fizica, geometria, 
dreptul, mărturisind că „am început a învăța cu toată a 
mea putere omenească“. După încheierea studiilor, în- 
treprinde, în scopul imbogăţirii cunoștințelor, o călătorie 
în Franţa, Belgia, Anglia, Germania, Austria și Transil- 
vania. Instrucţia primită în Universitatea din Padova, 
precum şi observaţiile atente făcute cu prilejul acestei 
călătorii au contribuit la formarea personalităţii stolni- 
cului, la însuşirea unor vaste cunoştinţe pe care le-a pus 
în slujba lui Constantin Brincoveanu și a patriei sale. 
Virgil Cândea consemnează că „stolnicul şi-a iubit ţara 
şi poporul pentru că, mai bine decit alţii de pînă la el, a 
cunoscut și a reflectat asupra realităţilor româneşti“ 6, 
Politica promovată de stolnicul Constantin Cantacuzino 
reprezintă o continuare a acţiunilor întreprinse de fratele 
său, voievodul Şerban Cantacuzino, în scopul apropierii 
de puterile creştine, al luptei comune pentru eliberarea de 
sub jugul otoman. 
„__ Cancelaria de lucru a stolnicului, situată la Curtea 
domnească din Bucureşti, lega prin fire tainice Țara 
Românească cu aproape toate ţările din Europa. Pentru 
traducerea documentelor sau pentru dezlegarea corespon- 
denţei cifrate Constantin Cantacuzino apela la serviciile 
multor învăţaţi din acele vremuri. Anton-Maria del Chiaro, 
secretarul domnului, era tălmăcitor pentru limba italiană, 
Nicolae Wolff şi fraţii Corbea, pentru limba latină, ultimii 
fiind și cunoscători ai limbilor slavonă şi greacă, medicul 
domnitorului, Bartolomeu Ferrati, cunoştea limba ger- 
mană, iar clucerul Afenduli îndeplinea şi funcţia de tă!- 
maci pentru limba turcă. Cancelaria cuprindea și alţi 
secretari care erau folosiţi pentru traducerea corespon- 
denței din limbile polonă, maghiară, rusă, precum şi dieci 
care redactau corespondenţa în limba română. Întreaga 
activitate era coordonată de stolnic. „El era consilierul 
de politică externă al domnului, în ceasurile de seară, 
expertul la tratativele oficiale, de dimineaţă, cu ambasa- 
dorii străini în trecere sau solii puterilor vecine, convivul 
fin de la banchete, amfitrionul oaspeţilor de marcă, şi tot 
el incheia programul noaptea tirziu, la lumina tremurindă 

a făcliilor de ceară, descifrînd mesajele secrete ale trimi- 
şilor munteni la curţile străine“ 7. În acelaşi timp, stol- 
nicul dădea instrucţiuni solilor trimişi în diferite ţări, 
agenţilor munteni care cutreierau drumurile Europei şi 
tot el organiza activitatea de informare de la Curtea dom- 
nească din Bucureşti. Informaţiile erau culese de secretarii 
pentru limbi străine de la curtea domnitorului, de percep- 
torii beizadelelor care, purtind corespondenţă cu prietenii 
și rudele lor din străinătate, erau în permanenţă în posesia 
unor ştiri valoroase din toate colțurile lumii. Cu ajutorul 
lor domnitorul muntean era informat la timp de tot ce se 
petrecea în Europa. Ştirile primite pe această cale erau 
confruntate cu cele obţinute de la negustorii şi străinii 
aflaţi în trecere prin Țara Românească. În acest scop, 
din serviciul de informaţii al domnitorului făceau parte 
vameşii şi ceilalţi dregători însărcinaţi cu supravegherea 
frontierei. Pe de altă parte, numeroşi străini care între- 
țineau legături cu dregătorii curţii domneşti furnizau in- 
formații sigure domnitorului muntean. Printre aceştia se 
numără contele Ferdinando de Marsigli, contele Mikes de 
la Viena, Alexandru Mavrocordat Exaporitul, mare demni- 
tar la Constantinopol, cancelarii ţarului F. A. Golovin și 
G. I. Golovkin, spătarul Nicolae Milescu, moldoveanul 
erudit aflat în acea perioadă în slujba lui Petru cel Mare, 
mitropolitul Dositei din Ierusalim. Aceştia erau direct 
interesaţi să furnizeze ştiri cancelariei de la Bucureşti 
pentru a primi, la rindul lor, informaţii prețioase de la 
trimişii munteni, obţinute de „cabinetul negru“ al lui 
Constantin Brincoveanu. Curtea domnească de la Bucu- 
reşti dispunea în permanență de informaţii sigure cu 
privire la situaţia din Imperiul otoman, folosindu-se în 
acest scop de serviciile capuehehaielor, ale agenţilor 
plătiţi, recrutaţi din rîndurile demnitarilor turci de la 
Constantinopol, ale grecilor cu influență la Poartă, ale 
paşilor de la Vidin, Nicopole, Silistra, precum şi ale 
cărăușilor şi lucrătorilor pe care domnitorul era obligat 
să-i trimită pentru repararea sau ridicarea unor cetăţi, 
pentu aprovizionarea seraiului şi a oștirii otomane cu 
produse din Ţara Românească. Neavind la dispoziţie o 
oaste puternică şi fiind lipsit de sprijin. din afară, Con- 
slantin Brincoveanu luptă împotriva turcilor pe cale di- 

plomatică şi prin spionaj, căutînd să slăbească prin toate 
mijloacele Imperiul otoman. 

„Dacă împotriva habsburgilor domnitorul muntean ac- 
ționează cu prudenţă, căutînd ca odată cu realizarea unei 
alianţe să zădărnicească acţiunile acestora îndreptate îm- 
potriva Țării Româneşti, decarece, după cum se exprimă 
stolnicul, „nu avem nici o nădejde în nemți (habsburgi — 
n.a.) precum n-am avut niciodată mai înainte, şi ne 
rugăm lui Dumnezeu să nu avem niciodată de-a face cu 
dînşii“ 8, speranţele Țării Româneşti la sfirşitul secolului 
al XVII-lea se îndreaptă spre Rusia. Petru cel Mare 
urmărea să realizeze o ieşire la Marca Baltică şi una la 
Marea Neagră, iar în acest scop miza pe ajutorul pe care-l 
putea obţine în lupta împotriva turcilor din partea popoa- 
relor din Balcani şi a ţărilor române. Cancelaria de la 
Bucureşti aduce în această perioadă însemnate servicii 
tarului Petru cel Mare, deoarece întreaga corespondenţă 
care se îndrepta spre Constantinopol, precum şi cea care 
cra expediată de Poartă trecea prin reţeaua Țării Româ- 
neşti. Cum diplomaţia rusească se afla la primele ei începu- 
turi, iar Petru Andreevici Tolstoi, reprezentantul ţarului 
la Constantinopol, era lipsit de experienţă, știrile oferite 
de cancelaria de la Bucureşti erau mult mai sigure şi mai 
complete. Numeroși soli munteni ajung în această perioadă 
la Moscova. Printre aceştia se numără fraţii David şi 
Teodor Corbea, căpitanul Constantin Sava, Gheorghe 
Castriotul, Pătru Damian, Radu Panait şi alţii. Informaţi- 
ile primite de ţarul Rusiei de la Curtea domnească din 
Bucureşti se remarcă prin diversitatea lor, referindu-se 
în primul rînd la probleme cu caracter militar, dar și la 
probleme politice curente. Relaţiile cu Rusia lui Petru 
cel Mare nu erau lipsite de riscuri, dar Constantin Brin- 
coveanu s-a lansat cu bună ştiinţă în această politică, 
considerînd că numai cu ajutorul puternicului ţar îşi va 
putea elibera patria de sub asuprirea seculară a turcilor. 
În scrisoarea din 6 decembrie 1703, prezentată de solul 
Ţării Româneşti, David Corbea, contelui G. I. Golovkin, 
Constantin Brincoveanu apare ca exponent al popoarelor 
din Balcani, care aşteaptă răspunsul în numele lor: „ce 

sperante să se dea acestor popoare, cum să fie asigurate şi 
cum Să li se vorbească despre tot“ °. 

Evident, Constantin Brincoveanu vorbea din consi- 
derente politice în numele popoarelor din Balcani, pentru 
a stabili un echilibru între puterea reprezentată de ţarul 
Rusiei şi ceea ce putea oferi el, domnitorul Țării Româ- 
neşti, dar şi de pe poziţia unui cunoscător desăvirşit al 
situaţiei din această regiune, în care popoarele aflate sub 
jugul otoman aşteptau doar un semnal pentru a porni la 
luptă. 

Dar Constantin Brincoveanu şi-a îndreptat privirile 
spre Rusia într-o perioadă în care habsburgii erau deosebit 
de puternici. După victoria de la Zenta, ei devin vecinii 
voievodului muntean și reprezintă o reală ameninţare 
pentru Țara Românească. Petru cel Mare, angrenat în 
războiul cu suedezii, nu a dat curs propunerilor făcute de 
Constantin Brîncoveanu decit mai tirziu, cînd speranţele 
domnitorului român vor fi spulberate în lupta de la Stă- 
nilești pe Prut. 

„Relaţiile lui Constantin Brincoveanu cu Viena se des- 
fășoară normal după lupta de la Zărneşti, voievodul 
muntean 'sprijinindu-i pe austrieci prin serviciul său de 
informaţii. Ştirile cu caracter militar privind situaţia din 
Imperiul otoman erau transmise prin generalul Veterani, 
prin contele de Marsigli sau prin alte personalităţi de 
seamă de la Curtea din Viena. În acelaşi timp, Constantin 
Brincoveanu asigura legătura între puterile apusene şi 
Poartă prin Imperiul habsburgic, unde se bucura de încre- 
dere, iar curierii şi agenţii săi aveau liberă trecere. Iacob 
Colyer, ambasadorul Olandei la Constantinopol, mărtu- 
risea într-o scrisoare că primeşte ziarele din Viena printr-un 
prieten din Țara Românească. 

În primăvara anului 1702, la Curtea domnească din 
Bucureşti soseşte lordul William Paget, ambasadorul An- 
gliei la Constantinopol, care se întorcea în patrie şi, în 
dorința de a-l întilni pe Brîncoveanu, a renunţat la călă- 
toria comodă pe mare, pentru a străbate drumurile unei 
Europe frămintate de războaie. Tot în Bucureşti, la 
Curtea domnească a lui Constantin Brîncoveanu, s-au oprit 
şi alţi demnitari din ţările apusene şi din răsărit, deoarece 


167 


domnitorul Ţării Româneşti se bucura de multă stimă şi 
consideraţie în străinătate. 

Dar la un moment dat, în aparatul diplomatie de la 
Constantinopol al domnitorului român s-au ivit fisuri. 
Astfel, în anul 1704, capuchehaia domnitorului la Constan- 
tinopol, Toma Cantacuzino, vărul voievodului, începe să 
promoveze o politică favorabilă viitorului domnitor al 
Moldovei, Dimitrie Cantemir, aflat în capitala Imperiului 
otoman, ceea ce l-a nemulţumit pe Constantin Brînco- 
veanu, care nu-i vedea cu ochi buni pe Cantemireşti. Din 
această cauză, Toma Cantacuzino este înlocuit cu comisul 
Ştefan care, pe lîngă atribuţiile obişnuite ce-i reveneau în 
funcţia de capuchehaie, primise și instrucțiuni de a lupta 
împotriva lui Dimitrie Cantemir. Legăturile lui Toma 
Cantacuzino cu Dimitrie Cantemir au fost date în vileag 
de agentul lui Brincoveanu, Scarlat Ruset, poreclit „Came- 
leonul“, de voievodul cărturar. Acesta reuşeşte să-i antre- 
neze pe cîțiva turci în intrigile sale, pentru ca, într-o 
noapte, pe cind Dimitrie Cantemir se înapoia cu barca 
prin Bosfor de la o întîlnire pe care o avusese cu Toma 
Cantacuzino, să fie prins de garda sultanului, de bostangii, 
cum le spuneau turcii, şi închis la Edicule, de unde nu 
scapă decit în schimbul unei mari sume de bani. Dar 
Scarlat Ruset continuă să urzească intrigi la Poartă îm- 
potriva lui Dimitrie Cantemir, iar acesta işi salvează 
pentru a doua oară viața, adăpostindu-se în casa lui de 
Ferriol, ambasadorul lui Ludovic al XIV-lea la Constan- 
tinopol, care se bucura de un deosebit prestigiu. Prietenia 
și legăturile tainice dintre Toma Cantacuzino şi Dimitrie 
Cantemir dau roade cîțiva ani mai tirziu, cind cei doi se 
găsesc alături în lupta impotriva turcilor. 

Dimitrie Cantemir, care „pentru unele pricini folo- 
sitoare a lăsat toată cinstea și viaţa înlesnilă, trecînd cu 
oastea sa de partea creştinătăţii“ 1°, şi-a început activitatea 
la Constantinopol, unde a trăit timp de 17 ani. La început 
ca ostatec, iar mai tirziu îndeplinind funcţia de capuchehaie 
în timpul primei domnii a fratelui său Antioh Cantemir, 
viitorul domnitor al Moldovei a avut prilejul să cunoască 
îndeaproape politica internă promovată de turci, precum și 
impasul) prin care trecea Imperiul otoman pe plan extern, 

să intuiască faza de declin în care se găsea Turcia şi să-şi 
insușească o bogată cultură, care l-a aşezat printre cei 
mai de seamă cărturari din acele timpuri. 

Perioada de îndelungată ședere la Constantinopol i-a 
oferit domnitorului Dimitrie Cantemir posibilitatea de a se 
iniţia în tainele diplomaţiei și în însuşirea metodelor de 
spionaj avansate, specifice acelor vremuri. Ajuns la con- 
ducerea Moldovei, el reuşeşte să organizeze un puternic 
serviciu de informaţii pe care îl pune în slujba ţării. În 
Descrierea Moldovei domnitorul cărturar face referiri la 
modul de organizare a pazei la graniţă. Pentru rezolvarea 
treburilor mărunte, dar urgente, precum şi pentru înso- 
ţirea solilor exista la graniță un serviciu special care 
acţiona în funcţie de necesităţile domniei. Astfel, pentru 
problemele privind Imperiul otoman erau „călărașii din 
Țarigrad sau alergătorii ţarigrădeni, care sînt cincizeci cu 
vătaiul sau mai marele lor. Toţi vorbesc turceşte şi cînd 
este de trebuinţă, trebuie să se ducă la Țarigrad, pentru 
care treabă primesc în afară de slobozirea de dări, 20 
de taleri din vistieria ţării“ !!. Pentru menţinerea legături- 
lor cu turcii și spionarea unor pași din Dobrogea, dar mai 
ales a puternicului paşă de la Silistra, erau folosiţi călă- 
rașşii de la Galaţi, care observau şi ccea ce se petrecea în 
Țara Românească. Pe de altă parte, problemele legate de 
Polonia şi Rusia erau rezolvate de „umblătorii de Hotin, 
cincizeci la număr şi tot atît de mulţi umblători de Soroca 
sau alergători soroceni. Grăiesc leşeşte şi ruseşte și sint 
trimiși cind este trebuinţă în Țara Leşească şi în Rusia“ !?. 

După cum putem observa, toţi agenţii erau obligaţi să 
cunoască limba ţării în care acționau şi să fie extrem de 
operativi în rezolvarea problemelor. Însăși denumirea de 
călăraşi sau alergători ne sugerează rapiditatea cu care 
erau rezolvate misiunile încredințate : ducerea scrisorilor, 
a veștilor aflate, urmărirea sau chiar capturarea unor agenţi 
şi spicni care îşi făceau simțită prezenţa în părţile măr- 
ginaşe ale ţării, interceptarea corespondenţei care circula 
prin aceste părţi etc. În general, în această perioadă pre- 
zintă un mare interes cunoașterea conţinutului numeroa- 
selor scrisori din care se puteau afla ştiri interesante. Cro- 
nicarul Neculce relatează că în vremea lui Constantin 

Duca, deci la începutul secolului al XVIII-lea. se afla la 
Iaşi un grec, Nicolae Deport, „om învăţat... de ştia despe- 
cetlui cărţile... să ştie ce scriu“. Prin urmare, scrisorile 
turceşti care treceau prin Iaşi nu erau oprite, ci domni- 
torul se îngrijea ca ele să plece mai departe nu însă înainte 
de a cunoaşte conţinutul lor. „Numai le tot despecetluie 
Duca Vodă cu acel Neculaiu Deport de le cetie și le 
izvodic“ 1î, 

Cind i s-a imputat zelul deosebit cu care căuta să afle 
taina scrisorilor, Constantin Duca şi-a sacrificat colabora- 
torul, trimiţindu-l în taină la închisoarea din Trotuș, iar 
cînd a fost nevoit să părăsească ţara, de teamă ca acest 
om să nu cadă în miinile lui Antioh Cantemir, căruia i-ar 
fi divulgat multe din secretele cunoscute de el, îl suprimă 
cu ajutorul unuia dintre oamenii săi. 

Duca Vodă avea tot interesul să cunoască corespon- 
denţa secretă care conţinea informaţii cu privire la Țara 
Românească, cu al cărei domnitor nu era în relaţii bune. 
Constantin Brincoveanu îl trimite la Iaşi, cu o dublă 
misiune, pe emisarul său Hrisantos (Hrisant Notara), ajuns 
mai tîrziu mare prelat al bisericii ortodoxe, patriarh al 
Ierusalimului. Pentru a nu da în vileag adevăratul scop al 
vizitei sale, acesta discută cu domnitorul Constantin Duca 
problemele generale ale creştinătăţii, „iar pe taină cu 
Iordachi Răst, vistiernicul, au avut altă solie“, prin care 
urmărea unirea forţelor în vederea mazilirii lui Duca şi 
aducerea în fruntea Moldovei a unui om care să convină 
atit opoziţiei moldovene, cit şi lui Brincoveanu. Hrisant 
Notara reuşeşte să-l determine pe Iordache Ruset să treacă 
de partea lui Brincoveanu şi astfel, datorită uneltirilor 
puse la cale de voievodul muntean, pe scaunul Moldovei 
este instalat Mihai Racoviţă. Iordache Ruset a lucrat în 
mare taină, iar „Constantin Duca-Vodă, de acestu sfat 
nemec nu ştiu, nici pricepu. Şi-ncă îl boieri pe Iordachi, îl 
puse vornicu mare pe Ţara de Giosu, ca să-l facă al său 
prieten. Deci ştiu că le-au făcut ca oaia pe lup“ 14. 

În cea de-a doua sa domnie, Mihai Racoviţă stringe 
în taină legăturile cu ruşii, oferindu-le informaţii atit cu 
privire la turci, cît şi la suedezi. Domnitorul Moldovei, în 
înţelegere cu ţarul Petru cel Mare, intenţiona chiar să-l 

prindă pe regele Suedici, Carol al XII-lea, care în urma în- 
frîngcrii de la Poltava se refugiase cu resturile oștirii sale 
la Tighina, de unde se pregătea să vină la Iaşi. În acest scop, 
în apropierea Moldovei se afla o armată rusească, gata să 
intervină la chemarea voievodului. Dar planul nu a putut 
fi realizat, deoarece regele Suediei renunţă între timp la 
intenţiile sale de a face o vizită la Iaşi. 

Prin urmare, încă înainte de urcarea lui Dimitrie Can- 
temir pe tronul Moldovei, fuseseră iniţiate numeroase 
acţiuni menite să creeze premisele necesare întăririi le- 
găturilor cu Rusia, pe care domnitorul Moldovei a ştiut să 
le ducă mai departe. 

În momentul urcării pe tronul Moldovei, Dimitrie Can- 
temir avea deplină încredere în turci. Sarcina sa princi- 
pală consta în prinderea domnitorului Țării Românești, 
Constantin Brincoveanu, pentru a îi predat turcilor. Acest 
lucru este mărturisit de însuşi Dimitrie Cantemir în lu- 
crarea Evenimentele Cantacuzinilor și Brincovenilor şi 
confirmat în letopiseţul lui Neculce. Primele luni de dom- 
nie ale lui Dimitrie Cantemir nu lasă să se intrevadă 
acţiunile sale viitoare. El reuşeşte să-i inducă în croare pe 
turci prin serviciile aduse sultanului. Pentru a aduce la 
îndeplinire sarcina de a-l prinde pe Constantin Brinco- 
veanu, Dimitrie Cantemir „trimisese şi iscoade la mun- 
teni de vădzusă tcate lucrurile lui cum stau“, iar turcilor 
le oferea informaţii precise asupra polonezilor, rușilor și 
chiar asupra turcilor și suedezilor. „Scris-au veziriul cu 
scirbă la paşa de Tighina, ne spune Neculce, dzicînd că 
beiul de Moldova este un ghiaur şi ştie toate ce se făcu la 
Moscu şi la leşi, de le scrie tot adevărat la Poartă, iar tu 
eşti, vedzi doamne, busurman şi nu ştii nemic“ 15, 

Bucurîndu-se de încredere deplină din partea turcilor, 
Dimitrie Cantemir şi-a asumat libertatea de a trata fățiş 
cu Petru cel Mare: „cu meşteşug au scris la Poartă, ca 
să de voie să facă a se agiunge cu moscalii şi ce ar vede 
şi ar înțelege, de toate să facă ştire Porții. Deci veziriul, 
gindind că va hi drept Porții, datu-i-au şi ace voie“ 10, 

Abilitatea lui Dimitrie Cantemir constă tocmai în ciş- 
tigarea încrederii totale a turcilor, în obţinerea consim- 
țămâîntului acestora de a duce tratative cu Rusia, ceea ce 
i-a permis domnitorului moldovean să aducă importante 

servicii ţarului, folosindu-se în acest scop atit de agenţii 
săi din Constantinopol, cit şi de cei din părţile turceşti ale 
Mării Negre, din vecinătatea sa. Iano, care era capuchehaia 
domnitorului la Constantinopol, are mai multe întrevederi 
cu ambasadorul rus, închis de turci la Edicule, reuşind să-i 
trimită lui Dimitrie Cantemir cîteva din scrisorile aces- 
tuia, care sint expediate mai departe, spre Moscova. 

Ioan Neculce scrie că domnitorul a lucrat în mare 
taină, iar activitatea sa în slujba ţarului nu era cunoscută 
nici de munteni, nici de boierii moldoveni. Cronicarul, 
care pe timpul domniei lui Dimitrie Cantemir a fost mare 
spătar şi hatman, cunoştea multe din tainele domnitorului. 
În cronica sa el consemnează că şi solia care a încheiat 
tratatul de alianţă cu Petru cel Mare a plecat tot în 
taină : „Dumitraşco-vodă au trimis-au sol la moscali pre 
Luca vistiernicul, dzicînd că-l trimite iscoadă, şi au scris 
şi la turci făcîndu-le ştire. Deci Luca vistiernicul au găsit 
pre impăratul Moscului aproape, în Țara Leşească, la 
Iaroslav, și aşe au aședzat cu împăratul de-au făcut legă- 
tura“ 17. Tratativele directe cu Petru cel Mare au început 
cu ştirea turcilor, prin vistiernicul Luca, fiind continuate 
la Luţk, la 13 aprilie 1711, de căpitanul Procopie, care a 
încheiat alianța cu Rusia. La puţin timp după încheierea 
tratativelor de la Luţk, în Moldova a sosit Sava Vladis- 
lavovici, agentul secret al ţarului, care a început să des- 
făşoare o activitate susținută pentru a determina popoarele 
din Balcani să se răscoale împotriva stăpinirii otomane. 
Numeroși prelați şi negustori poartă scrisorile sale în 
Serbia, Macedonia, Muntenegru şi în alte părți. Agentul 
secret al ţarului a fost ajutat in această activitate de oa- 
menii lui Dimitrie Cantemir care se angajase prin tratatul 
de la Luţk să lupte împotriva turcilor. Acest tratat fusese 
încheiat de domnitorul Moldovei dintr-un profund pa- 
triotism, din marea sa dragoste de ţară, din dorinţa de a 
făuri, prin lupta comună cu oştile ruseşti, o Moldovă 
liberă ca pe vremea lui Ștefan cel Mare. 

Pină la sosirea armatei ruse, Dimitrie Cantemir va 
acţiona cu foarte multă prudenţă. Chiar cînd o parte a 
oştirii lui Petru cel Mare se afla în apropiere de Nistru, 
domnitorul Moldovei continuă să întreţină vechile relaţii 

cu turcii, fără a desconspira tratatul încheiat cu Moscova. 
Aprovizionarea armatei țarului este încredinţată boierului 
Lupu Costache, fiul lui Gavriliţă, care a fost însărcinat, 
„după ordinul secret al împăratului Rusiei,de către domnul 
Cantemir, să cumpere pentru suma de 8 000 taleri, pro- 
duse pe numele sultanului“. Dar boierul se dovedeşte a fi 
trădător, deoarece în timpul înfruntării dintre ruşi şi turci 
l-a informat pe vizir „în toate zilele despre mișcările 
armatelor, nescăpindu-i din vedere nici o întreprindere cu 
care se servește un trădător“ 18. Vulpea vicleană, cum îl 
numeşte pe acest boier Dimitrie Cantemir, a jucat în toată 
această perioadă un rol dublu, furnizind şi ruşilor infor- 
maţii despre turci, dar ţinind legătura şi cu Constantin 
Brîncoveanu pe timpul războiului. Cu o deosebită satisfacție 
consemnează mai tirziu Dimitrie Cantemir în scrierile 
sale că boierul Lupu a fost pedepsit, ca un mişel, de 
turci, pentru care lucrase, trecînd însă cu vederea că tot 
turcii îl răsplătiseră cu generozitate, oferindu-i funcţia de 
caimacam al Moldovei. Numai abuzurile săvirşite de el şi 
de alţi boieri moldoveni i-au determinat pe turci să-i 
arunce în închisoarea de la Varna. Considerăm că Dimitrie 
Cantemir a greşit încredinţind această sarcină importantă 
boierului Lupu, care se dovedise mai de mult a fi omul 
turcilor. 

Odată cu sosirea lui Petru cel Mare în Moldova, Di- 
mitrie Cantemir dă o proclamaţie către boieri, arătind că 
se ridică la luptă pentru dobindirea drepturilor şi liber- 
tăţilor strămoşeşti ale ţării, deoarece „Bogdan vodă, fiul 
lui Ştefan vodă, domn deplin a făcut cu jurămint pace cù 
învoială ca Moldova să nu fie supusă la alt bir decit, pe an, 
4 000 de galbeni, 40 de cai, 24 de șoimi, — după primirea 
cărora să nu facă nici o silă țării Moldovei. Dar păgînul cel 
necredincios şi călcător de jurămiînt nu şi-a ţinut cuvîntul, 
ci a făcut atitea năvăliri zilnice asupra Moldovei, a dărimat 
cetăţi și întărituri, pe altele le-a luat in stăpinire și el însuși, 
sub cuvinte închipuite, a îngăduit adesea tătarilor să 
prade toată ţara Moldovei, a luat în aspră robie pe locui- 
torii ei, pe fruntașii noştri boieri, sfetnici şi curteni, a 
tirit pentru poftele sale pentru atitea din fetele şi soțiile 
lor cinstite, ba încă a cercat să le aducă la legea sa păgină 

şi tiranică pe dinsele, pe domni şi alţi mai mari, îm- 
preună cu casele lor, prin felurite chinuri şi ameninţare cu 
moartea“ !%. Proclamația este o chemare înflăcărată la 
luptă împotriva cotropitorilor secuiari. 

În perioada de pregătire a luptei, Constantin Brinco- 
veanu a stat în espectativă. Pentru a lua legătura cu ţarul, 
el il trimite la Iaşi pe agentul său secret, Gheorghe Cas- 
triotul, care comunică acestuia informaţii cu privire la 
pregătirile oastei turceşti. Din Țara Românească, în frun- 
tea unui corp de oaste, trece de partea lui Cantemir şi a lui 
Petru cel Mare spătarul Toma Cantacuzino. În majoritatea 
lor. izvoarele vremii susțin că Toma Cantacuzino a trecut 
în tabăra ţarului şi a domnitorului Moldovei fără ştirea 
lui Constantin Brîncoveanu. Există însă şi alte izvoare 
care atestă existența unei înțelegeri între domnitorul 
Țării Româneşti și Toma Cantacuzino, care îi era văr 
primar. În actul de acuzare a lui Brincoveanu, turcii con- 
semnează că aceasta s-a petrecut cu voia şi din îndemnul 
voievodului muntean. 

Atitudinea prudentă a domnitorului Constantin Brin- 
coveanu în timpul conflictului dintre ruși şi turci este 
considerată de unii istorici a fi trădare. Dar condiţiile 
concrete ale epocii în care a trăit nu-i permiteau să treacă 
fâțis de partea ţarului, deoarece, în acest caz, ar fi fost 
urmărit indeaproape de agenţii şi spionii turcilor, care 
l-ar fi omorît. De accea el era pregătit ca, în cazul unei 
victorii ruseşti la Stănilești, să intre în luptă pentru a-i 
susține atit pe ruşi, cît şi pe moldovenii lui Dimitrie 
Cantemir pînă la zdrobirea completă a oştilor otomane. 

În ceea ce priveşte activitatea de informaţii desfăşu- 
rată la Curtea domnească din Bucureşti în acea perioadă 
există cîteva semne de întrebare. În primul rînd, de ce 
turcii care supravegheau îndeaproape toate mişcările dom- 
nitorului i-au permis totuşi să desfăşoare o intensă acti- 
vitate de informare şi spionaj în defavoarea lor? În al 
doilea rind, cum a reuşit Constantin Briîncoveanu să reziste 
pe tronul Ţării Româneşti un sfert de veac, în vreme ce 
în secolul al XVII-lea, pînă la el, domnitorii erau schimbaţi 
o dată la doi-trei ani, iar în Moldova au fost operate în 
acest timp unsprezece schimbări de domnie, fără a mai 

ține seama de caimacamii care s-au perindat la condu- 
cerea ţării ? 

În cronica sa Ioan Neculce prezintă un fapt interesant 
cu privire la informaţiile pe care muntenii le furnizau 
ruşilor. Aflînd de la un spion al suedezilor, arată croni- 
carul, despre activitatea de spionaj desfăşurată de munteni 
şi despre informaţiile privind pregătirile de război ale 
turcilor, transmise de ei rușilor, vizirul dă următoarea 
replică : „Bine fac că scriu, spune vizirul, că de noi n-au 
ce scrie rău. Că noi nu ne temem de nime, că avem oaste 
multă și pușci multe, şi putere mare. Şi noi nu putem să 
ne gătim în taină, să nu ştie nime, n-avem grijă de nime. 
Că muntenii, de-or scrie de aceste ce le văd, că avem oaste 
multă, să serie sănătoşi“ 20. 

Rezultă că turcii aveau o concepţie proprie despre pre- 
gătirile de război, nepunind accentul pe realizarea sur- 
prizei, ci doar pe folosirea forţei. Pentru ei nu constituiau 
un secret pregătirile de război, fiind chiar bucuroşi ca 
tabăra adversă să fie informată din timp despre puterea 
armatei otomane, pentru a-şi crea astfel un ascendent 
moral. Prin urmare, din acest punct de vedere, agenţii lui 
Brincoveanu nu prezentau nici un pericol pentru turci, 
putindu-şi desfășura activitatea nestingheriţi. 

Pe de altă parte, Constantin Brincoveanu acordă mare 
atenţie şi activităţii de contraspionaj, neutralizindu-i pe 
cei care lucrau împotriva Ţării Românești. Radu Greceanu 
consemnează în cronica sa numele lui Siaico, un boier 
pribeag încă de pe vremea lui Șerban Cantacuzino, care 
a uncltit împreună cu alţii impotriva Ţării Româneşti în 
Ardeal, în Moldova şi la Constantinopol, unde făcea „piră 
lui Cpnstantin vodă cu cîțiva hoţi de-ai lui hicleni“. Vo- 
ievodul muntean reuşeşte să zădărnicească activitatea 
acestora, ba mai mult chiar, în vreme ce ei se aflau la 
Constantinopol, îi determină pe turci să-i aresteze, obţinînd 
apoi extrădarea lor. 

Domnitorul Țării Românești a luat măsuri severe de 
reprimare a tuturor celor care încercau să-i submineze 
autoritatea, să trădeze interesele ţării. Astfel, unul dintre 
paharnici, Dumitrașcu de la Corbi, care purta cores- 
pondenţă cu Staico şi intenţiona să fugă din ţară, este 

prins de oamenii voievodului ca urmare a infiltrării unui 
ofiţer în rindurile conspiratorilor. O slugă a lui Dumitraşcu 
întră în acest scop în relaţii cu un căpitan din oastea lui 
Constantin Brincoveanu, pe care încearcă să-l cîştige de 
partea paharnicului şi a celorlalţi boieri trădători. Căpi- 
tanul acceptă jocul şi „face prieteşug cu el şi de multe ori 
la cîrciumă mergea să bea și se spovedea unul către altul, 
pentru care au spus şi lui Dumitrașco paharnicul, sluga 
lui, cum au găsit om de treabă, căpitan, care făgăduieşte 
să meargă şi se veseliră“ 2!: În același timp, căpitanul îşi 
informează superiorii despre acţiunile trădătorilor. Căpi- 
tanul a făcut un joc dublu pînă în momentul în care a 
aflat că feciorul paharnicului intenţiona să fugă din ţară. 
Abia atunci a luat „cîţiva călăraşi cu el şi merseră unde 
îşi puseseră sorocul“, prinzîndu-l pe feciorul paharnicului 
Dumitraşcu, care avea asupra sa scrisori compromiţătoare. 
O altă scrisoare, tot atît de compromiţătoare, a fost găsită 
de turci în „bozănariul lui Staico“ şi predată domnitorului. 

Prin urmare, trădătorii au fost pedepsiţi aşa cum scria 
în pravila ţării: „Boieriul care va umbla împotriva 
domnului şi a ţării, să-l spinzure și să-i facă spînzurătorile 
mai nalte cu un cot decit ale altor oameni proști“ ??, 
Pentru trădarea ţării Staico a fost spinzurat lîngă Bucu- 
reşti, la Tirgu-de-Afară, iar colaboratorul său apropiat a 
împărtăşit aceeași soartă, la Ruşii de Vede. Ceilalţi tră- 
dători au fost bătuţi la tălpi şi ţinuţi în închisoare pe di- 
ferite termene, la Snagov sau la Tismana. 

Moartea tragică a lui Constantin Brincoveanu îşi 
găseşte explicaţia în neglijarea de către voievodul muntean 
a informaţiilor privind intenţiile turcilor, precum, și în 
răcirea relaţiilor sale cu stolnicul Constantin Cantacuzino, 
unul dintre cei mai abili politicieni ai vremii. Cind oa- 
menii apropiaţi domnitorului îl previn asupra intenţiilor 
turcilor, ne spune Cantemir, stolnicul caută să-l liniștească, 
arătînd că turcii au, probabil, din nou nevoie de bani. Igno- 
rarea informațiilor alarmante primite de la Constantinopol, 
precum şi „liniştea“ în care se complăcea domnitorul i-au 
fost fatale lui și familiei sale, încheindu-se cu tragica sa 
moarte, la 15 august 1714. 


176 


Dimitrie Cantemir consemnează că domnitorului Țării 
Românești i s-a adus, printre altele, şi acuzaţia că „in- 
treţine corespondenţă secretă cu împăratul Germaniei, 
cu al Rusiei, cu regele Poloniei şi cu aristocrații Venetiei, 
cărora le arăta toate secretele Porții, că a proiectat o 
răscoală împotriva turcilor şi că Toma Cantacuzino cu 
învoirea sa a trecut de partea ţarului și fără voia turcilor a 
mutat din nou capitala ţării la Tîrgovişte, unde petrece o 
mare parte din an“ 23, 

„Altîn-bei“ sau prinţul aurului, cum l-au numit turcii, 
a promovat o politică înţeleaptă, ceea ce a făcut ca Țara 
Românească să cunoască o perioadă de mare înflorire spi- 
rituală, culturală şi socială, într-un timp în care spre 
bogăţiile ei erau aţintite atit privirile nesăţioase și lacome 
ale turcilor, cit şi privirile hrăpăreţe ale habsburgilor, 
vecini de ultimă oră, care „tot impinegeau, după cum 
remarca Neculce, să facă Dunărea hotar“. 

La sfirşitul secolului al XVII-lea şi la începutul seco- 
lului al XVIII-lea, cind Europa era dominată de conducă- 
tori iluştri, ca Petru cel Mare în Rusia, Ludovic al XIV-lea 
în Franţa, Iosif I de Habsburg în Germania, August al 
Il-lea Saski în Polonia, Frederic I în Prusia sau Carol 
al XII-lea în Suedia, în ţările române se remarcă înțelep- 
ciunea cu care Constantin Brincoveanu a ştiut să conducă 
vreme de un sfert de veac destinele Țării Româneşti, acţiu- 
nile voievodului cărturar Dimitrie Cantemir care a făcut 
ca pentru o clipă să strălucească pe cerul Moldovei astrul 
luminos care se cheamă libertate. 

Dind dovadă de multă abilitate şi pricepere, Constantin 
Brîncoveanu nu se avintă pe calea aventurii, ci urmăreşte 
cu prudenţă evenimentele, caută să pătrundă sensul poli- 
ticii vremii, să-i descifreze tainele. 


Domnitori fanarioți, 
agenţi ai spionajului străin 


Domnia lanarioţilor a fost pentru ţările române o perioadă 
de slăbiciune morală şi politică. Ultimele rămășițe ale oştii 
române, glorioasă în vremea lui Mircea cel Bătrin, Ştefan 
cel Mare, Iancu de Hunedoara, Vlad 'Ţepeş, Petru Rareș, 
Jon Vodă, Mihai Viteazul și a altor domnitori a căror 
spadă a apărat libertatea, au fost desfiinţate de domnitorii 
fanarioți şi înlocuite cu garnizoane de pază străine, de cele 
mai multe ori turceşti. Pe de altă parte, domnitorii fana- 
rioţi care s-au perindat prin ţările române erau oameni de 
încredere ai Porții otomane, agenţi ai turcilor. Tot timpul 
cit sc aflau la conducerea Moldovei sau a Ţării Româneşti 
ei nu urmăreau decit propria lor căpătuială, îmbogățirea 
unor rude aduse în ţară şi înfiltrate în deferite dregă- 
torii. | 

Durata domniei fanarioţilor depindea de serviciile pe 
care ci le aduceau Porții. De aceea, pe lingă plata tri- 
butului, a produselor necesare aprovizionării armatei tur- 
ceşti și a Constantinopolului, domnitorii fanarioți depu- 
neau mult zel în informarea promptă a turcilor cu privire 
la mișcările pe care le executau armatele austriege şi ru- 
sești. În secolul al XVIII-lea conflictele dintre aceste trei 
puteri se agravează tot mai mult, iar austriecii, în alianţă 
cu rușii, dau numeroase lovituri Imperiului otoman, aflat 
intr-o perioadă de declin. Imperiul habsburgic cît şi Rusia 
urmăreau să-și extindă teritoriile în dauna Imperiului 
otoman. 

La sfirşitui secolului al XVII-lea austriecii cuceresc 
Transilvania şi o parte din Serbia, la începutul secolului 
al XVIII-lea pun stăpînire pe Banat, iar mai tirziu intră 
şi în Oltenia, unde vor rămîne timp de 21 de ani. În 
această perioadă Rusia ţaristă luptă împotriva turcilor 
sub lozinca eliberării popoarelor ortodoxe de sub jugul 
otoman şi trecerea lor sub protecţia ţarului „preacucer- 
nic“. De fapt, sub această lozincă se ascundeau interesele 
cotropitoare ale ţarului, care năzuia să cucerească o însem- 
nată parte din Imperiul otoman și chiar capitala acestuia, 
Constantinopolul. Iată de ce activitatea de agenţi ai spio- 
najului turcesc desfăşurată de domnitorii fanarioți era 
deosebit de utilă, iar informaţiile procurate, extrem de 
prețioase pentru turci. f 

Perioada domniei fanarioļilor în Țara Românească a 
început cu o aventură şi a luat sfîrşit cu unul din cele mai 
mari furturi din întreaga istorie a acestei ţări. 

Între prima domnie, piină de aventuri, a lui Nicolae 
Mavrocordat şi furtul de 18 milioane de piaştri al lui Ca- 
ragea se pctrec în ţările române evenimente care duc la 
decăderea lor economică şi culturală, la pierderea liber- 
tăţilor ciștigate cu mari jertfe de strămoşii noştri care au 
stropit cu sîngele lor pămîntul străbun. 

Domnitorii fanarioți au fost numiţi de turci în locul 
domnnitorilor păminteni care, după Constantin Brinco- 
-veanu şi Ștefan Cantacuzino în Țara Românească şi după 
Dimitrie Cantemir în Moldova, nu mai prezentau încre- 
dere. Recrutaţi dintre membrii a patru familii de greci 
bogaţi din Constantinopol, după cum menţionează Iorga. 
urmaşi ai împăraţilor bizantini, fanarioţii s-au dovedit, cu 
mici excepţii, deosebit de credincioși stăpînilor lor, timp 
de mai bine de un veac. 

Domnia fanarioţilor în Țara Românească începe prin 
înscăunarea lui Nicolae Mavrocordat care sosește în Bucu- 
reşti la 10 februarie 1716. În acest timp Eugen de Savoia 
îi învinge pe turci la Petrovardin, iar trupele austriece 
invadează Ţara Românească. Domnitorul fuge la Rusciuc 
de unde se înapoiază cu ajutor turcesc şi îşi reia tronul, 
făcînd să cadă capetele unor boieri păminteni care colabo- 
raseră cu austriecii. Printre aceștia se numără Barbu Bă- 

ăceanu, Pătraşcu Buzoianu și Lupu Costache, iar marele 
cărturar, mitropolitul Antim Ivireanul este surghiunit la 
Muntele Sinai, sub escortă turcească. În drum spre locul 
surghiunului, mitropolitul Țării Românești este omorît de 
însoțitorii săi și aruncat in apele rîului Tundja din Bul- 
garia. 

Revenind pe tronul Ţării Româneşti, Nicolae Mavro- 
cordat, trimite trupe turcești pentru a-i izgoni pe austrieci 
din Oltenia. Boierii pămînteni, ostili stăpinirii fanariote, 
ii anunţă pe austrieci că domnitorul trimisese oaste în 
Oltenia şi rămăsese fără nici o pază la Bucureşti. Vornicul 
Șerban Bujoreanu, logofătul Grigore Băleanu, spătarul 
Golescu, vistierul Ilie Știrbei sint cei care s-au ridicat 
impotriva noului domnitor, impus de turci, cerînd spri- 
jinul austriac. Deosebit de bucuroși de vestea primită, 
austriecii îi oferă domnitorului fanariot o mare surpriză. 
Pe cînd oștile lui Nicolae Mavrocordat erau pe punctul de 
a angaja lupta cu austriecii în Oltenia, un detașament de 
şoc condus de căpitanul Ștefan Detine, zis Pivoda, se stre- 
cura prin păduri şi pe drumuri ascunse spre București. 
Detaşamentul căpitanului Pivoda ajunge prin surprindere 
ia Bucureşti și reușește să-l facă prizonier pe domnitor 
impreună cu familia. Dar austriecii nu se bucură de o 
primire călduroasă din partea populaţiei și „jale mare şi 
ţipete şi vaete era în tirg de groaza catanelor ce umbla cu 
săbiile scoase şi cu puştile slobozindu-le. Cine le ieşea 
inainte, tăia, omora, atîta groază era, cît limba de om nu 
poate povesti“!. Iată dar că „salvatorii austrieci“ se do- 
vedesc, chiar de la început, la fel de cruzi ca și turcii. 
Domnitorul Nicolae Mavrocordat, prizonier al austriecilor, 
este dus la Sibiu, ţinut doi ani în captivitate, pentru ca 
mai tirziu să devină din nou domnitor al Ţării Româneşti. 
În general, cronicile consemnează numeroase aspecte 
sumbre din perioada domniei fanarioţilor, legate atit de 
luptele purtate pe teritoriile ţărilor române, cit şi de unele 
calamităţi naturale care se abat asupra oamenilor. Astfel, 
ciuma bintuie în această perioadă mai mult ca oricind ; o 
epidemie de ciumă are loc în anii 1716-1718, fiind însoţită 
de incendii și foamete, iar către sfirşitul perioadei fanariote 
face numeroase ravagii vestita ciumă a lui Caragea. 

Dar perioada domniilor fanariote s-a caracterizat mai 
ales prin trădarea intereselor poporului român, prin sub- 
jugarea totală a ţărilor române. 

În alegerea domnitorilor fanarioți, turcii se orientează 
spre dregătorii care ocupau la Poartă funcţia de drago- 
man, deci spre cei care acumulaseră anumită experienţă 
în relaţiile cu alte ţări, care cunoșteau tainele politicii 
externe. 

De la înscăunarea primilor domnitori fanarioți pină 
în anul 1821 ţările române au fost martore a numeroase 
lupte între turci şi ruși sau austrieci, teritoriul principa- 
telor fiind supus în repetate rînduri unui regim de ocu- 
paie militară. lată, spre edificare, anii în care ţările 
române au fost ocupate de trupe străine : 1711, 1716—1718, 
1736—1739, 1769—1774, 1789—1792, 1806—1812. La toate. 
acestea se mai adaugă incursiunile frecv ente, în scop de 
pradă, de la sfirşitul secolului al XVIII-lea şi începutul 
celui de-al XIX-lea, întreprinse de turcii din Vidin sau 
din alte cetăţi dunărene, îndeosebi de bandele pașei 
Pasvan-Oglu. 

Cronicarul Ioan Neculce, referindu-se la această peri- 
oadă, deplinge soarta ţărilor române, consemniînd : „vai de 
aceste două ţări creştine, cu aceşti domni străini“. Des- 
criind evenimentele, cronicarul arată că Moldova a ajuns 
la „vremuri cumplite şi la cumpănă“, din cauza cheltuie- 
lilor care se fac pe spinarea poporului pentru darurile 
trimise turcilor sau oamenilor domnitorilor : capichihăile 
fiind greci, cit dzicu c-au cheltuit, atit le dau“, iar turcilor 
li se dau „ceasornici di aur, fuzii, cai cu şeli, cu rafturi, 
sute de lei, mii de unghi le dau : 1 700-1 800 de pungi de 
bani se iau din ţară acumu, iar mai înainti, la domnii 
trecuţi, mai multu de 400—500 pungi nu să lua. Și altfel 
di ţară era, întemeiată, nu ca acumu. Oh, oh, oh! vai, 
vai, vai di ţară !“ 2 

Domnitorii străini s-au achitat cu mult zel de sarcinile 
primite de la sultan, străduindu-se să mărească continuu 
obligaţiile faţă de turci, în bani sau în produse, şi să-şi 
aducă la îndeplinire misiunea de observatori atenţi ai 
vecinilor, de agenţi ai spionajului turcesc. Activitatea de 
informaţii era cu atit mai necesară cu cit conflictele 

dintre Turcia și Austria sau Rusia se agravau tot mai 
mult, fiind amenințată însăşi existenţa Imperiului otoman. 

Agenţii spionajului turcesc, investiţi cu calitatea de 
domnitori ai Țării Româneşti sau ai Moldovei, şi-au in- 
deplinit misiunea de informatori ai turcilor, folosind o 
vastă rețea de spioni şi agenţi, cu care au impinzit 
uropa. La aceasta au contribuit relaţiile pe care şi le-au 
făcut în perioada cînd ocupaseră funcţii de dragomani 
(tălmaci) la Poartă, precum și cu ajutorul grecilor stabi- 
liti în Viena sau în Moscova, cu treburi negustoreşti sau 
religioase. 

O scrisoare trimisă de Constantin Mavrocordat unui 
corespondent din Viena dezvăluie procedeele prin care 
domnitorul căuta să obţină informaţii. În primul rînd, 
arăta expeditorul scrisorii, din gazetele care sosesc din 
Olanda, Colonia, Lipsca, Viena și Londra, deşi nu se pot 
trage prea multe concluzii, „totuşi oamenii deprinşi cu 
interesele politice şi mai ales cei învăţaţi, pot încă de 
multe ori, prin lucrările lor să treacă peste întuneci- 
mea viitorului“ 2. În al doilca rind, domnitorul dorea să 
primească de la corespondentul său ştiri care erau la 
„cunoştinţa curților“ şi la care să adauge părerea sa. 
Astfel, Constantin Mavrocordat, dorea să fie informat des- 
pre soarta tronului vacant din Germania, despre politica 
promovată de Maria Tereza, despre războiul dintre 
Anglia şi Spania, despre „mișcarea escadrelor franceze“, 
despre factorii care asigură liniştea Europei. În încheiere, 
semnatarul scrisorii își asigură corespondentul de recu- 
noştinţă pentru indeplinirea acestor sarcini încredințate 
agentului. 

Domnitorii fanarioți îşi recrutau agenţii dintre repre- 
zentanţii celor mai diverse categorii sociale, dar erau 
interesaţi să se folosească de serviciile unor oameni care 
cunoşteau foarte bine tainele de la curţile imperiale. De 
pildă, domnitorul Caragea il recrutase ca agent la Viena 
pe consilierul imperial Friederich von Gentz, un politi- 
cian deosebit de experimentat care scria despre sine: 
„Ştiu tot; nici un om de pe pămînt nu cunoaște politica 
contemporană cum o cunosce eu, căci nimeni nu poate 
să fie ca mine într-o intimitate atit de strinsă şi în acelaşi 

timp cu toţi şefii principalelor partide“ 1. Recomandat lui 
Caragea de Metternich, Gentz furnizează domnitorului 
Țării Româneşti, timp de şase ani, bogate informaţii pri- 
vind politica promovată de statele europene, avind grijă 
ca prin corespondenţa sa să nu afecteze interesele Austriei. 
Agentul domnitorului Caragea strecoară cu dibăcie în 
aceste scrisori informaţiile inspirate de protectorul său, 
prinţul Metternich, iar în cazul în care știrile erau trans- 
mise în interesul exclusiv al Austriei, Gentz nu se sfia 
să specifice acest lucru. Astfel, într-o scrisoare din 5 
februarie 1814 Gentz arată : „Prinţul Metternich a dorit 
ca să transmit Alteţei Voastre aceste intenţii. El ştie, 
monseniore, că aveţi mai bine decit oricine altcineva 
mijloacele de a le face cunoscute la Constantinopol şi de 
a le da toată greutatea care o merită“ 5, 

Ocupind condiţionat tronul Țării Românești, domni- 
torul Caragea se străduieşte să-şi atragă simpatia turci- 
lor, să le fie util prin informaţiile pe care le putea obţine 
de la curtea imperială de la Viena sau din alte părţi şi 
să cunoască în același timp intenţiile austriecilor. El a 
acceptat să îndeplinească rolul de mediator între Met- 
ternich şi Poartă, urmărind, de fapt, realizarea aceloraşi 
scopuri. 

Friederich von Gentz continuă să poarte corespondenţă 
cu urmașul lui Caragea, domnitorul Alexandru Suţu, 
agentul de la Viena dovedindu-se util și domnitorului 
Dimitrie Grigore Ghica. Rivna cu care von Gentz şi-a 
desfăşurat fără întrerupere activitatea de agent în favoa- 
rea domnilor Țării Româneşti se datorează, în primul 
rînd, sumelor fabuloase primite din Bucureşti. Friederich 
von Gentz a fost util domnitorilor Ţării Româneşti, 
deoarece a cunoscut îndeaproape toate secretele curții 
imperiale de la. Viena, fiind un abil politician, şi bucu- 
rindu-se totodată de deplina încredere a lui Metternich. 
fa rîndul său, Caragea caută să profite de pe urma infor- 
maţiilor primite de la von Gentz, oferindu-le turcilor, 
pentru a-şi consolida astfel tronul său șubred. Agentul 
de la Viena se dovedeşte a-i fi util lui Caragea şi după 
ce ultimul părăseşte Ţara Românească cu uriașa sumă 

de 1t milioane piaştri, ocupindu-se de plasarea banilor 
şi de stabilirea exdomnitorului la Pisa. După cum sub- 
liniam, Gentz a furnizat informaţii domnitorilor Ţării 
Româneşti şi a consimţit să fie agentul lor numai pentru 
bani, acesta fiind lucrul cel mai important pentru mize- 
rabilul scrib, cum l-a numit Napoleon, adăugind că este 
„unul din oamenii fără onoare care se vind pentru bani“. 
Însă în activitatea de agent al domnitorilor Țării Româ- 
nești, Friederich von Gentz rămine credincios austrie- 
cilor, oferind îndeosebi acele informaţii care erau desti- 
nate să ajungă la Constantinopol. 

Făcînd o caracterizare a epocii fanariote, francezul 
Flias Regnault, arată în lucrarea sa intitulată Histoire 
politique et sociale des Principautes danubiennes că dom- 
nitorii sînt „perceptori de impozite, funcţionari necinstiţi, 
îmbrăcaţi în veșminte de mătase, spioni încoronați“. Era 
firesc să fie așa într-o perioadă în care domniile erau 
scoase la mezat, devenind extrem de nesigure. Singura 
preocupare a domnitorilor consta in a stringe, într-un 
timp scurt, cit mai mulţi bani cu care să-şi achite cre- 
ditorii, să plătească haraciul turcilor pentru a nu-şi pierde 
tronul şi să-şi creeze rezerve spre a cumpăra din nou 
scaunul ţării în momentul în care condiţiile vor fi favo- 
rabile. De aceea resursele ţării nu erau gospodărite cu 
chibzuinţă, ci dimpotrivă, erau jefuite de oricine dorea 
să se iimbogăţească într-un timp cit mai scurt. Boierimea 
autohtonă acordă sprijin total domnitorilor fanarioți şi 
celor din anturajul lor, în majoritate greci din Fanar, 
trădind interesele ţării şi căutînd să profite cît mai mult 
de pe urma alianţei cu grecii; în aceste condiţii, ţărăni- 
mea cprimată şi exploatată rămîne fără nici o apărare. 
Pe de altă parte, ţara incepe să fie tot mai mult inundată 
de străini, fie că este vorba de cei care se indeletnicese 
cu ne;oţul ambulant, fie de cei care ocupă înalte funcţii, 
înființate în mod special pentru ei. Dealtfel domnitorii 
fanarioți au umflat exagerat de mult aparatul birocratic, 
inființind o seamă de dregătorii parazitare, destinate în 
special celor care îi serveau cu credinţă. Iată, în conti- 
nuare, citeva din aceste funcţii parazitare înfiinţate în 
pericada fanariotă : devictar sau, pe româneşte, cel care 

are grijă de călimară și de pana de giscă întrebuințată 
pentru scris, thoshodar baschi sau responsabilul cu secau- 
nele casei domneşti, caftandji baschi sau responsabil cu 
garderoba, gagedji baschi sau cel care se îngrijește de 
caimacul cafelelor, tschubukdji baschi sau cel care aprinde 
lulelele, peschkirdji baschi, adică cel care se îngrijește ca 
domnitorul să aibă pregătit ştergarul cînd se duce la baie 
etc. Purtătorii de călimări, de ştergar, responsabilii scau- 
nclor, aprinzătorii de ciubuce şi îngrijitorii de caimac 
erau recrutați îndeosebi dintre grecii cu care domnito- 
rul venea din Fanar şi care se îndeletniciseră pină atunci 
cu vinzarea halviţei şi a lămiilor sau vinduseră bragă 
pe străzile Constantinopolului, pentru a ajunge acum în 
divanul ţării, alături de vechiul postelnic, stolnic sau spă- 
tar, alături de boierii autohtoni care acceptaseră să parti- 
cipe la un guvern de mascaradă menit să stoarcă cit 
mai mult de pe spinarea ţăranului, să trădeze interesele 
țării. În aceste condiţii are loc o luptă permanentă împo- 
triva a tot ceea ce era românesc, la curtea domnească 
nu îi este permis nimănui să folosească limba română, 
boierimea autohtonă fraternizează cu străinii, miliția 
națională, ultima rămășiță a glorioasei armate din Tara 
Românească sau din Moldova, este desființată și înlocuită 
cu mercenari care asigură paza domnitorului sau adună 
tot felul de impozite pentru a umple buzunarele cxploa- 
tatorilor, 

Toate acestea au favorizat jefuirea poporului român, 
au făcut ca bogăţiile naţionale, adunate cu multă grijă de 
greci, interpuşi ai turcilor, să fie puse în slujba unui ideal 
străin de interesele poporului nostru şi au deschis larg 
porţile spionajului pe teritoriul patriei noastre, care a 
acționat nestingherit, de cele mai multe ori, in defavoarea 
Țării Românești sau a Moldovei. lată citeva exemple 
menite să întregească tabloul sumbru al vieţii din ţările 
române în perioada domniilor fanariote. 

Dionisie Eclisiarhul prezintă numeroase detalii despre 
domniile fanariote, insistind îndeosebi asupra celor din 
ultima jumătate a secolului al XVIII-lea. Referindu-se la 
Ipsilanti, cronicarul afirmă că acesta punea „dăjdii pe 
locuitori cu alte numiri“, că haraciul nu fusese încasat 

tot anul, dar „n-am mai putut suferi, ci a început a pune 
şi acea dajdie pe teară, cugetind că au rămas lăcuitorilor 
mulți bani“, fiind îndemnat la aceasta şi de boierii care 
cereau lefuri mai mari ; Nicolae Mavrogheni reuşeşte să 
adune bani de la boierii mari şi mici, de la negustori şi 
meseriaşi, la care se adaugă jefuirea ţăranilor, iar cei ce 
refuzau să plătească erau duși „la grosul vartei în 
putoare, şi aşa nevrind, primea caftanele de pinză și da 
la bani, cu cuvînt că trebuie la vodă să dea lefi la oști, 
ear birurile, podvoadele, zăharelele, nu mai înceta de pe 
locuitorii ţării, vinericiul, oeritul, dijmăritul îl luau îndoit 
și întreit. Vai și amar de teară ce era atunci“ 6. 

Cu aceeași durere în suflet ca şi Ioan Neculce, Dio- 
nisie Eclisiarhul, martor al evenimentelor, relata la sfir- 
şitul secolului al XVIII-lea despre starea în care ajunsese 
Tara Românească, unde jaful reprezenta îndeletnicirea 
de seamă a unor venetici, cărora le erau străine inte- 
resele poporului. 

Un mare expert în vinzarea caftanelor boiereşti şi 
în sporirea impozitelor şi a dărilor de tot felul a fost 
domnitorul Caragea. În scrisoarea adresată de Ion 
Ghica lui Vasile Alecsandri se arată că la plecarea lui 
Caragea din ţară condica în care erau trecute rangurile 
boiereşti se umpluse din scoarță în scoarță, iar postel- 
nicul care nu mai prididea să-i citească pe toţi cei ca 
crau înscrişi în ea cu diferite ranguri cumpărate „a trintit 
pitacul jos, strigînd cu glas tare: Iar voi ceilalţi pitari 
şi serdari !“ Jefuirea Ţării Româneşti în timpul domniei 
lui Caragea a atins proporţii nemaiîntilnite. Domnitorul 
născoceşte fel de fel de metode pentru a stoarce cit mai 
mulţi bani. Nu întimplător s-a păstrat de atunci zicala : 
„Se fură ca în vremea lui Caragea“, ceea ce subliniază 
participarea la acest jaf nu numai a domnitorului, ci a 
tuturor slujbașilor săi. Tot Ion Ghica îi scria lui Alec- 
sandri că „În domnia lui (Caragea-n-a.) toate slujbele şi 
caftanele se dau pe parale. El a suit birurile într-un mod 
nepomenit de la 1 500 000 lei (115 385- galbeni) la suma de 
3 700 000 lei (284 848 galbeni), afară de ocne şi de vămi pe 
care le vindea cu un preţ de 10 ori mai mare decit ina- 
inte... Cînd i se părea că punga nu se umplea destul 

de repede, avea şi alte coarde la arc.* Ion Ghica menţio- 
nează că Vodă Caragea „avea multă imaginaţie în ase- 
menca materie, dar şi găsise cîțiva oameni zdraveni Care 
îl ajutau la desăvirşirea tertipurilor lui“ 7. Prin aceste 
tertipuri domnitorul Caragca a adunat, timp de şase ani, 
o avere colosală care i-a permis să-i îndestuleze pe turci 
cu tributuri şi cu daruri de tot felul, dar și să fugă în 
străinătate cu uriașa sumă de 18 milioane de piaştri cu 
care şi-a asigurat la Pisa o viaţă de nabab, oferind tot- 
odată importante subsidii mișcării secrete greceşti a ete- 
riştilor. | 

Poporul român nu s-a împăcat însă niciodată cu această 
situaţie ; el s-a ridicat la luptă hotărită, participînd la 
răscoale şi la diferite mişcări cu caracter local, apucind 
drumul codrilor de unde întreprindea acţiuni deosebit 
de îndrăzneţe împotriva asupritorilor străini și autoh- 
toni. La sfîrşitul secolului al XVIII-lea mulţi țărani s-au 
constituit în detașamente de voluntari, luptînd fie alături 
de austrieci, fie alături de ruşi împotriva turcilor, văzind 
în această luptă condiţia eliberării lor sociale și naţionale. 

Domnitorii fanarioți treceau dintr-o ţară în alta pen- 
tru a putea stăpini astfel cit mai mult timp. Este inte- 
resant de remarcat că de multe ori un domnitor, înlă- 
turat de pe tronul Ţării Româneşti, ajungea la conducerea 
Moldovei şi invers, fără a avea preferinţe deosebite pen- 
tru una din cele două ţări, fiind minat doar de dorinţa 
de a acumula cît mai multă avere. 
În acelaşi timp, unii domnitori şi-au părăsit adeseori 
stăpinii trecînd în tabăra adversă. Astfel, în anul 1769 
Grigore al III-lea Ghica este luat prizonier de ruși și dus 
în captivitate, iar peste cîțiva ani, cu sprijinul țarinei 
Ecaterina a II-a, el ajunge domn al Moldovei, fiind însă 
omorît de turci. Și Alexandru Ipsilanti işi părăseşte stă- 
pîinii, trecînd de partea ruşilor. În general, domnitorii 
fanarioți erau utili atit ruşilor, cît şi austriecilor. Ei în- 
treţineau diferite relaţii la Constantinopol şi angajau 
agenți pe care ii plăteau cu generozitate pentru infor- 
maţiile culese. 

În condiţiile în care ţările române deveniseră teatrul 
unor confruntări frecvente între armatele ţariste și 

austriece, pe de o parte, și armata turcă, pe de altă parte, 
informaţiile prezentau valoare deosebită. În serviciul dom- 
nitorilor fanarioți se aflau şi numeroşi hangii din Bal- 
cani, cărora „le dă plată bani mulţi, de ispitesc pe cei ce 
trec de la împărăție la Bucureşti, şi dacă dovedesc că 
merg la vodă, cu poruncă ori de bine ori de rău, cu mare 
grăbire merg înainte şi spun lui vodă să se păzească, şi 
iea bacșișuri mari de bani“ 8, 

Constantin Ipsilanti, care intrase în slujba ţarului, 
este sprijinit de ruşi în obținerea unor informaţii im- 
portante din Constantinopol. Deosebit de plastic descrie 
Dionisie Eclisiarhul, în Cronograful său, o acţiune de 
spionaj şi contraspionaj care a avut loc în timpul dom- 
niei lui Constantin Ipsilanti. Un sol francez, primit la 
curtea din Bucureşti, „luat-a seamă ce e prin curtea lui 
vodă și văzînd cihodari, arnăuți, panduri şi catane, călă- 
raşi cu masdrace căzăceşti“, a ajuns la concluzia că dom- 
nitorul are legături cu ruşii, informiîndu-l pe vizirul din 
Constantinopol că „beiul Valachiei este hain împărăției, 
că are oaste nwuscălească cu dinsul şi tunuri mari“. La 
toate acestea se adaugă şi uneltirile fostului domn Con- 
stantin Suiu, care îl determină pe sultan să dea ordin 
ca voievodului hain să i se taie capul. Anunţat de „capi- 
cheheiaoa lui vodă ce o are la Țarigrad, de străjuiește 
foarte cu luare aminte zioa şi noaptea de cele ce se vor- 
beşte şi se lucrează la împărăție“, Constantin Ipsilanti ia 
măsuri de siguranţă împotriva urgiei turceşi. Astfel, el 
pune să „rînduiască cercetători, să iscodească cu ce treabă 
vin la Bucureşti, şi pe care va dovedi că vine asupra 
domniei sale, să puie pe turcii beilicului cu dare de bani, 
ca noaptea cu cumpătare să taie pe acel capigiu şi să-i 
iea fermanul să i-l trimită pe taină, ear trupul capigiu- 
lui băgindu-l în sac, să-l arunce în Dunăre“, Acţio- 
nînd în acest mod, oamenii lui Constantin Ipsilanti au 
„topit vreo trei capugii, dar lucrurile se îngroaşă şi tur- 
cii aflind despre aceasta caută prin diverse mijloace să-l 
răpună pe voievodul hain“. 

De data aceasta, ambasadorul rus la Constantinopol 
este acela care îl salvează pe domnitor, prevenindu-l asu- 
pra intenţiilor turcilor, printr-un tătar care se depla- 

sează in goană la Bucureşti, in „trei zile şi trei nopti“. 
Ştirea primită de la ambasadorul ţarului era confirmată 
de ştirile trimise de tatăl lui Alexandru Ipsilanti şi de 
capuchehaiele de la Constantinopol şi Rusciuc, care îi 
scriau că Trăznitologlu, pașa din Rusciuc, se pregătește 
să-l prindă fără de veste pe domnitor şi să „fugă cu 
capul în mină“. Din acest episod rezultă posibilităţile de 
informare pe care domnitorii fanarioți le aveau la Con- 
stantinopoi şi în Balcani pentru a-și salva capul şi ave- 
rea în timpul domniei în ţările române. 

În această perioadă frămintată a istoriei poporului 
nostru unul dintre domnitori şi-a înscris numele ca apă- 
rător al intereselor româneşti. În secolul al XVIII-lea 
Austria îşi extinsese din ce în ce mai mult posesiunile 
şi urmărea ca prin încheierea unei alianţe cu Rusia sau 
cu Turcia să pună stăpinire pe Tara Românească sau 
Moldova. În acest scop, încheie, la 6 iulie 1771, un tratat 
cu Turcia prin care se obligă să-i acorde ajutor în răz- 
boiul împotriva Rusiei cu condiţia ca Înalta Poartă să-i 
cedeze de bunăvoie „întreaga parte a principatului Vala- 
hiei care să mărginește de o parte cu granilele Ardea- 
lului şi ale Banatului Timişan, de altă parte cu Dunărea 
şi cu riul Oltul, avind Curtea imperială dreptul de supe- 
rioritate asupra rîului Oltul“ 10. Dar peste un an Austria 
renunţă la Oltenia, deoarece, în urma împărţirii Polo- 
niei, Curtea imperială de la Viena primeşte Galiţia şi 
Pocuția, iar pentru a-și deschide drum spre aceste teri- 
torii își îndreaptă privirea spre Bucovina, ce fusese ocu- 
pată de trupele rusești, dar care, conform tratatului de 
pace, trebuia să fie evacuată. După ce armata ţaristă, 
la insistenţele Austriei, părăseşte acest teritoriu, armata 
austriacă intră în Bucovina, împlintind pajurile impe- 
riale pe străvechiul pămint al Moldovei și punînd stăpi- 
nire pe Putna, cu mormintul lui Ştefan cel Mare și pe 
vechea capitală a Moldovei, Suceava. Diplomaţia austriacă 
recurge la cele mai diverse metode de corupere, de 
spionaj, de teroare și de asasinat pentru a-şi asigura 
stăpinirea în această parte a Moldovei. 

După cum am mai arătat, Grigore al III-lea Ghica, 
domnitorul Ţării Româneşti, fiind luat prizonier de ruși, 

ciştigă increderea lor şi ajunge domn al Moldovei. Timp 
de trei ani el a depus toate eforturile pentru a împiedica 
ciuntirea Moldovei prin desprinderea străvechiului pămînt 
al Bucovinei, făcînd dovada unui înalt patriotism. Dar 
toate încercările domnitorului s-au izbit de dirzenia spi- 
onajului şi diplomaţiei austriece şi de indiferența puteri- 
ler protectoare, Turcia și Rusia, la care se adaugă tră- 
darea unora dintre colaboratorii săi apropiaţi. Cu 5 000 
de galbeni şi o tabacheră -de aur împodobită cu briliante 
austriecii îl cîştigă de partea lor pe feldmareșalul rus 
Rumeanţev care privește cu indiferență ocuparea acestui 
teritoriu al Moldovci, iar turcii sînt cumpăraţi cu aur, 
briliante. oglinzi venețiene. vase de porțelan cete., con- 
firmînd actul de răpire a Bucovinei de către austrieci. 
Iată ce consemnează Mihail Kogălniceanu cu privire la 
uneltirile interioare care. au precedat această ciuntire 
a Moldovei : „Ghica Vodă mai avea şi duşmani dinlăun- 
tru. Confratele său, Alexandru Ipsilanti, domnul Valahiei, 
cra spicnul Austriei, el dezvălea fără ruşine lui Thugut 
toate cugctările, toate faptele lui Ghica. Pe de altă parte, 
Constantin Moruzi dragomanul Porții și rivalul lui Ghica 
la domnia Moldovei, şi care nu putea ierta acestuia, că 
fusese mai fericit decit el, jurindu-i pentru aceasta o 
ură de moarte. Constantin Moruzi cra brațul drept al 
lui Thugut. El nu numai că destăinuia internunţiuiui 
austriac lucrările miniştrilor otomani, dar el era pe 
lingă aceştia sprijinitorul politicii şi al cerinţelor Curţii 
din Viena. De aceea la încheierea convenţiunii din 7 maiu 
1775 (dată la care Poarta a cedat Imperiului habsburgic 
oficial teritoriul Bucovinei-n.a.), el şi fu răsplătit cu zece 
mii lei, promişi de mai înainte şi la care ocaziune Thugut 
adăugi următoarea frază caracteristică : «Fiindcă această 
sumă, spre o mai mare păzire a secretului, s-a numărat 
în 2 500 de galbeni funduclii, s-au plătit de fiecare gal- 
ben funducliu un agio de cinci parale». Şi spre marea 
nenorocire a bietului domn, el era trădat de însuşi 
agentul ţării la Constantinopol, de însuşi socrul său, de 
Iacovachi Rizo“ 1! , 

Prin urmare, prin coruperea unor înalţi demnitari 
turci şi prin cumpărarea grecilor aflaţi în slujba domni- 

torului Moldovei, spionajul şi diplomaţia austriacă au 
reuşit să-și ducă la îndeplinire planul şi să ocupe Buco- 
vina. Același Mihail Kogălniceanu subliniază că în toată 
lista de persoane corupte pe care Thugut, agent austriac, 
a prezentat-o cancelariei Mariei Tereza, „un singur nume 
românesc nu se găsește“ 1?. Datorită uneltirilor puse la 
cale de spionajul austriac, Grigore Ghica a fost omorît 
de turci. El este dealtfel singurul domnitor fanariot, din- 
tre cei paisprezece decapitaţi în decurs de un secol, care 
s-a jertfit pentru interesele poporului român. 

În perioada domniilor fanariote în țările române și-a 
desfăşurat activitatea un mare spion străin, a cărui cele- 
britate il aşează între cei mai de seamă aşi ai spionajului 
mondial. liste vorba despre Emanuel Mirzaian, cunoscut 
sub numele de Manuc, care, datorită activităţii sale, a 
ajuns din hangiu voievod al Moldovei şi a agonisit o avere 
colosală. Armeân de origine, Manuc, după ce s-a stabilit 
în Bucureşti, aduce servicii extrem de utile atit ruşilor, 
cit şi turcilor. El a fost omul de încredere al marelui 
vizir Mustafa-paşa Bairactar. Protectorul său îl numeşte, 
în anul 1808, domnitor al Moldovei, dar el nu poate ocupa 
efectiv tronul ţării din cauza războiului. În vestitul său 
han sc ţeseau tot felul de intrigi, se culegeau informaţii 
care erau transmise fie ruşilor, fie turcilor, în funcţie 
de interesele hangiului și se purtau tratative diplomatice 
între cele două părţi, Manuc fiind o gazdă excelentă. 
Hangiul obiinea informaţii de la cei care trăgeau la hanul 
său, călători aparţinind celor mai diverse pături sociale : 
chirigii, orăşeni, clerici, femci, ţărani, negustori, țigani, 
dar şi ofițeri turci şi ruşi care în timpul războiului din 
1806—1812 au făcut popas la hanul său. Pentru activi- 
tatea de spionaj el a fost răsplătit de cele două părți 
cu bani, moşii, sate întregi, care i-au asigurat o avere 
imensă, ceea ce i-a permis să împrumute visteria ţării 
cu 100 000 de taleri, iar mai tirziu cu 60 000 de taleri, 
fiind scutit în schimb de orice impozit către stat. Manuc 
s-a bucurat de sprijinul şi încrederea turcilor şi a ruşilor 
datorită abilității de care a dat dovadă, datorită serviciilor 
aduse acestor două ţări. Numeroase documente emise de 

generalii ruşi atestă protecţia de care se bucura Manuc, 
iar firmanul prin care el a fost investit domnitor al 
Moldovei este concludent în ceea ce priveşte încrederea 
pe care i-o acordau turcii. 

În vremea cînd la Bucureşti Manuc-bei aduna bani 
și își rotunjea averea, făcînd spionaj în favoarea celor 
două tabere ce se înfruntau în luptă se pare că în Tran- 
silvania şi-a făcut apariţia celebrul spion al lui Napoleon, 
Schulmeister. Documente de arhivă, descoperite în ultima 
vreme,. atestă că după bătălia de la Ulm, cînd generalul 
Mack, atras în capcană de generalul Ney, cu ajutorul 
lui Schulmeister, a fost nevoit să capituleze fără luptă 
împreună cu optsprezece generali și 33000 de soldaţi 
imperiali, austriecii îl căutau asiduu pe „spionul profesor“ 
şi pe meleagurile Transilvaniei, 

Secolul domniilor fanatiote se încheie odată cu ridi- 
carea pandurilor lui Tudor Vladimirescu, moșneni de pe 
plaiurile Gorjului şi Mehedinţilor, ţărani de pe Jiu şi 
de pe Olt, care au pornit marşul spre libertate. 


Început de veac în Țara Românească 


Secolul al XIX-lea marchează pentru ţările române un 
salt în istorie prin frămîntările sociale şi naţionale in- 
tense, prin transformările care au loc ca urmare a miș- 
cării revaluționare conduse de Tudor Vladimirescu, a 
revoluţiei de la 1848, a actului de mare însemnătate naţi- 
onală de la 24 ianuarie 1859, precum și prin jertfa de 
sînge adusă de poporul nostru la Plevna, Griviţa, Smir- 
dan, Vidin în lupta pentru scuturarea jugului secular 
al turcilor. În acelaşi timp, în secolul al XIX-lea au fost 
date lovituri puternice vechiului sistem feudal, Româ- 
nia înscriindu-se pe traiectoria istoriei sale moderne. 

Secolul al XIX-lea debutează in ţările române prin 
ascuţirea contradicţiilor sociale dintre țărănime şi clasa 
exploatatoare în frunte cu domnitorul fanariot, lacom 
de înavuţire rapidă, prin avintul juptei de eliberare 
naţională. Speranţele sint legate de ideile de iiberiate 
ale revotuţiei burgheze din Franţa, care au străbătut de 
la un capăt la altul bătrina Europă, de victoriile repur- 
tate de Napoleon, ce au zdruncinat din temelii imperiile 
feudale, aducind un suflu înnoitor în lupta pentru liber- 
tatea popoarelor oprimate. Pentru ţările române, speranţa 
eliberării de sub asuprirea turco-fanariofă se naşte odată 
cu izbucnirea, în anul 1806, a războiului ruso-turc. care 
se desfăşoară în cea mai mare parte pe teritoriul ţării 
noastre. 

La început de veac, viaţa în ţările române își urmează 
cursul ei obişnuit, domnitorii fanarioți şi favoriţii lor 
continuă să adune averi de pe spinarea poporului orop- 
sit. Pe de altă parte, în această perioadă au loc unele 
reglementări interne şi externe privind relaţiile cetăţe- 
nilor şi ale statului și se asigură paza granițelor. Răz- 
vrătirile unor paşale de la sud de Dunăre împotriva 
sultanului au repercusiuni asupra Țării Româneşti, în 
sensul că ei. întreprind numeroase expediţii de jaf, cărora 
îi cade pradă îndeosebi teritoriul Olteniei. Aceste eve- 
nimente găsesc Țara Românească complet nepregătită, 
nici chiar domnitorul nenutind veni în ajutorul populației 
expuse jafului, teroarei, perspectivei de a fi inrobită de 
turcii din Vidin sau de cirjalii. 1 

Cronicarul Dionisie Eclisiarhul, martor al evenimen- 
telor de la sfîrşitul secolului al XVIII-lea şi începutul 
secolului al XIX-lea, descrie tabloul impresionant al 
mizeriei ce domnea în ţară şi al jafului la care se dedau 
pe de o parte turcii răzvrătiți, iar pe de altă parte dom- 
nitorii fanarioți ale căror pofte de înavuţire nu mai 
cunoşteau margini. Printre altele, cronicarul consemnează 
că Leu-pașa îi scrie domnitorului Constantin Hangerli 
să poruncească la „toţi ispravnicii ţerii de prin judeţe 
să ne îndestuleze cu zaharele, făină, orz, oi, vaci, unt, 
sare şi ori ce ar trebui, să nu tinjească oştile, și cară 
pentru treaba şi ascultarea oștirii, şi să fii sănătos“ 2. 
Domnitorul se grăbeşte să satisfacă dorința pașei și în 
„teară dincoace de Olt într-aceste cinci judeţe s-a făcut 
mare turburare, mai rău decit o răsmiriţă, că slujbaşii 
apucă pe lăcuitori pentru zaharele şi podvoade, ear tur- 
cii pe marginea Dunării, răpia ce găsea, de le lua toate. 
O, amar de bieţii lăcuitorii ţerei !%3. Dind dovadă de 
mult zel, vodă adună pentru turci atit de multe produse, 
încît nu mai avea loc unde să le depoziteze : „era făină 
adunată la ordine de preste Dunăre, nu în saci, sau în 
niscai hambare pusă, ci pe pămîntul gol turnată, făcută 
moghili în sus, şi mulţime de vite, oi şi vaci, încă cei 
ce era cu acea treabă le şi vindea. Far slujbaşii nu mai 
înceta dind zor lăcuitorilor, zicînd, ado, ado“ 4. Slujbaşii 
domnului. „mergînd prin sate, ca niște lupi flămînzit, nu 

aveau milă de nimeni, iar pentru încasarea numeroaselor 
dări săvirşeau fel de fel de abuzuri şi „închidea oameni și 
muieri prin coşeri şi-i ineca cu fumuri de gunoi şi cu 
ardei ii afuma şi-i ţinea închiși zioa şi noaptea flăminzi 
să dea bani, pe alţii îi lega cu mîinile îndărăt, şi cu spa- 
tele de garduri, şi-i bătea cu bicele, pe alţii legaţi fi 
băga cu picioarele goale în zăpada geroasă, așa chinuia 
pe creştini, o, amar de bieţii creştini că plingea şi se 
văeta şi săracele văduve ţipa de ger, dar nu era milos- 
tivire la varvarii de slujbaşi, că aveau urechile astupate 
ca aspidele, şi ca vrăjmaşii ucideau oamenii, încă preste 
Olt au şi omorît mumbașirii turci pre mulţi, din care 
pre unul rudele lui l-au dus la București şi l-au băgat 
cu carul în curtea domnească să-l arate lui vodă, şi în- 
ştiințindu-se vodă a zis, să dea bani că nu-i va omori 
nimenea“ 5. 

Turcii din Vidin, răzvrătindu-se, se năpustesc adeseori 
asupra Olteniei, iar cetele lor ajung pînă la aşezările de 
sub munte, băgind spaimă în locuitori, răpindu-le avuţiile, 
arzindu-le colibele, prinzîndu-i și purtindu-i în robie. În 
anul 1802, pazvangiii devastează și ard orașul Craiova. 
Un negustbr, martor ocular al dezastrului, consemnează 
următoarele : „Oraşul nostru şi ticăloasa Craiovă care se 
împodobise cu căși mari și bolte frumoase, astăzi iaste 
pulbere şi cenuşe. Din tot tirgul cît îl ştii cruciș şi 
curmeziş, s-au făcut cenuşe, numai zidurile stau negre 
şi numai boltele cămăraşului Jane au scăpat, iar cele- 
lalte bolte şi prăvălii toate au ars, cum şi casele de la 
Tirgul de Afară pînă la cămăraşul Iane au ars. Mai in 
scurt au scăpat casele Brăiloilor, ale Glogoveanului, ale 
Bengescului, ale Jiianului, ale lui Farfara, ale Pirşco- 
veanului, ale lui Știrbei, ale lui Gianoglu şi ale mele“. 

După cum se vede, incendiul a ocolit casele paharni- 
cului Dincă Brăiloiu, ale clucerului Dumitrache Brăiloiu, 
ale sărdarului Stăncuţ Jianu, ale boierilor şi negustorilor 
bogaţi greci şi turci, oprindu-se doar la cele ale săra- 
cilor. Ştiuseră boierii să cumpere cu pungi de galbeni 
bunăvoința turcilor pentru a scăpa de jaf şi de foc. 

În situaţia deosebit de grea în care se afla Țara 
Românească în primii ani ai secolului trecut, clasele 

sociale au acţionat în mod cu totul diferit. Unii boieri 
s-au înțeles cu turcii şi cu domnitorii fanarioți, cărora 
le-au dat tot concursul în jefuirea bogățiilor ţării, alţii 
au pribegit prin Ardeal sau au apelat la puteri străine, 
cerind ajutor, în timp ce ţăranii s-au ridicat cu hotărire 
la luptă impotriva asupritorilor de tot felul. Astfel, îm- 
potriva turcilor şi ciocoilor sau impotriva slujbaşilor 
domnitorului care se dedau la abuzuri şi la acte de 
violenţă, ţăranii au acționat fie individual, fie organizaţi 
în cete de haiduci. În primii ani ai secolului al XIX-lea, 
numeroase cete de haiduci acționează în Țara Româ- 
nească, unde îi ocroteau pe tărani atit impotriva turcilor, 
cît şi impotriva funcţionarilor însărcinaţi cu  stringerea 
dărilor. Multe acte domneşti emise în această perioadă 
se referă la măsurile luate pentru paza drumurilor şi la 
alcătuirea de potere, întrucit haiducii îşi făceau apariţia 
în aproape toate județele ţării. Tot atunci îşi desfăşoară 
activitatea şi cel mai celebru dintre haiduci, olteanul 
lancu Jianu, care poate fi considerat predecesorul lui 
Tudor Vladimirescu. Haiducii dau lovituri îndrăzneţe tur- 
cilor, dar mai ales slujbaşilor domneşti, luîndu-le banii 
adunaţi de la ţărani, pe care îi restituiau celor jefuiţi. 
Vechile balade prezintă numeroase fapte croice atribuite 
haiducilor. Probabil, că de atunci ne-a rămas și cintecul: 


„M-a făcut mama oltean 
Și de vă sint orlean 

De trec Oltul pe buștean 
Să alung de pe la noi 

și pe turci și pe ciocoi“._. 


În scopul apărării împotriva năvălitorilor turci au 
fost ridicate încă în veacul al XVII-lea, îndeosebi in 
Oltenia locuinţe fortificate, turnuri de pază, de-unde se 
puteau observa văile prin care se apropiau cetele tur- 
cești, iar pentru anunţarea locuitorilor despre primejdia 
ce-i aştepta se foloseau diferite semnale. Pentru obser- 
varea locurilor de trecere a turcilor au fost ridicate, de 
asemenea, numeroase cule pe văile Jiului şi Motrului, 
iar din virfurile stejarilor de pe înălțimi erau suprave- 

gheate in permanenţă vadurile. Culele mai erau îclosite 
şi ca loc de refugiu, ca puncte de rezistenţă. 

În faţa acestor primejdii boicrimea a dat dovadă de 
laşitate şi a apucat, în cele mai multe cazuri, calea pri- 
begiei spre Ardeal, ' de unde pindea retragerea turcilor 
sau schimbarea domnitorului. Singura ieşire posibilă din 
această situaţie grea pentru ţară era considerată de boieri 
intervenţia străină. Banul Craiovei, Ghica, împreună cu 
marii boieri Preda Brîncoveanu și Scarlat Cîmpineanu din 
Țara Românească, precum şi Beldiman, Catargi şi Sturdza 
din Moldova, adresează un memoriu primului consul al 
Franţei, cerînd sprijinul lui Napoleon pentru scutura- 
rea jugului otoman și constituirea celor două provincii 
în republici. În toamna anului 1800 îşi face intrarea în 
Paris un boier valah, sosit la Napoleon cu o misiune 
secretă. Pentru a ajunge aici, vornicul Constantin Dudescu 
alege cea mai sigură cale şi anume influența feminină. 
În anturajul său din capitala Franţei, potrivit mărturi- 
ilor contemporanilor, se afla Josephina de Beauharnais, 
soția primului consul, doamnele Râcamier și de Staël, 
vestite pentru frumuseţea şi spiritul lor. Constantin 
Dudescu a oferit parizienilor banchete și a făcut risipă 
de bani pentru a se impune. El a stirnit admiraţia 
parizienilor, iar „drumul presărat cu zahăr“ pe care îna- 
intau caleştile invitaţilor săi la banchetele oferite a intrat 
în legendă. Constantin Dudescu urmărea astfel să atragă 
atenția Franţei asupra Ţării Româneşti, năzuind să obțină 
ajutor din partea lui Napoleon. Încă înainte de a pleca 
la Paris, el desfăşoară o activitate intensă pentru a obţine 
sprijinul Franţei întreţinind legături strînse cu reprezen- 
tanţii acestei țări la București, Emile Gaudin și Charles 
Flury, cu cîțiva agenţi ai lui Napoleon, care acționau în 
Imperiul austriac, precum şi cu răzvrătitul din Vidin, 
slăbirii puterii otomane. Cu ultimul, Constantin Dudescu 
poartă mult timp corespondenţă secretă. Una din aceste 
scrisori cade în miinile domnitorului Alexandru Ipsilanti, 
care păstrează însă pentru sine această taină. În aceeași 
perioadă pe străzile Bucureştiului erau adeseori răspin- 
dite manifeste în limba greacă, care îi chemau pe greci 

şi toate popoarele din Balcani la răscoală împotriva 
turcilor. 


Alţi boieri, dintre cei care pribegeau prin Ardeal, se 
adresează ţarului Rusiei, cerindu-i să intervină pentru 
a pune capăt abuzurilor şi jafurilor turco-fanariote. În 
vara anului 1806, Constantin Ipsilanti este acuzat de 
Sebastiani, general francez ce reprezenta Franța la Con- 
stantinopol, că întreţine relaţii secrete cu Rusia, din care 
cauză domnitorul Ţării Româneşti este mazilit. Prinzînd 
de veste, Ipsilanti se refugiază în Rusia, de unde revine 
în țară spre sfîrşitul anului, însoțind trupele ruseşti care 
începuseră ostilitățile împotriva turcilor. La sfîrşitul anu- 
lui 1806, Ţara Românească devine teatrul unor operaţii 
de durată. Cu sprijinul ţarului, Constantin Ipsilanti inten- 
ționa să unească Moldova, Țara Românească și Serbia 
într-o nouă Dacie, dar curind între domnitor şi repre- 
zentanţii ţarului izbucnesc conflicte care îl obligă să 
renunţe pînă şi la Țara Românească. În timpul războiului 
din 1806—1812 se afirmă şi pandurii olteni sub conduce- 
rea lui Tudor Vladimirescu, care vor constitui embrionul 
unei noi oştiri naţionale. 

Tudor Vladimirescu, fiu de moșncan de pe Gilort, în- 
vaţă carte de la dascălul Pîrvu Ciuhoiu, în satul său 
natal, Vladimiri, şi apoi în Craiova, în casa boierului Ioan 
Glogovcanu, alături de fiii acestuia. 

În 1806 cste numit vătaf de plai la Cloşani, unde se 
face cunoscut printre locuitorii regiunii de munte, îngri- 
jindu-se şi de apărarea hotarelor ţării. Războiul ruso- 
turc din 1806—1812 îl găseşte în fruntea pandurilor olteni, 
care cooperează cu armata rusă în luptele purtate în 
Oltenia şi în Serbia. Tudor Vladimirescu se distinge în 
aceste lupte prin calităţile sale de comandant, iar pan- 
durii săvirşesc minuni de vitejie la Lom, Tibro, Cladova, 
Rahova etc. În acelaşi timp, Tudor organizează un ser- 
viciu de cercetare propriu ce se dovedeşte util și pentru 
armatele ţariste, cărora le oferă informaţii despre turci, 
despre situaţia militară din Balcani. 

În arhiva Ministerului de Externe al U.R.S.S. se păs- 
trează numeroase rapoarte ale ofiterilor ruși care au 

cooperat cu Tudor în luptele împotriva turcilor. La 17 
aprilie 1808 generalul Isaiev adeverește că „boierul băş- 
tinaş, slugerul Tudor Vladimirescu, de bunăvoie coman- 
dant peste o mie de panduri la Cerneţi, a oprit timp de 
un an de zile atacul turcilor asupra acelui ţinut. Avînd 
cu ei citeva lupte în munţi i-a respins de fiecare dată. 
Prin acestea a ferit acest ţinut de devastări. El își ţine 
în bună ordine detașamentul“ 7, iar maiorul Redrikov 
consemna într-un document că „toate informaţiile cu pri- 
vire la situaţia turcilor în aceste locuri le avem prin 
spionii lui şi cu cheltuiala lui“ 8, 

Slugerul Tudor Vladimirescu face primii paşi în istorie 
în timpul acestui război în care el se remarcă, după-cum 
afirmă un alt ofițer rus, colonelul Turcinilov, comandan- 
tul diviziei 22, ca „un comandant viteaz şi neînfricat, în- 
treprinzător în pericole şi prudent“. 

Lupta pandurilor dusă pentru apărarea plaiurilor olte- 
neşti este o luptă care redeşteaptă vitejia străbună. Avind 
în persoana lui Tudor Vladimirescu un comandant destoi- 
nic, pandurii străvilesc numeroase atacuri turcești şi, 
cunoscînd bine locurile, oferă aliaţilor informaţii pre- 
țioase cu privire la poziţiile dușmanului, la forțele de care 
el dispunea, precum şi cu privire la mișcarea oștilor 
turceşti în Balcani. Multe din informaţiile pe care le 
deținea Tudor erau furnizate de răsculații sirbi ai lui 
Karagheorghe, cu care el întreținea strinse legături. 

Deseori Tudor participă împreună cu pandurii săi la 
luptele din Balcani alături de armata rusă. Referindu-se 
la bătălia care a avut loc în luna august 1809, colonelul 
Jeltuhin, comandantul regimentului de muşchetari din 
Penza, arată că Tudor Vladimirescu „a participat la această 
luptă îndeplinindu-şi datoria de militar ca cel mai bun 
ofițer. El a fost trimis şi în munţi pentru a găsi pe 
turci ; acolo a repurtat prin stăruința sa un frumos suc- 
ces“, Numeroase alte rapoarte ale ofiterilor ruşi, ca cel 
al comandantului regimentului 1 cazaci, Iakov Grigoro- 
vici, sau al maiorului Cernodulov, sau al generalului 
Markov remarcă „purtarea demnă de încredere“ a lui 
Tudor în acest război de durată. 

Chiar de la început Tudor Vladimirescu obţine o 
„izbindă fericită“ şi cîştigă un nume de glorie, un nume 
stimat, de aceea nu întîmplător, mai tîrziu, poporul l-a 
chemat să-l conducă în luptă: „Chivernisitor pentru 
binele şi folosul tuturor... chivernisitor în treaba cererii 
dreptăţilor“. 

În războiul ruso-turc, răzvrătiţii lui Pasvan-Oglu din 
Vidin devin din nou credincioși sultanului, fiind absolviţi 
de pedeapsă, şi luptă impotriva ruşilor. Dionisie Eclisiar- 
hul afirmă că în această perioadă între Pasvan-Oglu și 
Ipsilanti s-a purtat vreme îndelungată corespondenţă și 
au fost făcute încercări de spionaj atit de o parte, cît şi 
de cealaltă. ? Cronicarul menţionează că la sosirea lui 
Constantin Ipsilanti la Bucureşti, domnitorul a primit 
de la paşa din Vidin o scrisoare în care se arăta: „De 
la slăvimea noastră marele pașă al Diiului, Pasvan-Oglu, 
către tine beiule Vlachii, prietenul mieu, multă sănătate. 
Auzind că ai venit sănătos m-am bucurat. Te poftesc să-mi 
trimiţi 70 pungi de bani, că-mi trebuiesc și pentru muscali 
să-mi scrii cită sumă de ostaşi sînt, şi fii sănătos“ t°, La 
impertinenţa pașei. din Vidin domnitorul Ţării Românești. 
de comun acord cu comandantul armatei ruse, îi răspunde 
pe acelaşi ton, spunindu-i că „Pentru cită oaste muscă- 
lească este, vei vedea-o cînd va veni acia în partea locu- 
lui“. Cit despre bani, îl lasă să înțeleagă că nu are poftă 
să-i mai dea nici o  leţcaie, ba mai mult, cu alt prilej 
trimite la Vidin „un român îndrăzneţ“ căruia îi plă- 
teşte 50 de galbeni pentru a-i cere lui Pasvan-Oglu să 
restituie cele o sută de pungi de galbeni pe care le pri- 
mise de la boierii ţării. Slujitorii lui Pasvan-Oglu au fost 
aspru pedepşiţi cind i-au adus la cunoștință cererea dom- 
nitorului muntean, dar românul cel îndrăzneţ s-a întors 
la vodă şi i-a spus „ce a văzut și ce a auzit“. Evident, prin 
trimiterea acestui sol în tabăra de la Vidin voievodul Țării 
Românești urmărea să sondeze tabăra dușmană, să se in- 
formeze despre puterea pașei din Vidin. 

În timpul ostilităţilor ruso-turce din această perioadă 
au fost organizate numeroase acţiuni de spionaj, dintre 
care multe sînt încununate de succes. Astfel, generalul 
Mihail Miloradovici, atacînd un corp de oaste turcesd 

care înaintase în Țara Românească „pină la două ceasuri 
de Bucureşti“, foloseşte din plin surprinderea și dezin- 
formarea. Locuitorii Bucureştiului erau încredințaţi că 
ruşii fugeau de frica turcilor, dar armata rusă, ferită de 
privirile indiscrete, de eventualii informatori ai turcilor, 
„mergind în noaptea aceea în tăcere şi cu povaţă de 
iscoade şi în vărsat de zori au lovit ordia turcilor“ 11, 

Generalul lIsaiev. care s-a distins în luptele purtate 
în Oltenia și în sudul Dunării, bucurindu-se de o deose- 
bită consideraţie printre locuitorii Olteniei, unde se fă- 
cuse, după cum consemnează Dionisie Eclisiarhul», cu 
bunătăţile lui în Craiova ca un pămintean“, a căzut victimă 
“spionajului practicat de paşa din Vidin, Mola-aga, co- 
mandantul ciîrjaliilor, care îl înlocuise pe Pasvan-Oglu 
El ajunge la o înţelegere cu generalul Isaicv, la un fe! 
de armistițiu, trimițînd acestuia în dar, alături de pung: 
cu galbeni, o baclava frumoasă. „Într-o zi fiind la masă 
cu ofiţerii lui şi ospătind (aşa s-a dovedit) i-a trimis 
nisce agale din Dii sau poate fi de la pașa, piocon o ba- 
‘clava foarte frumoasă şi cu gust bun şi mircsitoare, încă 
şi zaharicale, în care au fost băgat turcii otravă, cînd au 
făcut-o. Și primenindu-se au pus-o în masă. Isaia vă- 
zînd-o că este bună la vedete şi dulce la gustare au mincat 
dintr-insa, încă şi doi ofiţeri au mincat şi îndată bol- 
năvindu-se după scularea de la masă, au venit la Craiova. 
şi căutind doftori să-i ajute, i-au mai prelungit viaţa 
citeva zile, şi a murit. Asemenea și cei doi ofiţeri au mu- 
rit, cei ce au mincat baclava“ !?, Darul turcilor l-a ucis 
pe viteazul comandant rus, care s-a increzut în vrăjmaşi, 
acceptind ploconul lor, baclavaua ucigaşă. Cronicarul! 
Dionise Eclisiarhul. care descrie acest moment tragic. își 
manifestă regretul că generalul rus, om iscusit şi drept, 
dar lipsit de spirit de prevedere, a căzut victimă nelegiui- 
rii turcilor. 

După cum am mai subliniat, între anii 1906 —1812, 
desfășoară o activitate intensă Manuc-bei. in al cărui 
han se întretaie firele spionajului celor două mari puteri, 
Rusia şi Turcia. Mustafa Bairactar are toată increderea 
în el, dar de aceeași încredere se bucură Manuc și printre 
oamenii politici şi generalii ruşi. iar boierii din Țara 

Românească il preţuiesc şi îi dau tot concursul, Unele 
documente din această perioadă redau citeva crimpeie 
din activitatea acestui faimos spion. La 20 aprilie 1807, 
consulul rus Kirico, care se găsea la Pera, scrie că Manuc 
„a fost confident tainic al consulatului împărătesc (al Ru- 
siei — n.a.) din Bucureşti, mai ales în vremurile furtunoase 
ale lui Mustafa Bairactar şi Pasvan-Oglu“. Printre ser- 
viciile aduse rușilor în această calitate se numără şi in- 
fluența exercitată asupra boierilor divanului muntean în 
scopul pregătirii terenului pentru intrarea armatei - ruse 
în ţară. Astfel, cu ajutorul său a fost organizată aprovi- 
zionarea armatei ruseşti, fiind așezată „hrană şi furaj pe 
toate punctele unde trebuia să treacă oastea împărătească 
a Rusiei“ 13, Pe de altă parte, în momentul izbucnirii con- 
flictului între Rusia şi Turcia, în toamna anului 1806, 
Mustafa Bairactar îl arestează pe consulul rus din Bucu- 
reşti şi îl inchide la Rusciuc, ca răspuns la răpirea de către 
ruşi a consulului francez din Iași. Turcii intenționau „de 
a-l jertfi acestor pofte de răzbunare“, dar Manuc-bei știe 
să-i îmblinzească şi să-l smulgă pe consul din mîinile lor, 
ba chiar îi înlesneşte fuga prin Ardeal şi Moldova, scă- 
pîndu-l de urgia turcească. La începutul războiului, Ma- 
nuc se amestecă în toate treburile politice ale ţării. El 
zădărniceşte activitatea colonelului Meriage care încerca 
să realizeze o alianță între francezi şi turci, propunînd 
ca în Ţara Românească să lupte impotriva armatelor 
țariste, alături de turci, circa 30 000 de francezi. Pe de 
altă parte, consulul rus din Constantinopol mai ştia că 
„Manuc paharnicul, locuitor al Țării Românești, în toată 
domnia lui Vodă Ipsilant, Măria sa îl întrebuința cu iz- 
bîndă în toate prilejurile critice ale Ţării Româneşti, ca 
mijlocitor devotat intereselor acestui principat, ocrotit de 
înalta curte împărătească a Rusiei“ 11, 

Aceasta este încă o dovadă că Manuc se afla în slujba 
ruşilor, deoarece şi Constantin Ipsilanti, după cum am 
mai subliniat, apăra interesele Rusiei, procurindu-i infor- 
maţii preţioase sau trecînd chiar făţiş de partea ei în mo- 
mentul începerii războiului, cînd turcii hotăriseră să-l 
piardă pe domnitor. Mareşalul Prozorovski l-a folosit pe 
Manuc ca secretar în redactarea corespondenţei secrete, 

l-a recomandat autorităților ruseşti pentru a fi ocrotit 
şi nu a cartiruit ostași în casele sale. Marele hangiu din 
Bucureşti şi-a oferit cu generozitate, pe timpul războiu- 
lui, serviciile sale generalilor Bagration, Miloradovici, 
dar a rămas şi în slujba turcilor, ca dragoman, aducin- 
du-le de asemenea însemnate servicii. Fiind locuitor al 
Țării Româneşti, Manuc a căutat să aducă servicii ţării. 
Mitropolitul Dosoftei împreună cu Nectarie de Rimnic 
şi Constandie de Buzău, precum şi banul Manolache Cre- 
țulescu, vistierul C. Filipescu, vornicul Răducanu Go- 
lescu, logofătul Isac Ralet şi logofătul Constantin Du- 
descu au semnat, la 15 ianuarie 1809, un act, în calitatea 
lor de membri ai Divanului, prin care adeveresc că „Ma- 
nuc a arătat în mai multe prilejuri, fără cel mai mio 
interes, şi chiar cu primejdia vieţii salce, sentimentele sale 
binevoitoare, făcind mult bine ţării noastre şi neamului 
nostru“ 15. Într-un alt act semnat de mitropolitul Dosof- 
tei sînt consemnate cîteva din acţiunile întreprinse de 
Manuc în folosul ţării, în vremea lui Pasvan-Oglu, cînd 
a adus „ca şef al trupelor turceşti din Bucureşti pe prie- 
tenul său Ahmed Efendi“ 1%, Manuc a căpătat încrederea 
boierilor, acordind şi imprumuturi vistieriei ţării. 

La sfirşitul războiului, hanul său din Bucureşti îi găz- 
duieşte pe reprezentanţii celor două puteri care încheie, 
la 16 (28) mai, tratatul de pace. Rusia, din cauza pericolu- 
lui invaziei lui Napoleon, iar turcii, datorită înfringerilor 
suferite în războiul început în iarna anului 1806, se gră- 
besc să înceteze ostilitățile. 

Cunoscut şi apreciat în ambele tabere, Manuc îndepli- 
neşte şi de această dată un rol important în aplanarea 
conflictului. urmărind să profite cît mai mult. La trata- 
tivele care se desfășurau cu ușile închise nu a fost invi- 
tat, ca de obicei, nici un reprezentant al ţărilor române. 
Dar în calitatea sa de gazdă, Manuc-bei acţionează ne- 
stingherit printre reprezentanţii celor două mari puteri, 
căutind să-i influenţeze pe unii sau pe alţii în funcţie de 
propriile sale interese. Moşiile pe care le-a primit în dar 
de la ruşi, în Basarabia, unde dealtfel se va retrage spre 
sfirşitul vieţii, ne îndreptăţesc să credem că Manuc a ac- 

ționat mai mult în favoarea Rusiei, care intră în posesia 
acestei provincii după terminarea războiului. 

Dar. în timpul desfășurării războiului ruso-turc, în 
Țara Românească au existat şi oameni care au adus ser- 
vicii turcilor. Astfel, Paul Nicolicescu, un căpitan de pan- 
duri care întreținea legături cu turcii din Ada Kaleh, îl 
trădează pe polcovnicul Dumitru, unul dintre informa- 
torii lui Tudor, care este prins şi executat. Alţi români 
mehedinţeni au luptat impreună cu cetele lor, alături de 
turci, găsind în caz de primejdie adăpost sigur în insulă, 
Pîrvu Gogan, Constantin Scinteie, Ion Trocan, fraţii Ro- 
gobete, Pătru Grecu şi Paul Nicolicescu au fost, în pẹ- 
rioada războiului şi chiar mai tîrziu, oameni de încredere 
ai turcilor. La instigarea turcilor, Paul Nicolicescu şi 
Barbu Rogobete, aflind în 1814 că Tudor Vladimirescu 
plecase la Viena, năvălesc cu cetele lor şi împreună cu 
turcii, dau foc caselor sale din comuna Cerneţi. Tudor 
Vladimirescu luptă împotriva acestor cete, apărind, chiar 
după încetarea ostilităţilor dintre ruşi şi turci, pămintul 
Olteniei impotriva atacurilor și jafurilor. Ciţiva panduri 
au devenit unelte ale turcilor ca urmare a măsurilor 
luate de domnitorul "Caragea de a desfiinţa corpul de pan- 
duri, păstrind doar citeva sute pentru pază şi trecindu-i 
pe ceilalți în rîndul birnicilor, fără a le acorda vreun 
drept. Mulţi dintre ei se refugiază la turci, pe care îi călău- 
zesc în atacurile de pradă din Mehedinţi şi Gorj, partici- 
pînd efectiv la acţiunile sălbatice îndreptate împotriva 
populaţiei. Tudor, care în iarna anului 1815 se afla la 
Orşova, cunoștea foarte bine situaţia din Mehedinţi. El 
îi scrie lui Nicolae Glogoveanu, Care se refugiase ]a 
Craiova, că „Cerneţul l-au ars de tot, numai Citeva case 
boiereşti au mai rămas pină acum, pe unde sînt ei în- 
chişi“ 7 şi continuă că „adaliii (turcii de la Ada Ka- 
leh-n.a.) au început a lua şi robi oameni spre mai mare 
bătaie de joc“. 

Din scrisoarea lui Tudor răbufnește, încă în această 
perioadă, revolta impotriva situaţiei în care se zbătea 
Tara Românească. El arată că „Mare milă am pentru 
săracii locuitori ai Mehedinţului, că unii de o parte şi 
alţii de alta s-au topit de tot, numai sufletul au rămas 

intrinşii. Dar sumă dintrinşii, toţi oameni drepţi, îi pră- 
pădiră oameni împărăteşti şi domnești. Mai mare nevoie 
au făcut. Arată oamenii bătrîni că din vremea tătarilor 
n-au păţit aşa. Săracii oameni, mulţi oameni buni care-i 
cunosc, ei au mers după bucate să- şi cumpere şi i-au prins 
cei împărăteşti şi i-au tăiat mîinile, ce nu s-a făcut de 
cînd lumea. Mare foc şi mare jale pentru acest neam. 
ticălos“ 18. Pandurii credincioşi lui Tudor, apărători ai 
intereselor ţării, nu au acţionat organizat împotriva tur- 
cilor, deoarece în această perioadă conducătorul lor fie 
că era plecat la Vienă. fie că nu putea trece dincolo de 
Orşova, drumul spre Severin aflindu-se sub controlul 
răzvrătiţilor din insulă, al bandiţilor sau al fraţilor Re- 
gep, care îşi găsiseră aliaţi printre românii lui Rogobete 
ori ai lui Nicolicescu. Dar pandurii reprezentau totuşi o 
forţă de temut. Pepa Ghiţă din Izverna arăta, într-o 
jalbă, că locuitorii satului se opun construirii unei biserici, 
de teamă să nu-l atragă pe Tudor, care ar găsi astfel 
un loc întărit pentru pandurii săi. Imediat după înapoierea 
de la Viena, Tudor işi dă seama că singura cale de a pune 
capăt acestei situaţii deplorabile consta în ridicarea pan- 
durilor la luptă pentru scuturarea jugului otoman. Ìn- 
tr-o scrisoare adresată în iarna anului 1815 aceluiaşi 
Nicolae Glogoveanu, Tudor îi mărturisește, cu șase ani 
mai devreme, gindul de a porni pe calea armelor la luptă 
pentru eliberarea ţării, afirmiînd : „Eu numai cu pandurii 
țării, fără de nici un ostaș străin, voi face de nu se va 
mișca o iarbă din pămîntul ţării“. 

Aceste cuvinte pot fi considerate prologul evenimen- 
telor din anul 1821. 


Şi totuşi... explozia a avut loc 


În februarie 1821, la Laibach (Ljubljana), unde a avut 
loc congresul Sfintei Alianțe, țarul Alexandru al Rusiei 
declara despre mișcarea revoluţionară izbucnită în ţările 
române : „E o bombă pe care ne-o aruncă revoluționarii, 
dar nu va exploda“. Explozia se produsese însă cu o lună 
mai înainte, la Padeș, declanșind o reacţie în lanţ. Țarul 
Rusiei, precum și ceilalţi conducători ai Sfintei Alianțe, 
nu au mai putut pune friu acestei mişcări cu profund 
caracter popular, foarte bine pregătită, al cărei obiectiv 
consta în scuturarea jugului feudal şi turco-fanariot din 
Țara Românească şi din Moldova. 

Rusia ţaristă şi îndeosebi eteriștii au contribuit la de- 
clanșarea mișcării revoluționare din anul 1821, dar rolul 
lor este nesemnificativ în evoluţia evenimentelor, secun- 
dar. Referindu-se la aceasta, Lucrețiu Pătrăşcanu arată 
că „Mişcarea ţărănimii oltene a fost lăsată de la început 
în seama propriilor ei forţe, căci sprijinul pe care Tudor 
Vladimirescu îl aștepta din partea ţarului s-a dovedit a 
fi fost o iluzie bazată pe un calcul greșit, iar eterișştii 
n-au fost decit aliaţi slabi, dezorientaţi și dezorgani- 
zaţi“ 1. 

Tudor Vladimirescu sperase că mişcarea revoluţionară, 
că lupta grecilor va fi sprijinită de Rusia, deoarece între 
aceasta şi eterişti existau legături puternice la cel mai 
înalt nivel. Pentru a înţelege mai bine acest lucru este 
necesar să urmărim citeva momente care au precedat 

evenimentele din anul 1821 şi care se referă atit la 
Eterie, cît şi la pregătirea mişcării lui Tudor Vladimirescu, 
la formarea revoluţionară a conducătorului răscoalei, 

Eteria a luat fiinţă în anul 1814, la Odesa, din iniția- 
tiva a trei negustori greci, Nicolae Scufas din Arta, Ata- 
nasie Tsacalof din Ianina şi Emanoil Xanthos din Pata- 
mos. Eteria (societatea prietenilor) își propunea să elibe- 
reze Grecia de sub jugul otoman prin lupta comună a 
grecilor, românilor, sirbilor, bulgarilor şi albanezilor. Pînă 
în anul 1021, Eteria a cucerit numeroşi aderenţi în Rusia, 
îndeosebi printre greci, dar şi în Principate şi în Balcani, 
bucuriîndu-se de sprijinul tacit al autorităţilor ruse, care 
i-au permis să-şi desfăşoare nestingherit activitatea. 
Aceasta s-a datorat şi faptului că mulţi greci dețineau 
inalte dregătorii în Rusia. Este suficient să arătăm că 
Alexandru Ipsilanti eră general în armata ţaristă și aghio- 
tant al ţarului, iar contele Capodistria, grec din Corfu, 
îndeplinea funcţia de ministru de externe în guvernul 
țarist. Andrei Oțetea precizează că „puterea de atracţie 
a Eteriei se întemeia pe faptul că misionarii ei prezentau 
ca fondator al societăţii pe ţarul Alexandru I, ca inspira- 
tor pe Capodistria, principalul sfetnic al ţarului în poli- 
tica externă, iar ca membri pe fruntașii aristocrației şi 
reprezentanţii clerului superior din toate provinciile Tur- 
ciei europene“ ?, 

Rusia a sprijinit Eteria dintr-un motiv uşor de înțeles. 
După anul 1814, țarul Alexandru I ocupa în politica 
europeană primul loc datorită victoriei repurtate asupra 
lui Napoleon. În acelaşi timp, Rusia era cea mai de seamă 
putere de pe continent, ceca ce făcu să renască vechea 
tendinţă de a-și extinde teritoriul în dauna Turciei, 
aflată în declin, şi de a cuceri chiar Constantinopolul. 
Deoarece Sfinta Alianţă îl împiedică să intervină direct 
împotriva turcilor, țarul avea nevoie de un pretext, pe 
care-l găsi în 'mişcarea eteristă. Tocmai de aceea grecii 
s-au bucurat de simpatia ţarului, care le-a promis ajutor 
substanţial în momentul declanșării acţiunii. Dealtfel, 
după înfrîngerea mişcării, Ipsilanti face unele declaraţii 
în care se referă şi la ajutorul promis de ţar. Andrei Oţe- 
tea subliniază că Alexandru Ipsilanti nu ar fi acceptat să 

fie conducătorul eteriştilor dacă nu ar fi avut asentimen- 
tul lui Alexandru I şi dacă nu s-ar fi bucurat de sprijinul 
lui Capodistria 3. Pe de altă parte, Ipsilanti nu s-a dez- 
brăcat de uniforma sa de general rus, pentru a da mai 
multă greutate acţiunii eteriştilor, pentru a ţine trează 
speranţa în ajutorul promis de ţar. 

Datorită domnitorilor fanarioți care au aderat la miş- 
care, Eteria s-a bucurat de sprijin şi în ţările române, 
unde au luat ființă eforii (filiale) la Galaţi, Bucureşti şi 
laşi. Numeroși greci care trăiseră în ţările române şi se 
stabiliseră apoi în Rusia au devenit membri activi ai Ete- 
rici, situîndu-se chiar printre fruntașii mişcării secrete. 
ion Ghica arată că printre întemeietorii Eteriei se afla şi 
poetul Riga, fostul secretar al voievodului Ipsilanti, iar. 
în Ţara Românească şi în Moldova mișcarea eteristă era 
sprijinită de Teodor Negris, secretar al domnitorului 
Scarlat Callimachi, 'Domnando și Gheorghe Leventis, 
funcţionari ai consulatului rus din laşi, Angnostopolu şi 
chiar domnitorul Mihail Suţu. În Ţara Românească, prin- 
tre eterişti se numărau căminarul Sava, precum și căpi- 
tanii Iordache Olimpiotul, Constantin Samurcaș şi alţii. 

Ce rol avea Tudor în mișcarea eteristă, în planurile 
Rusiei cu privire la Imperiul otoman ? 

A fost oare Tudor la curent cu planurile Eteriei. cu ale 
țarului ? 

Mişcarea revoluţionară din anul 1821 a fost pregătită 
temeinic. Imediat după înapoierea sa de la Viena, Tudor 
Vladimirescu intenţiona să ridice poporul la luptă, adu- 
nind şi depozitind în acest scop în peşterile din plaiul 
Cloşani numeroase arme pentru a le putea folosi în mo- 
mentul declanşării acţiunii. 

Ideea ridicării poporului la luptă s-a născut în tim- 
pul şederii la Viena sau poate mai inainte, în timpul răz- 
boiuliii, cînd a avut prilejul să cunoască potenţialul de 
luptă al pandurilur, cînd şi-a dat seama de forţele ce pu- 
teau fi ridicate în Oltenia, în intreaga Ţară Românească. 

Perioada şederii la Viena, în a doua jumătate a anului 
1814, reprezintă pentru Tudor Vladimirescu un prilej de- 
osebit de a intra în contact cu conducătorii popoarelor 
din Balcani. care îşi puseseră mari speranţe în Congresul 

din capilala Imperiului austriac. Congresul de la Viena 
nu intenţiona să se ocupe de soarta Imperiului otoman, 
dar, încă în timpul pregătirii sale, popoarele asuprite 
din Balcani nutreau speranța că marile puteri vor con- 
tribui la îmbunătăţirea soartei lor. În acea perioadă circula 
broşura „Congresul de la Viena“, tipărită de emigranții 
politici greci la Tibingen, în care era susținută ideea 
împărțirii Imperiului otoman, alungării turcilor din 
Europa. Această broşură, larg răspîndită în capitala Aus- 
triei, a ajuns și la Bucureşti, domnitorul Caragea fiind 
nevoit să ceară explicaţii consulului austriac. 

Tudor Vladimirescu era, de asemenea, încredințat că 
la Congresul de la Viena se va discuta şi soarta Țării Ro- 
mâneşti. La 28 iulie 1814 el îi scria lui Nicolae Glogo- 
veanu : „Vremea pe aici este tăcere, nimic mişcare. Se 
aşteaptă la octombrie, din toate părţile, miniștri pentru 
Congres și vine şi împăratul Rosiei. Se sună că atunci 
va fi ceva şi pentru locurile acelea ; ci mult a fost, puțin 
a rămas“ 4. 
~ Tudor fusese trimis la Viena de ispravnicul de Mehe- 
dinţi, Nicolae Glogoveanu, pentru a-i rezolva unele pro- 
bleme personale legate de lichidarea moștenirii rămase 
de la soţia sa, Elenco, decedată în capitala Austriei, şi 
de recuperarea unor lucruri care ii fuseseră furate. Dar 
Tudor nu a plecat la Viena numai pentru a-l servi pe 
Nicolae Glogoveanu. El ştia că acolo se vor desfăşura. 
lucrările Congresului şi, probabil, insuşi Nicolae Glogo- 
veanu, precum și alţi boieri olteni erau interesaţi să-şi 
trimită un reprezentant în oraşul Congresului. Deoarece 
însă în acea perioadă Ţara Românească era reprezentată 
pe plan extern de Turcia, se obișnuia să se recurgă la 
diferite subterfugii pentru a se lua contactul cu puterile 
străine. Moartea soției lui Glogoveanu a oferit din acest 
punct de vedere cel mai plauzibil pretext boierimii oltene 
de a-şi trimite un reprezentant la Viena pentru a urmări 
desfășurarea evenimentelor. 

Lucrările Congresului de la Viena s-au desfășurat 
“într-un ritm lent, iar marile probleme au fost rezolvate 
mai mult în culise. „Congresul dansează dar nu înain- 

tează“ afirmau contemporanii, admirind fastul, serbările 
şi banchetele care se ţineau lanţ. i 

Ca simplă persoană particulară, Tudor Vladimirescu 
s-a interesat la Viena de afacerile lui Glogoveanu, infor- 
mîndu-l pe ispravnic despre investigaţiile făcute în acest 
sens. Dar el s-a interesat, cel puţin în aceeași măsură, 
de evenimentele politice ale vremii, de problemele care 
urmau să fie dezbătute la Congres. Prin vechea sa cunoş- 
tință, grecul Kirilian, devenit baron de Langenfeld, reu- 
șeşte să cunoască aspiraţiile coloniei greceşti din Viena, 
intrînd în anturajul fruntașilor greci angrenaţi în lupta 
de eliberare. Nu greşim afirmînd că la Viena Tudor Vla- 
dimireseu a luat primul contact cu Eteria. Este adevărat 
că Eteria abia luase fiinţă la Odesa, dar ideile ei circulau 
încă înainte de a fi constituită ca societate secretă. Tot 
la Viena, Tudor Vladimirescu se bucură şi de atenţia unor 
înalte personalităţi ruse. Ion Ghica, cronicar fidel al eveni- 
mentelor .din secolul al XIX-lea și iscusit diplomat ro- 
mân, afirmă în scrisorile sale că în această perioadă Tudor 
Vladimirescu a fost prezentat chiar ţarului Alexandru I 
de grecul Ion Capodistria și de Grigore Stroganov, amba- 
sadorul Rusici la Constantinopol. Deoarece această infor- 
maţie nu a mai fost confirmată de nici un alt izvor, is- 
turicii au pus adeseori sub semnul îndoielii întîlnirea din- 
tre ţar şi comandantul pandurilor olteni. 

Considerăm că în iarna anului 1814, în timpul petrecut 
la Viena, Tudor Vladimirescu a avut totuşi o întîlnire cu 
țarul Alexandru I, dar nu una oficială, ci, am putea spune, 
o întîlnire de culise, ţinută în taină. Prezenţa lui Tudor 
Vladimirescu în anturajul unor înalte oficialități rusc, 
printre care se numără contele Nessclrode, ambasadorul 
Grigore Stroganov, precum şi Capodistria, viitor minis- 
tru de externe al ţarului, presupune cu atît mai mult 
posibilitatea unei întilniri neoficiale cu ţarul Alexandru I, 
mai ales că pandurul era locotenent al armatei ruse, 
fiind chiar decorat cu ordinul Sfintul Vladimir pentru 
faptele de arme săvirşite în războiul ruso-turc. 

După înapoierea de la Viena, Tudor a continuat să în- 
treţină legături strînse cu autorităţile ruse prin consulul 
ţarului de la Bucureşti, Alexandru Pini, care a sprijinit 

Eteria, cum dealtfel a făcut şi colegul său de la lași, 
Andrei Pisani. Pini a avut grijă ca marile dregătorii din 
Țara Românească să fie încredințate unor oameni pe 
care eteriştii să se poată bizui în acţiunea lor. În acest 
sens, este semnificativ că episcopul de Argeş, Ilarion, 
după ce dobindise cu sprijinul lui Alexandru Pini scau- 
nul episcopal, şi-a luat în scris angajamentul de a spri- 
jini Eteria. Alexandru Pini intervine şi în favoarea lui 
Tudor, ajutindu-l să ocupe vătăşia plaiului Cloșani. Grecii 
care puseseră mina pe slujbele consulatelor ruse din Iaşi 
şi Bucureşti au reușit să transforme aceste oficii diplo- 
matice în adevărate agenturi ale Eteriei în Principate. 

În perioada de pregătire a mişcării revoluţionare din 
anul 1821, Tudor Vladimirescu întreţine legături strinse 
cu Alexandru Pini, consulul Rusiei, şi cu Eteria. În lupta 
dusă alături de greci sub patronajul rusesc, el a văzut 
condiţia eliberării neamului său de sub asuprirea oto- 
mană seculară. Din corespondenţa secretă puriată de ne- 
gustorul craiovean Hagi Enuş şi de Constantin Samurcaş, 
care fusese de șase ori numit caimacam al Craiovei, nu- 
mărindu-se printre fruntaşii Eteriei, rezultă că ultimul 
l-a recomandat pe Tudor lui Ipsilanti pentru a organiza 
şi conduce răscoala în Țara Românească. Constantin Sa- 
murcaş, sosit în țară în timpul domniei lui Constantin 
Ipsilanti, luptase împreună cu Tudor în războiul ruso- 
turc şi fusese distins, de asemenea, cu ordinul Sfintul 
Vladimir. La fel ca şi domnitorul Caragea, Constantin 
Samurcaş avea un reprezentant la Viena, un oarecare 
Pignot, bine plătit, care îi furniza informaţii preţioase. 
Avind în vedere că relaţiile lui Samurcaş cu capitala 
Imperiului habsburgic datează din perioada anilor 
1807—1812, considerăm că el nu a fost străin nici de 
plecarea lui Tudor la Viena, mai ales că pe atunci înde- 
plinea funcţia de caimacam al Craiovei. Samurcaș a în- 
treținut, de asemenea, relaţii permanente cu baronul 
Stroganov, ambasadorul Rusiei la Constantinopol. 

Cum înţelegea Tudor acţiunea comună îndreptată îm- 
potriva turcilor ? Într-o proclamaţie, el arată că „porni- 
rea aceasta e din porunca ţarului Alexandru al Rusiei şi 
privește nu numai mintuirea noastră, ci şi a întregului 

neam grecesc. Noi vem înlesni trecerea prinţului Ipsi- ` 
lanti peste Dunăre, ca să meargă spre mintuirea patriei 

sale. Ruşii ne vor ajuta ca să cuprindem cetăţile turcești ; 
de pe marginea Dunării ce cad în partea noastră şi apol | 
ne vor lăsa liberi şi independenţi“ 5. | 

Libertatea şi independenţa, cîștigate printr-o acţiune 
comună în care erau interesaţi deopotrivă eteriştii și 
Rusia, i-ar fi permis lui Tudor să continue lupta pentru 
izbăvirea neamului său de toate relele care îl apăsau. 
Aşa înțelegea el să colaboreze cu grecii, cu Eteria, iar 
dacă ulterior evenimentele au luat un alt curs, desfășu- 
rarea lor trebuie privită totuşi în acest context pentru 
a înţelege mai bine conflictul care s-a ivit între Tudor 
şi Ipsilanti. 

În ianuarie 1821, Tudor Vladimirescu se afla în 
București, găzduit de Constantin Samurcaş. Cu două zile 
înainte de a porni spre Padeș, el a fost văzut împreună cu 
consulul rus Alexandru Pini, iar trei dintre boierii frun- 
taşi, desemnaţi de domn să conducă treburile ţării după 
moartea sa, pină la numirea altui domnitor, îl sprijină 
pe Tudor, la 15 ianuarie 1821, să pornească răscoala. 
„Dumnetata, sluger Teodore, te-am ales să ridici norodul 
cu arme și să urmezi precum eşti povățuit şi noi ne ju- 
răm din perte-nc... că la toate vom da ajutor“, se spune în 
documentul semnat de Grigore Brincoveanu, Grigore 
Ghica şi Barbu Văcărescu. , - 

După cum putem constata, conspirația s-a extins, 
fiind antrenate toate forţele din ţară care au colaborat 
cu Eteria și cu Alexandru Pini. Aşa se explică, printre 
altele, de ce în drumul parcurs de la Padeș pină la Bucu- 
resti pandurii nu au întimpinat, practic, nici o împo- 
trivire, ~ 

Legămíntul lui Tudor față de Eterie a fost făcut tot 
în aceste zile pentru a asigura mişcării mijloacele ma- 
teriale de care avea nevoie. a: 

În noaptea de 18 ianuarie, Tudor Vladimirescu pleacă 
din Bucureşti cu o ceată de arnăuți din garda domnească, 
îndreptindu-se spre  Tirgu-Jiu. Pe timpul deplasării au 
fost luate cele mai severe măsuri de pază şi securitate. 
Serdarul Dirzeanu notează că la Tirgu-Jiu „cu strajă la 

poartă, la scară şi in foişor, şezînd pînă la patru ceasuri 
din noapte, şi-au potcovit caii, cu luminarea, noaptea şi | 
au îmbucat cite cevași d-a-n picioare arătind că au să 
meargă şi la judeţul Mebedinţului“. În consemnarea lui 
Ioniţă Dirzeanu sînt relevate măsurile de precauţie luate 
de Tudor încă de la începutul mișcării, grija de a-i dezin- 
forma pe dușmani, afirmînd că va pleca spre Mehedinţi, 
cînd ţinta călătoriei sale era Tismana şi Padeşul. Tot în 
acele zile au fost luate măsuri pentru fortificarea unor 
locuri din nordul Olteniei, îndeosebi a minăstirilor, în 
scopul organizării ulterioară a luptei de rezistenţă. 

După citirea în faţa poporului a Proclamaţiei de la 
Padeş, autorităţile locale, precum şi cele din București 
încearcă să-l prindă pe Tudor. Ducă autorităţile din Bucu- 
reşti, înţelese cu Tudor, desfăşurau o activitate formală, 
cele locale, care nu cunoşteau și nu intuiau rostul mișcării, 
căutau să-l răpună pe conducătorul răscoalei. Împotriva 
sa au fost trimise numeroase cete comandate de Istrate, 
Paul Nicolicescu, Bărbueeanu, Prisăceanu, Dinu Bildea, 
Dumitrache Protopopescu şi alţii. La Ciovirnoşani este 
prins de panduri Paul Nicolicescu care fusese trimis de 
ispravnicul de Mehedinți, Constantin Ralct, „să mă prinză 

— după cum se exprimă Tudor în scrisoarea adresată 
ispravnicului — dimpreună cu toţi cei care se află cu 
mine, ori viu sau mort“. Din aceste scrisori se desprinde 
maturitatea politică a lui Tudor. Astfel, el îi scrie lui 
Constantin Ralet : „păzeşte-te bine să nu dai norodului. 
vreo pricină cu vreo împotrivire de arme ; că atunci bine 
să ştii, că nici în găurile șărpilor nu veţi scăpa; pentru 
că norodul cc! ars şi fript de către dumneavoastră este 
amărit şi înfocat asupră-vă şi numai pricină caută“, după 
care contiună : „cu rău n-alegeţi nimic, pentru că nu v-aţi 
așternut bine mai dinainte“. În aceeaşi scrisoare, Tudor 
subliniază : „să ştii că eu sînt cel mai bun fiu al patriei 
mele“. Într-o altă scrisoare, din 4 februarie 1821, adresată 
Divanului, Tudor menționează rostul său în fruntea po- 
porului : „Şi ştiindu-mă norodul pe mine dintr-alte vremi, 
că sînt un adevărat fiu al patriei mele, cu silnicie m-au 
luat a le fi și la această vreme chivernisitor pentru binele 
şi folosul tuturor“. 

Drumul pandurilor pînă la Ţinţăreni, unde Tudor și-a 
instalat tabăra, a fost presărat cu mici incidente la Timna 
şi la minăstirea Gura Motrului, unde cîțiva arendaşi și 
boieri localnici încearcă să opună rezistenţă. În cele mai 
multe cazuri, după arestarea conducătorilor, cetele care 
se opuneau pandurilor erau încorporate în oastea lui Tu- 
dor Vladimirescu, luptind alături de pandurii săi. 

Popasul de aproape o lună făcut la Ţinţăreni a avut 
rolul de a-i da timp lui Ipsilanti să ajungă în Ţara Ro- 
mânească, În iarna şi primăvara anului 1821, pentru a 
nu dezvălui legăturile cu mişcarea, Divanul ţării trimite 
cîteva cete de arnăuţi împotriva pandurilor. La începutul 
lunii februarie, vornicul Nicolae Văcărescu este trimis 
în Oltenia să reprime mișcarea pandurilor. Acestuia Tu- 
dor îi adresează o scrisoare care cuprinde memorabilele 
cuvinte „patria se cheamă norodul, iar nu tagma jăfuito- 
rilor“. Autorităţile ruseşti din Basarabia sînt informate 
cu privire la misiunea vornicului Văcărescu în Oltenia, 
primind la 23 februarie o notă în care se arată: „boie- 
rul Nicolae Văcărescu care fusese trimis înainte spre a 
lua comanda tuturor arnăuţilor trimişi la Craiova, a venit 
la Bucureşti și a declarat că nu este în stare să acţioneze 
împotriva poporului din cauza bolii de care suferea și a 
hemoptiziei. A tratat şi el cu Tudor Vladimirescu, dar 
nu a putut obţine nici o izbîndă, ci a primit numai o scri- 
soare în care Vladimirescu îi spune că dacă el este cu 
adevărat fiul acelui slăvit Văcărescu, care a apărat odini- 
eară prin cuvînt în faţa domnului, drepturile poporului, 
atunci şi el ar fi trebuit să se alăture acestei acţiuni a 
poporului“ &. 

Locul lui Nicolae Văcărescu în reprimarea mişcării 
pandurilor a fost luat de Constantin Samurcaş, care își 
instalează tabăra în apropiere de cea a lui Tudor, în 
conacul de la Coțofeni. Numirea lui Constantin Samurcaș 
a contribuit la întărirea mișcării lui Tudor Vladimirescu 
din mai multe puncte de vedere. În primul rînd, slugerul 
loan Solomon, care obținuse citeva victorii impotriva 
pandurilor din împrejurimile Băileştilor, fiind răsplătit 
pentru aceasta cu 1 250 de groşi, un cal şi o haină îmblă- 
nită, îşi schimbă radical atitudinea faţă de mişcare, după 

întrevederea cu Samurcaş. În tot acest timp, Constantin 
Samurcaş întreţine legături strînse cu Tudor Vladimirescu 
prin Hagi Prodan, prin care îi trimite informaţii şi suma 
de 90 000 lei din banii iîncredinţaţi de Divan pentru re- 
primarea răscoalei. Căpitanii Iordache și Farmache, care 
se găseau la Coțofeni, treceau adeseori pe timpul nopţii 
în tabăra lui Tudor pentru a se sfătui cu comandantul 
pandurilor, facilitind totodată dezertările menite să ducă 
la îngroşarea rîndurilor răsculaților. Mihai Cioranu, aghio- 
tantul lui Tudor Vladimirescu, consemnează acest episod, 
relevind că: „cu toate făgăduielile ce le va fi dat lui 
căpitan Iordache, în inima sa a rămas fierbinte și hotărit 
român pentru patria sa. Asemenea a adormit Tudor şi 
pe fanariotul Samurcaş“ ?. 

- În timpul popasului de Ia Ţinţăreni, Tudor Vladimi- 
rescu ia măsuri pentru consolidarea oastei pandurilor, 
pentru întărirea disciplinei şi organizarea în vederea du- 
cerii cu succes a luptei. 

Ion Grecescu, aflat în slujba lui Nicolae Glogoveanu, 
este trimis să iscodească în tabăra de la Ținţăreni. El îi 
scrie la 4 februarie stăpinului său că „peste cinci mii 
oameni s-au adunat pină acum : negustori, sirbi, panduri, 
şi pe tot ccasul vin necurmaţi“, sfătuindu-l să nu plece 
din Craiova : „Deocamdată urmă să nu faci din Craiova, 
petrecînd fără cîtuşi de puţină îngrijire. Atita numai mă 
rog să sfătuieşti pe cei ce se va cuveni, cind va fi trece- 
rea slugcrului cu Adunarea la Bucureşti, nimenea acolo 
să nu se împotrivească, cituşi de puţin de vor voi binele 
patriei“. Din ultima frază rezultă că această scrisoare 
fusese inspirată de Tudor, cu toate că iscoada îşi asigură 
stăpînul că „toate cite scriu dumitali nimic să nu socoteşti 
că vor fi cu povaţa slugerului“. În scrisoarea lui Grecescu 
se subliniază, de asemenea, că Tudor se poartă cu „deo- 
sebită politică fără a supăra cituşi de puţin pe cineva. 
Numai arnăuţii fără ştire prinzind cite un ciocoiaş îl 
cam despoaie“ 8, 

Tudor a întronat o disciplină severă printre pandurii 
săi şi nu a permis ca aceştia să săvirşească jafuri, pedep- 
sind cu asprime pe cei vinovaţi. În acest scop, el folosea 
garda personală, condusă de Chiriac Popescu, despre 

care Cioranu consemnează că „nici cind erau trupele 
pandurilor în marş, nici cînd staţionau la un loc, ni- 
menea n-o vedea, nici nu ştia unde se află această 
gardă“ °, 

În afară de garda specială, Tudor era înconjurat 
de numeroşi oameni credincioși cu care se împrietenise 
încă în perioada premergătoare răscoalei ; printre aceştia 
se numărau căpitanii Dumitru Gîrbea din Cloșani, Fosan, 
precum şi fratele său Papa. 

În timp ce Tudor era ocupat cu organizarea pandurilor 
în Oltenia, eteriştii pornesc acţiunea în Moldova. Alexan- 
dru Ipsilanti trece Prutul în uniformă de general rus, 
fiind bine primit de domnitorul Moldovei, Mihai Suţu, 
care Îi acordă sprijin. Manifestele tipărite clandestin la 
Chişinău au fost împărțite de oamenii lui “Ipsilanti prin 
Iaşi și în celelalte orașe ale Moldovei. De la Iași, 
Alexandru Ipsilanti trimite un emisar la Laibach pen- 
tru a-l informa pe ţar despre evenimentele din Moldova, 
iar un alt emisar apucă drumul Constanţinopolului pen- 
tru a intra În legătură cu baronul Stroganov. O dele- 
gaţie asemănătoare este trimisă în Rusia de Tudor Vla- 
dimirescu, dar acesta încă de pe cind se afla în Mehedinţi 
luase legătura şi cu paşii turci de dincolo de Dunăre, 
pentru a-i linişti. . 

Țarul Alexandru, ce participa la lucrările Congresului 
Sfintei” Alianțe, a cărui menire consta tocmai în găsirea 
căilor de inăbuşire a mișcării revoluționare ce luase avint 
în întreaga Europă, după ce delegatul trimis de Zpsilanti 
îi confirmă legăturile pe care acesta le avea cu Eteria, 
dezavuează mişcarea. lată ce afirmă Ion Ghica despre 
atitudinea țarului : „Împăratul nu voise să primească în 
audienţă pe cneazul Cantacuzino la Laibach (trimisul 
eteriştilor-n.a.), ordonase ca atit generalul Ipsilanti pre- 
cum și colonelul Cantacuzino să fie şterşi din controalele 
armatei ruseşti şi trimise lui Stroganov la Constantinopol] 
instrucţiuni straşnice contra cteriştilor şi asigurări de 
amiciţie sultanului. declarind că nu susţine nici pe ete- 
rişti, nici răscularea grecilor, pe care o dezaprobă“ !°, 

Atitudinea ţarului a contribuit la modificarea planului 
iniţial al luptei. Alexandru Ipsilanti care, conform înţele- 

gerii, trebuia să treacă prin țările române pentru a ajunge 
în Balcani, pînă în Grecia, la îndemnul armașului 
Sava, al lui Iordache şi Farmache, hotărăște să rămină 
în Ţara Românească peniru a purta lupta cu turcii Dar 
Ipsilanti a avut şi alte motive să ia această hotărire. 
Astfel, preotul Aristide Papas, în timp ce ducea planul 
răscoalei lui Miloş, căpetenia sirbilor, a fost prins la Ada- 
Kaleh, toate documentele, printre care se afla și un 
proiect de tratat între Ipsilanti şi Miloş, fiind trimise la 
Constantinopol. Mitropolitul de la Nicopole, care ii 
înarma pe bulgari în înţelegere cu eteriștii, a fost prins 
şi spinzurat. Aşadar, turcii reușesc să prindă firele răscoa- 
lei şi iau măsuri drastice. În fața acestei situaţii, mișcarea 
lui Ipsilanti nu mai putea 'constitui o surpriză pentru 
Imperiul otoman. 

„Stabilirea grecilor în Țara Românească era contrară 
înțelegerii lui Tudor Vladimirescu cu eteriştii şi nu a 
fost acceptată. Cunoscînd ce înseamnă jaful în timpul 
războiului, Tudor Vladimirescu nu dorea să transforme 
tara în ruine. Dar eteriştii, neavînd nimic comun cu locui- 
torii de pe aceste meleaguri, încep să-i jefuiască, semă- 
nind groază printre ei. „Decepţiunea lui Tudor era 
mare, scrie Ghica, în loc de a-şi vedea ţara liberă de fana- 
rioți şi de ciocoi, o vedea pradă tilharilor şi jafurilor 
zavergiilor. În explicările ce are cu Ipsilanti îi cere înde- 
plinirea angajamentelor sale, sfătuindu-l să treacă. Du- 
nărea“ 11, l 

În acest timp, turcii se pregăteau să treacă Dunărea 
în Tara Românească. Pentru a preintimpina invazia şi 
a culege informaţii cu privire la mişcările oştilor turceşti, 
Tudor îi trimite la Silistra pe stolnicul Borănescu şi pi- 
"tarul Ioniţă Jianu, fostul haiduc de pe Olt, cu misiunea 
de a duce tratative cu paşa spre a-l determina să renunţe 
la intervenţie. Deoarcce cei doi boieri fuseseră arestaţi 
de paşă, Tudor trimite un alt sol, Mihail Isaeciu, care pri- 
meşte însărcinarea de a da de urma lor şi, evident, de a 
observa intenţiile lui Mehmed Selim, paşa de Silistra. 
Dar eforturile lui Tudor de a preîntimpina intervenţia tur- 
cilor. de a evita conflictul, nu s-au bucurat de succes. 
Ele au constituit capete de acuzare aduse lui Tudor de 

Ipsilanti pentru trădarea Eieriei. Tudor Vladimirescu nu 
s-a considerat însă decit un aliat al Eteriei şi al lui Ipsi- 
lanti într-o luptă comună împotriva turcilor şi nicidecum 
un slujitor al intereselor Eteriei sau ale ţarului. Tocmai 
de aceea el îi răspunde cu demnitate consulului Pini, re- 
fuzind să se supună ordinelor sale : „să fiți sigur că ceea 
ce întreprind eu e numai cinste şi nici o rușine n-o să 
aducă naţiei Voastre. Am primit 160 000 ruble din anul 
1817 şi sînt hotărît să le sacrific patriei mele“ 12. Priri 
urmare, Tudor nu a înţeles să se supună nici unei puteri 
străine, sub nici o formă. Referindu-se la răscoala lui 
Tudor, Karl Marx scrie: „cauza grecilor nefiind cauza 
sat, el nu a admis nimic „comun între cauza grecilor şi 
cea a românilor“. 

Conflictul între Tudor şi eterişti se accentuează în 
luna mai, cînd turcii intră în ţară, cele două armate fiind 
nevoite să se retragă. Ipsilanti pornise din Bucureşti 
spre Tîrgovişte şi Cimpulung și intenţiona să se stabi- 
lească în locurile fortificate de Tudor în Oltenia. Cind 
serdarul Iamandi încercă să pună mina pe Cozia, el se 
izbi de împotrivirea pandurilor. Se spune că Tudor ar fi 
dat dispoziţiuni ca nici un eterist să nu fie admis în cetă- 
tile sale din Oltenia. 

Situaţia disperată în care se afla Ipsilanti, negocie- 
rile purtate de Tudor cu turcii, precum şi credinţa că 
pandurii, după uciderea conducătorului lor, vor îngroşa 
rîndurile eteriştilor, sint numai cîteva dintre motivele 
care au făcut ca Ipsilanti să hotărască moartea lui Tudor. 
În afară de aceasta, cîțiva dintre comandanții pandurilor, 
îndeosebi dintre străini, au colaborat cu grecii lui Ipsi- 
lanti, iar unii panduri au trecut în tabăra eteriștilor 
pentru că Tudor îi pedepsea fără cruţare pe toţi cei care 
săvirşeau abuzuri sau îi încălcau ordinele, Chiriac Po- 
pescu, comandantul gărzii sale nevăzute, aflase că Hagi 
Prodan, Dimitrie Macedonschi și Alexandru Nicolaevici 
se înţeleseseră să-l prindă pe Tudor şi să-l predea eteriş- 
tilor. Dar Tudor Vladimirescu nu a acţionat cu promptitu- 
dine împotriva lor, făcînd totodată imprudenţa de a-l 
spinzura pe Urdăreanu, unul dintre căpitanii săi, care se 
înrudca cu mulţi panduri. De asemenca, Tudor nu a luat 

măsuri severe pentru propria-i securitate în această pe- 
rioadă. Pe de altă parte, Ipsilanti, profitind că printre 
panduri se aflau şi eterişti, spionează toate mişcările lu: 
Tudor, în timp ce conducătorul pandurilor nu a lua: 
măsuri pentru a cunoaşte intenţiile eteriştilor. Prindere:: 
şi omorirea lui Tudor își găsește explicaţia tocmai în 
lipsa de informaţii, la care s-au adăugat greşelile săvir- 
şite prin îndepărtarea unora dintre comandanții panduri- 
lor ce îi dovediseră credinţă. 

Dacă în perioada premergătoare și chiar în perioada 
de început a mişcării revoluţionare Tudor Vladimirescu 
se dovedise a fi un bun organizator al activităţii de cule- 
gere a informaţiilor, de data aceasta el neglijează să-l 
urmărească pe Ipsilanti, considerîndu-l aliat, ceea ce i-a 
fost fatal. 

Mişcarea revoluţionară din anul 1821 a zguduit din 
temelii orînduirea feudală în Țara Românească. Nicolae 
Bălcescu consideră că între mişcarea lui Tudor Vladimi- 
rescu şi revoluţia din 1848 există o strinsă legătură, 
ultima fiind o continuare a celei dintii. În revista 
Dacia Viitoare se sublinia că „ce ar fi dorit Tudor să mai 
facă, vom încerca să se împlinească. Vom lovi în stăpini 
de tot felul și de toate neamurile spre a sfărima jugul ce 
apasă pe români din orice ţinut ar fi ei“ 12, 

Cu toate neajunsurile mișcării, care se datorau, prin- 
tre altele, şi faptului că în acea perioadă burghezia ro- 
mână nu era atît de dezvoltată încît să-și asume rolul: 
de conducător, iar țărănimea nu era capabilă să-și re- 
zolve singură problemele sociale, anul 1821 deschide ca- 
lea frămintărilor sociale şi naţionale din secolul al XIX-lea 
în ţările române. 

Armata pandurilor lui Tudor Vladimirescu, după cum 
remarcă Nicolae Iorga, a pus bazele noii oştiri modern: 
româneşti şi ea este prima forță de luptă autohtoni. 
după ce rămăşiţele armatei feudale, glorioase în veacuril: 
trecute, au fost lichidate de fanarioți. 

Nicolae Iorga relevă rolul oștirii în desfăşurarea eve 
nimentelor din anul 1821, arătînd că „În această mişca: 
cu caracterul politic nedeplin fixat, lucrul de căpeteni: 
era deci oastea, care înlocuia orice altă autoritate“ ™ 

Pentru Tudor Vladimirescu oastea a reprezentat forța 
revoluției; de aceea el s-a străduit să creeze o oştire 
modernă, disciplinată, capabilă să se opună oricăror forţe 
străine. 

În cuvintarea rostită la marea adunare populară din 
Capitală, la 20 august 1971, conducătorul statului român, 
tovarășul Nicolae Ceaușescu, arăta : „În cartea de aur 
a națiunii noastre va rămîne veşnic înscrisă alături de 
celelalte lupte revoluţionare, marea mișcare revoluționară 
de acum 150 de ani, condusă de Tudor Vladimirescu“. Cu 
acest prilej, secretarul general al partidului sublinia ce 
a însemnat această mișcare pentru dezvoltarea istorică 
a poporului nostru : „Mişcarea revoluţionară din 1821 
marchează un moment de cotitură în istoria luptelor 
poporului nostru împotriva dominaţiei imperiului oto- 
man, pentru cucerirea independenţei naţionale, pentru 
dreptate socială. Deşi această mișcare nu a feşit victo- 
rioasă, ea a reușit însă să zdruncine puternic vechea 
orinduire, vestind marile transformări revoluționare, care 
au culminat cu revoluţia burghezo-democratică din 1848 
şi cu unirea Principatelor Române în 1859, cu formarea 
statului nostru național — moment epocal în istoria 
poporului român care s-a afirmat în lume ca un popor 
dornic să contribuie la cauza civilizației, dornic să: trăiască 
liber şi independent“. 


Generalul Magheru şi imperativele 
informative şi contraintormative 
ale Revoluției din 1848 


Secolul al XIX-lea aduce în Țara Românească, Moldova 
şi Transilvania mari prefaceri de ordin politic şi economic. 
ele trei ţări, care veacuri de-a rîndul luptaseră separat 
împotriva forţelor străine cotropitoare, încep să-și dea 
seama de puterea pe care ar reprezenta-o dacă ar fi unite 
în luptă. 

Prin programul radical îndreptat împotriva orînduirii 
feudale, răsculații lui Horia, Cloşca și Crişan, moţii din 
munții Apuseni se afirmaseră pe plan european cu cinci 
ani înainte de izbucnirea Revoluţiei franceze şi tot el 
au fost aceia care trimiseseră după ajutoare în Țara 
Românească şi fn Moldova, iar Tudor Vladimirescu 
reafirmase încă în 1821 ideea unităţii naţionale. 

Bopăţiile ţărilor române atrag în această perioadă 
atenţia burgheziei străine, dornice în înavuţire rapidă. 
Mulţi, foarte mulţi aventurieri se îndreaptă spre acest 
„Eldorado de la Dunăre“ şi se lansează cu îndrăzneală 
în fel de fel de afaceri, furnizind informaţii concetăţeni- 
lor cu privire la potenţialul economic, la piața de desfa- 
cere, la zăcămintele de materii prime, la agricultură sau 
la necesităţile de import şi export. Aceste informaţii 
sint analizate temeinic de cei care nutreau gîndul de a 
cotropi ţările române. Încă în secolul al XVIII-lea îm- 
păratul Austriei și ţarul Rusiei conveniseră să împartă 
Imperiul otoman, iar alianţa celor două puteri -privea şi 
țările române. Alături de aventurierii care îşi încearcă 

norocul, desfăşoară o intensă activitate de culegere a 
informaţiilor şi consulatele străine ce se stabilesc la Bucu- 
rești, Galaţi şi Iaşi. Informaţiile trimise în exterior îi inte- 
resează nu numai pe vecini, ci şi alte ţări, mai îndepărtate, 
ca Franţa, Anglia, Belgia, statele germane. 

Românii din cele trei ţări călătoresc mult în această 
perioadă și se întorc la rindul lor cu informaţii preţioase. 
Reprezentanţii românilor din Transilvania îşi fac studiile 
la Roma și redescoperă, încă din secolul al XVIII-lea, 
originea comună a românilor, devenind aprigi propaga- 
tori ai unităţii naţionale. La şcolile din apus se instru- 
iesc tot mai mulţi tineri din Moldova, Transilvania şi Țara 
Românească, care, reintorşi în patrie, aduc idei noi, re- 
voluţionare, aduc idealul de libertate. Tot acum se înfi- 
ripă societăţi secrete menite să stabilească o linie comună 
de luptă, să ducă la schimbarea sistemului de relaţii so- 
ciale, la înlăturarea unor domnitori credincioși turcilor, 
să înceapă lupta pentru emanciparea socială şi naţională. 

Totodată apar tendinţe de organizare a activităţii de 
control a străinilor în punctele de trecere a frontierei sau 
cu concursul miliției naţionale. Semnificativ ni se pare, 
în acest sens, raportul ocîrmuitorului de la Brăila către 
Departamentul dinlăuntru cu privire la prinderea unor 
supuși francezi, care aveau acte false, pe cînd debarcau 
dintr-un vapor sosit de la Constantinopol. Raportul pre- 
cizează cum a fost descoperită falsitatea paşapoartelor, 
precum şi adevărata lor identitate : „după cercetarea ce 
li s-au făcut cel dintii s-a văzut a fi fisiognomia lui ase- 
mănată, fără cîtuși de puţină osebire cu semnele coprinse 
în porunca celui cinstit departament de la zi ale trecu- 
tului maiu nr. 2853, cum şi însuşi, strimtorat fiind la în- 
trebările ce i s-au făcut s-au mărturisit că cu adevărat 
el este acela de care se atinge numerarisita poruncă, supt; 
nume de cont Gerad de Pentre ce au luat cu înşelăciune de 
la Trieste acea sumă de 3 500 de galbeni. Cel de-al doilea 
s-a arătat de stăpin al numitului de mai sus, înfăţoşind şi 
un pașaport franțuzesc, dar după băgările de seamă ce 
s-au făcut, să înţălege că nu este acel Adam Sokolovski 
numit în paşaport, ci altul, pentru căci puindu-să de 
și-au scris numele pe osebită hirtie, s-au văzut neasemă- 

nată cu iscăiitura din paşaport a acelui Adam Sokolov- 
ski...“ 1, 

Plingerile unor negustori împotriva abuzurilor vame- 
şilor constituie, de asemenea, o dovadă a intensificării 
controlului străinilor. O atenţie deosebită este acordată 
străinilor stabiliţi cu diferite treburi în ţările române, 
organizindu-se observarea lor directă. Astfel, complotul 
lui Ioniță Popovici din Moldova, în care fuseseră atraşi 
numeroși străini, îndeosebi bulgari şi greci, este desco- 
perit la timp de autorităţi, iar complotiştii sînt pedepsiţi 
pentru încercarea lor de atentat împotriva orînduirii ţării. 
Merite deosebite în depistarea complotiştilor revin sluj- 
başilor agiei, Stoian Ciobanul, Gheorghe Cazacali şi căpi- 
tanului Cerna, care, îndrumați de comisarul P. Paleologu 
şi căpitanul Gheorghe Bairactarul, intră în rîndurile lor, 
reuşind să stabilească contacte cu o parte dintre condu- 
cători şi să le afle intenţiile. Căpitanul Cerna, de pildă, 
fiind însărcinat de conducătorul complotului să facă noi 
recrutări la Huşi, întocmeşte o listă cu nume fictive, 
numai pentru a-şi justifica activitatea. Datorită luării 
acestor măsuri, complotiștii sint arestaţi tocmai în mo- 
mentul în care se pregăteau să înceapă acţiunea. 

Tot acum se observă şi unele tendinţe de organizare 
a activităţii poliţieneşti menite să asigure un minimum de 
securitate. Chiar un călător de origine germană, Richard 
Kunisch, trecînd prin Ţara Românească, remarcă printre 
altele că „puterea turcilor nu împiedică pe curierul din 
Stambul de a fi cercetat la Giurgiu şi la Galaţi“, arătîind 
că el însuși fusese supus de vameşul din Giurgiu la o 
„revisione* a tuturor bagajelor sale. Cu toate aceste mă- 
'suri care se rezumau în esenţă la controlul bagajelor, in- 
formaţiile continuau să iasă din ţară fără nici o opreliște. 
Despre importanţa informaţiilor culese pe diferite căi 
cităm cuvintele lui Ludovic Filip, regele Franţei, din 
prefața la Albumul moldo-valah, publicat de Etienne 
Adolphe Billecog, în anul 1848, la Paris: 

„Ştii, dumneata, că-mi spui lucruri de care D. (Guizot 
şi nici vreunul din ambasadorii mei habar n-are...“ ? 

Românii care întreprind călătorii sau care studiază în 
străinătate aduc, la înapoierea în ţară, informaţii preţioase 
atit în ceea ce priveşte viaţa economică şi politică a dife- 

ritelor state, cit și organizarea lor militară. Dacă răsfoim, 
de cxemplu, jurnalul lui Asachi, în care este descrisă că- 
lătoria sa la Petersburg, în mai 1830, întilnim numeroase 
date cu caracter economic sau social-cultural, dar şi in- 
formaţii privind dispozitivul de apărare a oraşului de pe 
Neva, numărul de vasc de care dispunea flota din Marea 
Baltică, numărul de militari din garnizoana Kronstadt, 
precum și sistemul de apărare a fortăreței ce reprezenta 
cheia apărării capitalei ţariste. El consemnează că „Tăriile 
Kronstadtului, ce se adaugă de-a pururea, alcătuiesc o 
cotate de frunte, apărată de 1 040 gure de foc şi de o flotă 
numeroasă... Garnizonul este de 17 000 ostaşi“ 3, 

Evident, însemnările cărturarului moldovean nu au 
nimic de-a face cu spionajul, dar ele cuprind totuşi infor- 
maţii importante despre forța militară a Rusiei în acele 
timpuri. 

Mai tirziu, însuşi domnitorul Știrbei Vodă „iși între- 
buinţă exilul de un an la Baden, lingă Viena, ca să adune 
informaţii despre agriculiură, fabrici, instrucţie şi legi, 
așa încît, spune un ziar austriac. aduce cu dinsul o gră- 
madă de caiete“ *. 

Și tinerii din ţările române. aflaţi la studii în Occident, 
culeg date importante, desfășuriînd în acelaşi timp o acti- 
vitate rodnică pentru a face cunoscute întregii lumi intere- 
sele româneşti, aspiraţiile tinerei generatii în lupta pentru 
eliberarea socială şi naţională. 

În perioada premergătoare revoluţiei din 1848, din 
cauza măsurilor luate de guvernul francez, tinerii progre- 
sişti din Franţa îşi camuflcază activitatea revoluţionară, 
folosindu-se de biblioteci, care erau de fapt societăţi cul- 
turale cu caracter secret. Societatea studenţilor români, 
de exemplu, avea o bibliotecă instalată în Place de Sor- 
bonne 3, aflată sub patronajul poetului Lamartine, unul 
dintre conducătorii revoluţiei franceze. Tinerii români 
reuşesc să atragă simpatia unor înalte personalități fran- 
ceze, ca Quinet, Louis Blanc, Béranger, precum şi a multor 
ziare din Paris. 

În timpul revoluției din 1848. românii aflaţi în Paris 
participă activ la lupte. înfruntind gloanţele pe baricade. 
Activitatea lor revoluţionară este recunoscută de guvernul 
provizoriu, în numele căruia Buchez le aduce mulţumiri, 


si 226 


mărturisind totodată că Franţa sprijină lupta de eliberare 
a românilor. Reîntorşi în patrie, participanţii la luptele 
pe baricadele pariziene, unde învățaseră ce înseamnă acti- 
vitatea revoluţionară, trec imediat la pregătirea febrilă 
a revoluției în ţările române. 

Din păcate, în Moldova, o acţiune pripită şi slab pre- 
gătită a fost repede înfrintă. Conducătorii revoluționari 
au fost arestaţi sau au emigrat. Pentru Țara Românească, 
la fel ca și pentru Moldova şi Transilvania, revoluţia nu 
era doar o chestiune internă, nu reprezenta numai înfăp- 
tuirea unor reforme sociale în favoarea maselor populare 
şi mai ales a burgheziei organizatoare a mişcării, ci avea 
şi implicaţii în domeniul relaţiilor externe, fiind afectate 
interesele marilor puteri vecine : Austria, Rusia şi Turcia. 
De aceea este necesar ca revoluţia din anul 1848 să fie 
analizată in acest context, pentru a înțelege mai bine 
acţiunile revoluţionarilor, precum și cauzele eşecului. Evi- 
dent, revoluționarii români au ţinut seama de conjunctura 
internațională şi tocmai de aceea ei l-au trimis pe Ion 
Ghica la Constantinopol intr-o misiune neoficială, încă 
înainte de a se aduna pe Cimpia de la Izlaz. Ion Ghica 
primise însărcinarea de a sonda atitudinea turcilor faţă 
de revoluţie, de a furniza imediat informații cu privire la 
măsurile pe care le-ar fi luat turcii pe timpul desfăşurării 
ei şi de a milita pentru recunoaşterea la Constantinopol a 
drepturilor revendicate de burghezia română. Dacă repre- 
zentantul român s-a achitat pe deplin de sarcina de media- 
tor, el a întirziat în schimb să informeze cu promptitu- 
dine guvernul provizoriu, revoluţia, despre intenţiile tur- 
cilor, despre pregătirile lor de a interveni, îndeosebi la 
începutul toamnei anului 1848. 

Dacă revoluționarii români au făcut aceste demersuri 
la Constantinopol, ei au omis cu desăvirşire să-i infor- 
meze pe ceilalţi vecini, să trimită reprezentanţi pentru a 
explica marilor puteri obiectivele mișcării. Tocmai această 
lipsă de prevedere va constitui unul dintre factorii care 
va duce la infringerea revoluţiei în Țara Românească. 

Puterile străine vecine, interesate în menținerea ve- 
chilor norme sociale, a felaţiilor feudale pe care se bazau 
propriile lor state, se împotriveau oricăror schimbări, în- 
deosebi celor revoluţionare ; de aceea ele nu puteau fi de 

acord nici cu lupta burgheziei române pentru cucerirea 
independenţei. Încă la sfirşitul lunii aprilie 1848 Rusia 
țaristă îi oferea domnitorului Țării Româneşti, Gheorghe 
Bibescu, 20 000 de militari ruşi „spre asigurarea liniştii 
publicc“. Ajutorul ţarului este refuzat. Rusia nu se limita 
însă numai la această acţiune, ci se pregătea să intervină 
în cazul în care fortele progresiste ar fi declanşat revo- 
luţia. Într-o scrisoare adresată lui Lamartine, rezidentul 
francez de la București arată : „Impresia care domină aici 
în acest moment este mai ales accea a fricii. Frică de o 
invazie rusă sau de o ocupaţie turcă“, iar consulul francez 
Hory, într-un raport din 22 iunie 1848, referindu-se la 
plecarea precipitată a lui Duhamel din Bucureşti, pre- 
„cizează că „Nu există nici o îndoială, şi ştiu dintr-o sursă 
sigură, că accastă plecare bruscă are ca obiect de a dis- 
pune ocuparea militară în cel mài scurt timp a principa- 
tului... 5, i 

Prin urmare, revoluţia nu avea de înfrint numai opo- 
ziţia internă. Toate cele trei mari puteri vecine, Turcia, 
Rusia şi Austria, se opuneau mişcărilor de regenerare, 
erau împotriva întăririi, sub orice formă, a Ţării Romă- 
neşti. Cu toate acestea, revoluționarii au ignorat multă 
vreme existenţa rcacţiunii- externe, ceca ce a avut grave 
repercusiuni asupra desfăşurării revoluției. 

Neglijarea rolului important al armatei, a pregătirii 
oștirii în scopul participării la luptă pentru realizarea obi- 
ectivelor propuse a dus la înăbuşirea relativ uşoară a 
revoluţiei în capitala țării. 

Explicind desfăşurarea revoluţiei din 1848 şi insucce- 
sele ei, Nicolae Bălcescu arată : „Revoluţia de la 1848 
caută a reintregi pe român numai în drepturile sale de 
om şi de cetățean, fără a căuta a-l reîntregi şi în drep- 
turile sale de nație. Revoluţia de la 1848 nu era dar în 
drept împotrivitoare nici Porții, nici Rusiei, de vreme ce 
se mărginea a cere păzirea tratatelor fără a proclama un 
drept nou. Românii, în buna credinţă a lor, socoteau că 
aceste puteri vor fi gata a păzi sfințenia tratatelor și nu 
vor putea a le tăgădui reformarea legiunilor potrivit drep- 
tului lor de autonomie“ 5. 

Privind astfel problemele, era și firesc ca revoluționarii 
să nu fi luat măsurile cuvenite pentru a preîntimpina vo 

eventuală interventie străină, să nu se fi informat despre 
atitudinea puterilor vecine faţă de revoluţie. 

Austria, măcinată de propriile sale frămintări, nu pre- 
zenta o primejdie pentru Ţara Românească, dar revolu- 
ționarii români ar fi trebuit să-şi dea seama că imperiile 
vecine, Rusia şi Turcia, bastioane ale feudalismului în 
Europa, nu ar fi permis ca la hotarele lor să triumfe revo- 
luţia burgheză. 

Pe plan intern, Guvernul provizoriu nu a dovedit fer- 

mitate în acţiunile sale menite să asigure apărarea cuceri- 
rilor revoluţionare. De asemenea, nu a luat măsuri împo- 
triva elementelor reacționare, ostile reformelor, şi a unor 
militari care au încălcat ordinea stabilită prin noua Consti- 
tuţie. Mai mult chiar, nu au fost luate măsuri nici împo- 
triva coloneilor Ioan Odobescu şi Ioan Solomon, care îi 
arestaseră pe membrii Guvernului provizoriu, în cîrdăşie 
cu boierimea reacționară. De-abia după două săptămîni! 
de la săvîrşirea complotului ei işi dau demisia și sint obli- 
guţi să părăsească ţara. Menţinerea în armată a colonelului 
Odobescu, chiar atunci cînd el trece la acţiuni directe îm- 
potriva revoluţiei, constituie dovada slăbiciunii Guver- 
nului provizoriu, la care se adaugă, aşa cum arătam, im- 
prudenţa de a se dispensa de serviciile micii, dar vitezei 
oști valahe. 
__ Prin acţiunile desfăşurate în vara anului 1848 ca apă- 
rător al cauzei revoluţiei, ca organizator al unei armate 
revoluţionare locale, Gheorghe Magheru s-a dovedit capa- 
bil să organizeze armata întregii ţări şi statul major al 
revoluţiei. 

În vara anului 1848, boierimea reacționară din 0l- 
tenia începe să desfăşoare o activitate febrilă impotriva 
revoluţiei. Ion Eliade-Rădulescu aprecia că Oltenia era în 
iulie 1848. „o văgăună de reacţionari anarchişti“?. Ei 
mențineau legături strînse cu fostul domnitor Gheorghe 
Bibescu, stabilit în apropiere, la Orşova, și trimit repre- 
zentanţi la Constantinopol pentru a solicita interventia 
turcilor, în timp ce pe plan intern provoacă dezordini 
pentru a oferi puterilor străine pretextul de a interveni 
cu forţa. 

Împotriva boierimii reacționare din Oltenia este trimis 
Gheorghe Magheru care primește sarcina de a restabili 

ordinea şi de a lua măsuri impotriva vinovaţilor. La 13 
iulie, cl se opreşte la Siatina, căutind să se informeze 
despre acţiunile intreprinse de boierii olteni, precum şi cu 
privire la forţele aflate la dispoziţia lor. În cîteva zile 
Gheorghe Magheru organizează şi un detașament cu un 
efectiv de 500 de dorobanţi a cărui misiune consta în lupta 
împotriva reacţiunii, dar şi în asigurarea securităţii per- 
sonale, deoarece, după cum se exprimă chiar Magheru, 
complotiștii urmăreau „mai cu osebire a vina viaţa-mi“. 
Boierii, arendașşii și ciţiva negustori străini, care se orga- 
nizează în cluburi la Craiova, se lăudau că îl vor suprima 
pe Magheru și „îl vor umple cu pae“. Dar acţionind ener- 
gic, Magheru restabilește ordinea în Craiova, înlăturînd 
clementele contrarevoluţionare. El reuşeşte să-i izoleze 
pe negustorii Cupa şi Hagiade, strămi de ţară, averti- 
zindu-i că își vor pierde viaţa dacă vor continua acțiunea, 
şi se răfuieşte cu boicrimea reacționară locală. Dar Ma- 
gheru nu se opreşte aici, ci ia măsuri împotriva unor 
reprezentanţi ai autorităților, care colaboraseră cu reac- 
iunea. În acest sens, el propune schimbarea administra- 
torului de Dolj, Dumitru Filişanu, şi a şefului poliţiei ora- 
şului, în locul cărora sint instalați oameni devotați re- 
voluţiei : Florian Aron și respectiv Marin Petrescu. Măsuri 
similare sînt luate și în celelalte judeţe ale Olteniei, înde- 
osebi la Turnu-Severin, pentru a zădărnici  uneltirile 
exdomnitorului Gheorghe Bibescu. 

Datorită acestor măsuri energice, ordinea a fost resta- 
bilită pentru un moment în Oltenia, cei mai aprigi com- 
ploiişti fiind arestaţi sau fugind în străinătate. Totodată 
au fost luate măsuri drastice împotriva celor care 
încercau să trimită scrisori şi informaţii în exterior 
sau să ia legătura cu turcii pentru a le cere să intervină. 
Pe de altă parte, Magheru a căutat să culeagă informaţii 
şi despre mișcările de trupe efectuate de turci în sudul 
Dunării. De aceea, boierii care reveneau în ţară erau cerce- 
taţi cu foarte multă atenţie de oamenii lui Magheru. 

Reacțiunea, înfrintă la Craiova, încearcă să se reorga- 
nizeze la 'Țaţomireşti, în judeţul Dolj, unde constituie un 
comitet care intenţiona să trimită un memoriu la Constan- 
tinopol. Complotiștii de la Țaţomireşti plănuiau, de ase- 
menea, să creeze o armată din „oameni străini“, care să 


230 


provoace dezordini şi să lupte impotriva Guvernului pro- 
vizoriu pentru a demonstra turcilor că ţara ceste „în rebe- 
lie, în anarhie şi că atit arătările celor surghiuniţi de 
consciință peste graniţă, cit şi plingerile lor către amin- 
două părţile poate sint adevărate“ 8. 

Administratorii judeţelor iau măsuri impotriva acestor 
boieri, fie stabilindu-le domiciliu forţat, fie arestindu-i. 
Fiind informat că un grup de boieri reuşise să se strecoare 
şi să ia legătura cu turcii, Magheru dă ordin organelor 
competente să nu permită revenirea lor în judeţ pentru a 
acţiona împotriva revoluţiei. 

Dar nici activitatea de informaţii şi contrainformaţii 
nu este neglijată în timpul revoluţiei. Într-o scrisoare 
adresată lui Nicolae Pleşoianu, comandantul companiei 1 
Craiova, Gheorghe Magheru îl îndeamnă să aleagă oa- 
meni de caracter şi devotați cauzei, care să fie trimişi la 
Calafat şi la Diiu (Vidin) ca „să spioneze în secret toate 
momentele turcilor“ pentru „a cunoaște starea de lucruri 
de acolo şi măsurile ce trebuie să chibzuim a le lua“? 
Agenţii lui Magheru și Pleşoianu îi supravegheau cu aten- 
ție pe turcii din sudul Dunării, de la Vidin şi Nicopoie, 
şi transmiteau zilnic ştiri preţioase cu privire la efecti- 
vele şi mişcările lor. Un rol de seamă în activitatea de 
culegere a informaţiilor l-a avut şi căpitanul Alexandru 
Christofi, însărcinat cu paza graniței în zona Calafat. 
El reuşeşte să trimită peste Dunăre iscoade, care, infil- 
trindu-se în tabăra duşmană, îl informează despre inten- 
tiile turcilor, despre efectivele concentrate în zonă, pre- 
cum şi despre starea de spirit a ostașilor turci. Informa- 
țiile primite de Magheru de la agenţii săi erau transmise 
cu regularitate Guvernului provizoriu, dar, din nefericire, 
ele nu au fost totdeauna apreciate la justa lor valoare şi, 
ca atare, nu au fost luate, pe baza lor, măsuri menite să 
zădărnicească acţiunile turcilor. 

Semnificative sînt şi informaţiile culese incă în luna 
iunie cu privire la concentrările de trupe efectuate de 
armata ţaristă. Astfel, polcownicul N. Ghica raporta Gu- 
vernului provizoriu că „la Reni se află o numeroasă 
oştire rusească, că la Ismail au sosit 5 vapoare de răz- 
boi cu o sumă de dube şi o corabie cu muniţie, că ieri 
la Galaţi a venit un vapor de război... și deosebit o altă 

sumă de oştire se zice că au și trecut în Moldova pe la 
Birlad pentru Iaşi și Bucureşti“ 10. Ulterior, sosesc şi de 
` la Rimnicu-Sărat vești despre concentrările trupelor ţa- 
riste. Dar revoluționarii nu dau crezare acestor ştiri, 
trimiţindu-l la graniţă pe I.C. Brătianu pentru a se 
convinge de realitate. 

Cind însă, primind scrisori de la Duhamel şi Kotze- 
bue, mitropolitul Nifon răspindeşte vestea pătrunderii 
iminente a trupelor rusc, guvernul nu mai aşteaptă îna- 
poierea lui Brătianu, ci fuge spre Rucăr. Chiar în luna 
august, cind ştirile, deși uneori contradictorii, cu privire 
la intervenţia turcă și rusă erau evidente, guvernul îşi 
mai punea încă speranţa în specularea contradicţiilor din- 
tre cele două mari puteri şi nu ia măsurile necesare, 
Atitudinea Guvernului provizoriu este inexplicabilă, mal 
ales dacă ţinem seama că aceste informaţii îi erau cu- 
noscute din vreme. Însuşi Bălcescu, care se deplasase la 
Focşani, soseşte „în mare grabă, cu ştirea sigură că tru- 
pele ruseşti şi turceşti crau în drum pentru a intra si- 
multan în Valahia t, 

În aceste condiţii, revoluționarii apelează la serviciile 
istoricului francez Ubicini, prieten cu C.A. Rosetti, care 
prin doctorul armean Daout aflat în serviciul lui Sulei- 
man, caută să se informeze despre intenţiile paşei. Ubi- 
cini îndeplineşte în acelaşi timp şi rolul de mediator între 
Guvernul provizoriu şi pașă. 

În septembrie, cînd situaţia devenise critică pentru 
tară şi pentru revoluţie, locotenenţa domnească, formată 
între timp, dă dovadă din nou de lipsă de hotărire. Ea 
nu a luat măsuri pentru înarmarea populaţiei şi che- 
marea ei la rezistenţă, iar Magheru, aflat cu oastea la 
Riureni, în Vilcea, nu primește dispoziţii pentru a continua 
rezistența armată. Locotenenţa a evitat să acorde, în acele 
condiţii critice, puteri depline lui Magheru, nici cel puţin 
pe teritoriul Olteniei. Revoluţiorarii radicali, printre care 
și Nicolae Bălcescu, văzînd în rezistenţa armată, pe care 
numai Magheru o putea realiza, condiţia apărării revo- 
luţiei, cereau cu insistență acest lucru. În aceste con- 
diţii, Magheru a menţinut tabăra de la Cimpul lui Traian 
(Riureni) pină la sfirşitul lunii septembrie. În tabără se 
adunaseră panduri, ţărani setoşi de libertate de pe plaiu- 

rile Olteniei, care nu uitaseră cuvintele de slobozenie ale 
lui Tudor Vladimirescu, sub flamura căruia luptaseră pă- 
rinţii lor şi chiar unii dintre ci. Cu toate lipsurile, Ma- 
gheru reuşeşte, în scurt timp, să organizeze o armată 
destul de puternică, înzestrind-o cu arme adunate îndeo- 
sebi din Oltenia. Numai în judeţul Dolj, de pildă, au fost 
adunate peste 700 de puşti și pistoale. Rămas singur în 
urma cedării conducătorilor revoluţici și obligat de in- 
tervenţiile consulului englez, Robert Colquhoun, și chiar 
ale celui francez, Hory, Magheru dizolvă armata de la 
Cimpul lui Traian, cu care ar fi putut continua lupta. În 
scrisoarea adresată la 28 septembrie consulului genera 
al Anglici, Magheru explică motivele dizolvării armatei 
sale : „Avînd în vedere că două mari puteri au concen- 
trat numeroase armate pe pămîntul valah, subsemnatul 
pentru a evita urmările nenorocite ale unui război cu 
totul inegal şi pentru a nu da nici o urmă de pretext ocu=: 
paţizi ruseşti, se dezice de puţorile sale și deja în acest 
scop pe bravii soldaţi valahi, care crau adunaţi îi în- 
deamnă a se retrage la căminele lor“ !?. 

Revoluţia din Ţara Românească a fost infrintă în 
toamna anului 1848 ca urmare a intervenţiei, aproape 
simultane, a trupelor turceşti și rusești. Dar Guvernul 
provizoriu ignorează. în permanenţă pericolul interven- 
tiei străine, luînd măsuri de-abia atunci cînd totul era 
pierdut. Lipsa de experienţă, la care se adaugă ncincre- 
derea cu care erau privite unele informaţii, a dus la în- 
îrîngerea revoluţiei, la ocuparea militară a țării şi la 
revenirea la vechile stări în Țara Românească. 

Dacă în 1848 burghezia română nu a putut face faţă 
acţiunilor de spionaj ale puterilor străine, nu a fost capa- 
bilă să anihileze activitatea de culegere a informaţiilor 
pe teritoriul ţărilor române, în cei nouă ani de exil, frun- 
taşii revoluției au făcut o bună propagandă în străină- 
tate, au făcut diplomaţie fără a fi investiţi diplomati, 
au cules informaţii și le-au transmis în ţară, fără a fi 
altceva decit simpli pribegi. La Viena, Constantinopol, 
Paris sau Londra, patrioţii români au militat pentru pro- 
pășşirea ţării. 


Emisarii lui Cuza in culisele diplomației 
Europene 


Numeroase povestiri populare îl prezintă pe Cuza Vodă 
»utreierînd ţara sub înfăţişarea unui soldat, negustor sau 
călugăr. Domnitorul, astfel deghizat, stă de vorbă cu 
oamenii, se informează dircct despre unele stări de lu- 
ceruri din ţară, iar acolo unde este cazul, intervine, dezvă- 
luindu-și adevărata identitate. Această manieră de a-l 
înfățișa pe voievod corespunde unei realităţi pe care 
poporul român a înțeles-o pe deplin. 

În cpoca lui Cuza nevoia de informaţii era deose- 
bit de pregnantă, chiar vitală pentru existenţa tinăru- 
lui stat român, iar domnitorul era conştient de aceasta. 
Succesele obţinute în politica internă şi mai ales în cea / 
externă s-au datorat și activităţii informative, desfăşu- ` 
rate cu înțelepciune şi operativitate. 

Activitatea diplomatică era cu atit mai utilă cu cit 
acţiunile lui Cuza se izbeau de prevederile Convenţiei 
de la Paris, cu limitările și restricţiile ei, cu cit în Prin- 
cipatele Unite se ciocneau interesele puterilor europene 
atit pe plan politic cit şi economic, dar ea era necesară, 
mai ales in prima perioadă, pentru recunoaşterea de 
către statele europene a actului de la 24 Ianuarie, pentru 
a se realiza Unirea deplină. În scopul sondării intenţiilor 
puterilor europene, al recunoaşterii de către acestea a 
„faptului implinite al Unirii şi a celorlalte reforme care 
fuseseră înfăptuite, Alexandru Ioan Cuza a organizat, în 
afară de serviciile diplomatice, un serviciu de informaţii 

sub forma unor misiuni speciale sau a unor reprezentanţe 
particulare cu caracter semioficial. În misiuni speciale le 
Paris și Londra a fost trimis poetul Vasile Alecsandri, 
iar la Berlin şi Viena, doctorul Ludovic Steege. Ultimul 
nu a fost primit de ministrul de externe al Austrie: 
decit ca „o veche cunoştinţă“, refuzindu-i-se mesajul adus 
din partea domnitorului Cuza. O misiune specială, încu- 
nunată de succes, a îndeplinit Ştefan Golescu în Franţa. 
Prusia şi Sardinia. 

Îndeplinind aceste misiuni speciale, emisarii lui Cuza 
au ajuns în cele mai înalte cercuri politice şi au pledat în 
favoarea Unirii Principatelor atit în faia. unor conducă- 
tori de state, ca Napoleon al III-lea, Victor Emanuel al 
II-lea, Cavour, primul ministru al Sardiniei, cît şi în 
faţa unor persoane cu influenţă. În activitatea diploma- 
tică şi de informaţii, plină de riscuri şi de greutăţi, au 
fost folosite cele mai variate metode. „Departe de ţară. 
lipsiţi de informaţii, luptind singuri cu uneltirile reac- 
ționarilor şi cu şiretenia diplomaților, deseori răuvoitori, 
însărcinaţii cu misiuni speciale ai tinerei diplomații ro- 
mâneșşti şi-au indeplinit satisfăcător datoria. Pentru tri- 
miterea și primirea ştirilor se utilizau curieri improvi- 
zați — agenţi diplomatici străini, prieteni ai cauzei 
principatelor, studenţi aflaţi la studii, rude ale însărci- 
naţilor cu misiuni speciale“ £. 

Pe lingă tratativele semioficiale purtate cu guvernele 
unor ţări în scopul recunoaşterii de către acestea a ac- 
tului Unirii, au fost stabilite legături secrete cu con- 
ducătorii revoluționari maghiari și polonezi, aflaţi în exil, 
care, în schimbul unor promisiuni şi înlesniri făcute de 
reprezentanţii ţării noastre, au pledat cauza Unirii Prin- 
cipatelor. 

“La Constantinopol, agenţii români au desfăşurat © 
intensă activitate diplomatică atit pe lingă guvernul ture 
cît şi pe lingă reprezentanții celorlalte puteri, dar ei au 
cules, în același timp, informaţii extrem de utile cu pri- 
vire la intenţiile turcilor şi ale altor ţări de care depin- 
dea, potrivit prevederilor Convenţiei de la Paris, soarta 
Principatelor române. 

În înfăptuirea politicii sale, Alexandru Ioan Cuza s-a 
folosit şi de numeroşi străini, prieteni ai poporului nostru, 

care, prin capacitatea şi experienţa lor, au adus servicii 
de scamă cauzei Principatelor. Printre aceştia se numără 
Baligot -de Beync, cunoscut om politic, diplomat şi ziarist 
francez, care ocupase funcţia de secretar al Consulatului 
Franţei la Constantinopol, publicistul filoromân A. Ubi- 
cini, conducătorul primului centru de presă de la Paris 
al Principatelor, medicul Carol Davilla, organizatorul ser- 
viciului sanitar al armatei române, precum şi alţii, fran- 
cezi, turci, greci, polonezi, unguri. Mulţi dintre ei au 
adus servicii cauzei Principatelor ca urmare a simpatiei 
pe care o nutreau faţă de poporul român, iar alţii au fost 
atrași de stimulente de ordin material sau de altă natură. 

Dat fiind caracterul conspirativ al acestei activităţi, 
informaţiile erau trimise direct la Bucureşti sau expe- 
diate agenţilor din diferite capitale ale Europei fie prin 
poştă sau telegraf, fie prin curieri speciali sau ocazionali. 
Majoritatea corespondenţei era cifrată sau semicifrată. 
Alexandru loan Cuza folosea cifrul atit în corespondența 
cu agenţii din străinătate, cît şi în cea purtată cu diferite 
personalități politice din ţară, cind acestea se găseau la 
Iaşi sau în alte orașe. Folosirea cifrului a permis păstra- 
rea secretului corespondenţei. Pină în 1858 activitatea 
poştei din principate era coordonată de persoane particu- 
lare în ceea ce priveşte corespondenţa internă, iar cores- 
pondenţa externă era expediată prin birourile speciale 
ale consulatelor austriac, francez, rus, englez și grec. 
Trecerea serviciilor poştale în proprietatea statului a 
contribuit la îmbunătăţirea substanţială a activităţii in- 
formative. La conducerea serviciului telegrafic a fost 
numit Cezar Librecht, unul din agenţii secreţi ai domni- 
torului. 

Baligot de Beyne, sosit la Bucureşti în anul 1860, 
în calitate de secretar al domnitorului, își organizează ca- 
binetul după regulile și normele diplomaţiei europene, 
avînd în primul rînd sarcina culegerii de informaţii asupra 
situaţiei externe. În acest scop, Baligot de Beyne poartă 
corespondenţă, în majoritate cifrată, cu agenţii ţării din 
diferite capitale, îndeosebi cu cei din Constantinopol și 
Paris. În același timp, secretarul domnitorului întreprinde 
călătorii în străinătate, la Constantinopol, Pesta, Paris; 
unde stabileşte contacte cu diferite personalităţi politice 

și culege informaţii pe care are grijă să le transmită ope- 
rativ la Bucureşti. Astfel, Baligot de Beyne arc prilejul 
să afle de la ministrul Prusiei la Constantinopol că ţara 
sa intenționa să recunoască Unirea Principatelor şi îl 
informează cu promptitudine pe domnitor. De asemenea, 
el duce tratative cu generalul maghiar Klapka, unul din- 
tre conducătorii emigranților maghiari, sondind opinia 
acestuia şi grăbindu-se să-l informeze pe domnitor. După 
un sondaj făcut la Pesta, în octombrie 1861, Baligot de 
Beyne îi comunica lui Cuza că „ungurii n-au învăţat nimic 
de la 1849 încoace“. Concluzia la care ajunsese diplomatul 
rezulta din atitudinea oficialităților maghiare față de 
românii din Transilvania. 

Informaţiile au fost folosite de domnitor pentru sta- 
bilirea poziţiei ţării în problema revoluţiei maghiare, în 
tratativele purtate cu conducătorii emigrației maghiare şi 
au determinat includerea în tratatul secret, încheiat cu 
aceştia, a unor prevederi exprese cu privire la românii din 
Transilvania. Prin activitatea desfăşurată ca secretar al 
domnitorului, precum şi prin organizarea unei vaste rețele 
de culegere a informaţiilor, Baligot de Beyne și-a adus 
o contribuţie de seamă la realizarea principalelor obiec- 
tive ale politicii lui Alexandru Ioan Cuza. 

Un rol important în susţinerea în străinătate a cauzei 
Unirii Principatelor revine lui Ubicini, căruia i s-a în- 
credințat conducerea biroului central de presă, publicînd 
numeroase articole favorabile, atît în Franţa, cit şi în 
Italia, Spania şi Portugalia. Activitatea propagandistică 
desfăşurată de Ubicini era deosebit de necesară în primii 
ani ai domniei lui Cuza. Referindu-se la importanţa pro- 
pagandei în străinătate, Vasile Alecsandri sublinia, în 
1862, în una din scrisorile sale : „Dacă România nu ar da 
cităva vreme noutăţi despre dinsa, nime în Europa nu 
ar mai gîndi la România, şi o asemenea tăcere ar favoriza 
planurile dușmanilor. O presă amică şi devotată este ca 
o sentinelă neadormită, care e gata de a arunca strigătul 
“ de alarmă. Izolarea pentru un stat ca România este un 
pericol permanent. Prin urmare stabilirea de comunicări 
necurmate între Principate şi presa occidentală trebuie 
a fi considerată ca mijlocul cel mai sigur de pază al 
asistenţei lor și condiţia progresului la care sint che- 


237 


mate“ ?. Activitatea propagandistică era cu atit mai nece- 
sară, cu cît în străinătate existau diferite ziare ostile ţării 
noastre, care publicau articole tendenţioase, menite să-l 
discrediteze pe domnitor și reformele sale. Aceste ziare 
erau, în parte, finanţate de reacţiunea antiunionistă in- 
ternă sau de unele puteri ostile Unirii Principatelor. Astfel 
ziarele Le Constitutionnel, Le pays şi Le Nord au publicat 
numeroase materiale prin care încercau să dezinformeze 
opinia publică cu privire la situaţia din Principate și în 
care îşi făceau loc atacuri directe împotriva domnitorului. 
Ubicini şi, mai tirziu, lancu Alecsandri, s-au străduit, 
prin biroul central de presă, să contracareze acţiunile anti- 
unioniste. Ziarul Le Nord care avea două redacţii, la 
Paris şi la Bruxelles, era finanţat de ţar şi reprezenta 
interesele ţariste în Occident. În coloanele sale au apărut 
adeseori comentarii defavorabile administraţiei lui Cuza 
sau articole şi note ale emigranților antiunionișşti. 

Principalele reforme înfăptuite de Alexandru Joan 
Cuza au avut un larg ecou în străinătate şi au dus la 
intensificarea activităţii diplomatice, au stimit controverse 
intre diferite state, dintre care unele se şi grăbiseră să 
facă pregătiri militare în vederea ocupării Principatelor. 
Informaţiile primite la timp, activitatea intensă desfă- 
şurată de agenţii României in străinătate, precum şi 
politica abilă a domnitorului, care a știut să speculeze con- 
tradicțiile ce existau în anumite perioade între puterile 
garante, semnatare ale Convenţiei de la Paris, au dat 
cîştig de cauză lui Alexandru loan Cuza în situaţii deo- 
sebit de grele. i 

Serviciul de informaţii organizat după Unirea Princi- 
patelor este strîns legat de activitatea desfăşurată de 
Alexandru Ioan Cuza încă în perioada premergătoare actu- 
lui Unirii. În calitate de ministru de interne, de locţiitor 
al hatmanului şi de pircălab de Galaţi, el a avut prilejul 
să cunoască citeva din tainele diplomaţiei secrete, să în- 
țeleagă modul în care pot fi dobiîndite informaţiile, precum 
şi importanţa culegerii lor în timp util. 

În perioada în care lupta pentru unire era deosebit 
de aprigă din cauza împotrivirii caimacamului Vogoride, 
Cuza o determină pe Cocuţa Vogoride, soţia acestuia, să 
dea în vileag corespondenţa secretă a caimacamului. Publi- 

carea corespondenţei dintre caimacan şi turci a zădătnicit 
aceste acţiuni şi a adus un imens serviciu cauzei Unirii. 

Citeva din acţiunile principale din această perioadă 
sint menite să pună și mai mult în evidenţă rolul pe care 
activitatea informativă şi contrainformativă, politica abilă, 
prudentă l-au avut în izbindirea lor. 

Poporul nostru întreținea de mult relaţii prietenești 
cu locuitorii Serbiei. Lupta dusă de Serbia în secolul 
al XIX-lea pentru eliberarea sa de sub jugul otoman nu 
fusese însă încununată de succes. Ea nu obținuse decit 
autonomia şi nu intenţiona să abandoneze lupta pină 
la ciştigarea independenţei. Rusia, interesată să slăbească 
puterea otomană, a acordat ajutor Serbiei, ca : dealtfel 
tuturor popoarelor din Balcani. În scopul pregătirii ar- 
matei sîrbe şi a înzestrării ei, principele Mihail Obreno- 
vici a achiziționat din Rusia o însemnată cantitate de 
arme, care nu puteau însă ajunge în Serbia decit prin 
teritoriul patriei noastre. În acest sens, intervine o în- 
țelegere între Cuza și Mihail Obrenovici. Transportul arme- 
lor efectuindu-se în iarna anului 1862. Domnitorul român, 
intuind primejdia, a concentrat armata la graniţă pentru 
a realiza securitatea convoiului şi a preveni o eventuală 
încălcare a hotarelor ţării de către armata turcă. Chiar de 
la început se plecase de la ideca că nu putea fi păstrată 
discreţia în acest caz, deoarece cantitatea de arme și mu- 
niţii era prea mare, pentru transport fiind angajate 500 
de căruţe care formau o coloană de zeci de kilometri. În- 
tr-adevăr, sîrbii achiziţionaseră din arsenalele de la Tula 
63 000 de puști, citeva mii de săbii și alte arme, care cin- 
tăreau aproape 35 000 kg, adică, după cum am spune astăzi, 
39 de vagoane. 

Transportul de arme a fost sesizat mai întii de vicecon- 
sulul englez de la Galaţi, care l-a anunţat pe Green, con- 
sului Angliei la București, în ziua de 10/22 noiembrie 
1862. După citva timp, este înștiințat de acest transport 
şi Eder, consulul Austriei. În zilele următoare Eder obţine 
de la unul dintre căruţaşi, supus austriac, o declaraţie 
în care se preciza că erau transportate arme în Serbia. 
Cei doi consuli declanșează un conflict diplomatic în care 
sint angrenaţi reprezentanţii puterilor garante în Orient. 
Ei urmăreau oprirea convoiului de căruţe şi sechestrarea 

armelor. Austria vedea în întărirea Serbiei un adversar 
viitor, iar Anglia era cunoscută pentru sprijinul per- 
manent acordat Turciei. Evident, Turcia considera că 
prin achiziţionarea de arme Serbia se pregătea să lupte 
împotriva ei. Ceilalţi diplomaţi, reprezentanţii Puterilor 
garante, au fost de asemenea angrenaţi în acest conflict 
diplomatic. Ducind o politică abilă, domnitorul român a 
întîrziat să ia măsuri, aminind mereu sechestrul cerut 
cu insistenţă, pînă cînd întregul convoi a trecut în Serbia 
pe la punctul Crivina din Mehedinţi. În toată această 
perioadă, Alexandru loan Cuza a cules informaţii pre- 
ţioase cu privire la pregătirile turcilor, la efectivele 
menținute de ei în cetăţile de pe Dunăre. Astfel, s-a aflat 
că la Vidin turcii dispun de 5 000 de ostași și 16 tunuri, 
luîndu-se măsuri de concentrare în apropierea punctului 
de trecere de la Crivina a unor suficiente forțe militare, 
capabile să respingă un eventual atac. 

Sprijinul acordat Serbiei pentru procurarea de arme 
a contribuit la întărirea legăturilor de prietenie cu această 
tară. După citeva luni, la 12 martie 1863, a fost înfiinţată 
la Belgrad prima agenţie diplomatică română oficială, 
recunoscută atit de statul de reşedinţă, cît şi de reprezen- 
tanţii celorlalte puteri, acreditaţi la Belgrad. 

În tot timpul domniei lui Cuza, statul român a spri- 
jinit cu conscevenţă lupta de eliberare a popoarelor ve- 
cine atit pe plan politic, cit şi material. Revoluţionarii 
unguri depozitaseră în Principate circa 20 000 de arme. 
Un sprijin substanţial a fost acordat şi revoluţionarilor 
polonezi, care luptau pentru eliberarea patriei ce fusese 
împărţită de trei ori în a doua jumătate a secolului al 
XVIII-lea între Austria, Prusia și Rusia. 

Examinind cu atenţie atitudinea lui Cuza faţă de polo- 
nezi, legăturile statornicite cu ei, constatăm că domnitorul 
român a avut o conduită ireproşabilă şi a acordat sprijin 
preţios cauzei pentru care lupta acest popor, fără a fi 
afectate interesele statului nostru. 

Incă la sfîrşitul anului 1862 se stabilesc contacte 
directe între guvernul român şi emigrația poloneză, ape- 
lindu-se la serviciile lui Jordan, agentul de la Constanti- 
nopol al lui Czartowski, conducătorul emigrației polo- 
neze, și ale generalului Felix Breanski. În urma acestor 

contacte sint precizate numeroase detalii cu privire la 
sprijinul pe care guvernul român urma să-l acorde emi- 
granţilor polonezi stabiliţi la noi, luptei pe care ei o du- 
ceau pentru eliberarea Poloniei. În acelaşi timp, Cuza 
impune polonezilor să-și asume citeva obligaţii menite să 
înlăture orice posibilitate de ştirbire a independenţei 
patriei noastre. Astfel, polonezul Gradowicz, funcționar 
la consulatul francez din Bucureşti, propus de partea 
polonă ca agent în țară, nu este acceptat de Cuza, fiind 
acuzat de nesinceritate. 

Emigranţii polonezi intenționau să realizeze în Prin- 
cipate o bază pentru viitoarele lor acţiuni și, în acest 
sens, insistau pe lingă Cuza ca cei aflaţi pe teritoriul țării 
noastre să fie primiţi în rindurile armatei, rezolviînd ast- 
fel atit problema asigurării existenţei, cit şi aceea a 
instruirii lor. Dar această cerere se loveşte de refuzul 
hotărît al lui Cuza, care nu acceptă decit angajarea spe- 
cialiştilor, a inginerilor şi medicilor. Totodată, emigrația 
poloneză urmărea să obțină din partea lui Cuza sprijin 
politic pentru cauza lor. Domnitorul român a stabilit ra- 
porturi discrete cu polonezii pentru a nu atrage atenţia 
ţărilor interesate. De aceea, cind s-a convenit ca medicul 
Glück să fie agentul polonezilor pe lingă statul român, 
Cuza nu a permis ca acesta să-i fie prezentat oficial de 
colonelul Jordan, preferind să intre direct în legătură 
cu el şi folosindu-l ca medic, pentru a-i masca activitatea. 

Pentru a-şi atinge scopul, emigrația poloneză a acţio- 
nat şi asupra doamnei Elena Cuza, care se afla la Paris, 
atrăgind-o în anturajul familiei Czartowski, cu care în- 
treţinea bune relaţii. 

Ca urmare a contactelor directe cu conducătorii emi- 
graţiei poloneze, refugiaților polonezi din ţara noastră 
le-au fost create condiţii bune de viaţă, fiind plasați în 
diferite locuri de muncă pentru a-şi putea cîştiga exis- 
tenţa. 

La 22 ianuarie 1863 izbucnește răscoala de eliberare 
. naţională a Poloniei, condusă de Comitetul Naţional Cen- 
tral. Forţele revoluţionare din Europa şi unele state in- 
teresate au acordat sprijin răsculaților. Ungurii şi ita- 
lienii au fost printre cei dintii care au oferit ajutor 
polonezilor. La propunerea polonezilor de a extinde re- 

voluția şi in Galiţia împotriva austriecilor, Kossuth le 
oferea, pentru început, un ajutor constind în 20 000 de 
arme care se găseau în păstrare în Principate încă din 
1859, precum şi perspectiva formării unei legiuni ma- 
ghiare care să ducă acţiuni de diversiune în Transilvania. 
Propunerile ungurilor afectau direct interesele Princi- 
patelor. Generalul maghiar Türr,  aghiotantul regelui 
Victor Emanuel, sosește în mai 1865 la București, unde 
are o întrevedere cu domnitorul Cuza pentru a-i aduce 
la cunoştinţă planul comun al italienilor, polonezilor şi 
ungurilor de a realiza o diversiune în Transilvania, con- 
stituind în acest scop o legiune din ungurii care se aflau 
în Bucureşti. Pentru înfăptuirea acestui plan domnitorul 
român era rugat să procure armele necesare şi să per- 
mită formarea legiunii pe teritoriul Principatelor. Pe de 
altă parte, polonezii intenționau să constituie o legiune 
in Moldova pentru a interveni direct în ajutorul răscu- 
laţilor prin organizarea unei diversiuni în Podolia. Pentru 
puncrea în aplicare a acestor planuri, polonezii trimit 
mai mulți emisari în. Principate, dintre care unii iau 
contactul cu domnitorul ţării, iar alţii acţionează clan- 
destin printre emigranții polonezi, căutînd să-i organizeze, 
procurindu-le arme de vinătoare, studiind posibilitatea 
construirii în Moldova a unei fabrici de muniții. 

În toate aceste cazuri, Alexandru Ioan Cuza acţio- 
ncază cu prudenţă, deoarece dacă ar fi aprobat fățiș pro- 
punerile unguriler sau polonezilor, el ar fi oferit Rusiei 
țariste sau Austriei un pretext de a se amesteca în tre- 
burile interne ale Principatelor. Domnitorul român nu 
ar fi putut în nici un caz oferi teritoriul ţării unor forţe 
străine pentru a sc pregăti de război. În acest context 
apare hazardată expediţia lui Zygmunt Milkowski, sosit 
în Principate, în anul 1859, pentru a pregăti răscoala. 
Încercarea de a constitui o legiune poloneză în acea pe- 
rioadă a atras atenţia consulilor străini. Acţiunea, înce- 
pută pripit şi cu mare zarvă, nu a putut fi dusă la capăt, 
deoarece, la protestele consulului rus, autorităţile române 
au fost nevoite să ia măsurile de rigoare. Dar aceste 
măsuri au fost formale, pentru a-i linişti pe ruşi, în timp 
ce însuşi Milkowski a continuat să rămînă în țară, ascun- 
zindu-se la Mihăileni sub numele de Melko. Autorităţile 

române l-au urmărit discret numai pentru a-l împiedica 
să săvirşească noi acţiuni care ar fi atras atenţia puteri- 
lor străine. Ba mai mult chiar, poliţia din Iaşi îl înştiința 
de fiecare dată pe doctorul Glück atunci cînd consulatul 
rus semnala concentrări de trupe poloneze sau încercări 
de adunare a armelor, pentru a se putea pune astfel la 
adăpost înainte de efectuarea percheziţiei. Acţiunea fiind 
compromisă în Moldova, Milkowski trece Dunărea şi, cu 
ajutorul unor polonezi care se bucurau de influenţă la 
Poartă, încearcă să organizeze legiunea în apropiere de 
Tulcea. Autorităţile române urmăresc îndeaproape pregă- 
tirile polonezilor, iar după izbucnirea răscoalei în Polonia. 
Alexandru Ioan Cuza îi propune, încă în aprilie, doctorului 
Glück să ia legătura cu Milkowski pentru ca acesta să 
organizeze trecerea după o variantă care nu ar fi creat 
greutăţi statului român şi anume : armele să fie transpor- 
tate separat, iar voluntarii să se deplaseze pe cărări 
ascunse, în grupuri răzlețe, pentru a nu atrage atenţia, 
și să se întilnească într-un anumit punct în nordul Mol- 
dovei. Această propunere este reinnoită prin Costache 
Negri într-o discuţie purtată cu colonelul Jordan. Totodată 
polonezii sînt avertizaţi că dacă nu vor respecta această 
propunere li se va interzice, prin forța armelor, să folo- 
sească teritoriul Moldovei. Ignorind sfaturile domnito- 
rului Cuza, Milkovski se interesează prin emisarii săi 
„de forța militară a Moldovei şi de ordinea în care sint 
răspindite regimentele în această provincie, apoi de co- 
mandanţi şi părerile lor“ 7. Pentru a-şi asigura sprijinul 
intern în perioada trecerii, Milkowski apelează nu numai 
la polonezii care se aflau în Moldova, ci și la localnicii 
care se opuneau politicii lui Cuza şi Unirii, ca Răducanu 
Rosetti, Adam Haret şi Grigore Sturdza, fost candidat la 
domnie în 1859, care pregătise chiar cai, arme şi alimente 
pentru voluntarii polonezi. Turcii sprijineau expediţia lui 
Milkowski pentru a-l compromite pe domnitorul român. 
La 24 mai 1863, cu aproape două luni înainte de începerea 
expediției, un alt agent al emigrației poloneze aflat Ja 
Tulcea, J. Woroniez, scrie colonelului Jordan la Constanti- 
nopol că „dacă românii nu vor şti să-şi apere neutralitatea 
oprind pe poloni, ruşii şi austriecii pot avea pretext de a 
ocupa România. Expediția dacă reușește sau nu, ca ur- 

mare a ci Romånia ar fi închisă pentru poloni, aceştia 
fiind astfel lipsiţi de înlesnirile care li s-au făcut pină 
acum. Ar fi mai binc ca armele să fie transportate sepa- 
rat la un punct anumit la care să se adune şi oamenii so- 
siţi pe drumuri diferite“ 4. Constatăm că agentul polonez 
îşi însuşise întocmai punctul de vedere al domnitorului. 
În același timp, scrisoarea lui Woronicz, fără a ţine seamă 
și de alte considerente, explică atitudinea adoptată de 
Cuza în momentul în care Milkowski, în fruntea volun- 
tarilor săi, a încălcat teritoriul român. Epilogul acestei 
acţiuni hazardate s-a consumat la Constangalia și Rin- 
resti, unde un detașament român a reuşit să-i oprească 
pe polonezi şi să-i dezarmeze. 

În anii următori polonezii vor organiza noi acţiuni pe 
teritoriul ţării noastre, dintre care unele erau favorabile 
administraţiei Cuza, iar altele urmăreau declanşarea unui 
război între Franţa şi Rusia, oferind ca momeală pentru 
începerea ostilităţilor între cele două puteri ocuparea de 
călre Rusia ţaristă a teritoriului Principatelor. Constan- 
galia nu a constituit o bună lecţie pentru polonezi, poate 
şi datorită atitudinii de bunăvoință a domnitorului faţă de 
emigranţi. În vara anului 1864, profitind de plecarea lui 
Cuza la Constantinopol, polonezii încearcă din nou să 
treacă prin Principate. De data aceasta Gradowicz, acel 
funcţionar „nesincer de la consulatul francez“, ostil lui 
Cuza, împreună cu un alt emisar, Leon Smurzynski, în- 
tocmesc un tabel al efectivului trupelor române, pe arme 
și pe garnizoane, precum și al depozitelor de arme, mu- 
niţii și aprovizionare, intenţionind să-şi croiască prin 
lupte drum spre Polonia. Dar proiectul nu este pus în 
aplicare, deoarece domnitorul, fiind informat, ia măsuri 
pentru împrăştierea complotiştilor. aflaţi în ţară sau chiar 
pentru expulzarea celor mai periculoși, cum a fost cazul 
generalului Borzysslawski, care încercase să pună mîna 
pe arsenalul armatei române. 

Prin urmare, acţiunile polonezilor, sprijinite pînă la 
un anumit punct de domnitorul român, nu au fost încu- 
nunate de succes, deoarece emigranții polonezi, urmărind 
doar realizarea scopurilor lor, au neglijat interesele statu- 
lui român, au pactizat cu opoziţia. Fiind totdeauna la timp 
informat despre intenţiile emigranților polonezi. domni- 

torui Alexandru loan Cuza a putut să ia măsuri eficace 
pentru a zădărnici acţiunile prin care ar fi fost ştirbită 
independenţa ţării, ajutind în acelaşi timp şi sprijinind 
acele acţiuni, ale polonezilor care nu contraveneau in- 
tereselor noastre naţionale. 

Anul 1864 aduce în prim plan o altă problemă cu 
largi implicaţii în relaţiile externe. La 17/29 decembrie 
1863 este promulgată legea secularizării averilor mînăsti- 
reşti. Minăstirile dețineau mai mult de 25 la sută din 
suprafaţa agricolă a ţării, iar jumătate din accastă supra- 
faţă aparţinea minăstirilor greceşti, din care cauză grecii 
declanşează o campanie acerbă impotriva lui Cuza şi a 
statului nostru. Bucurindu-se de influenţă la Constanti- 
nopol, ei recurg la tot felul de intrigi, apelează la relaţiile 
pe care şi le făcuseră cu diferiţi oameni politici din prin- 
cipalele ţări europene pentru a zădărnici înfăptuirea prac- 
tică a legii secularizării. Mai mult decit atît, arhimandritul 
Nylos pune la cale suprimarea lui Cuza, în aprilie 1864, 
dar intenţia sa este zădărnicită, deoarece agenţii români 
de la Constantinopol pătrund în tainele conspirației şi 
îl informează la timp pe domnitor. Nicolae Bordeanu, se- 
cretarul agenţiei române de la Constantinopol, scria la 30 
martie 1864 Aneela, lui Cuza : „Călugării greci vor să 
asasineze pe Cuza printr-un grec Stamati, plecat spre 
România, — se zice — cu acest.scop; are drept complice pe 
un Polizo care e în țară“ 5, iar cîteva zile mai tîrziu, Cuza 
era informat printr-o altă scrisoare că arhimandritul 
pregătea o revoltă în România. Nicolae Bordeanu reuşeşte 
să atragă pe unul dintre grecii care cunoşteau planurile 
arhimandritului Nylos şi să prindă toate firele urzite de 
acesta. Constantin Assonidis dezvăluie agentului român. 
la Constantinopol intenţiile călugărilor greci, planurile lor 
îndreptate împotriva Principatelor şi domnitorului român. 
Secretarul agenţiei române la Constantinopol îl deter- 
mină pe Constantin Assonidis să plece la Bucureşti, unde 
să ia legătura cu ceilalţi greci, pentru a putea fi astfel 
descoperită întreaga rețea de agenţi trimiși de arhiman- 
dritul Nylos. 

Dar acţiunile întreprinse de greci sînt zădărnicite cu 
promptitudine ca urmare a informaţiilor primite la timp 
atit din ţară, cit şi de la agenții aflaţi în străinătate. Şi 

pe plan diplomatic au fost depuse eforturi susținute pen- 
tru a împiedica intervenţia străină pusă la cale de călugă- 
rii greci. 

Spre mijlocul anului 1864 conflictul: provocat de secu- 
larizarea averilor minăstirești capătă un alt curs, în 
scnsul că grecii încep să acţioneze cu toate forţele pentru 
a determina guvernul român să plătească despăgubiri cit 
mai mari. Iniţial, despăgubirile se ridicau la suma de 82 
milioane lei, pe care reprezentanţii grecilor refuzau însă 
să o ia în considerare, cerînd majorarea ei. Interesele 
greceşti îşi găsiseră un aprig apărător în persoana lui 
sir Henry Bulwer, ambasadorul Angliei la Constantinopol, 
care întreținea relaţii intime cu frumoasa grecoaică 
Elena Aristarchi. Agenţii români reușese să afle adevă- 
rata cauză care îl determinase pe Bulwer să devină un 
infocat apărător al intereselor greceşti, reuşind astfel 
să contracareze această acţiune a călugărilor greci. În 
schimbul unui comision de 40/, din suma oferită ca des- 
păgubire pentru secularizare, frumoasa grecoaică con- 
simte să-și schimbe jocul, acţionind de data aceasta în 
favoarea Principatelor. Ea îl determină şi pe sir Bulwer 
să-și schin,:e subit atitudinea. 

Secularizarea averilor minăstirâşti a dus la iîncrucişări 
acerbe de spade în culisele spionajului şi ale diplomaţiei 
din Europa. Lipsiţi de scrupule, călugării greci năzuiau 
să împiedice cu orice preţ înfăptuirea acestui act intern 
al poporului român, care îi priva de importante surse de 
venituri gratuite, fără nici un drept şi fără nici o muncă. 

Pentru a împiedica punerea în practică a actului 
secularizării, ei au apelat la criminali şi la aventurieri, 
intenţionind să-l suprime pe domnitorul român, au făcut. 
apel la toate relaţiile şi la toată influenţa de care se 
bucurau în Europa, încercînd chiar să provoace un război 
care ar fi dus la ocuparea militară a Principatelor. Dealt- 
fel Rusia ţaristă şi Austria habsburgică concentraseră 
trupe la graniță, fiind gata să intervină la prima ocazie. 
Diplomaţia lui Cuza, sursele sale oficiale şi neoficiale, iar 
pe plan intern, forțele polițienești, au acţionat în aceste 
momente aproape fără greşeală. Epilogul secularizării este 
cunoscut: ea a rămas definitivă, fără a se plăti nici măcar 
despăgubirile promise iniţial. Guvernul român, domnitorul 


246 


Cuza, poporul său au repurtat o importantă victorie di- 
plomatică și aceasta se datorează în mare măsură in- 
formării prompte, activităţii agentilor oficiali şi neoficiali 
care au știut să opună armelor folosite de călugării 
fanarioți propriile lor arme, mult mai puternice. drepta- 
tea cauzei pentru care luptau. 

În cei $apie ani în care Alexandru Ioan Cuza a con- 
dus destinele României, cl a luptat și împotriva forțelor 
reacționare interne care urmăreau să-l înlăture de la 
domnie, să zădărnicească aplicarea reformelor sale, să 
destrame unirea. Pentru a-şi atinge scopurile, aceste 
forţe, trădind interesele naţionale, au apelat în repetate 
rinduri la ajutorul unor puteri străine. 

Încă în 1859, primul an de domnie al lui Cuza, for- 
tele ostile Unirii îşi arată coliii, încercind să se organi- 
zeze pentru a-l înlătura pe domnitor. În acest scop, ci ape- 
lează la serviciile unor străini, dar complotul nu are sorţi 
de izbîndă. ` 

În iunie 1862, pe cind se întorcea de la Adunarea 
tării, primul ministru Barbu Catargiu este împuşcat 
sub clopotniţa mitropoliei. Cu toate cercetările întreprinse, 
autorul crimei a rămas neidentificat pînă astăzi, fiind 
emisă doar ipoteza potrivit căreia atentatul ar fi fost 
săvirşit de un străin. De fapt, istoricul francez de presti- 
giu mondial, Jules Michelet, scria că în ţările române călăii 
erau aduşi de peste hotare, referindu-se şi la perioada 
modernă a istoriei României. 

În 1862, reacţiunea, care in primii trei ani acţionase 
izolat împotriva lui Cuza şi Unirii, incearcă să se coali- 
zeze și să-şi intensifice atacurile. Începînd din acest an, 
ea face tot mai mult apel la puterile străine ostile Unirii. 
Astfel, la Paris, în jurul căpitanului Nicolae Bibescu, fiul 
fostului domnitor Gheorghe Bibescu, încep să se adune 
numeroși boieri din ţară, năzuind să-l numească domni- 
tor în locul lui Cuza. În favoarea lui Nicolae Bibescu se 
pronunţă de data aceasta şi membrii familiei Ştirbei, 
altă dată rivali ai lui Gheorghe Bibescu. Coalizaţi la Paris, 
reacţionarii s-au dedat la numeroase atacuri în presă 
împotriva lui Cuza, subvenţioniînd în același timp acţiunile 
opoziţiei din ţară şi obţinînd un prim succes prin alegerea 
ca deputat a fostului domnitor Gheorghe Bibescu, elogiat 

cu acest prilej de presa străină. Atacurile presei străine 
împotriva ţării şi lui Alexandru Ioan Cuza erau inspirate 
tocmai de forțele reacționare interne pripăşite în străină- 
tate. În acest sens, este semnificativă informaţia trimisă 
în ţară de Iancu Alecsandri, agentul lui Cuza la Paris, în 
care acesta arată că articolul favorabil lui Bibescu fusese 
scris de Rosetti, pe care îl numeşte „un ridicul suprem“. 
Chiar foştii unionişti încep să-şi dea mina cu cei mai 
înverșunați duşmani ai Unirii, formînd monstruoasa coa- 
liţie, care îşi uneşte forţele în lupta împotriva lui Cuza 
atit pe plan intern, cit şi pe plan extern. Anastasie Panu 
şi, mai tirziu, Eugen Carada sint trimişi de monstruoasa 
coaliţie în străinătate pentru a acţiona de acolo impotriva 
lui Cuza, împreună cu foştii domnitori Gheorghe Bibescu 
şi Barbu Știrbei. Cu acest prilej, ei sondează și opiniile 
unor fruntaşi politici din Austria, Germania, Franţa, 
Anglia, Italia, pentru a-şi putea asigura sprijinul lor în 
momentul trecerii la acţiune. 

În ţară, cei mai reacţionari dintre boieri, ale căror 
interese fuseseră afectate de reformele lui Cuza, apelează 
la turci, cerind nici mai mult nici mai puţin decit inter- 
venţia lor. Cazul cel mai tipic îl prezintă înverşunatul 
antiunionist Panait Balș, trădător notoriu al intereselor 
naţionale. Boierul moldovean Panait Balș, membru mar- 
cant al monstruoasei coaliţii, debutează încă în anul 1859 
in activitatea sa antiunionistă, trimiţind un memoriu lui 
Ali-paşa, ministrul de externe al Turciei, îndreptat împo- 
triva actului de la 24 ianuarie. Şirul memoriilor trimise 
turcilor de boierul moldovean continuă în anii următori, 
conținînd informaţii ostile Unirii şi reformelor lui Cuza. 
Marele vizir Fuad-pașa îi trimitea la 30 martie 1864 lui 
Panait Balş o scrisoare de răspuns rugîndu-l să continue 
a-i da ştiri 6, 

Un alt dușman aprig al Unirii este boierul fanariot 
Constantin Sutzu, care se pronunţa pentru înlăturarea lui 
Cuza şi revenirea la vechile orînduieli, la situaţia dinainte 
de 1859. În acest scop, Constantin Sutzu îl cîştigă de par- 
tea sa pe Lamberti, medicul curant al ministrului ture 
Savfet Efendi, prin care duce tratative cu turcii pentru 
răsturnarea lui Cuza şi desfacerea Unirii, sperînd să ocupe 
el însuși tronul Ţării Românești. Dealtfel, doctorul Lam- 


248 


berti obţine de la miniştrii Porții, în scris, sprijin pentru 
Constantin Sutzu în încercarea lui de a fi numit caimacam 
și apoi domn. Cu acest act doctorul Lamberti se îndreaptă 
către ţară, dar la Giurgiu autorităţile române, care îl 
urmăreau îndeaproape de multă vreme, îl arestează, dez- 
văluind firele complotului. Imediat sînt arestaţi Constan- 
tn Sutzu şi Panait Balş. Importanţa documentelor desco- 
perite asupra doctorului Lamberti este relevată în 
scrisoarea pe care şeful de cabinet al lui Cuza o adresează 
la 10/22 mai 1864 lui Iancu Alecsandri, la Paris : „Hirtiile 
ajunse în mîna autorităţilor ieri constată existenţa unui 
complot avind ca scop răsturnarea principelui domnitor, 
despărțirea Principatelor Unite, întoarcerea la vechiul 
sistem şi numirea unui vechi ministru al lui Ştirbei, 
d. Constantin Sutzu, drept caimacam. Sutzu a fost arestat 
împreună cu un doctor Lamberti, agentul său care a sosit 
ieri de la Constantinopol. Hirtiile compromit pe Ali-paşa, 
pe Savfct Efendi şi pe Haggi-bey, ale căror pecete și iscă- 
lituri figurează în josul unui act relatind scopul complo- 
tului“ 7. 

Totuși domnitorul român nu a folosit aceste documente 
pentru a-i compromite pe înalții demnitari turci, ci i-a 
obligat să lucreze în favoarea sa. 

Tot în anul 1864, se îndeletniceşte cu spionajul în ţara 
noastră şi colonelul maghiar Frigyesy, sosit în Principate 
pentru a organiza o acţiune îndreptată impotriva Austriei. 
Frigyesy luptase împreună cu Garibaldi și adusese de la 
el o scrisoare de recomandare adresată lui C.A. Rosetti. 
Deşi a fost primit de domnitor într-o audienţă secretă, 
colonelul Frigyesy a luat în acelaşi timp legătura cu 
Grigore Sturza, care era ostil Unirii. Din această cauză, 
agentul maghiar a devenit suspect şi a fost pus sub ur- 
mărire preventivă. Poliţia era bine informată că în aprilie 
1864 Grigore Sturza a avut la Galaţi întrevederi cu con- 
sulul Rusiei, cu doi unguri şi alte trei persoane cu care și 
Frigyesy avusese relaţii 8. Fiind bine supravegheat, agen- 
tul maghiar a fost arestat în noaptea de 23 iunie, pe cind 
se pregătea să fugă din țară. În favoarea lui Frigyesy 
intervine Garibaldi printr-o scrisoare adresată lui Cuza, 
în care, pentru a-l dezvinovăţi pe fostul său colaborator, 
arată că „un conspirator împotriva Austriei, care este şi 

duşmanul vostru nu poate să, fie ucigaşul dv. Totalitatea 
unui echivoc îl învăluie, aprins poate de ea (Austria — 
n.a.), foarte abilă intotdeauna pe cît de tenace în ură. 
Însă dumneavoastră nu veţi cădea în cursă, nu veţi voi să 
apăreţi instrument al răzbunării altora, nu veţi voi să se 
spună că Austria n știut să lovească o victimă a sa cu 
mîna dv.“ Cu toate că era convins de contrariu, Cuza 
ține seama de apelul lui Garibaldi, agentul maghiar fiind 
grațiat și expulzat din ţară deşi vinovăția sa era evidentă. 

Faţă de conspiratori "şi faţă de agenţii spionajului 
străin care acționau în Principate, Alexandru loan Cuza 
a avut de ficcare dată o atitudine inexplicabil de blindă, 
aplicîndu-le pedepse formale. Astfel, atunci cînd reacţiunea 
declanşează o mişcare în Bucureşti şi în alte oraşe din 
tară urmărind răsturnarea sa, domnitorul îi graţiază pe 
instigatorii în rindul cărora se aflau Ion C. Brătianu, 
C. A. Rosetti, Eugen Carada, Brăiloiu, Golescu şi alţii. 
Actele de clemenţă ale domnitorului nu au fost primite 
de opoziție ca atare. De aceea, citeva luni mai tirziu, 
conspiratorii amnistiaţi în 1864 şi 1865 pregătesc actul 
din 11 februarie, reuşind să-l înlăture pe Alexandru Ioan 
Cuza, 

Modul în care reacţiunea a reuşit să-l răstoarne pe 
Cuza ne îndreptățeşte să credem că domnitorul nu a avut 
cunoștință de complotul pregătit de monstruoasa coaliţie. 
Totuşi, încă din ianuarie, domnitorul aflase despre aceste 
pregătiri atit din surse internc, cît şi de la consulii străini 
din Bucureşti, dar nu le-a acordat importanţa cuvenilă. 
Alexandru Papadopol Calimah, ministrul de externe din 
acel timp, relata mai tîrziu în memoriile sale că în seara 
de 24 ianuarie, cavalerul Anibal Strambio, consulul general 
al Italici, i-a spus : „Domnule ministru, țara voastră stă 
pe un vulcan ; regret că sînt consul; nu pot să vă spun 
mai multe“. D avertizare voalată este făcută şi de baronul 
Oifenberg, consulul Rusiei, care îi îndemna pe miniștri 
să-l determine pe Cuza să nu participe la balul: organizat 
cu prilejul sărbătoririi aniversării Unirii. Chiar în seara 
zilei de 10 februarie, Cezar Bolliac îl inștiință pe Cuza, 
trimițindu-i o scrisoare prin omul său de încredere, 
Gheorghe Dogărescu. Pentru a se convinge de cele rela- 
tate în scrisoarea primită de la Bolliac. Cuza a cerut limu- 

riri şefului siguranţei, I.C. Valentineanu, și comandantului 
picţii, dar aceştia, lipsiţi de informaţii, au eăutat să-l 
liniștească pe domnitor. De condamnat este şi prefectul 
poliţiei Capitalei, care în seara conflictului, în loc să ia 
măsuri, se afla la petrecerea organizală în Casa lui 
C. A. Rosetti, unul dintre complotiști, fiind angrenat în 
jocul de cărți, unde „cîştiga mereu, adversarii săi avind 
grijă să-i facă jocul“ pentru a-l reţine şi a-i distrage 
atenţia de la îndatoriri. | 

Cu această excepţie, în care Cuza nu a luat măsuri 
imediate, cu toate că fusese informat despre complot, în 
cei şapte ani de domnie el a dat dovadă de multă abilitate 
în culegerea şi folosirea informaţiilor în interesul patriei. 

În acest scop, domnitorul român a apelat de multe 
ori şi la serviciile unor agenţi străini, pe care a ştiut să-i 
răsplătească cu generozitate. Printre aceştia se numără 
şi Cezar Librecht. Alexandru loan Cuza l-a cunoscut 
pe Librecht la Galaţi, unde acesta îndeplinea funcţia de 
şei al oficiului telegrafic al Comisiei europene a Dunării. 
Ajuns în fruntea ţării, Alexandru loan Cuza îl foloseşte 
pe belgianul Cezar Librecht ca agent secret. După reor- 
ganizarea serviciului de poştă şi telegrafie, Cezar Librecht 
este numit şef la telegraful român, oferindu-i astfel aces- 
tui priceput tehnician, dar şi abil diplomat, posibilitatea 
culegerii operative a informaţiilor interne şi externe. 
Activitatea sa nu s-a rezumat numai la culegerea datelor, 
a ştirilor din țară şi din străinătate, ci el a organizat şi 
o retea personală, plasind în diferite locuri agenţi care îi 
erau credincioși, asigurindu-le slujbe, în special la tele- 
graf. Pe de altă parte, Librecht şi-a făcut prieteni printre 
oamenii politici ai vremii, printre funcționari şi conducă- 
tori din aparatul administrativ, fiind oricind în măsură ` 
să-l informeze pe domnitor despre activitatea desfăşurată 
de ei. Astfel, cu prilejul călătoriei lui Mihail Kogălniceanu 
în Oltenia, în toamna anului 1864, Cezar Librecht îl ur- 
mărește pas cu pas pe primul ministru, informindu-l pe 
Cuza asupra desfăşurării vizitei. Dar de multe ori, Cezar 
Librecht strecura şi păreri personale printre ştirile trimise 
domnitorului. De aceea, prezentind denaturat călătoria 
lui Kogălniceanu, el a produs o ruptură între Cuza şi 
primul său ministru, spre satisfacția reacţiunii, care a 

reuşit astfel să-l lipsească pe domnitor de serviciile unui 
colaborator capabil şi devotat. 

Dar Cezar Librecht avea, de asemenea, mari posibi- 
lităţi de obținere a informaţiilor secrete din alte ţări, 
unde îşi crease relații. Prin baronul Offenberg, consulul 
rus de la București, el a obţinut informaţii referitoare la 
activitatea desfăşurată la Paris de Barbu Ştirbei împo- 
triva lui Cuza și l-a informat pe domnitor. 

Trecind peste afacerile pe care le-a făcut în virtutea 
relaţiilor cu domnitorul, Cezar Librecht a jucat un rol de 
seamă în activitatea de culegere a informaţiilor, impusă 
de conjunctura politică şi economică din acele vremuri. 
El l-a slujit cu credință pe domnitor şi tinăra ţară în- 
temeiată în 1859, cu toate că era străin. 

Un loc aparte în viaţa şi în activitatea desfășurată de 
Alexandru loan Cuza îl ocupă Maria Obrenovici. Fiica 
cea mare a lui Costin Catargi, unul dintre cei mai înverșu- 
naţi dușmani ai Unirii, Maria Obrenovici, văduvă tînără şi 
frumoasă, se bucura de o cronică scandaloasă în societatea 
ieşeană. După alegerea lui Alexandru Ioan Cuza, frumoasa 
văduvă şi-a îndreptat atenţia spre noul domnitor, subju- 
gîndu-l prin pasiunea cu care l-a urmărit în toţi anii de 
domnie şi chiar mai tirziu. Legăturile domnitorului cu 
Maria Obrenovici i-au cauzat însemnate prejudicii, în- 
depărtindu-i din preajmă mulţi dintre partizanii devotați 
și înlocuindu-i cu persoane lipsite de scrupule, linguşitori 
şi afaceriști. Maria Obrenovici urmărea să-l determine pe 
domnitor să divorțeze de soţia sa. Ea organizează o cam- 
panie susținută împotriva doamnei Elena, urmărind-o 
pe rivala sa şi în străinătate. Alexandru loan Cuza o 
foloseşte pe Maria Obrenovici şi în activitatea de culegere 
a informaţiilor. Ea a avut, printre altele, delicata misiune 
de a duce la Paris o scrisoare confidențială a domnitoru- 
lui, pe care Iancu Alecsandri a înminat-o împăratului 
Napoleon al III-lea. Prin relaţiile sale cu diferite cercuri 
din ţară, Maria Obrenovici reprezenta pentru Cuza o 
sursă permanentă de informaţii. Dar Maria Obrenovici, 
în ambiția sa nestăvilită, a făcut şi jocul opoziţiei reac- 
ţionare, sprijinind-o în acţiunea de răsturnare a lui Cuza. 
În noaptea fatală de 10 spre 11 februarie, cînd a avut loc 
răsturnarea lui Cuza, ea a colaborat cu complotiştii, indi- 

cindu-le drumul spre camera din palat in care se găsea 
domnitorul. 

Doamna Elena Cuza a dat dovadă de multă dragoste 
şi devotament, apărind interesele ţării ori de cite ori a 
putut-o face. După ce Cuza a fost detronat şi se mai afla 
încă în Bucureşti, doamna Elena avca să îndeplinească o 
misiune secretă, încredințată de corpul ofițeresc al gar- 
nizoanei București, care aștepta cuvintul domnitorului 
pentru a-l readuce pe tron. Misiunea secretă a principesei 
s-a lovit însă de îndărătnicia lui Cuza care, spre a evita 
o vărsare de singe, a refuzat ajutorul acelei părţi a 
armatei care îi rămăsese credincioasă. 

Cele citeva secvențe din activitatea informativă din 
vremea lui Alexandru Ioan Cuza relevă importanţa acor- 
dată informaţiilor şi contrainformaţiilor, abilitatea deose- 
bită a domnitorului în rezolvarea, fără a apela la forță, 
a multor probleme exteme şi interne. Pentru obținerea de 
informaţii Cuza s-a folosit de toate mijloacele aflate la 
dispoziţie, începind cu agenţiile diplomatice şi terminînu 
cu tinerii patrioţi care studiau în străinătate, de unde 
acționau în favoarea statului român. Pe străini a ştiut să-i 
atragă fie prin sume importante de bani, fie apelind la 
sentimentele lor. Printre cele mai de seamă figuri din 
acele vremuri, care şi-au înscris numele în istoric şi prin 
activitatea informativă desfășurată în favoarea statului 
nostru se numără poetul Vasile Alecsandri, fratele său, 
Iancu Alecsandri, Costache Negri, Nicolae Bordeanu, Di- 
mitrie Bolintineanu, Cezar Bolliac, Marin Serghiescu-Na- 
ţionalul, M. Marghiloman, iar dintre străini, Baligot de 
Beyne şi Cezar Librecht. 

La înmormintarea domnitorului Alexandru Ioan Cuza, 
colaboratorul său apropiat şi primul său sfetnic, Mihail 
Kogălniceanu, Yelcvînd meritele domnitorului român. 
arăta : „Alexandru Ioan Cuza I ţinea cheia Orientului şi 
nimic nu se făcea în Orient, nu numai fără ştirea lui, 
dar fără voia lui...“ Cuvintele lui Kogălniceanu sintetizează 
rolul important al informaţiei care i-a permis lui Cuza 
să-şi scrie istoria prin reforme și legi, prin fapte mari 
ai au aşezat România la loc de cinste printre națiunile 
umii, 


În perioada conspiratorilor 


Prin inlăturarea lui Cuza monstruoasa coaliţie intenţiona 
să-și asigure dominaţia politică şi economică în ţară 
sub flamura unui domnitor străin. Ideile separatiste nu 
au cuprins decît o parte neînsemnată a monstruoasei 
coaliţii, dar ele se manifestă puternic în perioada care a 
urmat detronării lui Cuza, fiind alimentate de puterile 
străine ostile Unirii Principatelor, îndeosebi de Austria, 
Rusia şi Turcia. Forţele reacționare ale boierimii, ale 
cărei interese fuseseră lezate prin reformele lui Cuza, 
ridică din nou capetele şi inceartă să anuleze actul unirii. 

În perioada cuprinsă între sfîrşitul domniei lui Cuza 
şi urcarea pe tron a regelui Carol I, în Moldova şi în 
Tara Românească îşi fac din nou loc tendinţele separa- 
tiste ale reacţiunii. Cea mai de seamă manifestare a reac- 
țiunii îndreptată împotriva Unirii are loc în Moldova. în 
luna aprilie. .. 

Imediat după abdicarea lui Cuza, un grup de boieri 
bătrîni din lași, împreună cu cîțiva comercianţi şi călu- 
gări, nemulțumiți de pierderile suferite prin secularizarea 
mănăstirilor, semnează o petiție către Ali-pașa, marele 
vizir, în care, după ce critică vehement reformele domni- 
torului român şi îl acuză de săvîrşirea unor abuzuri, cer 
reîntoarcerea la vechea stare de lucruri existentă inainte 
de 1859. Această petiție este publicată, cu asentimentul 
turcilor, in cîteva ziare din Viena. 

Tot la lași, la inceputul lunii aprilie 1866, au loc tul- 
burări prin care se urmărea înfăptuirea actului separării 
şi instalarea la conducerea treburilor Moldovei a unui 
„domn propriu“, în persoana lui Nunuţă Roznoveanu. 
Acesta se trăgea dintr-o familie de vechi boieri moldoveni. 
Tatăl său candidase de mai multe ori la scaunul Moldovei, 
în prima jumătate a secolului al XIX-lea, dar condiţiile 
nu i-au fost niciodată prielnice. Se spune că Nunuţă 
Roznoveanu avea o fire aleasă, îşi făcuse studiile la 
Paris, dar avea, în acelaşi timp, şi trei mari defecte: 
unu) că era bilbiit, altul că cra chior, iar cel de-al treilea 
era prostia, care îl făcuse ridicol in societatea ieşeană. 
Dar... Nunuţă este totuși proclamat vodă — pentru o 
singură zi — ca urmare a unei conspirații de familie in 
care rolul principal l-au jucat Costache Moruzi şi cucoana 
Marghioliţa Roznoveanu, dornică să-şi vadă fiul domn. 
Acestora li s-au alăturat Toderiţă Lăţescu, fraţii Costică 
şi Nicu Aslan, Cocriţă Cazimir, precum şi mitropolitul 
Calinic Miclescu. Complotiştii aú hotărît desfacerea Unirii 
și înscăunarea lui Nunuţă, dat această tentativă a fost 
înăbușită prin forța armelor, iar conspiratorii, arestaţi. 
În spatele conspirației separatiste se afla cneazul Con- 
stantin Moruzi, supus rus, care a acţionat la îndemnul 
stăpinilor săi, adepţi ai separării Principatelor. Radu 
Rosetti, om politic şi memorialist de seamă, notind aceste 
evenimente, remarca amestecul Rusiei în treburile ţării. 
„Răsturnarea lui Cuza a fost un prilej binevenit pentru 
planurile Rusiei. Agenţii ei s-au grăbit să amintească 
fețelor nemulţumite din elită rămase în vechea capitală 
a Moldovei, care visau readucerea stării de dinainte de 
1859, că prin abdicarea domnului, conform stipulaţiunilor 
firmanului din decembrie 1861, unirea era legată de domnia 
lui Cuza și avea să înceteze cu sfirşitul acelei domnii, iar 
Moldova avea să devină din nou ţară deosebită, cu guvern 
propriu şi domnitor propriu“ 1. Complotul pregățit de 
cneazul Moruzi nu a putut fi trecut cu vederea de 
autorităţi, care urmăriseră îndeaproape activitatea lui. În 
urma schimbului de note oficiale cu consulatul rus din 
Iaşi cu privire la activitatea cneazului, acestuia i se pune 
în vedere să părăsească Moldova. La începutul lunii aprilie 
se deplasează în vechea capitală a Moldovei şi doi dintre 

membrii locotenenţei domneşti, Nicolae Golescu şi Lascăr 
Catargiu. Ei atrag din nou atenţia consulatului rus asupra 
acestui caz și iau măsuri concrete. Autorităţilor nu le-a 
fost greu să înăbuşe mişcarea separatistă, care nu avea 
priză în mase, fiind o acţiune străină intereselor ţării, 
iniţiată de citeva persoane nemulţumite de înfăptuirea 
Unirii. Acestea nu reușesc decit să adune cîțiva derbedei, 
pe care i-au înconjurat cu aureola de reprezentanţi ai 
poporului. 

Tot în această perioadă, turcii, şi ei ostili Unirii, pre- 
gătesc o intervenţie directă în Principate, concentrind 
numeroase trupe la Dunăre şi desfăşurind o activitate 
de dezinformare printre ţăranii şi grănicerii români care, 
în primăvara anului 1866, se ridicaseră la luptă, deoarece 
erau convinşi că prin înlăturarea lui Cuza vor pierde 
pămînturile primite de pe urma reformei agrare. Turcii 
nu scapă prilejul de a încerca să tragă foloase de pe urma 
acestei răscoale. Legăturile de informare stabilite de 
ei cu cîţiva fruntaşi ai răscoalei sînt aşa de puternice, 
încît în momentul sosirii lui Gheorghe Magheru pentru 
a duce tratative cu răsculații, ţăranii îl prind şi îl predau 
paşei de Vidin. 

„Românul“, ziarul monstruoasei coaliţii, îi informează 
pe cititorii săi, la 3 iulie 1866, că prefectul poliţiei capita- 
lei, Constantin Ciocirlan, a luat măsuri pentru comba- 
terea zvonurilor ce tulburau ordinea publică, sugerind 
în același timp prefectului de poliţie să ia măsuri și 
împotriva „agenţilor străini ce lucrează contra României“, 

Pe plan extern, situaţia devine tot mai îngrijorătoare 
după detronarea lui Cuza. Dacă în cei şapte ani de domnie 
Alexandru loan Cuza reuşeşte să interzică amestecul străin 
în treburile interne şi să atenueze în mare măsură pene- 
traţia şi acţiunile de tutelare ale puterilor garante, de 
data aceasta, în diferite cabinete europene, începe din 
nou să se hotărască soarta României. La Conferinţa celor 
şapte mari puteri care are loc la sfîrşitul lunii februarie, 
la Paris, se discută problema separării Principatelor. Dis- 
cuţiile sînt reluate şi în sesiunea din 1—13 aprilie, dar 
nu se ajunge la un rezultat definitiv în această problemă. 
În acelaşi timp, autorii actului de la 11 februarie, cei 
care îl detronaseră pe Cuza, căutau acum cu febrilitate 

un principe străin, care să accepte tutela lor. Cel ales, 
Filip I de Flandra, refuză coroana oferită de monstruoasa 
coaliţie, iar situaţia devine penibilă. O doamnă, pe nume 
Hortensia Cornu, vine cu o idee „salvatoare“, socotind că 
tronul României este bun pentru un obscur locotenent 
de dragoni din armata prusiană, care lincezea într-un 
regiment din Berlin. Carol de Hohenzollern Sig- 
maringen acceptă fără rezerve propunerea oferită prin 
doamna Cornu şi, după ce obţine consimţămiîntul familiei 
sale şi al lui Bismarck, „care căuta astfel, de pe atunci, 
să-şi plaseze un pion pe tronul României, în vederea 
pătrunderii capitalului german în România şi a subordo- 
nării ei politice“ 2, se grăbeşte să plece spre ţară. Graba 
locotenentului de dragoni era justificată, deoarece, la 
Paris, Conferinţa celor şapte puteri nu acceptase, din 
cauza opoziției Austriei, Turciei şi îndeosebi a Rusiei, ca 
acesta să ocupe tronul țării. Însuşi împăratul Germa- 
niei, Wilhelm I, îşi dăduse consimțămiîntul doar în mod 
tacit, nefiind sigur de reuşita acestei acțiuni. 

Carol I pornește în călătoria sa spre ţară incognito. 
În biografia dedicată acestuia, în 1903, Mite Kremnitz îl 
prezintă pe viitorul rege călătorind, sub numele de Carol 
Hettingen, într-un vagon de clasa a doua, pătruns de 
teama de a nu fi descoperit şi arestat de austrieci, urmă- 
rind cu înfrigurare, în sălile de aşteptare ale căilor 
ferate ori ale porturilor, sosirea trenurilor şi vapoarelor. 
Pe vapor, Carol ia înfățișarea modestă a unui om de 
afaceri, înghesuindu-se, împreună cu ceilalţi pasageri 
de la clasa a doua, printre „saci cu diferite mărfuri“. După 
cum se exprima presa din acele vremuri, Brătianu l-ar 
fi adus pe Carol „în buzunarul său“. La București, si- 
tuaţia sa „semăna, după părerea lui Mite Kremnitz, cu a- 
ceea a unui om care, împins de valurile apei fără centură 
de plută, trebuia ori să înveţe numaidecit cum să se men- 
ție deasupra apei, sau să se înece“ 3. Carol de Hohenzol- 
lern este adus în ţară împotriva voinţei poporului, cu 
asentimentul exclusiv al reacţiunii burghezo-moşiereşti, iar 
monstruoasa coaliţie încearcă încă de la bun început să-l 
tuteleze pe tînărul rege. Considerăm că reacţiunea vremii 
a adus o mare jignire poporului român prin acceptarea 
unui străin la conducerea treburilor ţării, fiind îndeobşte 

cunoscut că pe meleagurile noastre s-au găsit întoldeauna 
oameni capabili şi demni de a deveni conducători. În 
primii ani, după cum era şi normal, Carol își manifestă 
recunoştinţa pentru sprijinul primit, urmind cu consec- 
venţă politica impusă de sfătuitorii săi. În însemnările sale, 
Radu Rosetti arată că în perioada anilor 1869—1890 
aceasta face ca „principele Carol să fie mai puţin popular 
decit în momentul venirii sale“ 4. 

Lipsa de popularitate a lui Carol se resimțea şi pe 
plan extern, îndeosebi în relaţiile cu Franţa. 

Pe plan intern, forţele moinstruoasei coaliţii îl fac pe 
principe să înţeleagă că dacă va încerca să promoveze 
o politică contrară intereselor lor, va fi înlăturat. Deşi 
docil monstruoasei coaliţii, totuși, dînd curs instructajului 
primit de acasă, Carol începe, încă din primii ani, să 
subordoneze politica şi economia ţării intereselor ger- 
mane. Primele sale acţiuni în această direcţie se concre- 
tizează prin aducerea în ţară a unui locotenent-colonel 
din armata prusiană, pe care îl numește în postul de 
consilier militar, şi prin dubioasa concesionare a cons- 
ivuirii căilor ferate unui compatriot, germanului Strous- 
berg, ca urmare a insistențelor lui Bismarck. Și înlătu- 
arca lui Brătianu din arena politică are loc tot ca urmare 
a intervenţiei lui Bismarck, printr-o „somaţie urgentă, 
prin care se cerea concedicrea sa, deoarece menținerea 
lui la minister este un pericol de stati.5 Așadar, este 
evident că înlăturarea lui Brătianu, cel care îl purtase pe 
Carol „în buzunarul său“, s-a datorat intervenţiei din 
afară, indeosebi din partea Germaniei, care începe astfel 
să se impună pe plan politic, amestecindu-sc tot mai mult 
în treburile interne ale ţării. Înlăturarea lui Brătianu se 
repereutează şi asupra domnici, încă neconsolidate, a lui 
Carol, care depindea mult de forţa politică a liberalilor, 
ce incep acum să-i devină ostili și să acţioneze împotriva 
sa atît pe plan intern, cit şi pe plan extern. Candiano 
Popescu, unul dintre tinerii ofiţeri care participase la 
detronarea lui Cuza, îl atacă vehement pe rege în ziarul 
Demwcraţiea, care apărea la Ploicşti. Atacurile înverșu- 
natului ploieştean sînt o consecință a scoaterii lui Bră- 
tianu din guvern. În numărul 2 din 11 ianuarie 1870 al 
acestui ziar, Candiano Popescu scrie : „Cine ar fi îndrăz- 

nit să ne spună că... {sra are să fie vîndută, prin eonce- 
siuui ca aceca a vămiior, a ocneior, a acsiselor tuturor 
oraşelor şi prin concesiuni ca aceea a cžilor ferate... că 
țara are să fie o prefectură prusiană“ iar în numărul 
6 al zierului, el considera ca fiind trădare ce ţară proiec-= 
tul de lege prin care se propuneau „pentru doamnă şi 
toată progenitura sa, dotaţiuni anuale pe viaţă din vis- 
teria ţării“. La patru ani după înlăturarea lui Cuza, în 
numărul din 12 februarie 1870 al aceluiaşi ziar, Candiano 
Popescu îndeamnă „să-l lovim drept la mir“ pe suveranul 
căruia singur i-a înlesnit drumul spre putere. La 25 
iunie 1870, în ziarul din Ploieşti, făcîndu-se un bilanţ al 
domniei lui Carol, apar îndemnuri făţişe la revoltă : „Ina- 
micul este la porţile cetății și voi deliberaţi încă, scrie 
Candiano Popescu. Cuţitul a ajuns la os. Ascultaţi-l şi 
daţi-i îndestulare“ 7. O lună mai tirziu, la 8 august, 
Candiano Popescu ridică ploieştenii la luptă pentru răstur- 
narea monarhiei. Telogramele sale, destinate căpitanului 
Georgescu, comandantul grănicerilor din Predeal, și zia- 
rului Albina din Pesta vestesc răsturnarea principelui 
Carol. Satirizată adeseori de I. L. Caragiale, „revoluția“ 
a reprezentat pentru Carol un avertisment dat indirect 
de Brătianu în numele monstruoasci coaliţii, de care regele 
încerca să se despartă. Arestat în urma evenimentelor 
de la Ploicști, fostul prim ministru Brătianu ar fi declarat, 
cerind "să nu i se facă percheziţie printre lucrurile 
personale, că este „un conspirator foarte încercat pentru 
ca să se găsească la el scrieri compromiţătoare“ 8. Bră- 
tianu, nota Rosetti în amintirile sale, „de la ieşirea lui 
din minister la noicmbrie 1868, pînă cind a fost iar 
chemat la putere în primăvara anului 1676, adică timp de 
șapte ani şi jumătate, a făcut domnului o opoziţie înver- 
şunată şi a căutat de reptate ori să-l răstoarne de pe 
scaun“ 8. Stabilindu-se pentru o perioadă în Franţa, Bră- 
tianu a desfăşurat o activitate febrilă pentru a-l compro- 
mite pe Carol în străinătate, mai ales în faţa guvernului 
francez şi al lui Napoleon al III-lea. 

Numeroşi politicieni se lansează în diferite conspirații, 
cu sau fără ţel precis. Multă vreme, în a doua jumătate a 
secolului al XIX-lea, comploturile se ţin lanţ. Cînd se 
aflau în opoziţie, politicienii luptau pe toate căile împo- 

triva lui Carol, pentru ca după aceea, cind ajungeau la 
putere, să-l linguşească pe suveran pentru a obţine favo- 
ruri, abdicind de la „propriile lor“ convingeri democratice 
de care făcuseră atita caz mai înainte. Caracterizind 
această epocă echivocă, marele nostru poet, Mihai Emi- 
nescu scria : „Tinerimii i se dau zilnic din partea oameni- 
lor care reprezintă autoritatea statului din culme pînă la 
bază următoarele reguli de purtare : conspiră contra statu- 
lui şi vei ajunge... om mare“ 10, 

Împotriva lui Carol au luptat, folosind diferite metode, 
si alți politicieni ai vremii, care nu urmăreau numai 
propria lor căpătuială. La 25 ianuarie 1870, în districtul 
Mehedinţi este ales „Măria sa Alexandru Cuza Vodă de 
deputat al acestui colegiu“, după cum se menționează în 
documentul care confirmă această alegere. Faptul este 
deosebit de semnificativ în ceea ce priveşte atitudinea 
mehedinţenilor faţă de Carol. Pentru alegerea lui Cuza, 
aflat în exil, departe de țară, militează avocatul Grigore 
Miculescu, om cu vederi înaintate, deputat şi senator. 
Oamenii lui Carol iau însă măsuri drastice împotriva lui. 
Cei trei fii ai săi au fost ucişi în conditii misterioase: 
„unul înecat în Dunăre, iar ceilalți doi au fost găsiţi 
morţi într-o groapă cu var. Grigore Miculescu este 
supus la fel de fel de privaţiuni care îl duc la ruinare și 
îl determină să părăsească ţara“ 11, Un rol de seamă în 
ruinarea lui Grigore Miculescu îl joacă bancherul Es- 
chenazi, adus de Carol din Germania. 

Războiul franco-prusian, izbucnit la 19 iulie 1870, agită 
şi mai mult spiritele în ţară, făcindu-se auzite critici 
vehemente la adresa lui Carol şi a politicii sale filoger- 
mane. Prietenia tradiţională ce ne leagă de Franţa a făcut 
ca împotriva lui Carol să se ridice nu numai politicienii, 
dar şi mase largi de oameni. Una din cauzele care a dus 
la izbucnirea războiului franco-prusian a constat în ac- 
ceptarea tronului Spaniei de către fratele lui Carol, prin- 
tul Leopold de Hohenzollern. Napoleon al III-lea, care nu 
dorea să fie prins de prusieni ca într-un cleşte, 
declară război, din care Franţa iese înfrintă. Prin urmare, 
problema războiului franco-prusian trebuie privită şi ca 
o problemă de familie a lui Carol, a Hohenzollernilor în 

general. Candidatura lui Leopold la tronul Spaniei are 
importante implicaţii pe plan intern și extern asupra 
țării noastre. Dacă iniţial Carol a fost sprijinit de Franţa, 
acum este considerat duşman, iar francezii îl învinuieso 
că el „conspiră împotriva intereselor franceze şi Franța 
este îndreptăţită să facă tot posibilul pentru a-l 
răsturna“. În scrisoarea expediată din Paris, agentul ro- 
mân subliniază că în cazul izbucnirii unui război între 
Franţa şi Prusia „se va începe prin această acţiune (răs- 
turnarea lui Carol — n.a.) spre a da o satisfacţie opiniei 
publice care adesea a ţinut pe împărat de rău (Napoleon 
al III-lea — n.a.), fiindcă a adus pe un Hohenzollern pe 
malurile Dunării 12, 

Încă în anul 1866, Napoleon al III-lea, prin ducele 
Gramont, ambasadorul Franţei la Viena, îi oferă lui Cuza 
ajutor pentru a-şi redobindi tronul, dar acesta refuză 
orice ajutor venit din afară. În aprilie 1870, ducele 
reînnoieşte această propunere în numele lui Napoleon al 
III-lea, dar Alexandru loan Cuza dă un răspuns plin de 
demnitate, subliniind că reîntoarcerea sa va fi posibilă 
numai „dacă un interes românesc mi-ar cere acţiunea mes, 
dacă va trebui să plătesc cu persoana mea, în acea zi voi 
fi gata, orice m-ar putea costa, Dar nu voi consimţi 
niciodată să mă întore prin nici o intervenţie străină, 
nici prin ajutorul Franţei, ca și cel al Prusiei, ci numai 
prin ce] al ţării“ !3, 

Soarta lui Carol şi a monarhiei depindea în mare mă- 
sură în aceşti ani de deznodămintul conflictului dintre 
Franţa şi Prusia, de victoria Comunei. Evident, în cazul 
victoriei francezilor în vara şi toamna anului 1870, mo- 
narhia ar fi fost înlăturată de forţele interne cu sprijinul 
Franţei. Şi în anul următor, cînd comunarzii luptau pa 
baricadele din Paris, se desfăşura, atît în ţară cît şi în 
Franţa, o intensă activitate împotriva lui Carol şi a 
instituției monarhice. Insuccesul „republicii“ de la Ploieşti 
proclamată de Candiano Popescu este determinat şi de 
veştile privind infringerea suferită de francezi cu două 
zile mai înainte, la Forbach şi Froeschwiller. Carol şi 
nemții aduşi de el au fost singurii oameni din ţară care 
s-au bucurat de succesele armatelor germane. 

Conflictul franco-prusian amplifică și mai mult ura 
întregii naţiuni române Împotriva lui Carol. După cum 
mărturisea un contemporan, unii îl urau numai pentru 
că era neamţ. Cu toate că întregul popor işi manifesta 
simpatia faţă de Franţa şi ura împotriva nemților, la 
10 martie 1871, colonia germană din București, în frunte 
cu consulul german von Radowitz, organizează în sala Slă- 
tineanu (mai tirziu sala Capşa), la modă în vremea 
aceea, un banchet în cinstea împăratului Wilhelm I şi a 
victoriei Prusiei în război. Banchetul a declanşat o pu- 
ternică manilestaţie antigermană, numeroşi cetățeni ai 
capitalei adunîndu-se scara în jurul sălii şi aruncind cu 
pietre în gcamuri. Această manifestaţie antigermană cra 
îndreptată implicit împotriva regelui Carol. Primul minis- 
tru al ţării, Ion Ghica, şi prefectul poliţiei nu au putut 
fi găsiţi timp de peste patru ore, cit a durat manifestatia. 
Carol nu se înșela considerind că ei nu erau străini de 
organizarea manifestaţici. Incidentul de la sala Slătineanu 
s-a soldat cu demiterea lui Ion Ghica din funcția de prim 
ministru, 

Fiind izolat în perioada anilor 1870—1871 de opoziţia 
internă, de fruntașii vieţii politice a țării, Carol apelează 
tot mai mult la ajutor străin. Numeroase scrisori adresate 
familiei, tatălui său Carol Anton, precum şi altor fruntași 
germani relevă tendinţa monarhului de a se ralia la po- 
litica promovată de Germania lui Wilhelm I și Bismarck. 
În scrisorile sale regele denigrează poporul român, furni- 
zează germanilor informaţii importante despre situaţia 
politică din ţară, ccea ce duce de fapt la intensificarea 
amestecului străin în treburile noastre interne. Comisia 
celor şapte puteri garante, care pe timpul domniei lui 
Cuza nu se amestecase făţiş în politica promovată de tara 
noastră, este chemată acum de rege pentru a da soluţii 
în unele probleme interne. În 1871, Bismarck îi răspunde 
principelui Carol I că „dacă nu poate găsi în ţara lui 
elemente pentru întărirea domniei sale, din afară nu poate 
spera la nici un ajutor și la nici o protecţie“ 11. Scrisoarea 
adresată la 27 ianuarie 1871 lui Auerbach, un pretins prie- 
ten german al regelui, şi publicată de ziarul Allgemeine 
Zeiiung, în care se arată că România este o ţară neno- 

rocită, iar poporul, incapabil să se conducă singur, oa- 
menii politici fiind perfizi şi fără discernămint, produce 
o mare iritaţie în ţară. Cuvintele jignitoare pe care le 
continea scrisoarea lui Carol la adresa poporului nostru 
i-au ridicat împetriva sa şi pe cei care îl susținuseră și îl 
ajutaseră să devină, dintr-un obscur ofiţer de dragoni, 
domnitor al ţării. În senat, domnitorul este acuzat de 
trădare, de încălcarea tradiţiilor poporului nostru, de 
diesconsiderarea intereselor naţionale şi ale armatei. 

În noaptea de 10 spre 11 martie 1871, primul 
ministru Ion Ghica se afla printre demonstianţii din ju- 
rul sălii Slătineanu, încercînd să oprească intervenția 
trupelor. La Paris, Ion Brătianu și C. A. Rosetti, alături 
de alţi 600 de români, luptau pe baricade împotriva ger- 
manilor. Fruntaşii români îşi ofereau serviciile Comunci 
din Paris, considerind că vor contribui astfel la alungarea 
lui Carol şi la crearea în ţara noastră a unei republici, 
în 1871, după consumarea evenimentelor din preajma sălii 
Slătincanu, Carol I, neliniştit şi disperat, îşi face baga- 
jele, intenţionînd să plece. Cu toate că obținuse în prea- 
labil aprobarea lui Bismarck şi a familiei sale, principele 
renunţă în cele din urmă la proiectata plecare din ţară. 

Accastă situaţie era determinată de ciocnirea dintre 
interesele germane, al căror exponent era Carol I, şi in- 
teresele poporului român care se ridica cu holărire îm- 
potriva politicii de aservire. Afacerea Strousberg, care a 
umbrit primii ani de domnie ai lui Carol, este semnifica- 
tivă în ccea ce priveşte sacrificarea intereselor» poporului 
român în favoarea capitalului german. 

La sfîrsitul lunii septembrie 1868, cercurile conducă- 
toare din țara noastră concesionează consorțiului prusian, 
condus de dr. Bethel Henry Strousberg, prinţul de Ho- 
henlohe, ducele ce Ratibor şi contele Carol de Lehndorf, 
construirea liniilor ferate Roman — Galaţi — Brăila — 
Buzău — Ploieşti — Bucureşti — Piteşti — Slatina — 
Craiova — Turnu Severin — Virciorova, în timp ce con- 
sorțiului anglo-austriac Offenheim nu i se concesionează 
decit contruirea liniei secundare Suceava — Roman, 

cu ramificații spre Botoşani şi Iaşi. Operaţiunea pentru 
primul concern se explică prin interesele pe care le 
aveau rudele din Germania ale lui Carol; dealtfel, în 
relaţiile cu doctorul Strousberg, statul român era re- 
prezentat prin Casa de Hohenzollern, prin prietenii pă- 
rinţilor şi familiei lui Carol. În această afacere, care s-a 
soldat cu pierderi incalculabile, statul român nu a luat 
nici o măsură de precauţie; mai mult chiar, controlul 
financiar este încredințat unor persoane străine care re- 
prezentau interesele lui Strousberg. Printre aceştia se 
numără inginerul Brand, originar din Prusia, Ambronn, 
fost funcţionar în administraţia averii lui Carol Anton 
Hohenzollern care, la insistenţele lui Strousberg, este 
însărcinat cu minuirea banilor statului român, efcctu- 
înd plăţi concesionarului pentru lucrările executate. În 
afară de aceasta, „tot personalul, însărcinat cu suprave- 
gherea şi executarea lucrărilor, venise din Germania, mai 
cu seamă din Prusia. Acest personal, prin aroganţa şi 
impertinenţa lui, unită cu disprețul şi uneori chiar cu 
brutalitatea ce o manifesta nu numai față de ţară și de 
locuitorii ei, dar şi faţă de autorităţi, nu întirzie să-şi 
atragă ura populaţiunii și să mărească astfel lipsa de sim- 
patie pentru Germania şi germani“ 15. Această situaţie este 
sesizată şi de Mite Kremnitz, care arată că „germanii pe 
care i-a trimis Strousberg în ţară nu au fost totdeauna 
cei mai buni şi cei mai culţi ai națiunii lor ; în înfumura- 
rea lor de oameni cu o civilizaţie superioară, s-au purtat 
rău cu poporul român, neţinind seama de obiceiurile şi 
moravurile lui“ 16. În aceste condiţii, bucurindu-se de 
sprijinul suveranului, oamenii lui Strousberg se dedau 
la acţiuni de sabotaj, efectuînd lucrări după bunul plac, 
mărind inutil numărul de kilometri de cale ferată prin 
alegerea unor trasee convenabile, amplasind gări de- 
parte de localităţi, dar în apropierea unor reședințe bo- 
iereşti, făcind fundaţii superficiale din carton bituminat 
şi poduri care se surpau la primele ploi. În efectuarea plă- 
ților s-au comis numeroase fraude care au adus mari 
prejudicii statului român. 

În lucrarea sa, Radu Rosetti prezintă un exemplu 
semnificativ care relevă procedeele folosite de reprezen- 

tanţii lui Strousberg pentru însușirea banilor poporului 
nostru. Astfel, în contul concesionarilor au fost trecute 
şi cheltuieli de genul acesta: „o cutie de peniţe: 4 lci 
50 b., birja pentru a o aduce 10 lei, total 14 lei 50 b.“ Cind 
statul a încercat să execute un control al cheltuielilor, el 
s-a izbit de protestul lui Strousberg și de cel al repre- 
zentantului român, consilierul Ambronn, care trece fățiș 
în tabăra consorțiului german. 

Cu prilejul unui control efectuat în anul 1870 s-a con= 
statat că milioane de lei fuseseră însuşite prin fraudă de 
consorțiul german. Numai prin prelungirea inutilă a 
traseului pe linia Piteşti — Slatina — Craiova — Turnu 
Severin statul român a fost frustrat cu suma de 5 130 000 
lei. Cu toate că guvernul român îi interzice lui Ambronn 
să-i achite lui Strousberg această sumă, el încalcă dispo- 
ziția primită, efectuind plăţile. Nici propunerea de în- 
locuire a lui Ambronn nu este luată în consideraţie de 
Carol, care permite astfel ca statul român să fie frustrat 
în continuare de sume colosale. Cu prilejul altui con- 
trol, efectuat de Teodor Văcărescu, reprezentant al gu- 
vernului român, se descoperă că agentul lui Carol, con- 
silierul Ambronn, în complicitate cu inginerul Brand 
păgubiseră statul român, prin evaluări false, de alte 7 mi- 
lioane de lei. Toate acestea au culminat, la începutul anu- 
lui 1871, prin falimentul lui Strousberg, care a pricinuit 
Românici pagube economice imense. După descoperirea 
acestei fraude, statul român a refuzat să plătească sumele 
pretinse de concesionarul falit, dar cancelarul Bismarck 
ordonă lui Carol să onoreze „datoriile“. Fiind împiedicat 
de reprezentanţii guvernului, Carol I nu se poate con- 
forma ordinului primit; în această situaţie, cancelarul 
Bismarck apelează la turci, cerindu-le să facă presiuni 
asupra guvernului român. 

Concesionarea construirii căilor ferate unui repre- 
zentant german relevă politica de ascrvire promovată 
de Carol în scopul îmbogăţirii unor oameni străini de 
interesele poporului, a membrilor familici sale. 

Într-un discurs rostit în Adunarea deputaţilor, la sfir- 
şitul anului 1872, Mihail Kogălniceanu arată ; „De o bu- 
cată de vreme se zice şi se propagă că există conspira- 

țiuni, că uliţa bubuie; oricare om are o altă opiniune 
decii a guvernului și aceasta în toate chestiunile ce sint 
la ordinea zilei, el se tratează de conspirator, poliţia îi 
face viața nssuferită, domiciliul nu-i este respectat, nu 
este casă unde sutele de ochi ale poliţiei să nu se uite; 
chiar armata este pusă în suspiciune“ !7. Politica „prin 
fier și singe“ promovată de Otto Bismarck avea în ţara 
noastră un reprezentant fidel: Carol ştia să-şi impună 
punctul de vedere şi să apere interesele germane cu un 
„pumn de fier“. 

După 22 de ani de domnie, cînd se punea problema ca 
tronul să-i fie atribuit lui Ferdinand, nepotul lui Ca- 
rol, Alexandru Beldiman scria în ziarul Adevărul : „Gre- 
șeala comisă la 1866 a fost atit de mare, ea a avut con- 
secințe atît de fatale pentru noi, încit trebuie neapărat 
să facem tot ce este cu putință pentru ca greşeala să nu se 
mai repete, căci atunci ea ar fi o adevărată crimă către 
tară, către neamul nostru întreg“ !8, 


Lipsa de informaţii a semănat mortii 
din „Valea Plingerii“ 


Alexandru Cernat, general al armatei române, unul din- 
tre eroii războiului de independenţă, primește misiunea 
de a organiza, în anul 1876, apărarea frontierci în sec- 
torul cuprins între Turnu-Severin şi Calafat. Prezenţa 
micului corp de oaste al grănicerilor români la frontiera 
cu Imperiul otoman reprezenta, în acea epocă, un gest 
de afirmare a independenţei ţării. Pînă atunci paza gra- 
niţei era mai mult formală, ocupîndu-se îndeosebi de re- 
zolvarca problemelor vamale, fără a afecta însă direct 
relaţiile cu turcii. 

În anul 1876, Serbia și Muntenegru declară război 
Turciei, iar unele operaţii se desfăşoară în această pe- 
rioadă pe linia Dunării între Vidin şi Lom-Palanca. Pen- 
tru a zădărnici orice încercare de trecere a Dunării pe te- 
vitoriul ţării noastre, în această zonă este trimis Ale- 
xandru Cernat, pe atunci colonel, cu misiunea de a întări 
graniţa, îndeosebi în sectorul Rogova-Gruia și a „nu lăsa 
pe nimeni să treacă Dunărea, a dezarma pe cei care ar 
trece și a lua măsuri ca șomoioagele de paie de la pichete 
să fie în bună stare, pentru a se putea da alarma la 
nevoie“ 1. Evident, colonelul Cernat nu s-a mărginit numai 
la aceste „şomoioage de paie“ ; în organizarea acţiunilor 
duse de corpul de observaţie, el dă dovadă de multă 
iscusinţă, de capacitate organizatorică, de spirit de 
orientare a informaţiilor necesare armatei române şi gu- 
vernului ţării, 

Alexandru Cernat își stabileşte cartierul general în 
localitatea Gruia din Mehedinţi şi urmăreşte, cu ajuto- 
rul trupelor sale mobile, desfăşurarea acţiunilor de luptă 
între sirbi şi turci, ţinind totodată sub observație vasele 
turceşti care treceau pe Dunăre. Informaţiile cu privire 
la desfăşurarea acţiunilor de luptă sînt culese prin 
observaţii directe, dar şi prin incursiuni organizate pe 
teritoriul pe care se duceau luptele. Într-o corespondenţă 
expediată la 5 iulie 1876 de la Girla Mare, Alexandru 
Cernat scrie : „Știrile ce primisem atunci de la Calafat 
cît şi din interiorul Serbiei duc la concluzia că sirbii vor 
să atace Vidul (Vidinul — n. a)“ ?, unde se afla o puter- 
nică garnizoană turcească comandată de Osman-pașa. 

Pentru a putea transmite imediat informaţiile culese 
şi a primi ordine de la eşaloanele superioare, Alexandru 
Cernat solicită să se urgenteze organizarea legăturii te- 
lefonice între Turnu-Severin și Craiova. Cu concursul 
populaţiei, în pădurea Deveselu sint tăiaţi și fasonaţi 
700 de stilpi, iar militarii din Regimentul 1 dorobanţi 
lucrează efectiv la realizarea acestei linii de telegraf, atit 
de necesară pentru efectuarea operativă a comunicări- 
lor. Concomitent, între Calafat şi Gruia este înființat un 
lanţ de posturi de corespondenţă, iar între Gruia şi 
Turnu-Severin sint organizate, cu ajutorul unui pluton 
de cavalerie, citeva relee în scopul asigurării transportu- 
lui operativ al rapoartelor. Într-un raport adresat mi- 
nistrului de război, colonelul Alexandru Cernat solicită 
şi un „dicţionar de corespondenţă“ sau, cum spunem 
astăzi, un cifru. 

___ Într-un alt raport se arată că „din cei 240 de cai din 
dotarea trupei călare, doar 12 sînt pe deplin sănătoși, 
restul fiind roşi de şei, necesitind îngrijiri veterinare“, 
Prin urmare, caii trupei călare au străbătut adeseori 
văile şi dealurile pentru a ajunge la Severin, purtind 
corespondenţa, iar de acolo, mai departe, ştirile sosite de 
pe graniţă erau purtate de firele telegrafului, asigurin- 
du-se astfel o informare operativă în condiţiile războiu- 
lui. În acţiunile desfășurate în vara anului 1876 la 
Gruia, la Girla Mare, la Salcia, în toată zona cuprinsă 
de la Turnu-Severin pină la Calafat, au fost culese nu- 
„meroase informaţii cu privire la armata turcă : posibili- 

tăți de luptă, armament, înzestrare tehnică, strategie şi 
tactică. Informaţiile s-au dovedit a fi cu atit mai impor- 
tante pentru colonelul Cernat, cu cit cu un an mai 
tirziu, la Plevna şi Griviţa, el îl va înfrunta în lupte 
chiar pe fostul comandant al zonei Vidinului, Osman-pașa. 

Operaţiile de la Gruia au fost inspirate de Mihail 
Kogălniceanu, pe atunci ministru de externe, care printr-o 
notă adresată ministrului de război, solicită să se ia 
„măsuri spre a se apăra partea frontierei noastre dună- 
rene, situată în faţă cu frontiera sirbească și totodată a 
face a se concentra un corp de armată la punctul unde 
Dunărea intră în hotarele sîrbo-române, la Gruia“?. 

În 1876, ţara noastră adoptă o poziţie de neutralitate 
faţă de conflictul din Balcani. Totodată sint revendicate 
pe cale diplomatică unele drepturi, ca recunoașterea in- 
dividualităţii statului român, a denumirii sale istorice, 
admiterea reprezentantului României în corpul diploma- 
tic, reglementarea situaţiei supușilor români din Turcia 
după exemplul celorlalţi străini, inviolabilitatea teritoriu- 
lui român și delimitarea insulelor Dunării etc. 

Informaţiile pe care le deţinea guvernul român au 
determinat adoptarea unei atitudini ferme în relaţiile cu 
Poarta. Într-o circulară adresată la 20 iulie 1876 agen- 
ţilor diplomatici ai României, Mihail Kogălniceanu le 
dădea următoarele indicaţii : „Puneţi în relief faptul că 
frămiîntarea în sinul poporului nostru creşte pe zi ce 
trece, că un mare partid politic de la noi s-a şi pronun- 
tat în favoarea creștinilor (popoarelor din Balcani — n.a.), 
că armata română freamătă sub jugul disciplinei, dori- 
toare să ia parte la luptă“. Aluzia era evidentă. 

Dar operaţia de la Gruia rămine singulară. În gene- 
ral, activitatea informativă a armatei a fost neglijată, așa 
cum au fost neglijate şi problemele privind înzestrarea 
şi pregătirea ei. Carol I, după cum afirmă generalul 
Radu Rosetti într-o broșură dedicată activităţii militare. 
a suveranului, nu avea o părere bună despre „organi- 
zarea, uniforma şi misiunea militară franceză adusă în 
timpul lui Cuza“ pentru instruirea tinerei armate române. 

Încercînd să organizeze armata română după mode- 
lul prusian pe care îl cunoştea bine, Carol renunță la 
serviciile misiunii militare franceze, aducînd în ţară con- 

siiteri nemți, ccea ce provoacă multe nemulțumiri în rîn- 
durile militarilor noștri. „Încercarea domnitorului de a 
înlocui misiunea militară franceză, plecată definitiv în 
1869, prin instructori prusieni a dat greș, în mare parle 
din cauza lipsei de tact a acestora“5, scrie generalul 
Radu Rosetti. 

Pentru a cîştiga popularitatea printre militarii arma- 
tei românce, Carol sacrifică, încă din anul 1866, o parte 
dintre ofițerii care îi ncteziscră drumul spre putere, în- 
depărtindu-i ca vinovaţi de încălcarea jurămintului. Pe 
de altă parte, problema înzestrării armatei cu armament 
şi tehnică de luptă nu era nici pe departe rezolvată din 
lipsa fondurilor necesare. 

Cu toate că prin tratatele încheiate cu Poarta, 
România nu avea dreptul să dispună de o armată mai 
mare de 30 000 de oameni, în anul 1877 au fost mobili- 
zaţi 58 700 de oameni la care se adaugă încă 38 000 de 
oameni din serviciile de ordine, pază a graniţei și poli- 
ție. Pentru tot acest electiv nu existau decit 25 000 de 
puști în stare de funcţionare. 

Armele comandate în anul 1877, pe timpul desfăşurării 
ostilităţilor, au sosit cu mare întirziere, deoarece Austria, 
invocînd neutralitatea, s-a opus transportării lor pe teri- 
toriul său. La aceasta se adaugă şi grave carenţe în acti- 
vitatea informativă, deoscbit de necesară în timp de 
război, dar care a fost neglijată atit în faza de pregătire, 
cit și în timpul operaţiilor. 

Intrarea României în război împotriva Turciei se con- 
turează încă din toamna anului 1876, cind, la Bucureşti, 
se desfăşoară tratative secrete cu Rusia. La sfirşitul lui 
noiembrie 1876 sosește la București, incognito, contele 
Nelidov, însoţit de colonelul rus M. Cantacuzin, avind 
asupra lor pașapoarte false. Aceste tratative prin care se 
urmărea să se încheie o convenţie privind trecerea tru- 
pelor armatei ruse pe teritoriul țării noastre au durat trei 
săptămîni, semnarea convenției fiind aminată pînă în 
momentul în care contele Nelidov primeşte imputerniciri 
speciale în acest sens. În ziua în care Nelidov sosea la 
Bucureşti, în capitală se prezentase și Ali-pașa, trimisul 
turcilor, pentru a duce tratative cu guvernul român în 
vederea unci acţiuni comune împotriva Rusiei. 

În uma contactelor directe care au avut loc în sep- 
tembrie, la sfirşitul lunii noiembrie și începutul lunii de- 
cembrie 1876, la Livadia, în Crimeia, și la București, cele 
două părţi semnează, la 4/16 aprilie 1877, Convenţia 
româno-rusă prin care, în schimbul permisiunii acordate 
armatei ruse de a trece pe teritoriul român, al înlesnirii 
aprovizionării şi transportului ei, fiind considerată ar- 
mată prietenă, Rusia se obliga să respecte şi să menţină 
„drepturile politice ale statului român, astfel cum rezultă 
din legile interioare şi tratatele existente, precum şi a 
menţine şi apăra integritatea actuală a României“ 6. 
' Ín ziua de 6/18 aprilie este decretată mobilizarea ge- 
nerală, iar trupele române ocupă poziţii de apărare de-a 
lungul Dunării. 

Prima ciocnire directă între români şi turci are loc în 
ziua de 26 aprilie, cînd artileria română, amplasată în 
zona Calafat, bombardează Vidinul. La 9 mai 1877, în se- 
siunea extraordinară a Adunării deputaţilor este procla- 
mată independenţa de stat a României. Această decla- 
raţie va fi consolidată cu cîteva luni mai tirziu, pe 
cîmpul de luptă, de către ostașii români. În primele luni 
ale ostilităţilor dintre Rusia și Turcia, armata română 
duce numai acţiuni de apărare, fără să participe efectiv 
la luptă. Convenţia încheiată cu Rusia nu stipula o cola- 
borare militară, iar în prima parte a războiului asemenca 
colaborare nici nu a fost acceptată de armata rusă. Dar, 
ca urmare a înfrînpgerilor succesive suferite de trupele 
ruseşti, în Balcani, îndeosebi la Plevna, comandamentul 
rus solicită participarea directă a Românici la operaţii. 
După cum arătam, în perioada care a trecut de la mo- 
bilizarea generală pînă la intrarea în luptă, armata 
română a luat măsuri eficace de apărare a hotarelor ţării, 
îndeosebi a linici Dunării, desfăşurind însă şi o intensă 
activitate de culegere a informaţiilor. Relatînd despe pri- 
mele acţiuni duse de armata română, căpitanul Mihail 
Dumitrescu consemnează că după ocuparea pozitiei la 
Stănești, lîngă Giurgiu, „am început a face recunoaşterea 
Dunării stabilind avanposturi, patrule și făcînd explorări 
în diferite direcții“ 7, 

i După eşecurile repetate de la Plevna, la cererea ex- 
presă a marelui duce Nicolac, comandantul suprem al 

armatelor rusești, armata română intră în luptă directă 
cu turcii, trecind Dunărea. În luna august, unităţile 
române ocupă poziţii în faţa Plevnei, iar după aproape 
o lună, în memorabila zi de 30 august are loc cea de-a 
treia bătălie pentru Plevna, una dintre cele mai impor- 
tante din întreaga campanie. 

În primele luni ale războiului, statele majore ale ar- 
matei ruse, precum şi cele ale armatei române au neglijat 
activitatea de informaţii. În primele două bătălii purtate 
de armata rusă, în luna iulie, această deficiență a adus 
serioase prejudicii. În lucrarea sa Istoria războiului din 
1877-1878 Şt. I. Fălcoianu arăta că „Statul major rus 
ignora cu totul forţele turceşti ce avea să combată la 
Plevna“ 8, ceca ce a dus la înfringerile catastrofale su- 
ferite de armata rusă în luna iulie. Înfringerile s-au da- 
torat insuficientei recunoaşteri a terenului, lipsei unor 
informaţii precise şi oportune, din care cauză, în cea de-a 
doua bătălie pentru Plevna, armata rusă a pierdut 
aproximativ 1/3 din efectivul care a participat la lupte, 
adică 7 000 de oameni, inclusiv 200 de ofiţeri. 

Comandamentul român nu a tras nici o concluzie 
practică din aceste înfringeri, nu a intensificat acţiunile 
de recunoaştere şi de informare asupra dispozitivului 
trupelor dușmanului, fiind pus astfel, în ziua marii bă- 
tălii, în faţa unor situaţii deosebit de dificile şi suferind 
numeroase pierderi de vieţi omeneşti. Bazindu-se pe re- 
cunoaşterea superficială executată cu o lună în urmă de 
serviciul de informaţii al armatei ruse, statul major 
român nu a mai luat măsuri de informare şi recunoaş- 
tere. 

Generalul Alexandru Cernat, numit ministru de război 
în perioada de început a operaţiilor, cu toate că se dove- 
dise un bun organizator al acţiunilor de observare, ne- 
glijează de data aceasta latura informativă. O altă gre- 
şeală gravă comisă de statul major al armatei române a 
constat în menţinerea corpului de observaţie în spatele 
frontului pentru a face siguranţa zonei Calafat. Șirul de 
erori se multiplică în faţa Plevnei, unde este neglijată 
complet studierea terenului şi nu sînt luate, practic, 
măsuri concrete pentru culegerea unor informaţii opor- 

tune care să permită coordonarea operaţiilor, evitarea 
unor pierderi inutile şi care să ducă, evident, la victorie. 

Statul major pune la dispoziţia trupelor operative, 
pentru ziua de 30 august, o hartă inexactă şi informaţii 
derutante. Ordinul de zi nr. 54 din 29 august, dat în lo- 
calitatea Verbiţa de generalul Cernat, în care erau pre- 
văzute: în detaliu toate acţiunile ofensive din ziua asal- 
tului Griviței, consemna existenţa unei singure redute, 
iar hărţile topografice întocmite de ofiţerii Iacob Laho- 
vari şi C. Brătianu cuprindeau, de asemenea, o singură 
redută, precum şi multe inexactităţi În reprezentarea te- 
renului. 

Din această cauză, ostașii sînt nevoiţi să parcurgă 
pînă la locul luptei o distanță cu 1 km mai mare decit 
cea stabilită iniţial. Înainte de a trece la asalt, ei s-au 
găsit, de asemenea, în fața unui obstacol natural, o vale 
adincă, piină de mărăciniș, care le îngreuia înainta:ea, 
iar la capătul văii se aflau două redute puternice, care 
puteau executa foc încrucişat, acoperindu-se reciproc. 
Vitejia recunoscută a ostașilor români şi a unor ofiţeri 
care i-au îmbărbătat nu a fost suficientă pentru obține- 
rea victoriei depline. Valea din faţa redutelor s-a acope- 
rit de trupurile neînsufleţite ale combatanţilor. În ordinul 
de zi amintit mai sus se interzicea dorobanţilor, ca ur- 
mare a unei concepţii tactice eronate, să tragă pe timpul 
executării asaltului, ceea ce a făcut ca pierderile să fie 
și mai mari. Datorită jertfelor aduse de ostaşii români, 
valea din fața redutelor, necunoscută statului major al 
armatei române, a intrat în istorie sub denumirea de 
Valea Plingerii. În atacurile succesive executate pină 
seara tirziu şi-au pierdut viaţa, înaintind prin gloanţe, 
maiorul Gheorghe Șonţu, căpitanul Nicolae Walter Mă- 
răcineanu şi încă aproape 800 de ostaşi şi ofițeri, la care 
se adaugă aproape 1200 de răniţi. Reduta nr. 1 de la 
Griviţa a fost cucerită numai cu acest preţ. Baia de 
singe din faţa redutelor de la Griviţa, din acea vale sin- 
geroasă, a făcut mai tîrziu obiectul unor critici severe 
îndreptate împotriva comandamentului român, care a ne- 
glijat total activitatea de informare, atit de necesară în 
condiţii de campanie. Lipsa de informaţii a fost una din 

cauzele principale ale tributului greu plătit în morţi şi 
răniţi. 

Marchizul del Valle de Toje, corespondentul ziarului 
madrilen Imparcial, critica neglijenţa manifestată de unii 
ofițeri, lipsa de informaţii. În coloanele ziarului este 
subliniată greșcala comisă de maiorul Lahovary şi de alţi 
ofiţeri români despre care corespondentul crede că „tre- 
buiau condamnaţi la moarte“, deoarece „aceste acte izo- 
late de lașitate au produs adincă indignare în piepturile 
tuturor bunilor patrioţi“ °. 

Ofițerii participanţi la atacul de la Griviţa din 30 au- 
gust 1877 i-au criticat aspru pe cei ce fuseseră însărcinaţi 
cu recunoașterea terenului şi cu obţinerea informaţiilor 
cu privire la situaţia inamicului. Maiorul Alexandru 
Candiano Popescu, comandantul batalionului 2 vînători, 
care a lăsat în Valea Plingerii, în ziua atacului, 90 de 
morţi, îl acuză pe gencralul Gheorghe Anghelescu de 
Jipsă totală de iniţiativă în organizarea unei recunoașteri 
speciale și critică atitudinea condamnabilă a maiorului 
Iahovary, care motivase că recunoaşterea terenului din 
fața reduielor de la Griviţa nu a putut fi executată din 
cauza unor greutăţi obiective. Candiano Popescu conchide 
că „În război, însă, nu se întreprinde numai ce este lesne. 
Ofiţerul de stat major este dator să facă recunoaşterea 
unei poziţii, oricît ar îi de înconjurată de primejdii“ 10. 
Căpitanul Nicolae Stoica, care comandase pe timpul 
asaltului de la Griviţa o baterie de artilerie, relevă lipsa 
de coordonare a acţiunilor trupelor atacatoare, insufi- 
cicnţa informaţiilor, din care cauză de-abia în viltoarea 
luptei s-a aflat despre existenţa celor două redute, despre 
gradul de înzestrare a turcilor cu armament şi tehnică 
de luptă. Tocmai de aceca, arată fostul căpitan, „mai 
multe zile s-au auzit gemete în valea de lingă reduta 
nr. 2, pentru care s-a şi numit valea plîngerii“ 11, în 
anul 1893, Mihail Dumitrescu, care fusese rănit în luptele 
purtate pentru cucerirea redutei nr. 1, referindu-se la 
dezastrul produs ca urmare a lipsei de informaţii, se 
adresează noii generaţii de ofiţeri de stat major cu 
rugămintea ca atunci „cind fac recunoașteri, să nu le 
facă pripite, ci cu multă băgare de seamă, atit în timp 
de pace și mai cu osehire în timp de război, cînd o 

norecunoaștere completă poate costa atitea vieți ome- 
neşti“ 12. 

Trăgind învățăminte din greşelile anterioare, în luptele 
purtate în toamna şi iarna anului 1877 comandamentul 
român dă dovadă de mai multă prudență, luînd măsuri 
concrete de procurare a informaţiilor cu privire la po- 
tențialul de luptă al turcilor, la starea de spirit a oștilor 
otomane. 

Despre situaţia de la Plevna, în perioada următoare, 
comandamentul român culege informaţii şi de la bulgarii 
ieşiţi din încercuire, de la soldaţii turci dezertori, precum 
și prin observaţii directe. Astfel, la 27 noiembrie 1877, cu 
o zi înainte de căderea Plevnei, colonelul Sachelarie, 
comandantul brigăzii de la Opanez, este informat că 
turcii îşi coicentraseră o parte din trupe la gura Plev- 
nei. Recunoașteri speciale execută, de asemenea, maiorul 
Stoilov și Iccotenentul-colonel Cotruţ pentru a determina 
tăria redutei nr. 2 de la Griviţa, care este ocupată mai 
tirziu prin lupte. 

Dar în timpul luptelor de la Plevna nu au fost luate 
măsuri pentru zădărnicirea acţiunilor de spionaj și de 
sabotaj întreprinse de turci. Aceasta a permis spionilor 
turci şi bulgari să taie, în noaptea de 27/28 noiembrie, 
liniile de telegraf ale armatelor aliate pentru a-i permite 
astfel lui Osman-paşa să iasă din încercuire şi a lipsi 
unitățile române și ruse de mijlocul de informare rapidă, 
pe care îl aveau la dispoziţie. 

Lipsa unui serviciu de informare bine organizat, în- 
cadrat cu ofițeri capabili, pregătiţi şi plini de inițiativă, 
a fost resimțită în tot timpul desfăşurării războiului de 
independenţă. Numai aşa se explică pierderile impor- 
tante suferite de armata română, care au fost compen- 
sate doar prin vitejia şi spiritul de sacrificiu de care au 
dat dovadă soldaţii și comandanții lor. 

Analizată prin prisma experienţei dobindite ulterior, 
greşeala comisă de statul major al armatei române în 
pregătirca şi executarea atacului de la 30 august 1877 
apare ca o adevărată crimă săvirşită inconştient împo- 
triva ostașilor şi a ofiţerilor, care au fost trimiși direct 
la moarte, datorită lipsei de informaţii. 

În anii care au succedat războiul de independenţă s-a 
pus cu tot mai multă insistenţă problema înfiinţării unui 
serviciu de informaţii şi pregătirii cadrelor necesare des- 
fășurării activităţii de informaţii și spionaj atit în timp 
de pace, cit şi în timp de război. În acest scop, se ela- 
borează numeroase proiecte de organizare a serviciului 
de informaţii al armatei, stabilindu-se totodată rolul şi 
sarcinile ce-i revin, precum şi mijloacele necesare pen- 
tru desfășurarea activităţii în condiţii optime. 

Colonelul Ipătescu, comandantul Regimentului 17 Me- 
hedinţi, prezintă în lucrarea sa Serviciul de siguranță în 
campanie, publicată în 1881, citeva procedee de recu- 
noaștere a terenului şi de obţinere a informaţiilor despre 
inamic. Pentru aceasta, el propune constituirea unor 
patrule în care să intre de la doi oameni pînă la o com- 
panie sau un escadron, după necesități. Pentru recu- 
noaşterea celor cu care se cooperează, este necesar, după 
părerea sa, să existe un „secret“, adică o parolă concre- 
tizată printr-un anumit mod de „a bate cu palma pe 
patul armei, pe sabie sau giubernă“ sau alcătuită din 
„nume de oraşe, din personalităţi istorice“ etc. În conti- 
nuare se arată că patrulele vor merge „in cea mai mare 
ferire pînă la marginea localităţii, acolo vor pune mîna 
pe întiiul om ce-l vor găsi și-l vor întreba dacă satul 
este ocupat de inamic“ 15. Acesta va fi reţinut pînă la 
confirmarea informatiei furnizate. Totodată patrulele vor 
afla de ce forțe dispune inamicul, cum este el cartiruit 
şi unde se află garda sa. Autorul enumeră şi sursele 
care, după părerea sa, ar putea furniza informaţii pre- 
țioase, fără a-i neglija nici pe copii. 

În anul 1886 Ministerul de război elaborează instruc- 
ţiuni provizorii privind înfiinţarea pe lingă comanda- 
mente a unor „servicii de exploraţie, recunoașteri şi in- 
formaţiuni secrete“, care reprezintă de fapt actul de naş- 
tere a serviciului secret român modern. În instrucţiuni 
sint precizate obiectivele acestui serviciu, precum şi pro- 
cedecle de indeplinire a misiunilor. În capitolul I se 
arată că „in război este de cea mai mare importanţă a 
se avea știință despre poziţiunile, mişcările și intenţiile 
inamicului și de a împiedica ca el să descopere pe ale 
noastre“ 14, Serviciul de exploraţie are datoria „să spio- 

reze orice mişcare şi să informeze pe comandant, să 
procure şi să dea informaţii asupra mișcărilor adversa- 
rului“ 15. Pentru obținerea informaţiilor se precizează un 
sistem greoi care cuprinde efective numeroase (pină la 
trei regimente). dar şi „ofiţeri ce au cai buni însoţiţi de 
puţini călăreţi trimişi înainte sau pe flancuri la distanţe 
mari, lucrind cu dibăcie şi inteligenţă, pot procura cele 
mai însemnate informaţiuni“ 16. Instrucţiunile prezintă şi 
modul de acţiune a patrulei la întilnirea cu inamicul, în 
cazul cind este descoperită, precum şi unele procedee de 
distrugere a liniilor ferate şi telegrafice. Ministerul de 
război. recomandă ca ofiţerul „care face activitate de in- 
formaţii să aibă libertatea de acţiune după propria lui 
judecată“ 17, Dacă patrula acţionează în spatele inamicu- 
lui, este necesar ca ea să intre în posesia corespondenţei 
de la oficiile poştale şi telegrafice, să examineze scriso- 
rile autorităţilor şi să ia, la nevoie, prizonieri. Cînd la 
activitatea de informaţii participă ofiţeri izolaţi, ei sînt 
obligaţi si culcagă date generale cu privire la teatrul de 
război, să determine lucrările de apărare şi mijloacele cu 
ajutorul cărora vor putea fi atacate poziţiile fortificate. 
În capitolul VI al instrucţiunilor, consacrat obținerii in- 
formațiilor secrete, se precizează că pe lingă comanda- 
mentul suprem al armatei va funcţiona un birou de in- 
formaţii secrete, care va lucra cu emisari şi agenţi, 
cercetind în timp de pace corespondenţa şi ziarele şi 
procurîndu-și în timp de război informaţii prin intero- 
garea prizonierilor, a dezertorilor sau a locuitorilor din 
zona de operaţii. 

În anul 1886 Ministerul de război elaborează instruc- 
ţiuni pentru paza frontierei, în care se fac precizări pri- 
vind atitudinea faţă de străini şi măsurile împotriva per- 
soanelor care încearcă să treacă frontiera în mod frau- 
dulos sau fac contrabandă cu vite ori cu „obiecte sau 
materii“. 

În anii următori, activitatea de informaţii desfăşurată 
.de armata română capătă amploare. Astfel, numeroși 
ofiţeri activi sint trimiși peste hotare ca ataşaţi militari 
pe lingă legaţiile ţării noastre. Sute de ofiţeri sînt trimiși, 
de asemenea, în străinătate sub diferite pretexte (stagiari 
la corpurile de trupă ale unor armate străine, reprezen- 

tanţi pe lingă fabricile de muniții care executau comenzi 
pentru statul nostru, participanţi la manevrele de in- 
strucţie organizate de armatele altor ţări sau chiar la 
război). Aceştia aveau obligaţia ca la înapoierea în patrie 
să prezinte informaţii detaliate cu privire la moderni- 
zarea armamentului, instrucției, tacticii şi tehnicii de 
luptă. Cu toate că în acest scop au fost cheltuite sume 
importante, serviciul de informaţii de pe lîngă Ministe- 
rul de război nu a ştiut să fructifice rapoartele sosite din 
străinătate, nu a întocmit sinteze ca urmare a studierii 
temeinice a materialelor primite, nu s-a preocupat de 
informarea cadrelor de specialitate. 

Munca de informaţii desfășurată pînă la începutul 
secolului al XX-lea reprezintă o adevărată activitate de 
pionierat în acest domeniu. Deşi au fost comise nume- 
roase greşeli, experienţa dobindită în cursul anilor a 
contribuit la înfiriparea serviciului român de informaţii. 


Scrisorile vărului de la Sinaia 


În iunie 1914, la Sarajevo, focul de pistol tras de tinărul 
naţionalist sirb Gavrilo Prinzip, în virstă de 19 ani, a 
produs o reacție în lanţ. care a aprins în scurtă vreme 
vilvătaia războiului în întreaga lume. Atentatul de la 
Sarajevo reprezintă doar un pretext căutat cu febrilitate 
de statele imperialiste, care decenii de-a rîndul au făcut 
pregătiri de război şi nu aşteptau decit un moment 
prielnic pentru a pune în mişcare uriaşa forță de care 
“dispuneau. 

Austro-Ungaria, vechiul imperiu din centrul Europei, 
declară la 15/28 iulie 1914 război Serbici, iar după citeva 
luni, cele mai multe țări de pe continent, făcind parte 
dintr-o tabăsă sau alta, se angajează în accastă groaz- 
nică. confruntare. Este adevărat că fusese găsit un pretext, 
iar ulterior au fost fabricate numeroase justificări, in- 
clusiv apărarea intereselor naţionale, dar scopul adevă- 
rat, nemărturisit, consta în cucerirea unor teritorii 
străine, în încercarea de a înfăptui o nouă împărţire a 
lumii cu ajutorul gurilor de tun. Primul război mondial, 
dezlănţuit într-o zi arzătoare de vară, avea să pirjo- 
lească lumea. Niciodată pînă atunci nu se înfruntaseră 
pe cîmpurile de luptă atitea forţe umane și materiale. 
Este suficient să arătăm că numai în una din bătălii, cea 
de la Gorlice, care a avut loc în mai 1915, au picrit 
aproximativ 250 000 de oameni, iar 150 000 au fost făcuţi 
Trizonieri. 

Pe lingă încleştarea dintre forţele umane, primul 
război mondial a adus pe cîmpul de luptă o cantitate 
uriaşă de tehnică necunoscută anterior : mitraliera, sub- 
marinul, aviația, tancul, milioane de puşti perfecţionate 
şi tunuri, 

Prima mare conflagrație mondială a întronat în drep- 
turile sale una din cele mai eficace arme de luptă, 
bătălia nevăzută a spionajului, capabilă să facă victime 
chiar mai mari decit tehnica şi uriaşa forță umană adă- 
postită în tranșee. Războiul mondial a dat naştere unor 
celebrităţi în arta spionajului, învăluite în mister şi le- 
gendă, capabile să rupă fronturi, să cîştige bătălii mai 
mari decit generalii şi strategii din statele majore. Mata 
Hari, Alfred Redl, Alexandru Szek, Louis de Bettignies, 
Gabrielle Petit, Flora, Edith Cavell, iată doar citeva din 
numele care au ridicat arta informaţiilor cel puţin la 
același rang cu strategia militară. 

Un schimb de telegrame între regele Carol I al 
României, împărații Wilhelm al II-lea al Germaniei și 
Franz Joseph al Austro-Ungariei, efectuat chiar în pri- 
mele zile ale războiului, relevă situaţia gravă în care se 
află ţara noastră în acea epocă de răscruce a istoriei, 
Kaiserul Wilhelm şi bătrinul monarh de la Viena îl 
somau pe regele Carol I să intre în război alături de 
Tripla Înţelegere, invocind tratatul secret pe care îl sem- 
nase. La 4 septembrie 1914, Carol I il informează pe 
Wilhelm, printr-o scrisoare expediată din Sinaia, că 
„inima mea întreagă este înclinată să intervină imediat 
în această luptă uriaşă“... dar „deocamdată starea de spi- 
rit este atit de agitată înciţ este greu să conving ţara 
despre folosul şi importanţa intervenţiei noastre. Nu atit 
problema Transilvaniei, cît politica austriacă din ultimul 
an este exploatată aici în modul cel mai neplăcut. O 
presă, în parte bine plătită, acuză Austria că vrea să dis- 
trugă Tratatul de la Bucureşti şi să nimicească succesele 
obținute de noi. În mod secundar, se mai face caz şi de 
simpatiile faţă de Franţa ceea ce arc însă mai puţină in- 
fluenţă. Toate aceste piedici ar putea fi, in cele din urmă, 
învinse, dacă aş putea găsi un guvern care să se declare 
dispus să execute politica mea cu toate mijloacele de care 
dispun. Acum voi face tot ce-mi este în putinţă spre a 

pune un zăgaz curentului nerezonabil ; pentru aceasta însă 
e nevoie de timp şi bani“1. După cum putem constata, 
Germania nici nu avea nevoie să obţină prin serviciul 
său de spionaj alte informaţii cu privire la politica 
României în primele zile ale războiului mondial, decit 
cele oferite de însuşi șeful statului, monarhul, care timp 
de aproape o jumătate de veac a servit doar interesele 
germane în România. El îi scria împăratului german că 
pentru a lupta împotriva propriului său popor „are nevoie 
de timp şi de bani“; după cum vom vedea, această su- 
gestie va fi însușită fără rezerve, după moartea sa, de 
serviciul de spionaj german care activa în România. Nu 
este lipsit de interes să prezentăm şi citeva fragmente 
din răspunsul pe care l-a primit Carol I de la Berlin: 
„Îmi face plăcere să sper — îi telegrafia Wilhelm al 
Il-lea — că tu, un Hohenzollern autentic, nu vei lăsa să 
treacă pe lingă tine nefolosită această oră, că vei ști să 
învingi curentele opuse din ţara ta şi să duci cu forţa 
poporul spre lupta cea mare și plină de perspective“ 2. 
Prin urmare, cei doi germani negociau prin corespondenţă 
soarta poporului român şi nu se sinchiseau să afirme că 
îl vor duce acolo unde doreau ei. Wilhelm al II-lea era 
sigur de fidelitatea lui Carol I, era convins că reprezen- 
tantul de la Bucureşti al familiei Hohenzollern va pro- 
ceda aşa cum i se va porunci, deoarece şi pînă atunci 
suveranul român sacrificase, fără scrupule, interesele 
poporului român. Wilhelm al II-lea mai ştia că timp de 
aproape o jumătate de veac Carol I a răspuns cu 
promptitudine la comenzile primite, a reprezentat în 
România capitalul german, interesele politicii germane, 
precum şi interesele militare ale Germaniei în Balcani. 

O broșură publicată încă în anul 1875, sub semnătura 
lui Iordache Vulpescu, purta un titlu deosebit de semni- 
ficativ: Spionul prusian sau principele Carol de Hohen- 
zollern domn al României. Dealtfel presa de la sfirşitul 
secolului trecut recurgea adeseori în coloanele sale la 
asemenea aprecieri cînd era vorba de suveranul ţării. 

Rolul lui Carol I, ca agent al Germaniei în Orient, 
a fost demascat nu numai de presa de orientare anti- 
monarhică, ci şi de alte ziare, în paginile cărora regele 
fusese de atitea ori proslăvit. Astfel, în ziarul Românul 

se sublinia că regele este un pion avansat al cancela- 
rului Bismarck în ţară, că a subordonat economia țării 
intereselor germane. Un alt ziar, Adevărul, de orientare 
consecvent antimonarhică, făcînd o paralelă între domnia 
lui Carol I şi domniile fanzrioţilor, arată că „domnitorul 
străin a cîrmuit precum cirmuiau toţi domnitorii străini 
din veacul trecut, fără milă de ţară. Mai mult încă: 
domnii fanarioți erau aproape cosmopoliţi ; singura lor 
țintă era sporirea averii şi căpătuirea rudelor, pe cind 
astăzi domnul străin este reprezentantul unui neam po- 
trivnic ; el are misiunea de a pregăti, ba chiar a realiza 
robirea politică şi cconomică a țării“, În acelaşi ziar se 
arată că „înfcudarea Românici la politica germană, pără- 
sirea fraţilor noștri de peste munţi n-au fost decit rezul- 
tatul politicii regelui: 4. 

Evident, nu de puţine ori presa din acele timpuri a 
exagerat, datorită unor interese de partid, stările de lu- 
cruri din ţară, a prezentat adesea eronat evenimentele. 
Exagera oarc presa vremii şi atunci cînd îi atribuia re- 
gelui Carol I calitatea de prim pion al Germanici în 
România ? 

După cum am putut constata. Carol I.a promovat cu 
consecvență o politică favorabilă Germanici, fără a da 
nici un moment uitării țara de obirşic. Dar regele, pe 
lingă simpatia arătată germanilor, desfăşoară şi o intensă 
activitate de informaţii în favoarea Germaniei, în intere- 
sul cercurilor de la Berlin. De cele mai multe ori, le 
furniza informaţii, rcecurgind la un mijloc pe cît de 
simplu pe atit de eficace : scrisorile de familie, scrisorile 
adresate de Carol I tatălui său, prinţul Carol Anton, şi 
rudelor din Germania. Doar în perioada izbucnirii unor 
scandaluri de familie, scrisorile nu conţineau informaţii 

olitice, economice sau militare cu privire la ţara noastră; 
n momentele cruciale din perioada de afirmare a na- 
ţiunii române, Carol I a furnizat rudelor din Germania 
informaţii, pe care nu le cunoşteau nici polilicienii, nici 
militarii români. La 2 aprilie 1877, regele îi scria tatălui 
său că „trista noastră stare financiară ne-a silit de a 
reduce la minimum efectivele armatei prezente, astfel de 
exemplu, pe cînd garnizoana de la Calafat nu are decit 
900 de oameni, la Vidin şi împrejur se află concentrați 

40 000 de turci. Nouă ne trebuie 18 zile. pentru a întruni 
la Calafat 20 000 de oameni cu artileria necesară“ 5. În 
timpul războiului din 1877 şi în anii următori, Carol a tri- 
mis în permanenţă rudelor sale informaţii privind situaţia 
politică şi militară din ţară, deși Germania promova o 
politică contrară intereselor noastre naţionale, fapt recu- 
noscut chiar de suveranul român într-o scrisoare adre- 
sată tatălui său, în care arăta că „Bismarck este acela 
care reţine pe unele din marile puteri de a intra cu noi 
în relaţiuni diplomatice“ ©, 

Trădarea intereselor naţionale își găseşte expresia în 
tratatul de alianţă româno-austro-ungar şi german, care 
a fost semnat în cca mai desăvirșită taină la Viena, în 
octombrie 1883. În februarie 1913, deci cu un an înainte 
de începerea războiului, valabilitatea tratatului a fost 
prelungită, în deplin secret, la Bucureşti, pe o perioadă 
de încă cinci ani. 

Timp de trei decenii textul tratatului de alianță cu 
Austro-Ungaria şi Germania a fost păstrat de regele 
Carol, ferecat în seif în cel mai deplin secret. Doar cîţiva 
din miniștrii săi cci mai apropiaţi ştiau de cxistenţa 
acestui tratat, încheiat împotriva voinţei şi intereselor 
poporului român. În baza acestui tratat secret, invocin- 
du-se motive de apărare, au fost construite fortificaţii 
în jurul orașului București și în Moldova. Referindu-se 
la aceste lucrări, ziarul Adevărul din 17 februarie 1899 
scria că sînt „poruncite de guvernul din Berlin, lucrări 
menite să absoarbă mai multe sute de milioane şi care 
sint o pi'ovocaţțiune către o putere vecină cu care sîntem 
datori a păstra relațiuni amicale“ ?. Prin tratatul de 
alianță a fost consfinţită subordonarea armatei române 
intereselor armatei germane, al cărei ostaş credincios 
Caro! I a continuat să rămină pînă la moarte. Dealtfel, 
Însuşi suveranul Românici mărturiseşte fără echivoc acest 
lucru în aprilie 1909 cind, cu prilejul aniversării a 70 
de ani de la naștere, i se conferă bastonul de fcid-ma- 
reșal german. „De mai bine de 50 de ani, spunea el cu 
acest prilej, mă leagă strînse legături de :brava armată 
a Prusiei. Prin numirea mea ca general feld-marcşal, ele 
au devenit indisolubile“ 8, | 

Toate problemele lezate de pregătirea, capacitatea de 
luptă şi dotarea armatei române nu prezentau nici un 
secret pentru Austro-Ungaria și Germania, deoarece 
Carol I considera de datoria sa să le informeze cu 
promptitudine. În acest scop, numeroase delegaţii mili- 
tare austro-ungare sau germane ne-au vizitat ţara cu 
aprobarea expresă a regelui. Numai în vara anului 1904 
armata română primeşte vizitele şefului statului major 
austriac şi a unui grup de ofiţeri germani din regimen- 
tul 2 dragoni în care Carol I își făcuse serviciul militar. 
Nu lipsită de semnificaţie este şi vizita pe care o face 
în țara noastră ataşatul militar austriac la Belgrad în 
zilele premergătoare. declanşării războiului. Aceste vizite 
nu erau făcute din simplă curtoazie, nu se rezumau doar 
la serbările somptuoase organizate cu acest prilej; de 
cele mai multe ori, ele coincideau cu perioadele în care 
în ţară aveau loc manevre, pentru ca informaţiile culese 
de „vizitatori“ să fie cît mai complete și la obiect. 

În acelaşi timp, efectivele coloniei germane din ţara 
roastră sporeau, prin grija suveranului, în fiecare an. 
Referindu-se la Domeniul coroanei, ziarul Republica 
română din 20 mai 1890 sublinia că cele aproape 
184 000 de hectare aparţinind familiei regale „se admi- 
nistrează cu funcţionari străini, adică de la cel mai mare 
contabil pină la cel din urmă ipistăţoi sau arțăgoi și de 
la cel mai isteț inginer, arhitect ori mecanic, pînă la cel 
mai din urmă lăcătuş sau salahor, nu sînt decit străini 
şi în special nemti“ ?. 

Iată doar citeva din faptele ce atestă, fără putinţă de 
tăgadă, expansiunea germană în ţara noastră, care se fo- 
loseşte cu dibăcie de pionul său avansat pentru a-şi 
asigura deplina dominație în această parte a lumii. Dar 
Carol I nu a fost credincios numai Germaniei. El a adus, 
de asemenea, importante servicii Austro-Ungariei. Fiind 
prieten cu împăratul Franz Joseph, regele Carol I a des- 
considerat aspiraţiile poporului nostru spre unitatea na- 
țională, i-a sacrificat pe românii din Transilvania, într-o 
perioadă cînd aceştia resimțeau necesitatea unui sprijin 
material şi moral. În timp ce patrioţii ardeleni umpleau 
închisorile pînă la refuz, în timp ce guvernul maghiar 

interzicea activitatea Partidului Național Român sub 
pretextul lipsei unui statut şi colaborării cu elemente din 
străinătate (din România — n.a.), dezlănţuind cea mai 
cruntă prigoană impotriva a tot ceca ce era românesc, 
desfiinţind şcoli, impunind limba maghiară în toate do- 
meniile de activitate, împăratul Franz Joseph, care nu 
catadicsise să desfacă măcar plicul în care se afla 
Memorandum-ul românilor, primea la Bucureşti cu pri- 
lejul vizitei făcute lui Carol I, defilarea trupelor române, 
îmbrăcat în uniformă de husar. Un fanatic, înalt func- 
ționar în Ministerul de instrucţiune maghiar, care își 
făurise o tristă faimă prin persecutarea românilor din 
Transilvania şi prin măsurile luate împotriva școlilor 
românești, este decorat cu Coroana României, ceea ce 
reprezenta cea mai grosolană sfidare a intereselor noastre 
naționale. 

Dealtfel, lupta de eliberare a românilor din Ardeal nu 
se bucura de nici un sprijin moral sau material din 
parica regelui. Putem afirma, fără teama de a greşi, că 
pe timpul domniei lui Carol I bulgarii au beneficiat în 
lupta lor de eliberare de un ajutor mai substanţial decit 
românii din Ardeal. Chiar dacă, la un moment dat, se 
preconiza să se trimită ajutor românilor oprimaţi de Im- 
periul austro-ungar, Carol I căuta să-l anihileze fie per- 
sonal, fie cu sprijinul unor oameni politici fideli. Astfel, 
D. Sturdza, şeful partidului liberal, îl acuză în public pe 
ministrul Take Ionescu că îi întreţine cu bani pe „agita- 
torii din Ardeal“, prezentînd în acest scop, ca dovadă, 
mandatele poştale prin care fuseseră expediate anumite 
sume pentru sprijinirea şcolilor din Transilvania. Peste 
patru ani, acelaşi Sturdza îl informează pe primul mi- 
nistru maghiar Banfi despre o subvenție de 30 000 de lei 
acordată românilor din Braşov de guvernul prezidat de 
Aurelian. 

Fidelitatea de care dăduse dovadă Carol I faţă de tara 
sa natală, concretizată prin numeroase acte de trădare a 
intereselor poporului român, era suficientă pentru a de- 
monstra Germanici că în primele zile ale războiului 
armata română se va alătura Puterilor Centrale. Aşa se 
explică impertinenţa cu care regele era somat să înceapă 
tăzboiul alături de puterile Triplei înţelegeri. Cu atit 

mai împertinentă apare telegrama cancelarului german 
Netiunan Hollweg, trimisă lui Carol I la 2 august 1914, 
în care acesta se adresa suveranului român de parcă ar 
[i fost vorba de un militar german din subordinea sa: 
„Cerem mobilizarea imediată a armatei române şi îndrep= 
tarca acesteia inpotriva Rusiei“ 10. 

Încă înainte de declanșarea războiului, cercurilor con- 
ducătoare din Germania şi Austro-Ungaria le erau cu- 
noscute starea de spirit din ţara noastră, orientarea şi 
sentimentele poporului român. În telegrama trimisă la 
5 iulie 1914 de Franz Joseph lui Wilhelm al II-lea se 
subliniază că în România există un curent ostil Austro- 
Ungariei, că mase tot mai largi își exprimă simpatia pen- 
tru cauza Serbiei, pentru eliberarea acestui popor de sub 
stăpînirea austro-ungară. Șeful spionajului austro-ungar, 
Max Ronge, avea să mărturisească mai tirziu că cercurile 
oficiale din Austro-Ungaria cunoşteau foarte bine pozi- 
țiile care se afirmau în România. Cu toate acestea, lui 
Carol 1 i se cerea ca, împotriva voinţei poporului, să 
înceapă războiul alături de Germania și Austro-Ungaria. 
Contele Czernin, ambasadorul austro-ungar la Bucureşti, 
relatind despre presiunile făcute pentru atragerea 
României în război, mărturisea în 1919 cu cinism că 
„Regele Carol a murit de război. Ultimele săptămîni au 
fost o tortură pentru bătrinul domnitor, căci el primea 
comunicările pe care eu i le adresam ca niște lovituri de 
bici. Fu primisem însărcinarea ca să încerc totul, pentru 
a obţine imediat cooperarea cu România, potrivit trata- 
tului... Pot spune, fără nici o exagerare, că eu l-am văzut 
prăbuşindu-se zi cu zi, sub aceste continue lovituri de 
măciucă şi că excitarea sufletească în care trăia i-a scurtat 
desigur zilele“ . 

Prin urmare, Carol I a recurs la toate posibilităţile 
de carc dispunea pentru a arunca România în războl 
alături de Germania şi Austro-Ungaria. Două documente 
din această perioadă relevă elocvent atitudinea guver- 
nului. În primul rind, într-o telegramă expediată de 
Carol I din Sinaia, la 14 august 1914, „scumpului văr“ 
Wilhelm al II-lea, împăratul Germaniei, suveranul român 
îl informează despre ședința Consiliului de coroană, în 
care depusese toată strădania pentru a determina intra- 

rea României în război alături de Germania, neuitînd să 
sublinieze că insuccesul său este vremelnic şi că va aş- 
tepta un prilej favorabil pentru a-şi impune voinţa. 
„După ce m-am văzut părăsit de miniştrii mei şi de toţi 
oamenii politici influenţi — căci nici unul din ci n-a 
fost dispus să constituie un guvern în condiţiile puse de 
mine — am împiedicat cel puţin o declaraţie de ncutra- 
Jitate absolută și am cerut ca redactarea să sune în sensul 
că România își va apăra graniţele. Dinspre care parte 
„ste, de la sine înţeles, clar ; o alăturare de Rusia a fost 
respinsă cu aceeași unanimitate, ca fiind de neconceput. 

Nutresc speranţe că în felul acesta ni s-a lăsat mînă 
liberă pentru viitor şi că se va mai găsi un pretext pen- 
tru a intra în acţiune. Nu e nevoie să mai dau asigurări 
cît de mult sufăr din cauza situaţiei momentane şi a 
stării de spirit necugctate a ţării mele ; dificultăţile sînt 
greu de învins căci şi eu nu pot începe singur un război 
faţă de care întreg poporul se împotriveşte“ 12. 

Într-o altă scrisoare adresată, probabil, aceluiași „văr“ 
și expediată din Sinaia la 23 septembrie 1914, sint fur- 
nizate numeroase informaţii cu privire la situaţia din ţară 
şi la prăpastia existentă între suveran şi poporul român, 
la neputinţa sa de a tiri poporul în război alături de 
Germania. Evenimentele din toamna anului 1914 au 
atirnat greu în balanţă, determinindu-l pe Carol să 
abdice. În scrisoarea adresată împăratului Germanici, cl 
subliniază credinţa cu care a slujit interesele acesteia, 
urmînd întotdeauna dispoziţiile primite de la stăpinii săi, 
şi recunoaște fără ruşine „că a pregătit armata pentru 
a o pune la dispoziţia germanilor împotriva intereselor 
românești“, Documentul este revelator în ceea ce privește 
starea de spirit din ţară şi ncputinţa lui Carol I de a 
lupta de unul singur împotriva unei naţiuni întregi. 
„Mă grăbesc, scrie el, cu sinceră părere de rău, să fac 
comunicarea aceasta, că în urma unor greutăţi de nebi- 
cuit am luat grava hotărîre de a renunţa la domnie. Si- 
tuaţia în România a luat în ultima vreme o întorsătură 
atît de amenințătoare, încît nu-mi mai era cu putinţă să 
iau asupra mea răspunderea ci, cu atît mai mult cu cit 
eu eram profund pătruns de obligaţiile ce mi le asuma- 
sem, Manifestaţiile neîncetate, o presă scump plătită și 

răspîndirea ştirilor celor mai mincinoase asupra mersului 
războiului, au provocat o agitaţie atit de mare în ţara 
întreagă, încît chiar şi cercurile conducătoare au fost 
smulse de acest curent. Foști miniştri, profesorii univer- 
sităţilor şi ai şcolilor superioare, precum şi toate clasele 
societăţii au astăzi numai un singur ţel înaintea ochilor 
lor, acela de a pune mîna pe Transilvania. Numărul mic 
de oameni cu judecată chibzuită şi puţinele ziare care se 
împotrivesc acestui curent amintit, sînt înfieraţi ca tră- 
dători. Ca o ultimă încercare am convocat un Consiliu 
de coroană, în care am expus deschis situaţia și am atras 
atenţia asupra marii primejdii ce ameninţă țara dacă nu 
se pune stavilă acestor uneltiri periculoase pentru stat. 
În sfîrşit, am adresat un apel stăruitor către domnii adu- 
naţi în jurul meu, ceea ce din păcate a rămas fără re- 
zultat, motivîndu-se că acest curent puternic nu mai poate 
fi stăvilit. După accasta n-a mai rămas pentru mine altă 
cale decit să declar că nu pot rămine mai departe în 
fruntea unei ţări care îmi retrage încrederea ei. Îmi este 
greu, nesfirşit de greu să iau în această clipă o astfel de 
hotăriîre, căci îmi dau limpede seama de urmările unei 
acţiuni necugetate a României. 

Tot ceea ce am creat, întemeiat şi posedat o jumătate 
de veac îl depun pe altarul onoarei. Aş vrea să mi se 
împlinească doar o singură dorinţă : ca tragica mea soartă 
(destin), armata (trupa) lipsită de conducere să nu poată 
prejudicia în nici un chip victoriile bravilor aliaţi“ 
(Germania şi Austro-Ungaria — n.a.). În încheiere, Carol 
scrie : „Rog să mi se acorde şi mai departe respect, bună- 
voinţă şi încredere“ 15, 

La cîteva zile după redactarea acestei epistole în care 
recunoaște deschis că promovase o politică contrară in- 
tereselor poporului român, mărturisind că rămîne în con- 
tinuare credincios Germaniei, Carol I moare. În tele- 
grama trimisă cu acest prilej de regina Elisabeta aceluiaşi 
Wilhelm al II-lea se subliniază că regele a rămas fidel: 
Germaniei pînă în ultima clipă. „Ţi-a fost credincios pînă 
la moarte“ se arată în telegrama reginei 14, 

În întreaga sa domnie de aproape o jumătate de veac 
Carol 1 s-a dovedit a fi un exponent de seamă al impe- 
rialismului german în ţara noastră, facilitind pătrunderea 

capitalului străin și promovind cu consecvență politica 
impusă de stăpinii săi. 

Prin atitudinea adoptată faţă de puterile centrale, prin 
inlesnirile acordate germanilor care doreau să intre în 
România, Carol I a deschis porţile agenţilor germani, care 
invadează ţara sub diferite pretexte şi desfăşoară o in- 
lensă activitate informativă atit în anii premergători 
războiului, cît mai ales după moartea regelui, cind prin- 
cipalul furnizor de informaţii dispăruse. 

Generalul Falkenhayn, prezentind situaţia din țara 
noastră în primii ani ai războiului, arăta că „atitudinea 
României faţă de Puterile Centrale a fost nelămurită încă 
din prima zi a războiului mondial; ea a devenit chiar 
suspectă după moartea bătrinului rege Carol 1“ 15. Max 
Ronge, şeful serviciului de spionaj austro-ungar, recu- 
noaşte cu sinceritate: „Al doilea aliat îndoielnice 
— România — începu deodată să-și procure in taină 
hărţile Transilvaniei, în timp ce audiența maiorului Rand 
la regele României arată, cu totul pe neaşteptate, că 
această țară manifestă o simpatie vădită față de Serbia. 
Am fost nevoiţi să începem spionajul şi impotriva acestui 
«prieten» 16. 

Concomitent cu amplificarea acţiunilor de spionaj pe 
teritoriul ţării noastre, Germania şi Austro-Ungaria 
transportă armament şi trupe cu destinaţia Turcia, folo- 
sind căile ferate române. În plină neutralitate, sub pri- 
virea stupefiată a populației, dar îngăduitoare a autori- 
tăţilor, Germania trimitea în Turcia, duşmanul nostru de 
mai tirziu, ofiţeri îmbrăcaţi civil, armament şi muniții. 
Erau poate chiar ofiţerii care vor comanda trupele din 
Dobrogea sau muniţia care va face atitea victime în rin- 
durile armatei române, în luptele din vara anului 1916. 

Transporturile militare germane pe teritoriul patriei 
noastre erau urmărite cu stupoare de rezidenții ţărilor 
căzute victime ale războiului, de diplomaţii statelor An- 
tantei, acreditaţi la Bucureşti. Cu toate că trenurile mili- 
tare germane erau puse în mişcare mai ales după că- 
derea întunericului, iar ofiţerii germani erau travestiţi 
în lucrători, poporul român a aflat cu indignare despre 
electuarea acestor transporturi. Politica de duplicitate a 
guvernului a fost demascată printre alţii și de Henri 

Coandă, care s-a strecurat, în staţia Predeal, într-un tren 
înţesat de militari germani, stabilindu-le cu precizie 
identitatea. 

Rapoartele șefului legaţici belgiene la Bucureşti, 
Ypersele de Stihon, informează guvernul acestei ţări 
despre convoaiele germane care se scurgeau prin 
România spre Bulgaria şi Turcia, precum şi despre ati- 
tudinca ostilă a populaţiei, despre indignarea care cu- 
prinsese masele. Iată unul dintre aceste rapoarte, expe- 
diat la 7 octombrie 1914 de șeful legaţiei belgiene, care 
cuprindea numeroase informaţii cu privire la transportu- 
rile germane efectuate prin România : „Ca răspuns la 
scrisoarea dv. din 28 septembrie trimisă cu numărul de 
ordine 15, primită astăzi, am onoarea de a vă confirma 
telegrama mea din 23 august trecut cu privire la tran- 
zitul prin România a unui tren militar german, cu ofiţeri 
de marină germani, îndreptindu-se spre Constantinopol. 
Singura rectificare care trebuie făcută este că numărul 
acestor ofiţeri și soldaţi se ridică la aproximativ 800 în 
loc de 300. Dezminţirea dată acestei informaţii este un 
comunicat al guvernului care, după ce a consimţit la tre- 
cerea germanilor, s-a speriat de agitația pe care o asc- 
menea măsură a ridicat-o în întreaga ţară și mai ales 
la Bucureşti, unde știrea a produs o senzaţie pe cit de 
mare pe atit de nefavorabilă. Am aflat de trecerea tru- 
pelor germane la Sinaia prin secretarul legaţiei Rusiei, 
care m-a înşiiinţat la o jumătate de oră după ce trenul 
a plecat din această localitate. Am vorbit îndelung a doua 
zi dimineaţa cu domnul Filipescu, unul din principalii 
lideri ai partidului conservator și fost ministru de război. 
Am aflat, în sfirşit, în decursul aceleiaşi zile că fiul ge- 
neralului Coandă găsind la Predeal acest tren suspect şi 
voind să vadă ce conţinea, s-a urcat pe ascuns în el şi, 
datorită cunoaşterii la perfecţie a limbii germane, a vor- 
bit cu cîțiva călători care probabil că l-au luat drept unul 
din funcționarii români care aveau cunoștință de trecerea 
convoiului prin ţară. Fiul generalului Coandă s-a convins 
astfel că pasagerii trenului german erau soldaţi germani 
cu destinaţia Constantinopol. Trenul s-a oprit citeva mi- 
nute în gara Sinaia pe la orele 8,30 seara. Toate luminile 
erau stinse, nici un călător n-a coborit. Intrigaţi de pre- 

zența acestui tren format din numeroase vagoane, asupra 
năţionalităţii căruia nu sc putea comite nici o eroare şi 
care staţiona pe o linie care, conform orarului trenurilor 
româneşti, cra cunoscută de toţi ca fiind liberă la acea 
oră, lumea a făcut investigaţii şi a aflat cu indignare 
adevărul“ 17, 

În încheierea raportului, șeful legaţiei belgiene la 
București menţionează : „se apreciază la Ambasada Fran- 
tei de la Constantinopol că numărul soldaţilor şi mari- 
narilor care au trecut în grupuri şi individual prin 
România pentru a merge la Constantinopol este de 
7-8 000, iar numărul ofiţerilor se ridică la 350“ 18, 

Germania şi Austro-Ungaria pornesc împotriva 
României un război nevăzut. După centrul de spionaj de 
la Timişoara, Austro-Ungaria înfiinţează numeroase alte 
noi centre de spionaj la Sibiu, Cluj, Braşov și Cernăuţi, 
în timp ce Germania pune bazele unui puternic centru 
de spionaj la Sofia. În aceste centre erau pregătiţi agenţii, 
după care, dotați cu aparatură tehnică modernă. erau 
trimişi în toată țara pentru a desfăşura o activitate in- 
formativă și contrainformativă împotriva Românici. 

Spionii și agenţii germani şi austro-ungari activau sub 
îndrumarea celor două legaţii conduse de contele Czer- 
nin pentru Austro-Ungaria și de von dem Bussche pen- 
tru Germania. 

Nu întimplător efectivele acestor legaţii începuseră să 
crească vertiginos pentru a putea face faţă noilor sarcini 
apărute în domeniul culegerii şi centralizării informaţiilor. 

O altă cale de pătrundere a agenţilor Puterilor Cen- 
trale a fost cca economică. Sub diferite acoperiri, ca teh- 
nicieni, reprezentanţi comerciali, specialişti la diferite în- 
treprinderi, în ţară se infiltrează tot mai mulţi spioni. 
O importantă oficină de spionaj era reprezentanța în 
România a firmei  „Auskunftei W. Schimelpllung 
G. m. b. II.“ din Leipzig, condusă de Adler, care lucru 
direct cu statul major german. Școala germană din 
Bucureşti, situată pe str. Lutherană, devenise, de asemc- 
nea, un puternic centru al spionajului german. Roselius. 
mare financiar, Günther, director al unei socictăţi petro- 
liere, Iwersen, agent de publicitate, precum şi numeroși 

alţi agenţi comerciali îşi oferă serviciile spionajului ger- 
man și austro-ungar. 

În această perioadă spionajul german şi austro-ungar 
în România îşi îndreaptă activitatea în două direcţii prin- 
cipale : pe de o parte, obţinerea unor informaţii cu ca- 
vacter economic şi militar, descoperirea tratativelor se- 
erete purtate de România cu Puterile Antantei, iar pe 
de altă parte, crearea unui curent de opinie favorabil 
Puterilor Centrale care să atragă în cele din urmă țara 
în tabăra acestora. În domeniul economic, scopul activi- 
tății informative consta în a determina România să vîndă 
Germaniei produsele necesare aprovizionării frontului, iar 
în domeniul militar, în a captura planurile de operaţii 
ale armatei române. Totodată agenţii Austro-Ungariei 
încercau să descopere legăturile românilor cu mișcarea de 
eliberare naţională din Transilvania, această activitate 
înscriindu-se încă de la sfirşitul secolului al XIX-lea în 
sfera de preocupări a guvernului de la Budapesta. 

În al doilea rind, Puterile Centrale se străduiau din 
răsputeri să-i corupă pe unii politicieni, militari, gazetari, 
oameni de cultură din țara noastră, pentru a-i obliga 
apoi să lucreze pentru serviciul lor de spionaj. Astfel, în 
scrisoarea adresată de Berehtold, ministrul de externe al 
Austro-Ungariei, lui Conrad von Hoetzendorif, şeful sta- 
tului major al armatei austro-ungare, se subliniază că 
„pentru influențarea opiniei publice din România şi anume 
atit a personalităţilor politice cit şi a ziarelor, am 
întreprins de cităva vreme impreună cu guvernul german 
o acţiune secretă, pentru al cărei scop am pus la dispo- 
ziţia ambilor noştri reprezentanţi la Bucureşti sume de 
bani în cantitate extraordinară. Această acţiune care nu 
trebuie forțată şi care trebuie să fie condusă prin inter- 
mediari, cu cele mai mari precauţiuni, păşește cu succes 
şi trebuie să aducă in scurt timp rezultate simţite“ 19, 
Corupţia se realizează prin: intermediul unor bănci şi so- 
cietăţi comerciale şi chiar cu concursul unor oameni 
politici din ţară, simpatizanți ai Germaniei. Banca Gene- 
rală a României, în care predomina capitalul german şi 
care îşi desfăşura activitatea sub paravanul exportului de 
cereale şi petrol, îi finanța pe unii oameni politici, precum 
şi unele ziare, încercînd să-i corupă şi pe militari. Do- 

sarul Günther a relevat vasta reţea pe care spionajul 
german reuşise să o implinteze în țară, scoţind în același 
timp în evidenţă infama trădare la care s-au dedat 
numeroși oameni politici, ziarişti şi militari. „Registrele 
spionilor germani, prinse mai tirziu, în ziua declaraţiei 
noastre de război, au descoperit senzaţionalul adevăr, că 
prin intermediul personal al lui Marghiloman se subven- 
ționase, pe ascuns, în timpul neutralității, toată mișcarea 
mercenarilor ce luptau contra intrării noastre în ac- 
iune% 20, 

Capitalul german investit în acţiunile de spionaj pe 
teritoriul patriei noastre s-a ridicat la sume uriaşe, iar 
Germania şi-a atins, în parte, scopul. 

Contraspionajului român i-a revenit dificila misiune de 
a face faţă avalanșei de agenţi ai spionajului austro-un- 
gar şi german, precum şi trădătorilor români care şi-au 
murdărit mîinile cu mărcile oferite din belșug pentru 
serviciile aduse. În această perioadă exista o grupare po- 
litică pe cît de mică pe atît de periculoasă, alcătuită din 
gazetari grupaţi în redacţiile ziarelor Ziua, Seara, Mol- 
dova sau chiar in redacţiile unor mari cotidiene. Pe lingă 
propaganda favorabilă Puterilor Centrale, pe care o răs- 
pindeau prin pana lor otrăvită, ei desfăşoară şi o intensă 
activitate de culegere a informaţiilor, fiind favorizați de 
accesul pe care îl aveau în diferite cercuri politice şi 
militare. 

Ca urmare a acestor acţiuni dirijate de Carol I sau 
favorizate de atitudinea sa îngăduitoare cînd era vorba de 
interesele germane, România păşeşte în cel de-al doilea 
deceniu al secolului nostru complet nepregătită pentru 
a-l înfrunta pe adevăratul dușman. Analizind situaţia ar- 
matei române, potenţialul ei în această perioadă, Con- 
stantin Kirițescu notează : „Lucrările noastre de apărare 
erau cunoscute și inspectate de militarii germani; pla- 
nurile acestor lucrări se găseau în arhivele germane. 
Căile ferate și şoselele erau construite pentru a înlesni 
concentrările împotriva Rusiei ; împotriva ei erau îndrep- 
tate şi fortificațiile de pe Siret. Instrucţia şi metodele 
tactice, adoptate de armata română, erau cele germane ; 
german era -şi materialul de război al armatei noastre. 
Acest material nu era nici complet, puternicii noştri 

aliaţi luindu-şi obligaţia ca, la momentul oportun, să ne 
furnizeze ceca ce credeau că e necesar, în măsura ten- 
dinţelor lor“ °t, 

Scopul urmărit de Germania şi Austro-Ungaria in 
România consta în acapararea bogățiilor țării, indeosebi 
a petrolului și cerealelor necesare pentru purtarea 
războiului, dar intenţiile imperialiste ale celor care de- 
clanşaseră marea conflagrație mondială nu se opreau 
aici. Contele Czernin îi spunea cu cinism politicianului 
Take Ionescu, în perioada premergătoare intrării Românici 
in război, că „dacă vom fi noi victorioşi, desfiinţăm 
România“ %. 

În faţa ofensivei germane și austro-ungare în Balcani, 
în faţa acţiunilor de spionaj şi a presiunilor de tot felul, 
poporul român s-a ridicat cu hotărire la luptă pentru a 
opri în loc roata evenimentelor, a cărei mişcare nu îi cra 
favorabilă. 

În această incleştare crincenă, un rol de seamă revine 
serviciului secret român, de curind reorganizat, care reu- 
șeşte să zădărnicească multe din acţiunile de spionaj. ale 
Puterilor Centrale îndreptate împotriva ţării noastre. 


Serviciul secret român intră in acțiune 


Ofensivei spionajului Puterilor Centrale, îndreptate îm- 
potriva României, i-au fost opuse cu succes acţiuni in- 
drăzneţe, duse de agenţii români, care au reuşit să dimi- 
nueze în mare măsură pericolul pe care il prezentau 
spionii şi agenţii germani. 

Deși încă tînăr, serviciului secret român a intrat în 
luptă în anii premergători primului război mondial şi în 
perioada neutralității, cu tot arsenalul tehnic specific 
vremii, cu cadre noi care, animate de dragoste de patrie, 
au lucrat cu dăruire, cu îndrăzneală, cu spirit de sacri- 
ficiu, obţinind în cele mai multe cazuri, rezultate exce- 
lente. 

Într-un alt capitol arătam că, după războiul din 1877, 
unii strategi militari au încercat cu timiditate să funda- 
menteze un serviciu de informaţii al armatei, dată fiind 
trista experienţă de la Griviţa. Cu toate acestea, pînă la 
sfîrşitul secolului al XIX-lea, activitatea de informații şi 
contrainformaţii bătuse pasul pe loc. 

La Marele stat major al armatei iau fiinţă biroul 1 
şi biroul 2 de pe lingă secţia 1, cu sarcini precise de 
informare a armatei şi de contraspionaj pe teritoriu. 

Potrivit uzanțelor vremii, desfăşurau activitate infor- 
mativă şi ataşaţii militari acreditaţi pe lingă legaţiile din 
diferite țări. 

Acesta este, în linii generale, aparatul care a intrat 
în acțiune, cu toate forţele, împotriva spionajului străin 

în anii neutralității și ai războiului. Personalul aparatului 
secret român a fost dotat cu tehnica necesară, iar ofiţerii 
angrenaţi în activitatea de informaţii și de contrainfor- 
maţii au urmat cursurile de pregătire organizate pe lingă 
Şcoala superioară de război din Bucureşti. 

Direcţia generală a siguranţei statului, precum şi bi- 
rourile 1 şi 2 de la Marele stat major acordau atentie 
tuturor problemelor legate de activitatea de informaţii şi 
de contrainformaţii, ceea ce a făcut imposibilă cuprin- 
derea întregii arii de investigaţie. Pe lingă culegerea in- 
formațiilor externe de importanţă deosebită, care, după 
opinia noastră, au ocupat multă vreme un loc secundar, 
organele de informaţii și contrainformaţii se preocupau 
îndeosebi de situaţia internă, desfășurind o activitate 
cu caracter polițienesc. Dar descoperirea spionilor stră- 
ini, a colaboratorilor lor, precum și a organelor străine 
care, avind acoperire legală, desfășurau activitate de spio- 
naj, a constituit un obiectiv de bază al serviciului secret 
român. 

În acest sens, atenţia a fost concentrată în direcţia 


anihilării acțiunilor desfășurate de agenţii spionajului Pu- 
terilor Centrale, a descoperirii trădătorilor care colabo- 
rau cu serviciile de spionaj străine. 

După moartea lui Carol I, transporturile de armament 
spre Bulgaria și Turcia prin ţara noastră au fost interzise, 
dar Germania continuă să facă contrabandă cu arma- 
ment şi muniții, folosind în acest scop vagoane cu pereţi 
dubli, butoaie cu grăsimi sau cu zahăr. Poliţia, organele 
vamale şi organele feroviare au desfăşurat o activitate 
susținută pentru a descoperi contrabanda prin care Ger- 
mania încerca să transporte în Balcani pină şi motoare 
de avion sau piese de artilerie. 

O altă acţiune importantă desfășurată de autorităţile 
române în perioada neutralității consta în apărarea inte- 
reselor Antantei, către care guvernul român incepuse să 
încline chiar din primele zile ale războiului. Astfel, Rusia 
trimitea pe Dunăre armament şi muniții în Serbia. Dar în 
octombrie 1914 centrul de spionaj austro-ungar din Timi- 
şoara iniţiază o acţiune în scopul scufundării vapoarelor 
ruseşti de pe Dunăre. În acest sens, se constituie un grup 

de diversiune în care intră oameni recrutaţi din Re- 
gimentul 61 infanterie. După o pregătire temeinică şi după 
inzestrarea lor cu armamentul și explozivul necesar, ei 
sint trimişi să-şi îndeplinească misiunea. Dar organele 
românce de contrainformaţii reuşesc să infiltreze propriul 
lor agent în acest grup, ceea ce permite ca diversionișştii 
să fie arestaţi imediat ce trec pe teritoriul ţării noastre. 

Vasile Branca, tînăr ardelean, care iși făcea stagiul 
militar în Regimentul 61 infanterie din Timişoara, în- 
treţinea legături cu organele române de contrainformaţii 
şi s-a oferit să intre „voluntar, la îndemnul unui agent 
român, în grupul de diversionişti constituit de serviciul 
de spionaj austro-ungar. Ca urmare, datorită curajului şi 
dibăciei unui ostaş român, această acţiune a fost condam- 
nată la eşec încă înainte de a porni. 

Biroul 2, organele de siguranţă și jandarmerie au 
cooperat pentru depistarea agenturilor de spionaj ger- 
mane, austro-ungare, bulgare și turce, pentru descope- 
rirea corupţiei, pentru asigurarea securităţii secretelor 
de stat și militare, precum și pentru lichidarea canalelor 
de scurgere a informaţiilor către statele Puterilor Cen- 
trale. 

Au fust luate, de asemenea, măsuri discrete şi siste- 
matice pentru urmărirea legăturilor suspecte ale legatiilor 
austro-ungară şi germană cu diferite personalităţi politice 
din ţară, cu oameni de afaceri, cu reprezentantele econo- 
mice germane şi austro-ungare. 

O atenţie deosebită a fost acordată supravegherii acti- 
vităţii desfăşurate de cei doi conducători de legaţii, con- 
tele Otto Czernin şi von dem Bussche. 

După cum am mai subliniat, odată cu inceperea răz- 
boiului, personalul diplomatic al Germanici şi Austriei a 
fost completat îndeosebi cu agenţi ai serviciului de spio- 
naj. Supravegherea „noilor diplomaţi“ a stat în atenţia 
organelor române de contraspionaj. În această acţiune 
de supraveghere a persoanelor suspecte, serviciile secrete 
române au experimentat o aparatură tehnică adecvată, 
mijloace de intercepţie etc. Percheziţiile la domiciliu 
şi la sediile unor organizaţii economice care lucrau cu 
capital german sau austriac au dat rezultate bune. 

Astfel a putut fi demascală activitatea de spionaj cu 
caracter militar desfășurată în spatele Biroului de infor- 
maţii al reprezentantei firmei „Auskuntfei W. Schiemelp- 
pfung G.m.b.H“ din Leipzig. Reprezentanţa a fost lichi- 
dată, iar Adler, şeful ei, care lucrase direct pentru Marele 
stat major al armatei germane, a fost judecat şi con- 
damnat în contumacie. 

La Iaşi, organele române de contrainformaţii, ducînd 
acţiuni asemănătoare, neutralizează activitatea desfăşu- 
rată de consulatul Austro-Ungariei şi determină expulza- 
rea diplomaților, precum și arestarea agenţilor care cola- 
borează cu ei pe linie de spionaj. 

Serviciile de spionaj austriac și german se străduiau 
din răsputeri să afle amănunte cu privire la tratativele 
despre care bănuiau că aveau loc între guvernul român 
şi ţările Antantei. Cu toate că au fost comise unele 
indiscreţii, spionajul german nu a reușit să intre în pose- 
sia unor informaţii certe. Astfel, în preajma intrării Româ- 
niei în război, comandantul Regimentului 44 din Cii- 
neni a revocat concediile ofiţerilor, trimiţindu-le scrisori, 
iar un inspector de la căile ferate cerea cu insistenţă 
unui medic să fic operat imediat, invocind motivul că în 
august va avea loc mobilizarea generală. O indiscreţie 
comite însuși generalul Burghele care, destăinuindu-se unei 
rude, afirma că „peste citeva zile ruşii vor fi la Focșani“, 
Pentru o indiscreţie asemănătoare comisă în timpul celui 
de-al doilea război mondial, un general american care 
destăinuise unui prieten secretul debarcării trupelor aliate 
în Normandia a fost retrogradat şi trimis la pensie. 

Ministrul liberal Mişu Pherekide determină, printr-un 
aviz telefonic, „o fugă generală de la Sinaia, dînd veste 
despre începerea războiului“ 1. La prima vedere, aceste 
indiscreţii par a fi nesemnificative, dar centralizate şi 
confruntate de serviciul de spionaj german, ele puteau 
să ofere o imagine clară a atitudinii României, în august 
1916. Despre modul în care spionajul austriac folosea 
aceste indiscreţii pentru a culege informaţii cu privire la 
armata română ne putem da seama citind următoarele 
însemnări ale lui Max Ronge : „La începutul lunii iulie, 
primul ministru — tot el era și ministru de război 

(LC. Brătianu — n.a.) — inspectă raioanele fortificate 
din lungul frontierei cu Transilvania. Lucrul acesta n-a 
rămas neobservat de serviciul nostru de spionaj. Pe la 
mijlocul lunii, secţia noastră de spionaj din Brașov ne 
anunţă că la 2 august au fost suspendate toate conce- 
diilo... “2 

Alexandru Marghiloman nota în jurnalul său că „de 
la întoarcerea lui din Rusia, Filipescu nu mai suflă 
(nu mai discută cu nimeni — n.a.) şi Theodorian rapor- 
tează că Penciulescu şi ceilalți agenţi nu mai vorbesc 
decit de neutralitate absolută“ 3, acuzîndu-l în continuare 
pe primul ministru Brătianu de nesinceritate față de 
Bussche şi de Czernin în ceea ce privește tratativele cu 
Rusia şi cu celelalte puteri ale Antantei. Din însemnările 
lui Marghiloman, care reflectă cu multă precizie eveni- 
mentele din acea perioadă, deducem că atit Czernin 
cit şi von dem Bussche nu au putut intra în posesia 
unor informaţii certe cu privire la tratativele purtate de 
guvernul român. Evident, avind în vedere necesitatea 
păstrării unei discreţii absolute în legătură cu aceste tra- 
tative, au fost luate numeroase măsuri pentru dezinfor- 
marea spionajului german și austriac. În acest scop au 
fost organizate, de pildă, serbările pline de fast dedicate 
zilei monarhului de la Viena. Scriind despre aceasta, 
Max Ronge arată că „românii au sărbătorit eu un fast 
neobișnuit ziua de 18 august, ziua de naştere a impăratu- 
lui Franz Joseph. Cu aceasta ci puteau să zdruncine con- 
vingerea diplomaților“ !. 

În același timp, organele române de contrainformaţii 
s-au ocupat îndeaproape şi de supravegherea perma- 
nentă a unor oameni politici români, simpatizanți ai 
Germaniei. Urmărirea lor era cu atit mai necesară cu 
cît unii politicieni ai vremii, aflaţi în opoziţie, întreţi- 
neau strînse legături cu germanii sau cu austriecii din 
Bucureşti. Folosind procedee ingenioase, îndeosebi fila- 
jul acoperit, organele române de contrainformaţii au ob- 
tinut rezultatele scontate. Printre altele, ele stabilesc că 
reprezentanţii Germaniei şi Austro-Ungariei la București, 
von dem Bussche şi respectiv Czernin, desfăşoară acti- 
vităţi de spionaj, iar odată cu aceasta cade şi reţeaua 

de agenţi pe care o utilizau. În urma unor acţiuni pline de 
îndrăzneală, organele române intră în posesia unui 
bogat material de spionaj compromiţător pentru cei doi 
diplomaţi. Astfel, contele Czernin, ambasadorul Austro- 
Ungariei la București, a „fost prădat“ de o servietă volumi- 
noasă în care se aflau importante documente diplomatice 
şi de spionaj, inclusiv cifrul pe care îl folosea. Autorităţile 
române au fost prompte în depistarea „hoţilor“, înapoind 
servieta imediat diplomatului, evident, nu înainte de a 
fotografia preţioasele documente. 

Șeful spionajului austriac află despre această actiune 
abia în anul 1917, consemnind-o cu multă amărăciune: 
„După o lună am fost nevoit să raportez contelui Czernin 
o chestiune neplăcută (contele Czernin devenise in 1917 
ministru de externe al Imperiului austro-ungar — na.). 
În octombrie 1914, cînd fusese ambasador la București i se 
furase din automobil o servietă. Printre alte documente 
se afla acolo şi cifrul diplomatic. Servieta cu întregul con- 
ţinut îi fusese restituită... După cucerirea oraşului Bucu- 
reşti în podul vilei care aparținuse primului ministru 
Brătianu.s-a găsit un mare număr de fotografii făcute 
după dările de seamă întocmite de ambasada austro- 
ungară, precum şi cifrul nostru diplomatic, adică tocmai 
documentele care se aflaseră în servieta contelui 
Czernin“ 5, | 

Max Ronge dovedea contelui Czernin „care stăruise 
continuu pe lingă organele militare asupra necesităţii păs- 
trării cifrurilor* că „românii avuseseră, astfel, posibili- 
tatea de a descifra corespondenţa Ambasadei Austriei încă 
din toamna anului 1914“ 6, 

Derutat de zelul pe care organele de poliţie române 
l-au depus în căutarea servietei şi în restituirea ei în 
timpul cel mai scurt, contele Czernin nu a luat măsuri 
pentru a schimba cifrul, ba mai mult, de teamă de a nu fi 
pedepsit pentru neglijenţă, a trecut totul sub tăcere. În 
acest fel, pentru a nu fi demascat, ambasadorul austro- 
ungar a acceptat tacit o colaborare cu serviciul secret român 
care s-a folosit timp de doi ani de cifrul diplomatic 
austro-ungar, intrind în posesia unui bogat material in- 
formativ. 

Subliniem ingeniozitatea manifestată în acest caz de 
serviciul secret român care, cu toate dovezile evidente 
privind activitatea de spionaj a diplomatului Czernin, 
nu s-a grăbit să ceară expulzarea lui, ci l-a obligat să 
îndephnească rolul de agent dublu. 

Justificîndu-se în fata lui Max Ronge, contele Czernin 
afirmă că raportase imediat împăratului Franz Joseph 
despre pierderea documentelor, dar că împăratul nu ţinuse 
seama de acest fapt, neacceptindu-i demisia. Evident, jus- 
teţea informaţiei contelui Czernin nu putea fi verificată, 
deoarece împăratul Franz Joseph murise între timp. 

În ceea ce ne priveşte, nu putem accepta explicaţiile 
lui Max Ronge, care caută să justifice activitatea conte- 
lui Czernin. O dovadă concludentă că fostul diplomat al 
Austriei la Bucureşti nu raportase împăratului Franz 
Joseph despre pierderea documentelor o constituie as- 
censiunea sa ulterioară pînă la funcţia de ministru de 
externe al Austro-Ungariei. 

Nici von dem Bussche, care cunoștea, probabil, păţa- 
nia colegului său, nu a fost lipsit de o surpriză asemănă- 
toare, rămiînînd fără servieta diplomatică chiar în ziua 
cînd se pregătea să plece din București, adică în momentul 
în care misiunea sa se încheiase ca urmare a izbucnirii 
războiului. Dar pentru că de data aceasta nu mai aveam 
nici o obligaţie faţă de Germania, documentele au rămas, 
în original, la dispoziţia organelor de siguranță române. 
Printre acestea se aflau citeva liste cu numele celor care 
trădaseră patria în schimbul mărcilor oferite cu dărnicie 
de spionul von dem Bussche şi de emisarii săi. Așadar, 
guvernul român intră în ceasul al doisprezecelea în posesia 
acestor documente deosebit de valoroase, dar nici acum nu 
ia măsuri eficiente împotriva trădătorilor. Primul ministru 
Ion C. Brătianu, pornind de la premisa greșită că s-ar 
produce demoralizare în armată, ordonă doar urmărirea 
colaboratorilor din ţară ai serviciului de spionaj german. 

În această perioadă serviciul de spionaj german des- 
făşoară şi o intensă activitate propagandistică, folosind 
toate mijloacele de care dispunca. În ţara noastră, după 
cum va nota mai tirziu Constantin Bacalbaşa, „spionagiu 
german era în floare“, iar „un oarecare Roselius, faimos 

agent.al Germaniei, cumpăra, subvenţiona ziare şi între- 
tinca, cu mare lux de cheltuieli, propaganda“ ?. În afară 
de Roselius şi Giinther, în acţiunea de corupere a presei 
au participat şi alţi agenţi, ca omul de afaceri Hennen- 
vogel şi agentul de publicitate Iwersen. Evident, scopul 
acestei propagande consta în crearea în România a unui 
curent favorabil participării ei la război alături de Pute- 
rile Centrale, dar întreaga acțiune a fost sortită eșecului. 
Constantin Kiriţesqu consemnează că „această propagandă 
fără scrupul a contribuit şi mai mult să înstrăineze sim- 
patiile pe care le înţimpinaseră pînă atunci la noi ger- 
manii“ 8, 

Povestind viaţa lui Take Ionescu, C. Xeni se referă 
şi la activitatea febrilă desfăşurată de spionajul german 
pentru a intra în posesia secretelor de stat, îndeosebi a 
celor legate de atitudinea României față de război. Este 
semnificativ că serviciul de spionaj german a folosit în 
activitatea de informaţii şi o reţea feminină. „Într-o zi, 
relatează C. Xeni, Take Ionescu — care nu era insensi- 
bil la invitaţiile unei femei frumoase — fu rugat să ia 
ceaiul în palatul unci doamne din aristocrație. Ea era 
unanim cunoscută nu numai pentru spiritul ei cultivat, 
eminamente francez, dar şi pentru frumuseţea unor ochi 
celebri... El fu primit de fermecătoarea doamnă cu tot 
arsenalul mijloacelor ei de seducţiune. Nu mai era nimeni 
acolo. Fireşte, conversaţia cu un om politic aşa de impor- 
tant nu putea să întirzie de a deveni politică. Şi inteli- 
gența amiitrioanei începu să strecoare, odată cu filtrarea 
ceaiului, întrebări indiscrete asupra adevăratelor inten- 
țiuni ale guvernului, asupra datei probabile a intrării 
noastre în acţiune, asupra efectivelor posibile ale arma- 
tei. Cu cît aceste întrebări erau mai abil strecurate, cu 
atit perspicacitatea lui Take Ionescu deveni mai bănuitoare. 
Îşi încordă mai bine atenţia, urmărind mai atent jocul în- 
trebărilor. Și nu-l trebui mult, să se emancipeze de vălul 
seducător al salonașului parfumat şi să descopere ceva 
suspect“. Autorul arată, în continuare, că „viitorul a venit 
să confirme mai 'tirziu bănuiala care l-a făcut pe Take 
Ionescu să-şi scurteze vizita la ciudata amfitrioană“ 9, 

Spionajul Puterilor Centrale s-a războit, in perioada 
neutralității, gi cu spionajul Antantei, care acţiona în 
ţara noastră. Un fapt nu lipsit de semnificaţie se petrece 
în timpul funeraliilor regelui Carol I. Un tînăr turc trage 
citeva focuri de revolver în fraţii Boxton, agenţi englezi, 
care se străduiau să atragă România de partea Triplei 
Înţelegeri. Atentatorul ture Redgele este arestat imediat, 
iar în cursul anchetei el declară că acţiunea sa a fost 
determinată de motive politice 10. 

Prin urcarea lui Ferdinand de Hohenzollern pe tronul 
României, după moartea unchiului său Carol, nu se pro- 
duce o cotitură în politica externă a ţării, nu este aban- 
donată vechea politică in favoarea Germaniei și Austro- 
Ungariei, nu are loc o apropiere a României de Puterile 
Antantei. Ca şi unchiul său, Ferdinand îşi făcuse servi- 
ciul în armata germană. Fratele său, prinţul Wilhelm de 
Hohenzollern, se afla pe front, luptind împotriva forțelor 
Antantei, iar în toamna anului 1916 nu ezită să-i înfrunte 
chiar pe români. Nu dragostea de ţară l-a făcut pe Fer- 
dinand în 1916 să-şi schimbe optica, ci conflictul în care 
se afla cu burghezia română, ale cărei interese coincideau, 
parțial, cu interesele poporului. Pe de altă parte, regina 
Maria, fiind vară primară cu regele George al V-lea al 
Angliei, a căutat să-i impună lui Ferdinand o politică 
favorabilă intereselor Angliei. În memoriile sale, carac- 
terizind situaţia politică din ţară, regina Maria consem- 
nează următoarele : „menirea noului rege era una din cele 
mai grele mai ales cu privire la politica externă... inima 
îl trăgea de partea ţării în care se născuse şi in afară 
de aceasta era o nețărmurită încredere în neputinţa oricui 
de a înfrînge oştirile germane, aşa cum o avusese şi 
unchiul său. Cu nici un preț nu își putea închipui că 
vor fi biruite“ 11. Exprimîndu-şi încrederea neclintită în 
Anglia, regina Maria consideră că era de datoria ei „să-l 
aduc treptat, treptat, să primească ceea ce nu se putea 
înlătura. Aceasta numai eu o puteam face, dar cra nevoie 
de multă dibăcie. Trebuia să fiu ca un medic al sufle- 
tului său, să-l pregătesc incetul cu încetul, să dau putere 
voinței lui, să-i întăresc firea, să-i netezesc calea şi la 
aceasta nu puteam ajunge decît fiind mereu de strajă“ 12, 

Referindu-se la lupta care s-a dat în perioada neutrali- 
tăţii între Ferdinand şi Maria, N. Gane conchide că regina 
„A învins fiindcă a fost mai energică şi fiindcă a avut 
pînă la urmă şi pe oamenii de stat și opinia publică de 
partea ei“ 13. Regina Maria a avut într-adevăr un oarecare 
rol în a-l determina pe Ferdinand să acţioneze în favoa- 
rea Antantei. 

În această perioadă au fost comise însă şi numeroase 
greşeli, printre care se numără lipsa de finalizare a unor 
acţiuni întreprinse de serviciul român de contrainforma- 
ţii, lipsa de colaborare între acesta şi serviciul de infor- 
matii în îndeplinirea unor misiuni de interes comun. 

Mai multă fermitate, mai mult curaj din partea orga- 
nelor române de contrainformaţii care acţionaseră de ati- 
tea ori cu abilitate şi făcuseră dovada unor calităţi deo- 
sebite, ar fi putut duce la anihilarea completă a activi- 
tății agenţilor serviciului german şi austriac în România. 

La începutul războiului Max Ronge avea să recunoască 
criza prin care trecea spionajul austriac, care „a avut 
nevoie de o anumită perioadă de adaptare la noile con- 
diţii“, iar după ce consulatele şi rezidențtele austriece au 
fost nevoite să părăsească România, acesta a fost obligat 
să treacă la reorganizarea activităţii, dâr, după cum sub- 
linia șeful spionajului austriac, „pentru obţinerea rezul- 
tatelor necesare era nevoie de timp“ 1. 

Evident, Max Ronge recunoaşte astfel că serviciile de 
spionaj german și austriac au primit lovituri puternice 
din partea serviciului român de contrainformaţii, ceea ce 
a dus la anihilarea, pentru o perioadă îndelungată, a 
activităţii lor. 


„Nici Mata Hari...i: 


În anii premergători primului război mondial organele 
informative române își concentrează activitatea în direc- 
ţia Transilvaniei, Banatului şi Bucovinei, unde românii 
asteptau de veacuri să fie eliberaţi de sub jugul străin. 
Serviciul secret român a găsit, dincolo de Carpaţi, un te- 
ren fertil, netezit de lupta patrioţilor ardeleni care au 
sădit în inimile oamenilor conştiinţa unităţii naţionale. 
Mihai Viteazul, Horia, Cloşca şi Crişan, Avram Iancu, 
Simion Bărnuţiu, Nicolae Bălcescu şi Alexandru Ioan 
Cuza au purtat prin vreme legămintul sfint al unităţii 
poporului român. Pentru înfăptuirea lui, la începutul se- 
colului al XX-lea continuau să se afle pe cimpul de luptă 
zeci de mii de patrioţi care acționau pe plan politic, so- 
cial, cultural şi economic pentru drepturile românilor 
din Transilvania, pentru propășirea culturii românești 
şi pentru realizarea unităţii naţionale, 

Referindu-se la aceste evenimente, conducătorul sta- 
tului român, tovarășul Nicolae Ceauşescu, în şedinţa 
jubiliară din toamna anului 1968 a Marii Adunări Na- 
ționale, consacrată sărbătoririi semicentenarului unirii 
Transilvaniei cu România, sublinia că „un.eveniment me- 
morabil în istoria poporului nostru este unirea vremelnică 
a Țării Românești, Moldovei şi Transilvaniei într-un stat 
feudal centralizat, sub conducerea marelui voievod Mi- 
hai Viteazul. Unirea de la Alba Iulia din 1600 s-a înscris 
pentru totdeauna, cu litere de aur, în hronicul ţării, acest 


305 


act devenind un simbol strălucit, însufleţitor pentru toate 
generaţiile, care au aspirat spre constituirea statului unic 
național“ 1, 

La începutul secolului al XX-lea lupta pentru înfăp- 
tuirca statului național român unitar s-a desfăşurat: 
de ambele părți ale Carpaţilor. Criza care măcina de 
mai bine de o jumătate de secol Imperiul austriac, poate 
cel mai rcacţionar dintre imperiile Europei, prigoana 
îndreptată împotriva românilor, după realizarea dualismu- 
lui austro-ungar, au dat avind luptei de eliberare pe care 
o duceau românii din Transilvania, Banat şi Bucovina. 
Lupta românilor subjugaţi de Imperiul austro-ungar gă- 
sca sprijin moral în succesele obţinute dincolo de Car- 
paţi ; Unirca Principatelor la 24 ianuarie 1859, dobîndirea 
independenţei ţării în 1877, în luptele de la Plevna, Gri- 
"vița şi Smiîrdan, la care au participat și tineri voluntari 
ardeleni. 

După cum arătam, Carol I, legat prin toată fiinţa sa 
de interesele germane și austro-ungare, a căutat să ză- 
dărnicească lupta firească a poporului român, dar cu 
toate acestea ideea unităţii naţionale a continuat să că- 
lăuzească generaţiile de patrioţi în tot timpul domniei 
sale. 

În această direcție activitatea serviciilor române de in- 
formaţii şi contrainformaţii corespundea intereselor na- 
tionale şi tocmai de aceca s-a bucurat de sprijinul ma- 
sclor populare, al ostașilor şi al unor personalități de 
seamă ale vieţii politice din România. Dealtfel, Max 
Ronge consemnează că „serviciul de spionaj românesc a 
găsit în sinul populaţiei din Transilvania multe simpa- 
tii“, iar în timpul războiului, comandanții armatei „au 
găsit o sumedenie de oameni care îi informau asupra miș- 
cărilor trupelor noastre“. Oamenii recrutaţi de serviciul 
român de informaţii în Transilvania aparţineau celor mai 
diverse categorii sociale. Pentru serviciul de informaţii 
român au lucrat profesori, ingineri, doctori, farmacişti, 
preoţi, avocaţi, funcţionari, factori poştali, feroviari, co- 
mercianţi. Cei mai mulţi crau animați de sentimente 
patriotice profunde, de conșştiinta originii comune a tu- 
turor românilor, de necesitatea unirii forţelor în lupt? 

pentru eliberarea de sub jugul austro-ungar. La această 
acţiune participă numeroşi tineri transilvăneni, cu toate 
că îi pindea la fiecare pas, spinzurătoarea. De fapt, condu- 
cătorul unei reţele de agenţi ai serviciului secret român, 
cu sediul în Brașov, îi reuneşte pe toţi colaboratorii 
săi într-un „club al spînzuraţilor“. 

În această perioadă, numeroşi tineri se oferă să co- 
laboreze cu serviciul secret român în desfășurarea acti- 
vităţii de informaţii, în răspindirea publicaţiilor inter- 
zise de regimul austro-ungar, în sărvirşirea actelor de 
sabotaj şi diversiune. Numeroşi agenţi recrutaţi de servi- 
ciul secret român nu se aflau în atenţia autorităţilor, 
[iind căsătoriţi cu femei de origină maghiară, dar în multe 
cazuri şi acestea au fost atrase în activitatea de informa- 
ţii. În acţiunile mai dificile, agenţii din Transilvania erau 
dublaţi de cadre ale serviciului secret român, care îi în- 
drumau din umbră. Este necesar să menţionăm că, încă 
înainte de începerea primului război mondial, agenţii din 
Transilvania fuseseră dotați cu mijloace tehnice adec- 
vate, îndeosebi cu aparate de fotografiat. 

Prin activitatea desfăşurată în Transilvania, servi- 
ciul secret român urmărea să obțină cit mai multe infor- 
maţii veridice, care să folosească, la momentul oportun, 
ca bază de acţiune : informaţii de importanţă strategică 
privind geografia fizică, topografia, oraşele, întreprinde- 
rile industriale, mijloacele de transport, populaţia și 
repartiţia ei, date cu privire la autorităţile comunale și 
orăşeneşti şi, evident, informaţii cu caracter militar, 
privind mișcările de trupe, existenţa fortificațiilor etc. 

Procurarea hărților, întocmirea unor situaţii statis- 
tice cu privire la populaţia din Transilvania, la activita- 
tea economică, redactarea unor monografii şi broşuri de 
popularizare care cuprindeau informaţii cu caracter se- 
cret — iată doar citeva din acţiunile realizate fie cu aju- 
torul agenţilor, fie cu sprijinul unor oameni politici şi 
scriitori români din Transilvania. Toate aceste informa- 
ţii, dar mai ales broşurile şi monografiile, au fost de un 
real folos Marelui stat major în elaborarea planurilor de 
operaţii. Printre acestea menţionăm lucrarea Românii de 
peste Carpaţi de I. Russu-Șirianu, apărută în Bucureşti 

în anul 1908, care cuprinde date cu privire la populaţie 
şi repartiţia ei pe zone, la starea socială și culturală, la 
armată, la viaţa economică, precum şi cu privire la auto- 
ritățile comunale şi orăşeneşti. Ciţiva ani mai tirziu, seri- 
itorul Ion Slavici, în broșura intitulată Românii din Ar- 
deal, aduce completări importante, care reprezintă tot 
atitea informaţii. Prin acest procedeu simplu, dar eficace, 
folosit cu dibăcie in alcătuirea broșurilor şi lucrărilor mo- 
nografice, cra acumulat un bogat material documentar 
şi informativ. 

În anii neutralității sint editate numeroase materiale 
de propagandă care sint răspindite in satele și orașele din 
Transilvania în scopul ridicării lor la lupta de eliberare 
a românilor oprimaţi de Imperiul austro-ungar. O tî- 
nără care răspindea astfel de materiale, fiind prinsă de 
jandarmii austro-ungari, preferă să se sinucidă decit să 
divulge reţeaua din care făcea parte, decit să. suporte 
torturile din închisoare ?. 

Serviciul secret român a organizat în Transilvania o 
puternică reţea de informaţii, în care activau, în perioada 
neutralității, după unele calcule ale Statului major aus- 
tro-ungar, peste o mie de agenţi. Printre acestea se re- 
marcă grupurile constituite de profesorul Aurel Moldovan 
la Suceava, Spiridon Boita la Braşov, David Pop Ia Hăr- 
man cte. Patrioţii români desfăşoară o activitate sus- 
ținută, angrenind în culegerea informaţiilor foarte mulţi 
colaboratori şi constituind agenturi cu puternice rami- 
ficaţii. Astfel, braşoveanul Spiridon Boita organizează o 
rețea în toată Transilvania. Grupul său îndeplineşte mi- 
siuni informative în Banat, Bucovina, la Seghedin, Szol- 
n6k şi, evident, în Transilvania. Deosebit de întreprin- 
zător şi dotat cu o bogată faritezie, plin de abilitate și cu- 
raj, Spiridon Boita se deplasa dintr-o localitate în alta, 
strecurindu-se pe sub nasul jandarmilor cu pană de cocoș, 
sub înfăţişarea modestă a unui muncitor, a tăietorului de 
lemne în căutare de lucru, a geambașului preocupat de 
negoţul său, a omului de lume chefliu şi cartofor ce se 
angrena în jocul de cărţi, în petreceri cu militari şi cu 
femei cărora le plăcea să povestească multe. Acţionind 
cu multă iscusinţă, Spiridon Boita reuşeşte să aducă ser- 

viciu prepoase şi sa inliințeze o puternică agentură de in- 
formaţii purtind denumirea simbolică de Clubul spinzu- 
raţilor, cu un efectiv de peste 200 de oameni. Înfruntind 
primejdiile ce îl pindeau la tot pasul, inclusiv spinzură- 
toarea, care devenise o pedeapsă frecventă în anii răz- 
boiului pentru stăvilirea luptei de eliberare naţională a po- 
poarelor subjugate din Imperiul austro-ungar, Spiridon 
Boita purta corespondenţă cu diferite centre de infor- 
matii, distribuia agenţilor chestionare pentru cercetare și 
găsea întotdeauna timp pentru a verifica veridicitatea 
informaţiilor aduse de colaboratori şi 'a le centraliza. 
El a reuşit să transmită organelor române planul for- 
tificaţiilor din Carpaţi, de-a lungul Oltului şi Mureșu- 
lui, pentru alcătuirea căruia Boita a vizitat tot lanţul 
Carpaţilor, din Bucovina pină în Banat. Agentul brașo- 
vean menținea legătura cu serviciul secret român prin 
Dumitrescu, şeful poliției din Predeal, trecînd adeseori 
graniţa pe la Vama Cucului şi pe cărările tainice de pe 
crestele munţilor. Şeful serviciului de spionaj al Aus- 
tro-Ungariei, Max Ronge, afirmă că Boita era taciturn 
şi viclean, că „incă din vreme de pace Boita era suspec- 
tat de spionaj. În 1911 îl găsim procurindu-şi pe faţă 
hărţile Transilvaniei. În timpul războiului cumpără fără 
codire hainele ofiţerilor căzuţi. Casa lui era frecventată 
intens. Închiria terenuri chiar în zona frontierei. În 
atari condiţii îi era uşor să intre în contact cu românii 
de peste munţi. De asemenea, în apropierea acestor te- 
renuri instalase o femeie care îi servea ca mesageră“, 

În apropiere de Braşov, la Hărman, desfăşoară o in- 
tensă activitate un alt agent, David Pop, care s-a întil- 
nit adeseori cu Spiridon Boita, fără a-i face însă nici 
un fel de mărturisiri, decit după o îndelungată colaborare 
în slujba serviciului secret român. Max Ronge admira 
mult activitatea desfăşurată de acest agent al serviciului 
secret român. David Pop, arăta el, „era neobosit. Nici- 
odată nu stătea mai mult de o zi pe săptămînă în casa lui, 
era veşnic în căutare de noi colaboratori. Mai ales îl gă- 
sim dind tircoale în mediul militar. Pretutindeni e la 
pîndă, pretutindeni caută să culeagă informaţii. E amabil în 
tren, unde se străduiește prin toate mijloacele să tragă de 

limbă funcţionarii şi călătorii. Cite nu iscodeşte ! Ca să se 
dca bine pe lingă cucoane, le pofteşte în trăsura lui şi fi- 
indcă îl interesează lucrările de fortificaţii, el frecventează 
îmbrăcat în straie de vinător pe muncitorii care trebă- 
luiesc la aceste fortificaţii. Cind se brodeşte într-o loca- 
litate, se dă drept chiabur, jucind cărţi cu gentiloţe re- 
marcabilă cu soldaţii cantonaţi. Îi lasă pe parteneri să 
cîştige şi profită de buna lor dispoziţie ca să le scoată 
informaţii.“. 

La Suceava iși desfășoară activitatea profesorul Aurel 
Moldovan. El înfiinţează în acest oraş un centru de in- 
formaţii în care activează fraţii şi rudele sale, Iosif, Du- 
mitru şi Rudolf Moldovan, profesorii Munteanu şi George 
Tofan, avocatul Nicu Carabeowschi, medicul Ilie Pitecanu, 
pădurarul Rudolf Filkler şi Jannete Anischel. Grupul con- 
dus de profesorul -Aurel Moldovan culege informaţii cu 
privire la armata austro-ungară din Bucovina și Gali- 
ţia. Unele informaţii prezentau interes şi pentru armata 
rusă, angajată în lupte directe cu trupele austro-ungare. 
Ele crau transmise organelor de resort din armata rusă 
in baza relaţiilor de colaborare. | 

Au existat şi cazuri cînd, datorită imprudenţei, do- 
rinței exagerate de a intra cu orice preț în posesia in- 
formațiilor, unii agenţi au căzut. Redînd în jurnalul său 
o convorbire cu Mihaly, reprezentantul guvernului de la 
Budapesta la București, Alexandru Marghiloman consem- 
nează că, acesta i-ar fi relatat că „un impegat Popescu a 
fost arestat pe cind fotografia tranşeele, iar percheziţia a 
descoperit scrisori de la Tăzlăoanu și Goga prin care erau 
cerute aceste fotografii“ 9, 

Spionajul feminin, învăluit în mister şi legendă, care 
a dat naştere, după război, unei bogate literaturi ce con- 
tinuă să polarizeze şi astăzi atenţia cititorilor, a avut re- 
prezentante demne şi pe meleagurile româneşti. 

Agentul „B 9, care își desfășura activitatea în Banat, 
era căutat cu febrilitate de serviciul de contraspionaj 
austro-ungar, iar autorităţile austriece ofereau sume 
fabuloase pentru capturarea sa. Sub denumirea conspi- 
rativă de „B 9* se ascundea o femeie, originară din Banat, 
care fusese recrutată de serviciul secret român încă la 

inceputul războiului. Intrînd în relații cu ofiteri germani 
şi austro-ungari din Timișoara, agentul „B 9* aduce imense 
servicii României şi Serbiei în anii primului război mon- 
dial, procurînd informaţii cu privire la pregătiriie mili- 
tare şi la mișcările trupelor austro-ungare din Banat, 
precum şi la planurile Puterilor Centrale îndreptate îm- 
potriva României. Agentul „B 9“ nu a putut fi identificat 
mult timp de organele de contraspionaj austro-ungare. 
Fisura s-a produs tocmai la Bucureşti, unde serviciul de 
spionaj al Puterilor Centrale reuşeşte să-l identifice pe 
agentul „B 9“ în persoana frumoasei Maria Bălan, care se 
afla mereu în anturajul unor ofiţeri germani şi austrieci 
din Banat. Ea este imediat arestată şi judecată de un tri- 
bunal militar, care o condamnă la moarte prin spinzură- 
toare. În graba lor de a aduce la îndeplinire sentința, au- 
torităţile austro-ungare îi refuză cererea de grațiere către 
împărat, drept acordat pină atunci tuturor osîndiţilor la 
moarte. 

Evenimentele care urmcază de acum înainte par de 
domeniul fanteziei... Zorii unei zile mohorite, cu cer în- 
norat. Călăii se îndreaptă spre celulă pentru a o duce pe 
osindită sub funia spinzurătorii pregătite din vreme, dar 
stupoare : celula e goală, „B 9“ dispăruse. 

Cu privire la evadarea Mariei Bălan din închisoare, 
chiar în ajunul executării sale, au fost emise mai multe 
ipoteze. Unii considerau că evadarea fusese facilitată de 
cfițerii germani şi austro-ungari cu care Maria Bălan 
avusese relaţii strinse şi cărora le era teamă să nu fie 
compromişi ca urmare a declaraţiilor pe care ea le-ar fi 
putut face înainte de a fi executată; afirmaţia nu pare 
veridică, dată fiind tocmai graba cu care autorităţile 
au căutat să treacă la executarea sentinței. Cei care s-au 
ocupat de cazul Mariei Bălan şi-au exprimat părerea că 
evadarea fusese organizată de serviciul secret român prin- 
tr-o acţiune deosebit de curajoasă, bine pusă la punct. 
Ne raliem acestei păreri, întrucît și faptele ulterioare 
au confirmat justeţea ei. 

După evadare, Maria Bălan ajunge în Bucureşti. Fe- 
meie frumoasă şi inteligentă, scăpată ca prin minune de 
la spînzurătoare, ea se bucura pe atunci şi de o mare 

popuiaritate. Referindu-se la activitatea eji, un Ziar din 
perioada postbelică menţiona că „planurile serviciului 
de spionaj al Vienei erau dejucate de o spioană desăvir- 
şilă*, iar cotidianul francez Paris soir, asemuind-o cu 
Mata Hari, o numea „faimoasa Maria Bălan, regina spio- 
najului“. Pute:in însă afirma cu certitudine că în ceea ce 
priveşte aclivitatea de culegere a informaţiilor agentul 
„B 9“ o depăşeşte pe misterioasa şi enigmatica Mata Hari. 
Maria Bălan a fost un agent dublu, dar a servit puteri 
aliate, România şi Serbia, a cules informaţii în cercurile 
de ofițeri ai Puterilor Centrale, pe care a știut să-i far- 
mece prin frumuseţea sa, prin calitățile sale deosebite puse 
în slujba unei cauze drepte. Ea s-a bucurat pînă la capăt 
de sprijinul celor cărora le-a închinat activitatea, iar ofi- 
terii români de informaţii nu au părăsit-o în clipele grele, 
ci i-au înlesnit evadarea, performanţă neegalată nici de 
Mata Hari, nici de altă celebritate a spionajului femi- 
nin din anii de crincenă incleştare ai primului război 
mondial. 

Serviciul secret român a desfășurat o intensă acti- 
vitate de culegere a informaţiilor chiar în capitala Impe- 
riului austro-ungar, la Viena, unde, după aprecierile lui 
Max Ronge, rețeaua organizată de ataşatul militar român, 
căpitanul Traian Stircea, cuprindea aproximativ 50 de 
agenţi. Căpitanul Traian Stircea şi-a desfăşurat acti- 
vitatea în strinsă colaborare cu alţi diplomaţi şi atașați 
militari, ca italienii Valerio Benuzzi şi Mario Rensi, se- 
cretarul ambasadei chiliene, Filip Aninat, şi ataşatul 
militar argentinian, Villegas. Ultimii doi au lucrat pen- 
tru serviciul secret român și după intrarea ţării noastre 
în război împotriva Austro-Ungariei, expediind prin El- 
veția neutră informaţiile culese de ei pentru agenţii ro- 
mâni. 

O activitate prodigioasă desfăşoară şi atașatul comer- 
cial, Vasile Candiani. Studentul Ștefan Iorga, arestat în 
primele zile după intrarea României în război, mărturi- 
seşte la anchetă că lucrează pentru serviciul secret român 
începînd din luna mai 1915 şi că „în timpul indeplinirii 
diferitelor misiuni se intilnise cu peste 50 de spioni, ma- 

joritatea dintre ei naţionalişti români. Printre aceştia 
se numără şi atașatul comercial român, Vasile Can- 
diani“ $. Studenta Tereza Colben, descoperită în octom- 
brie 1918, fiind supusă interogatoriului, dovedește spiona- 
jului austro-ungar că românii nu au încetat niciodată 
activitatea de culegere a informaţiilor. După cum notează 
Max Ronge, „în gulerul de blană al studentei a fost des- 
coperită o hirtie conținînd o misiune de spionaj şi cheia 
cifrului. Ea a recunoscut că fusese recrutată pentru ac- 
tivitatea de spionaj de ataşatul coimcrcial român la 
Berna, Vasile Candiani, care îi propusese să transmită in- 
formaţiile culese prin același chilian Aninat, care la rin- 
dul său transmitea aceste rapoarte în Elveţia prin cu- 
rierii săi“ 5. 

Referindu-se la activitatea căpitanului Traian Stir- 
cea, Max Ronge menţionează că diplomatul român cule- 
gea informaţii chiar de pe frontul austro-ungar, ob- 
tinind un permis în acest scop. Informaţiile, care făceau 
obiectul unor rapoarte, erau înaintate guvernului român. 
Diplomaţii români au reuşit întotdeauna să impletească 
judicios acoperirea legală cu munca agenţilor pe care îi 
recrutaseră în timpul neutralității, precum și în timpul 
războiului. Subliniem totodată că atit ataşatul comercial 
Vasile Candiani, cit şi căpitanul Traian Stircea au cola- 
borat cu agenţii spionajului unor ţări neutre sau inte- 
resate, unindu-şi astfel eforturile în acţiunea de culegere 
a informaţiilor. 

Toate aceste fapte, desprinse din marca epopee a 
războiului nevăzut, dovedesc că serviciul secret român 
şi-a concentrat atenţia îndeosebi asupra Austro-Ungarici 
şi Germaniei, pe care armata română avea să le înfrunte 
incepind din vara anului 1916. 

La sud de Dunăre, dacă ţinem seama de insuccesele 
armatei române şi ruse la Turtucaia; Silistra şi în Dobro- 
gea, în toamna anului 1916, s-ar părea că activitatea in- 
formativă a fost inexplicabil neglijată, ceea ce este in- 
exact. În momentul intrării țării noastre în război, situ- 
ația era foarte bine cunoscută atit guvernului român, cit 
şi Statului major al armatei ruse, 


313 


Serviciul secret român şi-a făcut pe deplin datoria 
şi la sud de Dunăre, dar informaţiile culese au fost ig- 
norate de Marele stat major al armatei române şi de 
comandanții militari ruși, care erau convinşi că Bul- 
garia, eliberată de armatele rusă şi română în 1877, nu 
va lupta niciodată împotriva lor, împotriva celor 
ce i-au oferit, prin jertfe de singc, independenţa şi suve- 
ranitatea, nu va lupta mai ales împotriva Rusiei, care s€- 
cole de-a rindul a sprijinit-o prin forța armelor şi pe 
cale diplomatică. Dar Bulgaria se găsca, în anii primu- 
lui război mondial, în tabăra adversă, alături de Ger- 
mania şi Austro-Ungaria, alături de asupritorii ei sc- 
culari, turcii. După înfringerea definitivă a Serbiei, o 
armată germană condusă de Mackensen era cântonată 
in Bulgaria, fiind gata să acţioneze împotriva Rusiei. 

Pregătirile din Bulgaria, îndreptate împotriva ţării 
noastre, nu au rămas neobservate de serviciul secret ro- 
mân, care a căutat să obţină, prin diferite mijloace, 
informaţiile necesare. Răsfoind însemnările zilnice ale 
lui Marghiloman, citim în dreptul datei de 18 ianuarie 
1916 că „o escadrilă de avioane româneşti a zburat peste 
graniţa bulgară şi a explorat pînă la ȘŞumla pentru a re- 
cunoaşte poziţia trupelor“ 6, iar la 18 martie 1916 este 
consemnat faptul că o doamnă, pe nume Bohaker, care 
fusese în Bulgaria la fratele său, ofițer din armata ger- 
mană, mărturisea unui om politic român că „după spusele 
fratelui ei, 400 000 de oameni, bulgari şi germani, sînt 
gata să ne atace“ î. Aceste ştiri au fost completate și ve- 
rificate de organele române de informaţii care au apelat 
la serviciile agenţilor sau ale diplomaților români de la 
Sofia. 

Începînd din anul 1914, serviciul secret român a orga- 
nizat supravegherea permanentă a porturilor de la Du- 
năre, de pe malul bulgar, trimiţind totodată agenţi pe te- 
ritoriul acestei ţări, pentru a se informa despre pregă- 
tirile pe care Puterile Centrale le făceau împotriva Româ- 
niei. În primăvara anului 1916, din ordinul lui Iancu 
Panaitescu, comandantul brigăzii de siguranță din Con- 
stanța, Constantin Duca, organizează în Dobrogea un ser- 


314 


viciu de informaţii. Împreună cu alţi cîţiva agenţi capa- 
bili, Constantin Duca trece graniţa în Bulgaria, unde stră- 
bate toată zona ce se întinde pînă la linia Varna—$Șumla, 
revenind în ţară cu informaţii importante privind pre- 
gătirile militare ale bulgarilor și germanilor, instalaţiile 
şi fortificațiile existente, armamentul din dotare. Aceste 
informaţii se refereau, de pildă, la direcţia în care sînt 
îndreptate tunurile, la calibrul lor, la mijloacele de co- 
municaţie. Nu era neglijată însă nici starea de spirit a 
populaţiei și armatei bulgare, arătindu-se că populaţia 
este nemulțumită de prezenţa trupelor germane, iar ar- 
mata bulgară se uită cu duşmănic la trupele lui Macken- 
sen, bine hrănite şi cantonate în cazărmi, în timp ce sol- 
daţii bulgari erau nevoiţi să stea în corturi. De asemenea, 
atașatul nostru militar la Sofia, colonelul 'Ţenescu, infor- 
mează operativ guvernul român despre tratativele pur- 
tate între bulgari şi germani, despre situaţia trupelor din 
Bulgaria, unde aveau loc concentrări masive şi unde era 
cantonată o armată germană puternică şi un corp de oaste 
turcesc. Informaţiile transmise de colonelul 'Țenescu erau 
deosebit de exacte : în unul dintre rapoartele sale era in- 
dicat chiar numărul batalioanelor de care dispuneau cele 
trei ţări în Bulgaria. 

Prin urmare, serviciul secret român şi-a făcut şi aici 
datoria, înfringerile suferite în primele luni ale răz- 
boiului, în toamna anului 1916, în Dobrogea, datorindu-se 
greşelilor elementare comise de Marele stat major al ar- 
matei române, care a subestimat valoarea acestor infor- 
maţii, neţinind seama de ele în elaborarea planului de 
operaţii. 

Și aliaţii crau informaţi despre pregătirile care se fă- 
ceau pe teritoriul Bulgariei impotriva ţării noastre. Ast- 
fel, mareşalul francez Joffre informează guvernul român 
cu privire la convenţia militară secretă de la Pless și 
elaborează chiar un plan de atac împotriva forţelor con- 
centrate în Bulgaria, dar planul este respins. Chiar unii 
generali ruși îşi exprimau temerea că trupele de la sud 
de Dunăre ar fi fost pregătite să treacă la ofensivă, dar 
pină la urmă această posibilitate a fost ignorată. Re- 

ferindu-se la atitudinea lui Brătianu, Take Ionescu se 
intreba dacă acesta nu ar trebui considerat criminal, de- 
oarece „ca şi Statul major care lucra în cea mai strinsă 
legătură, lasă linia de sud aproape complet descoperită. 
«Capul de pod» de la Turtucaia îu lăsat fără pod, iar 
acolo fu trimisă cea mai slabă şi nepregătită dintre toate 
unităţile noastre militare. Trei divizii improvizate din 
ultimele batalioane ale fiecărui regiment fură astfel ur- 
site a înfrunta atacurile lui Mackensen !“ 8. 

Serviciul secret român a oferit Marelui stat major 
în perioada neutralității, un bogat material informativ, 
de care însă nu s-a ținut seama întotdeauna. El a pregă- 
tit terenul pentru acţiunile armatei române în Transil- 
vania, a pus la dispoziţie, dintre agenţii recrutaţi în pe- 
rioada neutralității, călăuze de nădejde care au ajutat 
unităţile române să treacă cu ușurință peste fortificațiile 
austro-ungare, înaintind impetuos în primele zile. 

La dispoziţia comandanților au fost puse liste în 
care erau trecute localităţile şi oamenii demni de încre- 
dere, cunoscuţi de organele informative române, capa- 
bili să sprijine armata în acţiunile ei. Astfel, colonelul 
M. Urdăreanu, comandantul regimentului de infanterie 
Argeş, „indica subordonaţilor săi localităţile unde oa- 
menii de încredere transilvăneni desemnaţi pe nume s-ar 
oferi ca ghizi“. Un escadron de cavalerie deţinea de la 
preotul din Sălişte „importanta ştire că la Miercurea, 
lingă Sebeş, debarcă şi se adună trupe germane“ ?, iar 
trecerea Oltului de o coloană română este „inlesnită“ prin 
devotamentul unei tinere românce, Maria Manciulea, din 
comuna Piriu“, care „s-a prezentat comandantului ro- 
mån şi i-a arătat un loc de trecere favorabil, neapărat 
de duşmani“ 1%. Activitatea serviciului secret român şi-a 
dovedit pe deplin utilitatea în prima parte a campaniei 
din anul 1916, cînd armata română s-a bucurat de spri- 
jinul populaţiei care, animată de patriotism, a înfruntat 
primejdii nebănuite. 

Dar serviciul secret român s-a bucurat, în această pe- 
rioadă, şi de atenţia deosebită a guvernului, care i-a acor- 
dat sprijin material substanţial. În însemnările sale 

Marghiloman arăta că siguranţei îi era alocată suma de 
120 000 lei lunar. 1! 

Anii războiului au relevat însă unele greşeli comise 
de serviciul secret român, care au dus la pierderi inu- 
tile de vieţi omeneşti. Dar tot atunci şi-au desfășurat ac- 
tivitatea oameni simpli, ţărani, muncitori, intelectuali, 
militari care au făcut o artă din simpla culegere a in- 
formațiilor, care au devenit celebrităţi ale spionajului, 
la loc de frunte situindu-se ţăranii din Vrancea şi din 
Oltenia. 


Ţărani români in arena războiului secret 


La sfirşitul anului 1916 România se afla într-o situaţie 
deosebit de critică. Înfrintă în Dobrogea de trupele ger- 
mano-bulgaro-turce comandate de mareșalul Macken- 
sen, înfrintă în Carpaţi de austro-germani, armata ro- 
mână este nevoită să cedeze în cîteva luni o mare parte 
a teritoriului național şi să se retragă pînă în sudul Mol- 
dovei. 

Cauzele care au determinat eşecul din toamna anı- 
lui 1916 sint multiple. Ele nu-și găsesc explicaţia în lipsa 
de combativitate, de eroism şi dăruire a soldatului ro- 
mån, ci în greşelile săvirşite de conducătorii politici şi 
militari ai ţării, care au neglijat pregătirea armatei pen- 
tru campanie, nu au acordat atenţie dotării ei cu arma- 
ment şi cu tehnică modernă la nivelul celorlalte armate 
care intraseră în război. O altă cauză rezidă în incompe- 
tența unor ofiţeri superiori, a unor generali chiar, coco- 
taţi în fruntea armatei nu datorită pregătirii şi capaci- 
tăţii lor, ci ca urmare a unor manevre politice. Nu trebuie 
trecută cu vederea nici trădarea săvirşită de unele cadre 
militare cu funcţii de răspundere, precum şi de unii 
politicieni care s-au pus în slujba dușmanului. Înfrînge- 
rile din toamna şi iarna anului 1916 își găsesc explicaţia 
și în lipsa unor fortificaţii pe direcţia austro-ungară, 
care ar fi permis armatei române să opună inamicului 
o rezistenţă mai îndelungată sau ar fi asigurat condiţii 
mai favorabile de repliere. 

Evident, printre cauzele care au determinat insure- 
cescle armatei române se numără şi unele lipsuri ale 
serviciului de siguranță care, după primele înfringeri 
suferite pe front, nu-şi mai găsea cadența, mergind 
aproape din greşeală în greșcală atît în ceea ce priveşte 
păstrarea secretelor militare, cît şi neputinţa de a asi- 
gura frontul cu informaţii trebuincioase. 

În cursul retragerii începe, de fapt, dezagregarea ser- 
viciilor de informaţii ale armatei românce. În acest timp, 
generalul A. Zottu, şeful Marelui stat major, şi maiorul 
Jonescu, care intraseră în slujba spionajului Puterilor 
Centrale, trădind interesele poporului, cauzează pierderi 
de sute de mii de vicţi omenești. li sint descoperiţi de 
serviciul de siguranţă, dar se sustrag pedepsei meritate 
cu prisosinţă, luîndu-și singuri viaţa. În timpul retrage- 
vii, organele de informaţii şi contrainformaţii, dezorien- 
tate, nu iau măsuri eficiente pentru păstrarea secretelor 
militare. Se comit astfel greşeli elementare. Corpul 6 de ca- 
valerie rus, care acţionase în Dobrogea, „pierduse cifru- 
vile ministerului de război și legăturii radio“ !, iar la 2 
decembrie, pe frontul din Muntenia, cînd se pregătea 
contraofensiva de pe Argeș, cade în mîinile inamicului, ră- 
tăcindu-se, un automobil al Marelui stat major, în care 
sc aflau ordine şi planul de operaţii ale armatei române. 
Inamicul află despre contraofensiva proiectată la in- 
ceputul lunii decembrie de armatele română şi rusă, cap- 
turînd şi un „ofițer de stat major din divizia a 8-a ro- 
mână, cu un ordin în care se vorbea despre viitoarea con- 
traofensivă“ 2. Aceste grave lipsuri permit inamicului să 
descilreze radiogramele românești ; de altfel, Max Ronge 
consideră că radioul nostru este „fiecar&, întrucît permite, 
prin emisiunile sale, să fie cunoscute multe dintre acțiunile 
militare pregătite de armată. 

În urma victoriilor repurtate de Puterile Centrale 
agenţii spionajului, nedescoperiți de organele de sigu- 
ranţă, îşi intensifică activitatea în spatele frontului. Se 
iau totuși unele măsuri pe linie de contrainformaţii, 
care se dovedesc a fi ineficace. Astfel, odată cu înce- 
perea ostilităţilor, unii supuşi străini bănuiţi de spionaj 
sînt arestaţi, dar o parte dintre ei scapă datorită rela- 
ţiilor pe care le întrețineau cu politicienii vremii, iar 

alții încearcă și reuşesc să-i corupă pe funcţionarii de la 
siguranţă, fiind puşi în libertate. Mai tirziu se va con- 
stala că tocmai printre aceştia se aflau şi agenţii spiona- 
jului Puterilor Centrale. În toamna anului 1916, zepelinele 
germane îi terorizau în fiecare noapte pe bucureşteni 
prin  bombardametele pe care le executau nestin- 
gherit, fiind bine dirijate de agenţii spionajului străin. 
„Casa lui Take Ionescu, perfect identificată, cu tot în- 
tunericul profund, era îndeosebi ţinta bombelor 
nocturne“ 2. Agenţii străini, germani şi austrieci, aveau 
sarcina identificării „perfecte“ a unor obiective din Bucu- 
reşti și dirijau, prin diferite mijloace de semnalizare, 
zepelinele şi avioanele germane ce porneau din Bulga- 
ria spre capitala ţării noastre. Unii agenţi străini erau 
dotați chiar cu aparatură radio, cu ajutorul căreia trans- 
miteau zepelinelor germane informaţii pentru centrul de 
spionaj de la Sofia“ t, 

Pe timpul retragerii au fost săvirșite, de asemenea, 
numeroase greșeli care au contribuit la dezorganizarea 
serviciului român de informaţii. În primul rînd, multe 
documente importante nu au fost evacuate din vreme. 
Tocmai de aceea, germanii au găsit importante documente 
secrete în podul casei lui Brătianu. Totodată, multe 
instituţii au neglijat să-și evacueze arhivele. Spionajul 
austriac profită de acest lucru, dînd chiar unui ofiţet mi- 
siunea „de a începe o activitate de controlare a arhive- 
lor rămase 5, 

Pe de altă parte, efectivele de care dispunea ser- 
viciul de siguranță în timpul războiului erau foarte 
reduse, ceea ce a făcut imposibilă urmărirea tuturor per- 
soapelor suspectate de spionaj. Din această cauză, tră- 
dătorii țării s-au strecurat cu abilitate, reuşind să inducă 
în eroare serviciul de siguranță şi să-şi continue nestin- 
gheriţi activitatea criminală. Cel mai tipic în acest sens 
este cazul colonelului Victor Verzea, care nu a putut fi 
identificat de organele de siguranţă, cu toate că în pe- 
rioada neutralității el activase în solda Germaniei. Trădă- 
torul deţinea un post cheie prin care trecea majoritatea 
informațiilor privind apărarea statului român : era direc- 
tor al Direcţiei generale a poştei, telegrafului şi telefo- 

nului şi, în această calitate, a oferit dușmanului copii de 
pe corespondenţa comandanților militari şi a oamenilor 
politici. Aceste informaţii priveau in principal mişcarea 
trupelor române. După căderea capitalei, trădătorul predă 
intactă cotropitorilor reţeaua de telegraf, telefon şi 
poștă, cu ‘toate că primise ordin să distrugă toate insta- 
laţiile şi să transporte în Moldova colosala sumă de 
8 000 000 lei aparţinind vistieriei statului. Pentru servi- 
ciile aduse, trădătorul este răsplătit cu generozitate de 
nemți, fiind numit primar al oraşului Bucureşti şi con- 
tinuînd, în noua funcţie, activitatea de trădare a inte- 
reselor românești. 

Putea oare fi descoperit la timp trădătorul Verzea, 
putea oare fi zădărnicită acţiunea agentului care a adus 
imense prejudicii armatei şi statului nostru, sau a fost 
prea abil, netrezind nici cea mai mică bănuială în rîndu- 
rile slujitorilor siguranţei române ? 

Din analiza documentelor vremii, constatăm că ac- 
tivitatea colonelului Verzea era cunoscută încă de mult 
timp de unii oameni politici și de sigurarită, o defecţiune la 
poştă fiind semnalată guvernului român și de miniştrii de 
externe ai Franței şi Rusiei. La 21 ianuarie 1916, Mar- 
ghiloman află, după cum el însuşi consemnează în jur- 
nal, chiar de la von dem Bussche despre relaţiile strînse 
ale acestuia cu colonelul Verzea, iar la 23 iulie ambasadorul 
se interesează de o telegramă primită de Take Ionescu de la 
Odesa, de pe care Verzea „a păstrat copie“ 8. Vasile Can- 
cicov menţionează „imensul scandal“ care a avut loc la 
începutul lunii august 1916 la poșta capitalei ca urmare 
a încunoştiinţări guvernului român de către miniştrii Fran- 
tei şi Rusiei că „poşta românească comunică domnilor von 
dem Bussche și Czernin telegramele cifrate ale guvernelor 
lor“ 7. Siguranţa română bănuia, de asemenea, că Verzea 
cra agent al Puterilor Centrale, deoarece directorul poştei 
începuse să se intereseze prea indeaproape de secretele mi- 
litare, de mișcările trupelor române, devenind astfel sus- 
pect 8. Dosarul Günther şi documentele sustrase de von 
dem Bussche la 16 august 1916, în care „erau trecute nu- 
mele partidelor, ofiţerilor, oamenilor politici, gazetarilor 
şi samsarilor care s-au lăsat corupți şi plătiţi“ nu au fost 
folosite în mod judicios de autoritățile române, ceea ce 

i-a permis lui Verzea şi colaboratorului său Flechtenma- 
cher să-şi continue activitatea criminală îndreptată îm- 
potriva statului şi poporului român. După cum putem 
constata, organele de siguranță erau prevenite asupra 
activităţii de spionaj pe care o desfăşura directorul poştei. 
Chiar dacă nu exista încă certitudinea că acesta se afla în 
-slujba Germaniei, trebuiau luate totuşi măsuri de pre- 
cauţie. Timiditatea cu cate siguranța română a acționat 
în cazul Verzea, oferindu-i posibilitatea să-și desfășoare 
nestingherit activitatea, se -datorează şi existenței unei 
inexplicabile reţineri în faţa cîtorva conducători miti- 
tari şi politici, care se dovediră în cele din urmă a fi tră- 
dători ordinari. Foarte drastică cu oamenii simpli, sizu- 
ranţa română a acţionat cu multă rezervă în cazul celor 
care ocupau poziţii importante în ierarhia militară și po- 
litică. Aşa se explică de ce agentul Verzea a scăpat nepe- 
depsit, de ce colonelul Sturdza, un alt trădător, nu a fost 
descoperit la timp, reuşind să treacă, în iarna anului 1917, 
la inamic și să acționeze în detrimentul statului și arma- 
tei române. Judecat în contumacie, colonelul Verzea este 
condamnat la.moarte, dar după război pedeapsa îi va 
fi comutată în inchisoare pe viaţă, cercurile conducătoare 
din acele vremuri dovedind încă o dată indulgență fați 
de trădători. 

Nu putem trece cu vederea nici unele actiuni reușite 
ale siguranţei române în perioada iniţială a războiului. 
Astfel ‘Iancu. Panaitescu, şeful siguranţei române, reu- 
şeşte să descopere manevra Puterilor Centrale, care, după 
retragerea reprezentanţilor diplomatici, recrutează nu- 
meroși agenţi cărora le pun la dispoziţie autovelicule, 
pentru ca, ulterior, prin rechiziționare, aceștia să poată 
intra în rîndurile armatei române. Dar toţi agenţii po- 
sesori de automobile sint descoperiţi şi arestaţi, mane- 
vra plănuită suferind eşec. În retragere, prin grija ser- 
viciului de siguranţă, au fost distruse, pentru a nu cădea 
în mîinile inamicului, numeroase obiective de importanţă 
strategică şi economică, ca podul de la Cernavodă, uzina 
electrică din Cimpina, poduri şi căi ferate, precum şi 
80%% din instalaţiile petroliere de pe Valea Prahovei. Dis- 
trugerea instalaţiilor petroliere şi a celorlalte obiective 
de interes strategic a fost realizată cu ajutorul unor spe- 

cialişii francezi și englezi. Aceste măsuri erau cu atit mai 
importante, cu cit Puterile Centrale vedeau in bogăţiile 
României, în petrolul românesc, un mijloc de continuare 
a războiului. E. Ludendorff mărturisea după război, că în- 
tr-o discuţie cu mareșalul Paul von Hindenburg, coman- 
dantul suprem al armatelor germane, se hotărise ca 
România să fie cucerită „pentru a putea să trăim“ 9. După 
doi ani de război, rezervele Puterilor Centrale începu- 
seră să Secătuiască, iar Germania și Austro-Ungaria in- 
tenţionau să iasă din acest impas prin acapararea bo- 
găjiilor ţării noastre, ceea ce le-ar fi permis să continue 
ostilitățile. 

Începînd din iarna anului 1917, ca urmare a destră- 
mării serviciului secret român pe timpul retragerii, ac- 
iunile de spionaj ale inamicului se intensifică. Consi- 
derăm ca foarte gravă neglijenţa autorităţilor române de 
a nu fi lăsat pe teritoriul ocupat de inamic o agentură 
care să fi continuat să transmită informaţii asupra ar- 
matei de ocupaţie, care să fi fost instruită să acţioneze 
împotriva acesteia, să zădărnicească planurile cotropi- 
torilor. 

Odată cu reorganizarea armatei pe frontul din Mol- 
dova, în primăvara anului 1917, se trece şi la organizarea 
serviciului secret român. Serviciul de contrainformaţii, 
refăcut cu ajutorul unor specialişti competenţi aparţinind 
Misiunii militare tranceze, îşi propunea să contracareze 
acţiunile de spionaj ale Puterilor Centrale îndreptate 
împotriva României, să descopere şi să lichideze agen- 
Wii acestora, să zădărnicească organizarea unor acţiuni 
de sabotaj şi diversiune în spatele frontului, să ia măsuri 
pentru coordonarea luptei înverşunate ce se ducea pe te- 
ritoriul vremelnic ocupat. Totodată, este realizată şi o 
fructuoasă colaborare cu serviciul de spionaj rus, înfiin- 
jindu-se în acest scop, pe lingă Marele Cartier general al 
armatei, Serviciul de contrainformaţii româno-rus, cu se- 
diul la Roman, a cărui sarcină consta în a duce „o luptă 
de contracarare a spionajului din partea inamicului, atit 
în zona militară de operaţiuni, cit şi în spatele armatelor 
(în zona etapelor), urmărind de asemenea toate delic- 
tele îndreptate contra armatelor“ 19, 

Munca asiduă desfăşurată în iarna şi primăvara anu- 
lui 1917 pe linia serviciului secret a contribuit în mare 
măsură la refacerea armatei, aducind în acelaşi timp şi 
un reviriment în activitatea de informații. di 

În martie 1917 ia fiinţă, în Delta Dunării, un servi- 
ciu special de siguranţă care lucra sub directa îndrumare 
a Marelui cartier general. Serviciul de siguranţă din 
Deltă desfășoară misiuni informative în. statele din ba- 
zinul Mării Negre, precum şi acţiuni contraintormative. 
El este organizat și condus de Mihail Moruzov, unul din- 
tre cei mai capabili și îndrăzneţi lucrători în acest dome- 
niu. 

La Focşani, Guţă Iacob, şeful poliţiei din oraş, or- 
ganizează un centru de informaţii pe linia frontului, 
culegind date preţioase privind comandamentul din 
Yocşani al trupelor Puterilor Centrale. Informaţiile erau 
transmise prin punctul de trecere organizat în satul 
Doaga. Prin oameni! săi, Guţă Iacob, transmitea și semnale 
sonore sau optice, pentru a indica mişcările de trupe efec- 
tuate de inamic. 

Informaţiile transmise de grupul lui Guţă Iacob, re- 
marca comisarul Theodor N. Culitza din poliția de 
siguranță „au servit Marelui Cartier general al armatei ro- 
måne în organizarea ofensivei la Mărășești“ 11. Un cen- 
tru de informaţii funcţiona şi la Brăila. Aici își desfă- 
șoară activitatea mulţi patrioți, transmiţind ştirile cu 
ajutorul . unor sticle închise ermetic, pe care valurile 
Dunării le purtau spre Galaţi, unde erau recuperate. 

În sprijinul agenturii rămase pe teritoriul vremelnic 
ocupat de inamic acționează şi aviația. Paralel cu înde- 
plinirea unor misiuni de recunoaștere şi observare, avioa- 
nele românești lansează, în locuri precis stabilite, colivii 
„cu porumbei poştaşi şi chiar agenţi. „Agenţii se bucurau 
de un sprijin activ din partea populaţiei. Spionajul ae- 
rian organizat în România apare pentru Puterile Centrale 
ca o mare surpriză“, după cum recunoaşte Max Ronge '2. 
Practicarea spionajului aerian nu este întimplătoare. 
În anul 1908, Radu R. Rosetti, în Memoriu asupra sta- 
diului actual al navigaţiunii aeriene. și organizării tru- 
pelor aerostiere în armatele străine, fundamentează din 
punct de vedere teoretic arta de a obține informaţii ne 

calea aerului cu ajutorul baloanelor cu cirmă. În studiul 
său, generalul de mai tirziu relevă că prin acest proce- 
deu „ştirile vor fi mai complete, deoarece cimpul de ob- 
servaţiune este mult mai mare şi nu sînt obstacole care 
să ne ascundă trupele; în plus trupele pot fi urmările 
în mersul lor. Alt mare folos al baloanelor cu cîrmă va 
fi repeziciunea comunicărilor ştirilor dobindite“ 13. În acest 
scop, autorul propune fie înapoierea rapidă a balonului, 
fie folosirea telegrafiei helioscopice sau fără fir. 

Pe de altă parte, remarcăm colaborarea dintre orga- 
nele de contraspionaj române şi ruse care, în primăvara 
şi vara anului 1917, se dovedeşte a fi deosebit de fruc- 
tuoasă, Sînt întocmite dosare pentru persoanele suspectate 
de spionaj în favoarea inamicului, organizindu-se urmă- 
rirea lor atentă. Astfel, în această perioadă sînt întocmite 
circa 25 000 de dosare pentru cei urmăriţi şi cercetaţi 
în spatele frontului, ceea ce demonstrează intensificarea 
activităţii desfăşurate de organele de contrainformaţii. 
Aceasta a condus la descoperirea multor spioni austro- 
ungari trimişi de Fischer,. șeful jandarmeriei austriece, 
din Bucovina, printre care se numără Păvlucă, Katz, Hass- 
ffater şi Meier Gros, care încercau să ajungă la laşi. 

Tot cu ajutorul unor agenţi strecuraţi pe teritoriul 
vremelnic ocupat de inamic, al centralelor informative 
de la Brăila şi Focşani sau al mişcării de rezistenţă sînt 
identificate şcolile de spionaj ale Puterilor Centrale care 
funcționau la Bucureşti, Brăila, Buzău, Rimnicu-Sărat, Plo- 
ieşti, Agenţii instruiți de spionajul german și austriac 
în aceste centre, pentru a acţiona în Moldova, sînt iden- 
tificaţi de organele contrainformative române încă în 
timpul şcolartzării, câea ce permite capturarea lor char 
de la prima încercare de a trece linia frontului. 

La sfîrşitul lunii ianuarie 1917, colonelul Alexandru 
Sturza făptuieşte cea mai miîrșavă trădare de patrie, de- 
zertind de pe cîmpul de luptă și trecînd de partea ina- 
micului. În acest scop, colonelul Sturza a acţionat în 
strînsă colaborare cu locotenentul-eolonel Crăiniceanu, 
care urma să treacă în tabăra vrăjmaşă după cîteva zile. 
Dacă trădarea colonelului Alexandru Sturza arc darul să 
surprindă organele contrainformative, în cazul lui Crăini- 
ceanu, ele acţionează cu îndrăzneală și operativitate, evi- 

tind repetarea greşelilor anterioare. Cu tot prestigiul de 
care se bucura tatăl acestui ofițer. generalul Grigore 
Crăiniceanu. comandant de armată, locotenent-colonelul 
Crăiniceanu este arestat. Demnă ni se pare atitudinea 
generalului Crăiniceanu, care, renegindu-şi fiul trădă- 
tor, afirma că „intre patrie şi fiul său nu ezită a-și face 
datoria faţă de patrie“ 11. 

Prin sentința pronunţată la 25 februarie 1917. trădă- 
torul este condamnat la 15 ani muncă silnică, dar pe- 
deapsa este apreciată ca fiind prea blindă. Într-un jurnal 
de îront, Averescu scria in aceeași zi că „va trebui să se 
revadă procesul căci este un adevărat nonsens, prin fap- 
tul că un soldat cu aceeaşi vină a fost condamnat la 
moarte“ 15. Evident, magistraţii militari din prima in- 
stanţă au ţinut seama de meritele generalului Grigore 
Crăiniceanu care, timp de patru decenii, a slujit cu devo- 
tament şi credinţă armata română. Sub presiunea ofiţerilor 
și soldaţilor din tranşee, indignaţi de mirşava trădare. a 
opiniei publice, cel care se dezonorase, încercind să-şi 
trădeze patria, este rejudecat şi condamnat la moarte: 16 

Prin trădarea săvirşită, Alexandru Sturza a înscris 
una dintre cele mai ruşinoase pagini în istoria primului 
război mondial. Imediat după dezertare, punindu-se în 
slujba germanilor, el trimite peste linia frontului nume- 
roşi prizonieri români cu manifeste pentru a incerca să 
demoralizeze armata. În primăvara anului 1917, trădă- 
torul ailat în solda Germaniei cutreieră lagărele de pri- 
zonieri români din această ţară, dindu-se el însuși drept 
prizonier, pentru a-i determina, îndeosebi pe specialişti, 
să ceară repatrierea în zona ocupată şi să-i sprijine în 
continuare pe nemți. Secătuită de văzboi, Germania avea 
nevoie de specialiştii care se aflau printre prizonieri pen- 
tru a pune pe picioare instalaţiile petroliere" distrusc. 
Sturza se oferise imediat să recruteze din lagăre oameni 
care să colaboreze cu cotropitorii, dar fiind descoperit de 
prizonieri, trădătorul este complet izolat, neputindu-şi 
duce la îndeplinire mirșava misiune. 

Din cele citeva mii de prizonieri aflaţi in lagărul de la 
Stralsund nu-l urmează decit „vreo 16, printre ei Bişov 
şi Golhaim+ !?. Prizonierii au preferat să îndure mizeria 
din lagăr, să moară de foame, decit să colaboreze cu duş- 

manul. Într-un discurs rostit în faţa ofițerilor prizonieri, 
Sturza exprimă fără echivoc scopul pe care-l urmărea şi 
in slujba cui se afla: „Cine vrea să contribuie cu noi, 
spunea el, a reclădi ţara noastră sub ocrotirea germană, 
n-are decit să iscălească şi va fi repatriat...“ '9. Chiar dacă 
unii ofiţeri, împinși de dorul de pămintul natal, au con- 
simţit să se repatrieze, acceptind iniţial condiţiile impuse, 
la sosirea în ţară ci refuză să colaboreze cu dușmanii, 
fiind internaţi din nou în lagăre. Stabilit la Bucureşti în 
vara anului 1917, Sturza încearcă să recruteze, pentru 
stăpinii săi, agenţi pe care să-i trimită în Moldova, dar 
lacheul nu este urmat de nimeni. Relevînd interesul 
deosebit manifestat de germani de a găsi sprijin la pri- 
zonierii români şi de a recruta agenţi din rîndurile tine- 
retului rămas pe teritoriul vremelnic ocupat, Theodor 
N. Culitza remarca eșecul total suferit de ocupanţi 19. 
Chiar Marghiloman, rămas în timpul ocupaţiei la Bucureşti, 
recunoaşte că trădătorul Sturza se afla într-o izolare 
totală, iar oamenii cinstiţi se uitau la el ca la un le- 
pros ; şi alţi politicieni care au colaborat cu ocupanţii 
au avut aceeaşi soartă. Printre aceștia se numără Lupu 
Costache, Virgil Arion, Tzigara Samurcaş, Victor Bel- 
diman, Nicu L. Costache cte. 

Cu excepția citorva trădători recrutați din rîndul ce- 
Jor care ocupau poziţii politice importante, cotropitorii 
apelau în mod frecvent la serviciile unor oameni de cea 
mai proastă condiţie. Marghiloman consemnează, de 
pildă, că şi „un oarecare Pandele Ionescu, un bătrin al- 
coolic, fără domiciliu, care doarme prin circiumi sau prin 
hale a fost atras de ocupanţi“ %. 

În Bucureşti, ca dealtfel în întreaga ţară, numeroşi oa- 
meni se ridică in timpul ocupaţiei împotriva Puterilor 
Centrale, căutînd să saboteze prin toate mijloacele mă- 
surile economice, să trimită informaţii armatei române 
care lupta pe frontul din Moldova. Din această cauză, 
mulţi cetăţeni sint luaţi ca ostateci, arestaţi şi condam- 
naţi, expulzați sau trimiși în lagărele de la Baia de 
Aramă, Tismana, Săveni. Sint întocmite de asemenea 
liste ale persoanelor bănuite de spionaj, în care este in- 
clus numele lui Rudi Catargi, al avocatului Călinescu, 
Lizon Greceanu, al Mariei Nicolae-Darvari, suspectată 


; 327 


deoarece „are multe relaţiuni cu ofiţeri germani și bul- 
gari“ ti, : l 

Printre actele de trădare săvirşite la Bucureşti în 
timpul ocupației se înscrie şi activitatea desfășurată de 
unii politicieni și ziarişti pentru sprijinirea Puterilor 
Centrale pe plan propagandistic, în scopul demoraliză- 
rii armatei române de pe frontul din Moldova. Josnică 
este în acest sens fapta mitropolitului Calinic care, ui- 
tind de credinţă, își pune semnătura pe un manifest ti- 
părit în patruzeci de mii de exemplare, ce cuprindea în- 
demnul de a dezerta de Tå datorie. Dealtfel, mitropolitul 
Calinic, bătrin şi cu voința slăbită, nu era la prima sa 
trădare de patrie. După înlăturarea lui Cuza, Calinic 
depune eforturi, la Iași, pentru a-l înscăuna pe Nunuţă 
Vodă, fiind impulsionat de familia Roznoveanu. De data 
aceasta cel este cooptat de Virgil Arion, autorul manifestu- 
lui, care în timpul ocupaţiei deținea functia de ministru 
al instrucţiunii şi cultelor. 

Constantin Kirițescu, referindu-se la episodul de mai 
sus, remarcă : „Această crimă împotriva patriei a avut 
tot aşa de puțin succes ca şi celelalte. Braţul oşteanului, 
care tocmai ridica sabia la Mărăști şi Mărășești, nu a 
slăbit nici o clipă sub îndemnul criminal“ 22, 

Poporui român, oamenii simpli şi cinstiți din ţara 
noastră au găsit, în acele vremuri grele, resurse nebă- 
nuite pentru a se opune dușmanului. În timp ce unii 
fruntaşi politici, unii militari şi oameni de afaceri accep- 
taseră imediat să intre în serviciul cotropitorilor, mun- 
citorii şi ţăranii, unii intelectuali, ostaşii rămași în spa- 
tele frontului se ridicau ca o forță uriaşă împotriva 
dușmanului, demonstrind prin lupta lor înverşunată 
tăria morală a urui popor care nu se împacă cu ideea 
de a fi subjugat. Ocupanţii nu au reuşit să-i dezarmeze 
pe acești luptători nici prin exil, nici prin arestări, nici 
prin internări în lagărele de concentrare, nici cu ajutorul 
plutoanelor de execuţie. 

La Bucureşti se tipăresc manifeste clandestine care 
cheamă populaţia la luptă împotriva dușmanului și îi 
demască pe trădători, la sate ţăranii se împotrivesc rechi- 
ziţionărilor forţate, sabotează măsurile economice ale 

ocupanților sâu luptă cu arma împotriva dușmanului. 
Muncitori, ţărani, intelectuali, mici meseriaşi și chiar 
unii proprietari de moșii, de fabrici şi de ateliere, încre- 
zători în victoria românească, sînt angrenaţi în mişcarea 
de rezistență cârc ia naştere pe teritoriul vremelnic 
ocupat de inamic. Încrederea în victorie nu-i părăsește 
nici în aceste clipe pe românii transilvăneni care, cu 
toată teroarea dezlănțuită, cu toate spinzurătorile ce se 
înălțau pretutindeni, continuă să lupte. De amploarea 
luptei românilor din Transilvania, în anii 1916 şi 1917, 
ne dăm seama fie şi prin simpla constatare că în acest 
timp numai în închisorile din Cluj au fost torturați cel 
puţin 26 000 de români, dintre care mulţi au fost con- 
damnaţi la moarte. 

Amploarea luptelor desfăşurate in vara anului 1917 
împotriva cotropitorilor relevă încleştarea în care era an- 
grenată întreaga naţiune română împotriva imperialis- 
mului german şi austro-ungar, încrederea crescindă pe 
care poporul nostru o avea în victorie. 

Am ales trei momente din epopeea anului 1917, mo- 
mente ale războiului din umbră, care relevă înaltele cali- 
tăţi morale ale poporului nostru, resursele sale inepui- 
zabile, dirzenia cu care oameni simpli, muncitori, țărani, 
intelectuali, ostași au luptat împotriva cotropitorilor 
străini, avînd o încredere neţărmurită în cauza dreaptă 
a României. 

La 14 mai 1917 este spinzurat de călăii austro-ungari 
Emil Rebreanu. Locotenent de rezervă în armata austro- 
ungară, Emil Rebreanu, după ce s-a distins în luptele de 
pe frontul italian, este trimis pe frontul din Moldova. 
Aflat faţă în faţă cu trupele române, Emil Rebreanu 
ascultă de glasul conştiinţei şi refuză să lupte. El încearcă 
să treacă linia frontului, nu înainte însă de a intra în 
posesia unor documente importante pe care intenţiona să 
le pună la dispoziţia comandamentului român. Surprins 
în timp ce încerca să treacă în rîndurile armatei române, 
el este condamnat la moarte prin spînzurătoare. În mo- 
mentul executării sentinţei, locotenentul Emil Rebreanu 
strigă : „Trăiască România !“ Romanul lui Liviu Rebreanu, 
Pădurea spânzuraţilor, prezintă, cu mijloace artistice, 
această tragedie petrecută pe crestele Carpaţilor. 

În Oltenia, pe plaiurile pandurilor lui Tudor, pe 
Motru şi pe Jiu, un tînăr învăţător, reluind vechea luptă 
haiducească, organizează un detaşament de luptători, pe 
care il opune cotropitorilor. În timpul campaniei din 
toamna anului 1916, învățătorul Victor Popescu din satul 
Valea cu Apă din Gorj, sublocotenent de rezervă, se afla 
în fruntea unui pluton din Regimentul 18 Infanterie Gorj. 
Rătăcindu-se de unitate pe timpul retragerii, el rămine 
in spatele frontului inamic. 

Rămas pe teritoriul vremelnic ocupat de inamic, tînă- 
rul învăţător îi cheamă la arme pe luptătorii ce se aflau 
prin satele Gorjului, pe ţărani, pe prizonierii de război 
ruși şi italieni, care reușiseră să evadeze şi rătăceau prin 
păduri, ascunzîndu-se de dușman. Detaşamentul condus 
de Victor Popescu seamănă panică în rîndurile trupelor 
de ocupaţie. În satele Gorjului şi ale Mehedinţiului co- 
tropitorii nu au avut linişte. Prin atacuri scurte, execu- 
tate prin surprindere asupra posturilor şi patrulelor ger- 
mane şi austro-ungare, au fost scoși din luptă numeroşi 
ostaşi ai inamicului. Cotropitorii trimiteau împotriva 
luptătorilor români infanterie, cavalerie şi chiar artile- 
rie, dar de fiecare dată sufereau pierderi importante, 
deoarece luptătorii români duceau acţiuni de hărţuială, 
după care dispăreau în desișul codrului, aşa cum proce- 
dau odinioară haiducii. Detașamentul condus de Victor 
Popescu reprezenta justiţia pe teritoriul vremelnic ocupat 
de inamic, pedepsindu-i fără cruţare pe cotropitorii care 
săvirşeau numeroase abuzuri. Luptătorii s-au bucurat de 
un sprijin permanent din partea locuitorilor, care îi in- 
formau despre mişcările trupelor angajate în urmărirea 
lor, le indicau numele persoanelor care urmau să-şi pri- 
mească pedeapsa datorită colaborării cu duşmanul, îi 
aprovizionau cu alimente şi le ofereau adăpost în caz de 
primejdie. Cotropitorii oferă un premiu de 30 000 lei în 
schimbul divulgării locului de dispunere a luptătorilor, 
dar nimeni nu le furnizează informaţiile solicitate ; dim- 
potrivă, ai noştri îşi intensifică acţiunile, dau dovadă de 
mai multă îndrăzneală şi produc pierderi importante tru- 
pelor de ocupaţie. În această perioadă este prins Toma 
Aftanghel care, deghizat în călugăr, pornise pe urmele 

luptătorilor : spionul este judecat şi condamnat la moarta 
de „tribunalul luptătorilor“. 

Acţiunile desfăşurate de detașamentul lui Victor Po- 
pescu în Gorj şi Mehedinţi atrag furia ocupanților îm- 
potriva populaţiei care îi sprijinea. Din rîndul populaţiei 
care „fraternizează cu Victor Popescu, ajutindu-l cu in- 
formaţii, arme şi hrană“ %, sînt arestaţi zeci de ţărani, 
bărbaţi şi femei, pentru a putea fi preîntimpinată o răs- 
coală generală, o amplă „mişcare naţională de elibe- 
rare“ 24, 

în procesul de la Turnu-Severin, înscenat de coiro- 
pitorii străini, sint condamnaţi la moarte zece țărani din 
satele Drăgotești, Negomiru, Horăşti şi Bolboși, sub în- 
vinuirea de a fi acordat sprijin membrilor detaşamentu- 
lui, prin „ascunderea lor, alimentarea şi procurarea de 
arme şi muniţiunit 25. 

Cei care luptaseră alături de ei, cei care îi sprijiniseră 
în acţiunile lor sint executaţi în ziua de 11 iulie 1917, 
dar; căzind răpuşi de gloanţele plutonului de execuţie, 
urmașii pandurilor de pe Motru şi Jiu strigă „Trăiască 
România Mare“ 26, 

Lupta grupului de sub conducerea lui Victor Popescu 
continuă şi în vara anului 1917, dar odată cu sosirea 
toamnei, acesta porneşte cu un grup restrins spre fron- 
tul din Moldova, unde ajunge abia la începutul anuluf 
următor, după ce străbate un drum plin de primejdii. 

Analizind desfăşurarea luptelor de partizani în jude- 
tele Gorj şi Mehedinţi şi locul pe care acestea îl ocupă 
în istorie, cercetătorul L. Deaconu conchide că sint „sin- 
gurele lupte de partizani de pe teritoriul cotropit în 
timpul primului război mondial și ocupă un loc important 
în istoria rezistenţei poporului român împotriva invada- 
torilor“. 

Detaşamentul alcătuit din soldați români rămaşi în 
spatele frontului sau evadați din lagărele inamicului, elevi 
și ţărani, cărora li s-au alăturat mai mulți prizonieri 
italieni şi ruşi, deşi resțrins ca număr, a hărțuit timp de 
mai multe luni unităţile de ordiniă şi pază ale ocupantu- 
lui, l-a obligat pe aâsta să-și Gisperseze o parte din forţe 

în zona dintre Jiu şi Motru, slăbind potenţialul militar și 
moral al cotropitorilor în perioada bătăliilor din vara 
anului 1917“ 2. 

Și în Vrancea, nu departe de linia frontului, desfăşoară 
o intensă activitate de informaţii un grup de ţărani, ton- 
dus de Vasile Chilian. Grupul lui Chilian a fost consti- 
tuit la îndemnul generalului Arthur Văitoianu, care i 
ceruse acestuia să rămînă în spatele frontului pentru a 
informa armata română despre acţiunile inamicului. Re- 
ţeaua creată de Chilian a acţionat pe linia frontului din 
decembrie 1916 pină în iunie 1917. Vasile Chilian reuşeşte 
să atragă in reţeaua sa un mare număr de oameni, folo-. 
sindu-i cu succes pentru culegerea informaţiilor şi întoc- 
mirea unor scheme ale dispozitivului trupelor germane. 
El cîştigă încrederea comandamentului german din co- 
mună, de la care obţine şi autorizaţia de a construi o 
moară la Balta Colacului, pe malul Putnei, în apropierea 
frontului. De aici sînt transmise informaţiile care intere- 
sau armata română, utilizindu-se diferite semne conven- 
ţionale sau apelindu-se la serviciile unor fugari, cărora 
li se oferă adăpost la moară şi care sint ajutaţi să treacă 
linia frontului, la armata română. În cazul în care tre- 
cerea era reuşită, se trăgeau cu tunul două lovituri izo- 
late în direcţia satului Tichiriş. Grupul lui Chilian a cules 
informaţii prin ţăranii şi intelectualii din Vrancea aflaţi 
pe linia frontului, aducînd astfel mari servicii armatei 
românce, dirijind cu precizie tirul artileriei şi orientind 
atacurile infanteriei. Acţiunile de spionaj desfășurate de 
Chilian şi de tovarăşii săi au pregătit terenul pentru 
luptele de la Mărăşeşti, oferind un bogat volum de in- 
formaţii armatei române. Florica Popp, care a acţionat 
împreună cu Chilian, se va referi mai tirziu la citeva din 
sursele folosite pentru obținerea informaţiilor : „aveam 
posibilitatea să aflăm chiar de la nemți, care nu se fereau, 
erau prea încrezători în puterea lor. Aflasem companiile 
şi regimentele care plecau în repaus şi cele ce le înlo- 
cuiau. Aflasem comândamentele lor superioare“ 2, Însă, 
de cele mai multe ori, informaţiile despre inamic erau 
culese prin observare directă, prin străbaterea liniilor 
dușmane şi memorarea obiectivelor importante, care erau 
apoi trecute pe hartă şi transmise peste linia frontului. 

Reţeaua lui Chilian a căzut în urma încercării ne- 
reuşite a unui grup de soldaţi şi ofiţeri români, asupra 
cărora sc aflau şi importante documente informative, -de 
a trece linia frontului. Pe timpul percheziţiei au fost des- 
coperite, într-o pungă de piele, documente informative care 
i-au pus pe germani pe urmele lui Chilian şi ale reţelei sale. 

În momentul în care patrula germană pătrunde în casă 
pentru a-l aresta pe Chilian, soţia acestuia, Clemansa 
Chilian, care cunoștea întreaga activitate a grupului de 
patrioți, are prezenţa de spirit ca „în faţa patrulelor care 
percheziţionau să scoată din haina soţului documentele 
compromiţătoare şi să le arunce în foc“ 29. 

Și alte femei au făcut parte din reţeaua lui Vasile 
Chilian. Printre acestea se numără Florica Popp, Vasilica 
Dobrescu şi învăţătoarea Maria Șerbănescu din comuna 
Lopătarii Buzăului, care a fost arestată în timp ce se 
afla în clasă în faţa elevilor. 

Radu Macovei, un alt ţăran din satul Jghiab, care 
avea asupra sa documente importante în momentul ares- 
tării, „scoate planurile și hărţile compromițătoare, între 
care se găsea şi harta acestei regiuni muntoase, cu semne 
făcute în roșu asupra potecilor şi căilor de trecere, iar în 
verde unde stagnau trupele inamice... pe care le rupe pe 
nesimţite și le înghite“ 3%. Să ne amintim că pe timpul 
retragerii, în toamna anului 1916, un ofiţer de stat major 
fusese prins de inamic, avînd asupra sa un important plan 
de operaţii al armatei... Ce frumoasă lecţie știau să ofere ţă- 
ranii, care nu fuseseră instruiți în nici o şcoală militară ! 

În grupul lui Chilianviactivează “şi căpitanul Barbu 

Piriianu, care este prins in Olteniasțunde rămăsese pe 
timpul retragerii, şi condamnat la moarte. Reuşind să: 
evadeze, căpitanul Barbu Piriianu se adăposteşte la avo- 
catul Ioniţă Petrescu din Polovragi şi apoi în casa unui 
sătean căruia i se spunea Franțuzu, ; „fiind închis într-o 
cameră „secretă aflată în interiorul unui zid dublu. Pri- 
măvara îl găseşte pe neinfricatul luptător pe linia fron- 
tului din Moldova. Căzut odată cu grupul Chilian, el este 
din nou condamnat' la moarte, dar şi de data aceasta 
reușește să evadeze, fiind ajutat în tentativa sa de Ştc- 
fănescu Boangă, unul dintre condamnaţi. 

După descoperirea reţelei lui Chilian, cotropitorii trimit 
în faţa tribunalului militar german un număr de 27 pa- 
trioți români, dintre care cinci sînt condamnați la moarte, 
iar ceilalţi la închisoare, pe termene variind între 2 şi 20 
de ani. 

În ziua pronunțării sentinţei de condamnare la moarte, 
un procuror neamţ s-a adresat condamnaților: „Voi 
plingeţi că aveţi să muriți 10 sau 11, dar noi că din 
pricina voastră am pierdut o sută de mii de oameni, oare 
nu plingem“ 21... l 

La 30 august 1917, Vasile Chilian şi tovarăşii săi, Toma 
Cotea, Dumitrache Pantazică şi Ştefan Seclăuș — tată a 

zece copii — ţărani din Vrancea, care și-au înscris cu 
cinste numele în istoria contraspionajului românesc, sînt 
executaţi. Chilian are tăria să privească în față plutonul 
de execuţie, refuzind să fie legat la ochi, și moare cu 
încrederea în cauza pe care o servise, renăscută în urma 
victoriei de la Mărăşeşti, la obţinerea căreia își adusese, 
împreună cu tovarăşii săi, o prețioasă contribuţie. 


În anul 1917, în perioada refacerii armatei române, au 
fost luate, de asemenea, măsuri de reorganizare a ser- 
viciilor „care să se ocupe cu adunarea ştirilor de care 
se resimțea o nevoie imperioasă și să combată spionajul 
străin“. În acest scop este înființat, în Delta Dunării, 
Serviciul special de siguranţă al Deltei la dispoziţia Ma- 
relui Cartier General, cu a cărui organizare şi conducere 
a fost însărcinat Mihail Moruzov. 

Fiind învestit cu puteri depline, Moruzov a acţionat cu 
îndrăzneală în tabăra duşmană pentru a afla care erau 
intenţiile germanilor, bulgarilor şi turcilor în iarna anu- 
lui 1917—1918. Avind în vedere importanța deosebită pe 
care aceste informaţii o prezentau pentru Marele Cartier 
General, Moruzov, care nu dispunea iniţial de agenţi cu 
posibilităţi largi de acţiune, găseşte o cale îndrăzneață și 
plină de riscuri de a obţine direct informaţiile de la spio- 
najul german din zonă. În acest scop el intră în contact 
direct cu şeful serviciului de spionaj german care acţiona 
in Dobrogea. Prin agentul său Fomino, cunoscător al 
limbilor germană şi bulgară, la 23 decembrie 1917, Mihail 
Moruzov ia legătura cu serviciul de spionaj german şi 

bulgar din nordul Dobrogei. Pentru a-și atinge scopul, 
Moruzov propunea luarea unor măsuri comune în vederea 
uşurării situației prizonierilor de război şi facilitării re- 
ciproce a repatrierii refugiaților. În spatele acestui pretext 
se ascundea însă scopul real al misiunii pline de riscuri, 
pentru a cărei îndeplinire. Fomino, în uniformă de ofiţer 
al armatei române, trece in tabăra duşmană, fiind urmat, 
după consultările cu ofiţeri din serviciile de spionaj ger- 
man şi bulgar, de însuşi Mihail Moruzov. În ultimele zile 
ale anului 1917 Mihail Moruzov intră în contact direct 
cu von Rieger. şeful spionajului german din această zonă, 
şi cu ofițerul bulgar Balef. Din această perioadă datează 
şi cunoștința sa cu Hans Heling, care îndeplinea funcţia 
de subșef al serviciului de spionaj al Puterilor Centrale 
în Dobrogea. Relaţiile pe care le stabileşte cu ofiţerul 
german vor fi de lungă durată, colaborarea dintre cei doi 
continuind pină la moartea lui Moruzov. Contactul direct 
cu spionajul german şi bulgar din Dobrogea a reprezen- 
tat o sursă de informații pe care a ştiut să o exploateze 
cu abilitate. Discuţiile pe tema prizonierilor şi a refugia- 
ţilor, purtate la Tulcea, i-au permis să tragă o serie de 
concluzii cu privire la situaţia existentă pe teritoriul 
vremelnic ocupat de Puterile Centrale. Cu acest prilej el 
a avut posibilitatea să observe direct mişcările de trupe 
din Tulcea și din împrejurimi. Profitind de lipsa de 
alimente din tabăra dușmană, Moruzov obţine de la 
ofiţeri germani, în schimbul a trei pachete de ceai şi al 
citorva kilograme de caşcaval, mai multe numere ale 
ziarelor „Lumina“ și „Gazeta Bucureştiului“, editate de 
Puterile Centrale în teritoriul ocupat, din a căror; lectură 
au fost desprinse informaţii importante. Demn de remar- 
cat este şi faptul că în acest timp el a reuşit să infiltreze 
în serviciul de spionaj al Puterilor Centrale cîţiva agenţi 
care au desfăşurat o activitate fructuoasă, reuşind să 
procure un bogat rfaterial informativ. Începînd din 
această perioadă, plasarea de agenţi în oficinile spiona- 
jului străin avea să devină, pentru Mihail Moruzov, o 
practică pe care o va uzita în mod curent. Astfel, încă 
în anul 1917, fratele său, Afanase Moruzov, se lasă „re- 
crutat“ de căpitanul Alexandru Escholtz, agent al contra- 
spionajului țarist în această zonă, reuşind să obţină date 

privind armata rusă, iar mai tîrziu, un alt frate, pictorul 
Ioan Moruzov, va îi „recrutat“ de spionajul bulgar. 

. Pentru a pbţine informaţiile necesare armatei, Mihail 
Moruzov' a acționat şi pe alte căi. Rezultate valoroase a 
obţinut reţeaua alcătuită din oameni capabili, deghizați 
în pescari şi contrabandişti. Această reţea a acționat în 
cea mai mare parte în bazinul Mării Negre, avind rami- 
ficaţii pînă la Constantinopol şi Sevastopol. „Pescarii“ săi 
cutreierau ţările şi culegeau. ştiri privind mişcările tru- 
pelor Puterilor Centrale, precum şi activitatea pe care o 
desfăşura spionajul străin în ţara noastră. Deghizaţi cînd 
în pescari, cînd în contrabandiști, cînd în negustori de 
mărunţișuri, ei puteau să se mişte în voie şi să culeagă 
informaţiile necesare. Unii dintre ei au reușit să pătrundă 
chiar în rîndurile agenţilor spionajului dușman, lăsîn- 
du-se recrutaţi și identificindu-i ulterior cu uşurinţă pe 
spionii infiltraţi în rîndurile armatei române. Dar pentru 
pescari, negustori sau contrabandişti această activitate nu 
era lipsită de riscuri. În cele mai multe cazuri ei au reuşit 
să abată atenţia contr aspionajului străin, să-i înşele vigi- 
lenţa, dar au existat şi multe riscuri datorită îndeosebi 
indrăznelii cu care se lucra. Astfel, într-un raport al 
Marelui Cartier General se menţiona că din zece agenți 
trimişi dincolo de linia frontului, în anul 1917, doar patru 
se înapoiaseră cu informații, doi dintre ei fuseseră prinși 
şi spinzuraţi, alţi doi fuseseră omoriţi la întoarcere, iar 
ultimii doi dispăruseră. 

În toamna anului 1918, cînd armata română reia 
ofensiva, Serviciul special de siguranţă al Deltei şi-a do- 
vedit pe deplin utilitatea, punînd la dispoziția Marelui 
Cartier General un volum bogatde informaţii care au 
fost folosite în elaborarea planurilor de operaţii. Tot 
atunci au fost făcute încercări de capturare a ofițerului 
german von Mayer din Serviciul de spionaj maritim, 
cotat ca un ofiţer deosebit de capabil. Atras într-o cursă 
de unul dintre oamenii aflaţi în serviciul luj Moruzov, 
ofiţerul german opune rezistenţă, iar în urma schimbu- 
lui de focuri, este rănit grav. 

Mihail Moruzov a acţionat prin serviciul său sub di- 
recta îndrumare a Marelui stat major. Dar despre: 
„Enigma Moruzov“ în volumul următor. 

